id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
e889e6d5-9c98-445d-874f-3a5e1e57747d | ផាកកាហ្វេ ផ្តល់អាហារ ១,០០០ឈុត ដល់គ្រូ ពេទ្យជួរមុខ ដែលកំពុងប្រយុទ្ធនឹងជំងឺកូវីដ១៩ នៅមន្ទីរពេទ្យមិត្តភាពខ្មែរ សូវៀត | ដើម្បីជាការចូលរួមនិងលើកទឹកចិត្តក្នុងការប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជាក្រុមហ៊ុន ផាកកាហ្វេ ហ៊្វូដ អេន បេវើរីច នាថ្ងៃទី២៧ ខែមីនា ឆ្នាំ២០២០ បានផ្តល់ជូនអាហារ ១,០០០ឈុត ដែលស្មើនឹងទឹកប្រាក់ ៤,០០០ដុល្លារ ដល់លោកគ្រូអ្នកគ្រូពេទ្យជួរមុខ ដែលកំពុងប្រយុទ្ធនឹងជំងឺកូវីដ ១៩ នៅមន្ទីរពេទ្យមិត្តភាពខ្មែរ សូវៀត។ អ្នកនាង គង់ បុផ្ផា នាយកផ្នែនធនធានមនុស្សនៃក្រុមហ៊ុន ផាកកាហ្វេ ហ៊្វូដ អេន បេវើរីច បានឱ្យដឹងថា សកម្មភាពថ្ងៃនេះគឺជាអ្វីដែលផាកកាហ្វេ តែងតែធ្វើដើម្បីជាការចូលរួមកិច្ចការសង្គម ហើយផាកកាហ្វេសង្ឃឹមថា ពួកយើងនឹងអាចយកឈ្នះជំងឺកូវីដ១៩នេះឲ្យបានឆាប់ៗ។ ផាកកាហ្វេ ពិតជាសូមអរគុណ និងដឹងគុណយ៉ាងខ្លាំងដល់ លោកគ្រូ អ្នកគ្រូពេទ្យ ដែលកំពុងប្រយុទ្ធប្រឆាំងនឹងជម្ងឺកូវីដ១៩នេះ និងសូមជូនពរពួកគាត់បានជោគជ័យ។ លោកស្រីបានបន្តទៀតថា ក្រៅតែអំពីសកម្មភាពចូលរួមសង្គមនេះ ក្រុមហ៊ុនក៏បានចែកទឹកសម្លាប់មេរោគជូនដល់បុគ្គលិកទាំងអស់របស់ខ្លួនផងដែរ ដើម្បីយកទៅប្រើប្រាស់ផ្ទាល់ខ្លួន និងនាំយកទៅប្រើប្រាស់នៅផ្ទះរបស់ពួកគាត់ផងដែរ៕ | 2020-03-28T19:41:00+07:00 | freshnewsasia.com | https://m.freshnewsasia.com/index.php/en/localnews/152946-2020-03-28-05-41-31.html |
99924d00-6d80-4525-bdf5-fbccd39c2100 | លោក ហេង រតនា បន្ដនាំយកក្រមា ម៉ាស និងថវិកាប្រគល់ជូនមន្ត្រីជួរមុខក្នុងការប្រយុទ្ធនឹងជំងឺកូវីត១៩ នៅឃុំក្អមសំណរ និងសមាគមន៍មនុស្សចាស់ | អនុវត្តន៍តាមអនុសាសន៍ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានណែនាំឲ្យក្រុមការងារថ្នាក់កណ្តាល ចុះចែកជូននូវក្រមា និងសម្ភារសម្រាប់បង្ការ ទប់ស្កាត់ជំងឺកូវីដ១៩ ជូនដល់រដ្ឋបាលថ្នាក់ក្រោមជាតិ នាព្រឹកថ្ងៃទី២៨ ខែមីនា ឆ្នាំ២០២០នេះ លោក ហេង រតនា ប្រតិភូរាជរដ្ឋាភិបាល ទទួលបន្ទុកជាអគ្គនាយកស៊ីម៉ាក់ និងជាប្រធានក្រុមការងារ រាជរដ្ឋាភិបាលជួយស្រុកលើកដែក ខេត្តកណ្តាល បាននាំយកអំណោយរបស់លោកឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងលោកស្រី ឃួន សុដារី អនុប្រធានទី២នៃរដ្ឋសភា រួមមាន៖ ក្រមា ម៉ាស និងថវិកាមួយចំនួន ប្រគល់ជូនមន្ត្រីជួរមុខ ក្នុងការប្រយុទ្ធនឹងជំងឺកូវីត១៩ នៅឃុំក្អមសំណរ ស្រុកលើកដែក។ ការប្រគល់ជូននូវសម្ភារ បង្ការទប់ស្កាត់ជំងឺកូវីដ១៩នេះ ធ្វើឡើងដើម្បីរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំង ការរីករាលដាលនៃជំងឺកូវីដ១៩ ដែលកំពុងកើនឡើងជាបន្តបន្ទាប់ ហើយដើម្បីឲ្យក្បាលម៉ាស៊ីនដឹកនាំស្រុកដែលរួមមាន អភិបាលស្រុក កម្លាំងប្រដាប់អាវុធទាំង៣ និងថ្នាក់ដឹកនាំយុវជនផងដែរ យកទៅប្រើប្រាស់អប់រំ ផ្សព្វផ្សាយដល់បងប្អូនប្រជាពលរដ្ឋមូលដ្ឋាន។ ជាមួយគ្នានោះ លោក ហេង រតនា ក៏បានចុះជួបសំណេះសំណាល ជាមួយសមាគមន៍មនុស្សចាស់ ដែលមានសមាជិក១២,០៦នាក់ និងបានផ្ដល់ក្រមា និងថវិកាមួយចំនួន ដើម្បីពួកគាត់ ជួយផ្សព្វផ្សាយដល់មនុស្សចាស់ ដែលជាសមាជិករបស់ពួកគាត់ ក្នុងគោលបំណងឲ្យពួកគាត់យល់ដឹង និងចេះរក្សាអនាម័យ ពីព្រោះថា មនុស្សចាស់ ងាយនឹងឆ្លងជំងឺ Covid-19 នេះ។ លើសពីនោះទៀត លោក ហេង រតនា បានដឹកនាំក្រុមការងារ ចុះពិនិត្យមើលសាលាបឋមសិក្សាមួយស្ថិតនៅភូមិពាមរាំង ក្នុងស្រុកលើកដែក ខេត្តកណ្ដាល ដើម្បីទុកជាទីតាំងសម្រាប់ ដាក់ឲ្យដាច់ដោយឡែក ក្នុងករណីមានប្រជាពលរដ្ឋណាម្នាក់ ដែលសង្ស័យថា មានជំងឺឆ្លង Covid-19 ស្របតាមអនុសាសន៍ណែនាំ របស់រាជរដ្ឋាភិបាល។ លោកបានណែនាំ ដល់អាជ្ញាធរ ខិតខំគ្រប់គ្រងនូវបងប្អូនពលករ ដែលទើបត្រឡប់មកពីក្រៅប្រទេសឲ្យបានល្អ ដោយតម្រូវឲ្យដាក់ខ្លួនឯង ឲ្យនៅដាច់ដោយឡែក រយៈពេល១៤ថ្ងៃ ដើម្បីតាមដានសុខភាព ប្រសិនបើមានការសង្ស័យត្រូវរាយការណ៍ ដល់អាជ្ញាធរមានសមត្ថកិច្ច និងមន្ត្រីសុខាភិបាល។ ជាមួយគ្នានេះ ត្រូវណែនាំដល់បងប្អូនពលរដ្ឋ បើមិនចាំបាច់ កុំចេញពីផ្ទះ។ លោក ហេង រតនា ក៏សូមកោតសរសើរកងកំលាំងទាំងអស់ ក្មួយៗ ស.ស.យ.ក សិស្ស លោកគ្រូអ្នកគ្រូ និងជាពិសេសថ្នាក់ដឹកនាំស្រុក មានអភិបាលនិងគណៈអភិបាលស្រុក បានរួមដៃគ្នាជាមួយឆន្ទៈ លះបង់ និងស្មារតីចូលរួមចែករំលែក ជាក្តីដ៏សមគួរនៃទំនុកចិត្ត របស់ប្រជាពលរដ្ឋក្នុងមូលដ្ឋាន។ បន្ថែមពីនោះទៀត លោក ហេង រតនា បានលើកឡើងថា មានការចូលរួម និងលះបង់ចេញពីបុគ្គលម្នាក់ ក្រុមគ្រួសារមួយ អង្គភាពមួយ ភូមិមួយ ឃុំមួយ ស្រុកមួយ និងសង្គមជាតិមួយ អាចប្រយុទ្ធនឹងមេរោគកូវីតន១៩ ប្រកបដោយជោគជ័យបាន៕ | 2020-03-28T19:30:00+07:00 | freshnewsasia.com | https://m.freshnewsasia.com/index.php/en/localnews/152944-2020-03-28-05-30-22.html |
82e099f2-0e47-4e2c-984b-a42f2edb3ad1 | TOP NEWS: កម្ពុជាសម្រេចផ្អាកការផ្តល់ទិដ្ឋាការរយៈពេល១ខែ សម្រាប់ភ្ញៀវបរទេស ដើម្បីទប់ស្កាត់ការរីករាលដាលជំងឺកូវីដ១៩, អនុវត្តចាប់ពីថ្ងៃទី៣០ ខែមីនា (Video inside) | រាជរដ្ឋាភិបាលកម្ពុជា តាមរយៈក្រសួងការបរទេស និងសហប្រតិបត្តិការអន្តរជាតិ ប្រកាសសម្រេចផ្អាកការផ្តល់ទិដ្ឋាការរយៈពេល១ខែ សម្រាប់ភ្ញៀវបរទេសដែលចង់មកប្រទេសកម្ពុជា ដើម្បីទប់ស្កាត់ការរីករាលដាលជំងឺកូវីដ១៩ ដោយការផ្អាកនេះ ត្រូវអនុវត្តចាប់ពីថ្ងៃទី៣០ ខែមីនា ឆ្នាំ២០២០តទៅ។ នេះបើតាមសេចក្តីប្រកាសរបស់ក្រសួងការបរទេសដែលបណ្តាញព័ត៌មាន Fresh News ទទួលបាន។ ផ្អាកគោលការណ៍លើកលែងទិដ្ឋាការ និងការផ្តល់ទិដ្ឋាការទេសចរ ទិដ្ឋាការតាមប្រព័ន្ធអេឡិច ត្រូនិច(e-Visa) និងទិដ្ឋាការនៅពេលមកដល់ (Visa on Arrival) ជូនជនបរទេសទាំងអស់ ក្នុងរយៈពេលមួយខែ។ ជនបរទេសដែលមានបំណងធ្វើដំណើរចូលមកព្រះរាជាណាចក្រកម្ពុជា ត្រូវស្នើសុំទិដ្ឋាការ ជាមុន នៅតាមស្ថានតំណាងកម្ពុជានៅបរទេស។ ជនបរទេសនោះត្រូវផ្តល់នូវវិញ្ញាបនប័ត្រ បញ្ជាក់សុខភាព ដែលចេញដោយអាជ្ញាធរមានសមត្ថកិច្ចផ្នែកសុខភាពនៃប្រទេសរបស់ សាមីខ្លួន ដែលមានសុពលភាពមិនលើសពី ៧២ម៉ោង មុនពេលធ្វើដំណើរ បញ្ជាក់ថាខ្លួន ពុំមានវីរុសកូរ៉ូណា(កូវីដ-១៩)ទេ។ បន្ថែមលើសពីនេះ ជនបរទេសត្រូវមានឯកសារធានា រ៉ាប់រង ដែលបញ្ជាក់ពីការរ៉ាប់រងសុខភាព ក្នុងចំនួនទឹកប្រាក់យ៉ាងតិច ៥០.០០០ ដុល្លារ (ប្រាំម៉ឺនដុល្លារអាមេរិក) ក្នុងអំឡុងពេលស្នាក់នៅកម្ពុជា។ តម្រូវការវិញ្ញាបនប័ត្របញ្ជាក់សុខភាព និងឯកសារធានារ៉ាប់រងសុខភាពមិនត្រូវបានអនុវត្ត ចំពោះជនបរទេស ដែលកាន់ទិដ្ឋាការការទូត (ទិដ្ឋាការប្រភេទ A) ឬទិដ្ឋាការផ្លូវការ (ទិដ្ឋាការ ប្រភេទ B) របស់កម្ពុជា។ នៅពេលចូលមកព្រះរាជាណាចក្រកម្ពុជា ជនបរទេសនឹងត្រូវត្រួតពិនិត្យហានិភ័យសុខភាព ដោយមន្រ្តីមានសមត្ថកិច្ចរបស់រាជរដ្ឋាភិបាល មុននឹងអនុញ្ញាតឱ្យចូលក្នុងប្រទេស។ ជន បរទេសនោះ នឹងត្រូវដាក់ឲ្យនៅដាច់ដោយឡែក ស្របតាមវិធានការចត្តាឡីស័ក ឬវិធានការ នានា ដែលបានកំណត់ដោយក្រសួងសុខាភិបាលកម្ពុជា ដើម្បីបង្ការ និងទប់ស្កាត់វីរុសនេះ ។ រាល់ការរឹតបន្តឹងក្នុងការធ្វើដំណើរខាងលើ គឺមានលក្ខណៈជាបណ្តោះអាសន្ន ហើយនឹងត្រូវ ពិនិត្យឡើងវិញជាប្រចាំដោយរាជរដ្ឋាភិបាលកម្ពុជា ដោយផ្អែកលើការវិវត្តន៍នៃស្ថានភាពជា សកលពាក់ព័ន្ធនឹងវីរុសនេះ។ គិតរហូតដល់ព្រឹកថ្ងៃទី២៨ ខែមីនា ឆ្នាំ២០២០នេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន១០២នាក់ហើយ ដែលក្នុងនោះមាន១៣នាក់ ត្រូវបានព្យាបាលឱ្យជាសះស្បើយ និង៨៩នាក់ កំពុងព្យាបាលនៅមន្ទីរពេទ្យរដ្ឋមួយចំនួន ទៅទូទាំងប្រទេស៕ | 2020-03-28T18:53:00+07:00 | freshnewsasia.com | https://m.freshnewsasia.com/index.php/en/localnews/152939-2020-03-28-04-53-15.html |
db433aed-3047-437e-beb2-48a92c21f037 | លោក ហ៊ុន ម៉ានី នាំយកថវិកាសប្បុរសជនចំនួន ១០ម៉ឺនដុល្លារ ប្រគល់ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ របស់រាជរដ្ឋាភិបាល | លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា រួមជាមួយនឹងលោក លោកស្រី ដែលជាអនុប្រធាន នៅព្រឹកថ្ងៃទី២៨ ខែមីនា ឆ្នាំ២០២០ បាននាំយកថវិកា ដែលសមាជិក សមាជិកា និងសប្បុរសជននានាបានបរិច្ចាគ តាមរយៈសហភាពសហព័ន្ធយុវជនកម្ពុជាចំនួន ១០ម៉ឺនដុល្លារ ទៅប្រគល់ជូន គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ របស់រាជរដ្ឋាភិបាល ដើម្បីជាការចូលរួម ចំណែកក្នុងយុទ្ធនាការអប់រំ ផ្សព្វផ្សាយ និងប្រឆាំង នឹងការរីករាលដាល នៃជំងឺកូវីដ១៩។ ក្នុងដំណាក់កាលស្ថានភាព នៃការរីករាលដាលជំងឺកូវីដ១៩ ក្នុងប្រទេសកម្ពុជា នៅបន្តកើនឡើងពីមួយថ្ងៃទៅមួយថ្ងៃ សហភាពសហព័ន្ធយុវជនកម្ពុជា បាននិងកំពុង ធ្វើការផ្សព្វផ្សាយយ៉ាងសកម្ម ជាបន្តបន្ទាប់អំពីវិធានការទប់ស្កាត់នានា ហើយនិងអំពាវនាវដល់សមាជិក សមាជិកា ទាំងអស់ទូទាំងប្រទេសរបស់ខ្លួន ក៏ដូចជាដៃគូ សហការនានា ឲ្យចូលរួមគ្រប់មធ្យោបាយ តាមលទ្ធភាពដែលមាន ដើម្បីរួមគ្នាជាចំណែកមួយ ជាមួយរាជរដ្ឋាភិបាល ក្នុងយុទ្ធនាការទប់ស្កាត់ជំងឺកូវីដ១៩ ដែលបាន និងកំពុងតែបង្កគ្រោះភ័យ ដោយគំរាមកំហែងលើសុខមាលភាព និងជីវិតរបស់ប្រជាជនកម្ពុជា។ ត្រូវចាត់តាំងក្រុមការងារ ទទួលបន្ទុកអនុវត្តយុទ្ធនាការ បញ្រ្ជាបការយល់ដឹង ពីគ្រោះថ្នាក់នៃជំងឺកូវីដ១៩ នៅថ្នាក់រាជធានី-ខេត្ត និងចាត់តាំងជនបង្គោល ដើម្បីសម្របសម្រួលទំនាក់ទំនង ការងារជាមួយគណៈកម្មាធិការកណ្តាល។ ត្រូវជំរុញសមាជិក សមាជិកា គ្រប់រូបឲ្យយល់ដឹង និងជាអ្នកនាំសារពីគ្រោះថ្នាក់ និងវិធីសាស្រ្តការពារខ្លួន ក្រុមគ្រួសារ និងសហគមន៍ពីជំងឺកូវីដ ១៩ ស្របតាមសេចក្តីណែនាំ របស់ក្រសួងសុខាភិបាល។ ត្រូវត្រៀមខ្លួន និងចូលរួមសហការ ជាមួយក្រសួងសុខាភិបាល និងអាជ្ញាធរមូលដ្ឋានគ្រប់លំដាប់ថ្នាក់ ក្នុងយុទ្ធនាការប្រយុទ្ធប្រឆាំង ជាមួយជំងឺកូវីដ ១៩ ជាពិសេសការបង្ការ និងការទប់ស្កាត់ការរីករាលដាល នៅមូលដ្ឋានផ្ទាល់តែម្តង។ ត្រូវធ្វើការផ្សព្វផ្សាយជាប់ជាប្រចាំ ពីគ្រោះថ្នាក់ និងវិធីសាស្រ្តការពារការឆ្លងជំងឺកូវីដ ១៩ តាមរយៈប្រព័ន្ធឧឃោសនស័ព្ទ នៅតាមទីស្នាក់ការ ស.ស.យ.ក. និងតាមទីសាធារណៈនានា។ ត្រូវត្រៀមសមាជិក សមាជិកាសកម្មចន្លោះពី៣០ ទៅ៥០រូប ក្នុងដំណាក់កាលដំបូង ដើម្បីត្រៀមចុះផ្សព្វផ្សាយ និងចែកខិត្តបណ្ណពីគ្រោះថ្នាក់ និងវិធីសាស្រ្តការពារ ការឆ្លងជំងឺកូវីដ១៩ ដល់ប្រជាពលរដ្ឋ នៅតាមទីសាធារណៈ ដោយអនុវត្តស្របតាមគោលការណ៍ណែនាំ និងខ្លឹមសារពីថ្នាក់កណ្តាល។ ទន្ទឹមនឹងនោះ នៅលើទំព័រផ្លូវការដដែល សកម្មភាពនៃការចូលរួមរបស់សមាជិក សមាជិក ស.ស.យ.ក. តាមបណ្តារាជធានីខេត្ត ត្រូវបានបង្ហោះជាបន្តបន្ទាប់ ដោយសកម្មភាពទាំងនោះ បានឆ្លើយតបទៅនឹងអ្វី ដែលបានរៀបរាប់ក្នុងសេចក្តីណែនាំ ដូចបានរៀបរាប់ខាងលើ៕ | 2020-03-28T18:43:00+07:00 | freshnewsasia.com | https://m.freshnewsasia.com/index.php/en/localnews/152936-2020-03-28-04-43-29.html |
d2163751-7e60-4e08-bdbc-ed5457332cca | ជនជាតិដើមភាគតិច «ព្នង» ស្រុកសេសាន ខេត្តស្ទឹងត្រែង បិទផ្លូវចូលភូមិ តាមប្រពៃណីជនជាតិរបស់ខ្លួន ដើម្បីទប់ស្កាត់ជំងឺ COVID-19 | ជនជាតិដើមភាគតិច «ព្នង» នៅភូមិក្បាលរមាសថ្មី ឃុំក្បាលរមាស ស្រុកសេសាន ខេត្តស្ទឹងត្រែង បានបិទផ្លូវចូលភូមិ តាមប្រពៃណីជនជាតិដើមភាគតិចរបស់ខ្លួន តាំងពីថ្ងៃទី២៣ ខែមីនា ឆ្នាំ២០២០ រហូតដល់ថ្ងៃទី៣០ ខែមីនា ឆ្នាំ២០២០ ពោលរយៈពេល ៧ថ្ងៃបានទើបបើកវិញ។ ការធ្វើបែបនេះរបស់បងប្អូនជនជាតិដើមភាគតិច ដើម្បីទប់ស្កាត់ជំងឺ COVID-19 ស្របពេលដែលប្រទេសកម្ពុជា កំពុងតែរាតត្បាតដោយវីរុសកាចសាហាវមួយនេះ។ បើតាមការឱ្យដឹងរបស់លោក រឿន សម្បត្តិ ជាមេឃុំក្បាលរមាស បានបញ្ជាក់ថា ការបិទភូមិនេះ គឺប្រជាពលរដ្ឋ និងជនជាតិដើមភាគតិច «ព្នង» បានរៀបចំធ្វើឡើង ក្នុងគ្រាមានអាសន្ន មានអាសន្នរោគ និងជំងឺឈឺថ្កាត់នៅក្នុងភូមិ ដោយពួកគេតែងតែធ្វើពិធីបុណ្យភូមិ ហើយបន់ស្រន់ អារ័ក្សអ្នកតា រួចហើយ ពួកគេក៏នាំគ្នាបិតផ្លូវតែម្ដង ការតំណមមិនឱ្យមនុស្សចេញចូល រយៈពេល ៧ថ្ងៃ។ ក្នុងករណីដែលមានមនុស្សម្នាក់ចេញចូល គេត្រូវផាកពិន័យ ហើយមិនមានករណីលើកលែងចំពោះអ្នកភូមិ ដែលចេញចូលមិនឱ្យរំលងអាធ្រាត្រ បើអ្នកភូមិមួយណាសេរី គឺមេកន្ទ្រាញត្រូវតែកាត់ការចោល។ តែទាំងយ៉ាងណា លោក សុវណ្ណ ពិសិដ្ឋ អភិបាលស្រុកសេសាន បានសម្ដែងការសោកស្ដាយ ដែលអ្នកភូមិក្បាលរមាស ប្រកាន់នូទំនៀមទំលាប់ជនជាតិដើមភាគតិច ហើយផាកពិន័យ ទៅលើជនចំណាកស្រុកថ្លៃពេក។ ក្នុងករណីដែលជនចំណាកស្រុក អត់យល់ដឹងអំពីប្រពៃណីពួកគាត់ ហើយចូលទៅក្នុងភូមិត្រូវបានអ្នកភូមិពិន័យរហូត ៧០ម៉ឺនរៀល។ លោកបញ្ជាក់ថា លោកនឹងអញ្ជើញមេកន្ទ្រាញ និងមេភូមិទាំងអស់ធ្វើការអប់រំណែនាំបន្ថែមទៀត ដើម្បីបើកផ្លូវឱ្យបងប្អូនប្រជាពលរដ្ឋផ្សេងទៀត ដែលរកស៊ីតាមក្នុងភូមិ និងតំបន់របស់ខ្លួន ធ្វើដំណើរចូលធម្មតា៕ | 2020-03-28T18:22:00+07:00 | freshnewsasia.com | https://m.freshnewsasia.com/index.php/en/localnews/152932-2020-03-28-04-22-15.html |
58d5481c-cdff-489d-b79c-80c1031f4319 | ក្រសួងពាណិជ្ជកម្ម ព្រមានចាត់វិធានការតាមផ្លូវច្បាប់ ចំពោះជនខិលខូចដែលឆ្លៀតឱកាសលក់ម៉ាស ទឹកអាកុលលាងដៃ និងគ្រឿងឧបភោគបរិភោគដំឡើងថ្លៃ ខណៈកម្ពុជា កំពុងប្រយុទ្ធប្រឆាំងជំងឺរាតត្បាត Covid-19 (Video inside) | ក្រសួងពាណិជ្ជកម្ម បានព្រមានចាត់វិធានការតាមផ្លូវច្បាប់ ក្នុងករណីរកឃើញជនខិលខូច ដែលឆ្លៀតឱកាសលក់ទំនិញឡើងថ្លៃ កេងចំណេញហួសហេតុ ខណៈដែលប្រទេសកម្ពុជា កំពុងប្រយុទ្ធប្រឆាំងនឹងជំងឺរាតត្បាត COVID-19។ នេះបើតាមសេចក្ដីអំពាវនាវ របស់ក្រសួងពាណិជ្ជកម្ម ដែលបណ្ដាញព័ត៌មាន Fesh News ទទួលបាននៅថ្ងៃទី២៨ ខែមីនា ឆ្នាំ២០២០នេះ។ បើតាមសេចក្ដីអំពាវនាវ ក្រសួងពាណិជ្ជកម្ម បានសង្កេតឃើញថា ម្ចាស់ហាងលក់ទំនិញ អាជីវករ និងអ្នកលក់ដូរទំនិញ តាមប្រព័ន្ធអ៊ីនធើណែត (Online) មួយចំនួន បានឆ្លៀតឱកាស លក់ដំឡើង ថ្លៃទំនិញ ដូចជា ម៉ាស់ការពារមុខ អាល់កុលលាងដៃ ចាហួយជាតិអាល់កុលលាងដៃ ឧបករណ៍ស្ទង់កំដៅ និងគ្រឿងឧបភោគ បរិភោគចាំបាច់ សម្រាប់ប្រើប្រាស់ ប្រចាំថ្ងៃលើទីផ្សារទូទាំងប្រទេស ដែលសកម្មភាពទាំងនេះ អាចបង្កឲ្យមានផលប៉ះពាល់ ដល់សន្តិសុខសង្គមធ្ងន់ធ្ងរ។ សូមសាធារណជន មេត្តារក្សានូវភាពហ្នឹងនរ កុំជ្រួលច្របល់ហួសហេតុ នាំឲ្យជនឱកាសនិយម អាចឆ្លៀតយកចំណេញ តាមរយៈការលក់ដំឡើងថ្លៃ ទំនិញដោយមិនសមហេតុផល។ សូមម្ចាស់ហាងលក់ទំនិញ អាជីវករ និងអ្នកលក់ដូរទំនិញ តាមប្រព័ន្ធអ៊ីនធើណែត (Online) ទាំងអស់ ប្រកាន់ខ្ជាប់នូវស្មារតីសាមគ្គីជាតិខ្មែរ កុំឆ្លៀតឱកាស ដំឡើងថ្លៃទំនិញ កេងចំណេញហួសហេតុ សូមម្ចាស់ហាងលក់ទំនិញ និងអាជីវករទាំងអស់ ត្រូវបិទស្លាកថ្លៃ ជាប្រាក់រៀលលើមុខទំនិញ ដែលចរាចរនៅលើទីផ្សារ សំដៅធានាបាននូវយន្តការ សេដ្ឋកិច្ចទីផ្សារសេរី ការប្រកួតប្រជែងដោយសមធម៌ និងលើកស្ទួយ ដល់ចរាចររូបិយវត្ថុក្នុងស្រុក ក្នុងគោលបំណងបម្រើផលប្រយោជន៍ប្រជាជនទូទៅ។ ចំពោះមុខទំនិញជា ម៉ាស់ការពារមុខ អាល់កុលលាងដៃ ចាហួយជាតិអាល់កុលលាងដៃ និងឧបករណ៍ស្ទង់កំដៅ អ្នកលក់ត្រូវលើកស្លាកថ្លៃជាប្រាក់រៀល ដែលមានទំហំធំ អាចឲ្យសាធារណជនមើលឃើញច្បាស់ពីចំងាយ។ ក្រសួងពាណិជ្ជកម្មសង្កត់ធ្ងន់ថា នឹងចាត់មន្រ្តីជំនាញ ចូលរួមសហការជាមួយស្ថាប័នមានសមត្ថកិច្ចពាក់ព័ន្ធ ចុះស្រាវជ្រាវ ត្រួតពិនិត្យ គុណភាព សុវត្ថិភាព និងថ្លៃទំនិញ ព្រមទាំងអនុវត្ត នូវវិធានការតាមផ្លូវច្បាប់ ក្នុងករណីរកឃើញជនខិលខូច ដែលឆ្លៀតឱកាសលក់ទំនិញឡើងថ្លៃ កេងចំណេញហួសហេតុ។ ក្រសួងសង្ឃឹមយ៉ាងមុតមាំថា សាធារណជន ម្ចាស់ហាងលក់ទំនិញ អាជីវករ និងអ្នកលក់ដូរទំនិញតាមប្រព័ន្ធអ៊ីនធើណែត (Online) ទាំងអស់ ចូលរួមអនុវត្ត តាមសេចក្តីអំពាវនាវនេះ ដើម្បីអនុវត្តច្បាប់ជាធរមាន និងបង្ហាញពីស្មារតីសាមគ្គីជាតិខ្មែរ ក្រោមដំបូលសន្តិភាព ដែលយើងកំពុងទទួលបាន៕ | 2020-03-28T18:07:00+07:00 | freshnewsasia.com | https://m.freshnewsasia.com/index.php/en/localnews/152929-2020-03-28-04-07-33.html |
a967aae5-8a6a-4fec-a78b-9c7181312eab | ចិន៖ គ្មានករណីឆ្លង COVID-19 នៅក្នុងស្រុក សូម្បីតែ១ករណីកាលពីថ្ងៃសុក្រ ប៉ុន្តែករណីនាំចូលជំងឺវិញមាន៥៤នាក់ (Video inside) | អាជ្ញាធរសុខាភិបាលចិននៅព្រឹកថ្ងៃសៅរ៍ ទី២៨ ខែមីនា ឆ្នាំ២០២០ បានរាយការណ៍ឲ្យដឹងថា មិនមានករណីឆ្លងថ្មីក្នុងស្រុកនៃជំងឺ COVID-19 ទេ សម្រាប់ថ្ងៃសុក្រម្សិលមិញនេះ នៅទូទាំងប្រទេសចិនតែម្តង លើកលែងតែករណីនាំចូលពីក្រៅប្រទេសប៉ុណ្ណោះ ដែលមានចំនួន ៥៤ករណី សម្រាប់ថ្ងៃដដែលនេះ។ នេះបើយោងតាមការដកស្រង់ការផ្សាយ ចេញពីទីភ្នាក់ងារសារព័ត៌មានស៊ីនហួរ។ ក្នុងចំណោមករណីថ្មីៗទាំង ៥៤ខាងលើដែលបាននាំចូលពីប្រទេសក្រៅមាន ១៧ករណីបានរាយការណ៍នៅទីក្រុងសៀងហៃ (Shanghai), ១១ករណីខេត្តក្វាងទុង (Guangdong), ០៦ករណីនៅខេត្តហ្វូជាន (Fujian), ០៥ករណីនៅខេត្តធានជីន (Tianjin), ០៤ករណីខេត្តហ្សេជាំង (Zhejiang), ០៣ករណីនៅទីក្រុងប៉េកាំង (Beijing), ០៣ ករណីនៅខេត្តឡៅនីង (Liaoning), ០២ ករណីនៅខេត្តតំបន់អ៊ីនណឺម៉ុងហ្គោលី (Inner Mongolia), ០២ ករណីនៅខេត្តជីលីន (Jilin) និង ០១ ករណីចុងក្រោយនៅខេត្តសានទុង (Shandong)។ តាមរយៈតួលេខចុងក្រោយនេះ វាបានធ្វើឲ្យចំនួនករណីឆ្លងសរុប ដែលនាំចូលពីខាងក្រៅបានកើនដល់ ៦៤៩ករណី នៅទូទាំងប្រទេសចិន។ ដោយឡែកសម្រាប់របាយការណ៍ប្រចាំថ្ងៃ របស់គណៈកម្មការសុខាភិបាលចិន (NHC) ស្តីពីតួលេខអ្នកជាសះស្បើយពីជំងឺ COVID-19 វិញបានឲ្យដឹងថា ចំនួនសរុបនៃអ្នកដែលបានជាសះស្បើយ នៅទូទាំងប្រទេសចិនបានកើនដល់ ៧៤,៩៧១នាក់ ដោយក្នុងនោះ ៧៥៨នាក់ ទើបតែត្រូវបានគេ ព្យាបាលឲ្យជាសះស្បើយជាស្ថាពរឡើងវិញកាលពីថ្ងៃសុក្រម្សិលមិញ។ នៅក្នុងរបាយការណ៍ថ្មីចុងក្រោយនេះ NHC ក៏បានបញ្ជាក់ផងដែរថា ចំនួនអ្នកឆ្លងសរុបនៃវីរុសកូរ៉ូណាថ្មី ឬ COVID-19 នៅទូទាំងចិនដីគោកបានកើនដល់ ៨១,៣៩៤ករណី ក្នុងនោះ ៣,២៩៥នាក់បានបាត់បង់ជីវិត។ និយាយជារួមសម្រាប់ថ្ងៃសុក្រ ទី២៧ ខែមីនា ម្សិលមិញនេះ មានករណីឆ្លង COVID-19 ថ្មីៗបន្ថែមត្រឹមតែ ៥៤ករណីប៉ុណ្ណោះ ហើយករណីទាំង ៥៤នោះទៀតសោតសុទ្ធតែជាករណីនាំចូលពីខាងក្រៅប្រទេសទាំងអស់ ដែលត្រូវបានអាជ្ញាធរចិនធ្វើតេស្តរកឃើញ ខណៈចំនួនអ្នកសា្លប់នៅថ្ងៃដដែលនេះមានត្រឹមតែ ០៣នាក់ប៉ុណ្ណោះនៅទូទាំងប្រទេសចិនតែម្តង៕ \ | 2020-03-28T17:10:00+07:00 | freshnewsasia.com | https://m.freshnewsasia.com/index.php/en/internationalnews/152923-2020-03-28-03-10-43.html |
3e7e1ad9-48cb-4a8d-979e-4492ff054c78 | អ្នកកើតជំងឺកូវីដ១៩ កើនឡើងចំនួន ១០២នាក់ ក្រោយក្រសួងសុខាភិបាលរកឃើញ ៤នាក់ទៀត | ក្រសួងសុខាភិបាល រកឃើញអ្នកកើតជំងឺកូវីដ១៩ (Covid-19) ចំនួន ៤នាក់ថែមទៀត នៅថ្ងៃទី២៨ មីនា ដែលធ្វើឲ្យចំនួនអ្នកកើតជំងឺនេះ សរុប កើនដល់ ១០២នាក់។ អ្នកកើតជំងឺថ្មីចំនួន ៤នាក់ គឺជាអ្នករស់នៅរាជធានីភ្នំពេញ។ អ្នកកើតជំងឺកូវីដ១៩ ចំនួន ៤នាក់ថ្មីនេះ គឺជាពលរដ្ឋខ្មែរ មួយគ្រួសារ ដែលធ្វើដំណើរត្រលប់មកពីប្រទេសបារាំង ចូលកម្ពុជា។ បុរសជាកូន អាយុ ៣៩ឆ្នាំ បានត្រលប់ពីបារាំង មកដល់កម្ពុជា នៅថ្ងៃទី១៥ មីនា។ ឯឪពុកវ័យ ៦២ឆ្នាំ ម្ដាយវ័យ ៦១ឆ្នាំ និងកូនស្រី វ័យ ៣៧នាក់ នៃគ្រួសារនេះ បានត្រលប់មកដល់កម្ពុជា នៅថ្ងៃទី២២ មីនា។ បច្ចុប្បន្ន អ្នកជំងឺទាំង ៤នាក់ ត្រូវបានដាក់ឲ្យព្យាបាលនៅមណ្ឌលសុខភាពចាក់អង្រែក្រោម រាជធានីភ្នំពេញ។ ជាមួយគ្នានេះ ក្រសួងសុខាភិបាល បានប្រកាសថា ចំនួនអ្នកជាសះស្បើយពីជំងឺនេះ សរុបមានចំនួន ១៣នាក់។ ក្នុងនោះ ជនជាតិចិនម្នាក់ ស្ត្រីអង់គ្លេសម្នាក់ បុរសជនជាតិខ្មែរ ១១នាក់។ ឯអ្នកកំពុងសម្រាកព្យាបាល មានចំនួន ៩១នាក់ (ស្ត្រី ២៦នាក់, បុរស ៦៥នាក់) នៅតាមមន្ទីរពេទ្យរដ្ឋថ្នាក់ជាតិ និងមន្ទីរពេទ្យបង្អែកតាមខេត្ត។ ករណីជំងឺកូវីដ១៩ នៅកម្ពុជា មិនទាន់មានអ្នកស្លាប់នៅឡើយទេ៕ | 2020-03-28T12:15:00+07:00 | rfa.org | https://www.rfa.org/khmer/news/health/covid-19-in-cambodia-rises-up-to-102-cases-on-march-28-03282020051201.html |
a82daec9-f839-44bd-8ff7-e68708923a9c | ធនាគារជាតិនៃកម្ពុជា ចេញសារាចរណែនាំឲ្យធនាគារ និងគ្រឹះស្ថានហិរញ្ញវត្ថុ រៀបចំកម្ចីឡើងវិញ ដើម្បីសម្រាលបន្ទុកអ្នកខ្ចី អំឡុងពេលកូវីដ១៩ រាតត្បាត… | ធនាគារជាតិនៃកម្ពុជា បានចេញសារាចរណែនាំថ្មីមួយ ទៅគ្រឹះស្ថានធនាគារ និងហិរញ្ញវត្ថុ ឱ្យរៀបចំឥណទាន (កម្ចី) របស់ខ្លួនឡើងវិញ ដើម្បីសម្រាលបន្ទុកអ្នកខ្ចីប្រាក់ ដែលកំពុងប្រឈមនឹងការធ្លាក់ចុះនៃប្រាក់ចំណូលចម្បង និងមានការលំបាកក្នុងការទូទាត់សង បណ្តាលមកពីការរីករាលដាលនៃជំងឺកូវីដ១៩។ សារាចរណែនាំរបស់ធនាគារជាតិនៃកម្ពុជា ចុះថ្ងៃទី២៧ ខែមីនា ឆ្នាំ២០២០ បានណែនាំដល់គ្រឹះស្ថានធានាគារ និងហិរញ្ញវត្ថុ ឱ្យយកចិត្តទុកដាក់ទៅលើអតិថិជនដែលរងផលប៉ះពាល់ជាក់ស្តែងមកពីវិស័យចំនួន៤រួមមាន៖ ១៖ ទេសចរណ៍ (សណ្ឋាគារ ផ្ទះសំណាក់ និងភោជ្ជនីយដ្ឋាន ដោយរាប់បញ្ចូលទាំងចំណីអាហារ ភេសជ្ជៈ និងសេវាកម្មគាំទ្រផ្សេងៗ) ២៖ កាត់ដេរ (ដោយរាប់បញ្ចូលទាំងនិយោជិត) ៣៖ សំណង់ (ចំពោះតែឥណទានសាងសង់ផ្ទះ/ហាងដំបូង និងឥណទានទិញផ្ទះដំបូង) ៤៖ ការដឹកជញ្ជូន (ជាពិសេស អ្នកបើកបរតាក់ស៊ី និងរ៉ឺម៉កកង់បី) និងឡូជីស្ទូីក។ ក្នុងសារាចរនេះ ក៏បានណែនាំផងដែរថា ការរៀបចំឥណទានឡើងវិញនេះ គ្រឹះស្ថានត្រូវកំណត់ឱ្យច្បាស់ថា អតិថិជនកំពុងជួបការលំបាកផ្នែកហិរញ្ញវត្ថុ មុនពេលផ្តល់ការអនុគ្រោះ។ សារាចរបានណែនាំថា ការរៀបចំឥណទានឡើងវិញនេះ ត្រូវផ្តល់ជូនអតិថិជនដែលការទូទាត់សងការប្រាក់ ឬ/និងប្រាក់ដើម មិនហួសកាលកំណត់សងលើសពី៣០ថ្ងៃ (ប្រភេទឥណទានដំណើរការ) និងរំពឹងថា អតិថិជនជួបប្រទះការលំបាកផ្នែកហិរញ្ញវត្ថុ និងការទូទាត់សងតែក្នុងរយៈពេលបណ្តោះអាសន្នប៉ុណ្ណោះ និងមានសុពលភាពត្រឹមថ្ងៃទី៣១ ខែធ្នូ ឆ្នាំ២០២០។ សារាចរបានបន្ថែមថា «ឥណទានរៀបចំឡើងវិញ» ជាឥណទានដែលលក្ខខណ្ឌនៃកិច្ចសន្យាដើមត្រូវបានកែប្រែដោយផ្តល់ការអនុគ្រោះដល់អតិថិជន ដែលជួបស្ថានភាពលំបាកផ្នែកហិរញ្ញវត្ថុជាក់ស្តែង និងបណ្តោះអាសន្ន។ ឥណទានដែលទទួលបានលក្ខខណ្ឌអនុគ្រោះណាមួយដូចខាងក្រោម ត្រូវចាត់ទុកថាជា «ឥណទានរៀបចំឡើងវិញ»៖ ១៖ ការកាត់បន្ថយចំនួនប្រាក់ដើមឥណទាន ឬចំនួនដែលត្រូវសងនៅឥណប្រតិទាន ២៖ ការកាត់បន្ថយអត្រាការប្រាក់ទាបជាងលក្ខខណ្ឌនៃកិច្ចសន្យាដើម ៣៖ ការពន្យារពេលទូទាត់សងប្រាក់ដើម ឬការប្រាក់ ឬការធ្វើមូលធនកម្មការប្រាក់ ៤៖ ការពន្យារឥណទានប្រតិទាន ៥៖ ការបន្ថែម និង/ឬ ការផ្លាស់ប្តូរអ្នករួមខ្ចី និង/ឬ អ្នកធានា ប្រសិនបើមាន ៦៖ ការផ្លាស់ប្តូរពីឥណទានមានការទូតទាត់សងតាមការបង់រំលស់ ទៅជាការទូទាត់តែការប្រាក់ ហើយទូទាត់សងប្រាក់ដើមទាំងអស់នៅឥណប្រតិទាន ៧៖ ការលើកលែង ឬបន្ថយទ្រព្យធានា ៨៖ ការបន្ថយលក្ខខណ្ឌកិច្ចសន្យា ឬ/និង ៩៖ ការផ្តល់រយៈពេលអនុគ្រោះដោយគ្មានការទូទាត់សង ដែលអាចមានរយៈពេលរហូតដល់៦ខែ គិតចាប់ពីថ្ងៃប្រសិទ្ធភាពនៃកិច្ចសន្យាថ្មី៕ | 2020-03-28T10:34:44+07:00 | kbnnews.com | https://kbn.news/archives/156027 |
4b3d54d5-bcfa-4bd4-8129-1e058f52eddd | មូលនិធិAlibaba និងមហាសេដ្ឋី Jack Ma ប្រគល់ឧបករណ៍តេស្តរកវីរុស COVID-19 ចំនួន២ម៉ឺនឈុត ជូនក្រសួងសុខាភិបាលកម្ពុជា | មូលនិធិ Alibaba និងមូលនិធិរបស់មហាសេដ្ឋីចិន លោក Jack Ma បានធ្វើពិធីប្រគល់ឧបករណ៍តេស្តពិនិត្យរកវីរុស COVID-19 ចំនួន២ម៉ឺនឈុត ជូនក្រសួងសុខាភិបាលកម្ពុជា នៅទីស្តីការក្រសួង នាព្រឹកថ្ងៃទី២៨ ខែមីនា ឆ្នាំ២០២០នេះ ក្រោមអធិបតីភាពលោកសាស្ត្រាចារ្យ ម៉ម ប៊ុន ហេង រដ្ឋមន្ត្រីក្រសួងសុខាភិបាល និងលោក Wang Wentian ឯកអគ្គរដ្ឋទូតចិនប្រចាំកម្ពុជា។ គិតត្រឹមម៉ោង៧ព្រឹកថ្ងៃទី២៨ ខែមីនា ឆ្នាំ២០២០នេះ ក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួន០៤នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជា បានឡើងដល់១០២នាក់ហើយ ខណៈមានអ្នកជាសះស្បើយពីជំងឺកូវីដ១៩ ចំនួន០២នាក់ទៀត សរុបអ្នកជាសះស្បើយបានកើនដល់១៣នាក់ ៕ | 2020-03-28T09:58:51+07:00 | kbnnews.com | https://kbn.news/archives/156020 |
b726ca24-ec0a-4ddb-a6a8-cf10e2216899 | ដំណឹងល្អសម្រាប់ពលរដ្ឋខ្មែរ ! អ្នកជាសះស្បើយពីជំងឺកូវីដ បាន១៣នាក់ហើយ | គិតត្រឹមម៉ោង៨ព្រឹក ថ្ងៃទី២៨ ខែមីនា ឆ្នាំ២០២០ កម្ពុជាយើងរកឃើញអ្នកជំងឺកូវីដ១៩ ចំនួន៤នាក់បន្ថែមទៀត បន្ទាប់ពីពួកគេបានវិលត្រលប់មកពីប្រទេសបារាំងវិញ នៅថ្ងៃទី ១៥ មីនា ២០២០នេះ សរុបប្រទេសកម្ពុជាកើនអ្នកផ្ទុកមេរោគកូវីដដល់ទៅ ១០២ករណីទូទាំងប្រទេស។ ហើយក្នុងនោះ ក្រុមគ្រូពេទ្យខ្មែរបានខិតខំប្រឹងប្រែព្យាបាល រហូតបានជាសះស្បើយ ចំនួន១៣នាក់ អនុញ្ញាតឲ្យវិលត្រឡប់ទៅផ្ទះ និងស្រុកកំណើតវិញ។ យោងតាមផេករបស់នាយកដ្ឋានប្រយុទ្ធនឹងជំងឺឆ្លង ដែលបានបង្ហោះប៉ុន្មាននាទីមុននេះ មានខ្លឹមសារថា« រហូតម៉ោង ៨:៤៥នាទីព្រឹក ថ្ងៃទី ២៨ មីនា ២០២០ យេីងរកឃេីញអ្នកជំងឺ COVID-19 ៤នាក់ (ជនជាតិខ្មែរមកពីស្រុកបារាំង)សរុបទាំងអស់ប្រទេសយេីងមានចំនួន ១០២ ករណី និង យេីងបានព្យាបាលជាសះស្បេីយចំនួន២នាក់ទៀត ស្លាប់គ្មាន ។ នៅយប់ថ្ងៃទី២៧ មីនា យេីងពុំបានរកឃេីញករណីថ្មីទេ នេះជាលេីកទីមួយហេីយដែលយេីងមិនបានរកឃេីញករណីថ្មី សូមអានតារាងខាងក្រោមន ។ យេីងពុំទាន់រកឃេីញភ័ស្តុតាងបញ្ជាក់ថាមានការឆ្លងក្នុងសហគមន៍នៅឡេីយទេ តែលទ្ធភាពនឹងអាចកេីតមានឡេីង ។ ពត៌មានបន្ថែមសូមទាក់ទងលេខ ១១៥។ ដោយឡែក នៅព្រឹកថ្ងៃសៅរ ទី២៨ ខែមីនា ឆ្នាំ២០២០ ក្រសួងសុខាភិបាល នៃព្រះរាជាណាចក្រកម្ពុជា បានប្រកាសឱ្យដឹងថា ខ្លួនបានរកឃើញអ្នកឆ្លងជំងឺកូវីដ១៩ ចំនួន៤នាក់បន្ថែមទៀត ធ្វើឱ្យកើនឡើងសរុប១០២នាក់ហើយ ក្នុងនោះចំនួន១៣នាក់ ត្រូវបានក្រុមគ្រូពេទ្យជំនាញព្យាបាលបានជាសះស្បើយ ៕ | 2020-03-28T09:43:53+07:00 | kbnnews.com | https://kbn.news/archives/156017 |
fa3ede10-42ea-4254-b3ce-89dbbebe897b | ករណីអ្នកផ្ទុកជំងឺកូវីដ-១៩ នៅកម្ពុជាបន្តកើនឡើងដល់ ១០០នាក់ ត្រឹមល្ងាចថ្ងៃទី២៧ មីនា | ករណីរកឃើញអ្នកផ្ទុកជំងឺកូវីដ-១៩ នៅកម្ពុជាសម្រាប់ថ្ងៃទី២៧ ខែមីនា បន្តកើនឡើងដល់ ១០០នាក់ ហើយគិតមកត្រឹមម៉ោងផ្សាយ នៅព្រឹកថ្ងៃទី២៨ ខែមីនា នេះ។ តួលេខនេះចេញផ្សាយដោយប្រព័ន្ធស្រង់ទិន្នន័យពិភពលោក ស្របពេលដែលក្រសួងសុខាភិបាលកម្ពុជា មិនទាន់ចេញលទ្ធផលចុងក្រោយនេះនៅឡើយ ដោយត្រូវរង់ចាំដល់ចន្លោះម៉ោង ៩ ដល់ ១០ ព្រឹកនេះ ទើបចេញផ្សាយ លទ្ធផលពីម្សិលមិញនោះ។ ទោះបីប្រព័ន្ធស្រង់ទិន្នន័យករណីជំងឺកូវីដ-១៩ អន្តរជាតិចំនួនពីរ បានបង្ហាញដូចគ្នាថា ចំនួនអ្នកផ្ទុកជំងឺកូវីដ-១៩ នៅកម្ពុជា កាលពីថ្ងៃទី២៧ ខែមីនា កើនឡើងបន្ថែម ១ករណីទៀតគម្រប់ ១០០ ករណីក៏ដោយ ការមិនទាន់មានសេចក្ដីរាយការណ៍លម្អិត ថា តើជនទី១០០ ដែលផ្ទុកជំងឺនេះ ជាខ្មែរ ឬជនបរទេសនោះឡើយ ដោយសារក្រសួងសុខាភិបាលកម្ពុជា មិនទាន់បានចេញផ្សាយលទ្ធផលនេះជាផ្លូវការនៅឡើយទេ ដោយប្រកាសថា ខ្លួននឹងផ្លាស់ប្ដូរម៉ោងផ្សាយលទ្ធផលនៃអ្នកផ្ទុកជំងឺនេះ ទៅព្រឹកចន្លោះពីម៉ោង ៩ ដល់ ១០ វិញ គឺចាប់ពីពេលនេះតទៅ។ រាល់ដងក្រសួងសុខាភិបាល ចេញប្រកាសលទ្ធផលនេះ រាល់ពេលយប់ជ្រៅជិតកណ្តាលអធ្រាត្យ និងរងការរិះគន់ថា ទាល់តែគេសម្រាន្តលក់អស់ ទើបបានចេញលទ្ធផលប្រចាំថ្ងៃឱ្យដឹង។ ទោះបីប្រព័ន្ធស្រង់ទិន្នន័យករណីជំងឺកូវីដ-១៩ អន្តរជាតិចំនួនពីរ បានបង្ហាញដូចគ្នាថា ចំនួនអ្នកផ្ទុកជំងឺកូវីដ-១៩ នៅកម្ពុជា កាលពីថ្ងៃទី២៧ ខែ មីនា កើនឡើងបន្ថែម ១ ករណីទៀតគម្រប់ ១០០ ករណីក៏ដោយ ការមិនទាន់មានសេចក្ដីរាយការណ៍លម្អិត ថា តើជនទី១០០ ដែលផ្ទុកជំងឺនេះ ជាខ្មែរ ឬជនបរទេសនោះឡើយ ដោយសារក្រសួងសុខាភិបាលកម្ពុជា មិនទាន់បានចេញផ្សាយលទ្ធផលនេះជាផ្លូវការនៅឡើយទេ ដោយប្រកាសថា ខ្លួននឹងផ្លាស់ប្ដូរម៉ោងផ្សាយលទ្ធផលនៃអ្នកផ្ទុកជំងឺនេះ ទៅព្រឹកចន្លោះពីម៉ោង ៩ ដល់ ១០ វិញ គឺចាប់ពីពេលនេះតទៅ។ រាល់ដងក្រសួងសុខាភិបាល ចេញប្រកាសលទ្ធផលនេះ រាល់ពេលយប់ជ្រៅជិតកណ្ដាលអធ្រាត្រ និងរងការរិះគន់ថា ទាល់តែគេសម្រាន្តលក់អស់ ទើបបានចេញលទ្ធផលប្រចាំថ្ងៃឱ្យដឹង។ ប៉ុន្តែ ក្រសួងសុខាភិបាលពន្យល់នៅក្នុងសេចក្តីជូនដំណឹងរបស់ខ្លួន កាលពីយប់ម្សិលមិញ ថាមូលហេតុដែលត្រូវចេញផ្សាយព័ត៌មានរហូតដល់យប់ជ្រៅបែបនេះ គឺដោយសារក្រសួងទទួលបានលទ្ធផលពីវិទ្យាស្ថានប៉ាស្ទ័រកម្ពុជា នៅចន្លោះពី ៨ ទៅ ៩ យប់ទៅហើយ និងត្រូវធ្វើច្រើនដងក្នុងករណីខ្លះ ដើម្បីបញ្ជាក់ពីសុក្រឹតភាពនៃលទ្ធផល ទើបត្រូវរង់ចាំយូររហូតដល់យប់ជ្រៅបែបនេះ។ ទោះជាយ៉ាងនេះក្តី ក្រសួងសុខាភិបាល ថា ទោះយប់ជ្រៅក៏ត្រូវចេញលទ្ធផលឱ្យសាធារណជនដឹងដែរ ដើម្បីផ្ដល់ព័ត៌មានភ្លាមៗ ក្រោយទទួលបានលទ្ធផលពីវិទ្យាស្ថានប៉ាស្ទ័រ។ ប៉ុន្តែ ចាប់ពីថ្ងៃនេះតទៅ ក្រសួងលែងជូនដំណឹងអំពីករណីថ្មី នៃអ្នកផ្ទុកជំងឺកូវីដ-១៩ នៅពេលយប់ជ្រៅដូចរាល់ដងទៀតហើយ ដោយប្តូរមកផ្សាយដំណឹងនៅពេលព្រឹកពីម៉ោង ៩ ទៅ ១០ ព្រឹក នាថ្ងៃបន្ទាប់វិញ។ ស្របពេលដែលចំនួនអ្នកផ្ទុកជំងឺនេះ កាន់តែកើនឡើងរាល់ថ្ងៃនៅកម្ពុជា អាជ្ញាធរសុខាភិបាលប្រទេសចិនឯណោះ ក៏បានរកឃើញជនជាតិចិន ដែលទើបធ្វើដំណើរពីកម្ពុជា មានផ្ទុកជំងឺកូវីដ-១៩ បន្ថែមចំនួន ៣ ករណីទៀត ចាប់ពីថ្ងៃទី១៩ ខែមីនាមក។ ក្នុងចំណោមជនជាតិចិនទាំងបីនាក់នេះ មានស្ត្រីម្នាក់ វ័យ ២៧ ឆ្នាំ ជាអ្នកមកពីក្រុងវូហាន (Wuhan) ខេត្តហ៊ូបេ (Hubei) ដែលមកធ្វើជាពលករអន្តោប្រវេសន៍នៅកម្ពុជា។ ករណីជនជាតិចិន ត្រូវបានអាជ្ញាធរចិនរកឃើញថា មានផ្ទុកជំងឺកូវីដ-១៩ ក្រោយត្រឡប់ពីកម្ពុជាទៅដល់វិញភ្លាមនេះ ធ្លាប់មាន ៣ ករណីដែរ កាលពីដើមខែកុម្ភៈ។ អាស៊ីសេរី នៅតែមិនទាន់អាចសុំការបញ្ជាក់ពីមន្ត្រីនាំពាក្យក្រសួងសុខាភិបាលកម្ពុជា បាននៅឡើយទេ ជុំវិញបញ្ហានេះ ព្រោះទូរស័ព្ទចូលច្រើនដងគ្មានអ្នកទទួល។ បើមានអ្នកទទួល គាត់និយាយថា រវល់ខ្លាំង មិនអាចឆ្លើយទូរស័ព្ទបាន។ របបក្រុងភ្នំពេញ រងការរិះគន់ថា មិនព្រមបិទជើងយន្តហោះពីចិនមួយរយៈសិន ដើម្បីទប់ទល់ការការចម្លងមេរោគនេះ។ ប៉ុន្តែ លោក ហ៊ុន សែន មិនត្រឹមតែមិនបិទជើងយន្តហោះពីចិនទេ លោកថែមទាំងធ្វើដំណើរទៅចិន ដោយដឹកដៃកូនប្រុសច្បងរបស់លោក គឺលោក ហ៊ុន ម៉ាណែត ទៅជួបប្រធានាធិបតីចិន ក្នុងពេលដែលពិភពលោក កំពុងជ្រួលច្របល់រឿងទប់ស្កាត់ការរាលដាលនៃជំងឺនេះ។ លោក ហ៊ុន សែន ថាការសម្រេចរបស់លោករឿងចិននេះ គឺធ្វើត្រឹមត្រូវដ៏មហាអស្ចារ្យ៖ « »។ ជាលទ្ធផលលំហូរនៃជនជាតិ នៅតែហូរចូលមកកម្ពុជាជាប្រចាំ។ បញ្ហានេះបង្កក្ដីកង្វល់ជាច្រើន ដល់ពលរដ្ឋខ្មែរទូទៅ ដែលកំពង់ភ័យខ្លាចនឹងជំងឺនេះ។ កាលពីកំពុងតែផ្ទុះការរាលដាលខ្លាំងនៃជំងឺកូវីដ-១៩ យ៉ាងហោចណាស់មានជនជាតិចិន ជាង ៣ ពាន់នាក់ បានធ្វើដំណើរពីទីក្រុង វូហាន (Wuhan) មកកម្ពុជា។ ថ្មីៗនេះទៀតសោត គឺកាលពីថ្ងៃទី ២៤ ខែ មីនា ជនជាតិចិន ១៧៤ នាក់បានមកដល់កម្ពុជា និងធ្វើដំណើរទៅក្រុងបាវិត ខេត្តស្វាយរៀង ក្នុងគោលបំណងស្នាក់នៅទីនោះពីរបីថ្ងៃ ដើម្បីដើរកម្សាន្ត។ ពួកគាត់ទាំងនេះ មុននេះ ធ្វើការនៅប្រទេសហ្វ៊ីលីពីន។ ប៉ុន្តែ ដោយសាររដ្ឋាភិបាលហ្វីលីពីនបិទជើងហោះហើរចេញចូលប្រទេសចិន ហើយកម្ពុជាមិនបិទជើងហោះហើរនេះ ទើបពួកគាត់ជិះយន្តហោះពីទីនោះ មកកម្ពុជា ដើម្បីបន្តដំណើរទៅចិន។ នៅប្រទេសហ្វីលីពីន មកដល់ពេលនេះ ក៏មានអ្នកផ្ទុកជំងឺកូវីដ-១៩ កើនឡើងដល់ ៨០៣ករណីហើយ គិតមកត្រឹមពេលនេះ។ ក្នុងចំណោមជនជាតិចិនទាំង ១៧៤ នោះមានពីរនាក់សង្ស័យថា ផ្ទុកជំងឺនេះ ដោយសារក្តៅខ្លួន។ នគរបាលខេត្តស្វាយរៀង អះអាងថា បានឃាត់ខ្លួនពួកគាត់ និងដាក់ឱ្យនៅដាច់ដោយឡែករយៈពេល ១៤ថ្ងៃ ដើម្បីពិនិត្យរកជំងឺនេះ។ សំណាកវត្ថុវិភាគរបស់អ្នកទាំងនោះ ត្រូវបានយកទៅធ្វើតេស្ត។ ប៉ុន្តែលទ្ធផលកាលពីថ្ងៃទី២៧ ខែមីនា បង្ហាញថា ពួកគាត់គ្មានផ្ទុកជំងឺនេះទេ។ អ្នកនាំពាក្យអគ្គនាយកដ្ឋានអន្តោប្រវេសន៍លោក កែវ វ៉ាន់ថន ប្រាប់អាស៊ីសេរី ថាទោះជារកមិនឃើញថា អ្នកទាំងពីរ មានមេរោគកូរ៉ូណាថ្មីយ៉ាងណាក្តី ក៏អាជ្ញាធរនៅតែរក្សាពួកគាត់ ឱ្យនៅដាច់ដោយឡែកពីគេ រយះពេល១៤ ថ្ងៃ ដើម្បីតាមដានសុខភាពរបស់ពួកគាត់បន្ត។ មេរោគកូរ៉ូណាថ្មី ឬកូវីដ-១៩ នេះ ជាប្រភេទនៃជំងឺរលាកផ្លូវដង្ហើម ដែលបានឆ្លងរាលដាលដល់មនុស្សជិត ៦សែននាក់ (584,849) គិតត្រឹមម៉ោង ២ ទៀបភ្លឺនេះ និងបានសម្លាប់មនុស្សជិត ២ម៉ឺន ៧ពាន់នាក់ (26,864) ហើយ។ ទោះជាយ៉ាងនេះក្តី ៩៥% នៃអ្នកផ្ទុកជំងឺនេះ គឺជាប្រភេទជំងឺស្រាល ដែលអាចព្យាបាលជាសះស្បើយក្នុងរយៈពេលដ៏ខ្លី។ មានតែ ៥% ប៉ុណ្ណោះដែលជាករណីធ្ងន់។ ជារួមក្នុងចំណោមជិត ៦ សែនករណីនេះ មានតែជាង ២ម៉ឺនករណីប៉ុណ្ណោះ (២២,០៨៦) ដែលជាករណីធ្ងន់។ អ្នកដែលបានជាសះស្បើយពីជំងឺនេះ មានសរុបជាង ១សែន ៣ម៉ឺននាក់ហើយដែរ (១៣១,៤២៨)។ ដោយឡែកនៅប្រទេសកម្ពុជា អ្នកដែលបានជាសះស្បើយពីជំងឺនេះ មាន ១១ នាក់ដែរ ក្នុងចំណោមអ្នកផ្ទុកជំងឺនេះទាំង ១០០ នាក់។ អ្នកដែលជាសះស្បើយទាំងនេះ មាន ៩ នាក់ជាខ្មែរ ១ នាក់ជាតិចិនមកពីវូហាន (Wuhan) និងម្នាក់ទៀតជាជនជាតិអង់គ្លេស ដែលធ្វើដំណើរតាមទូកទេសចរណ៍ the Viking Cruise Journey ពីវៀតណាម។ ស្របពេលគ្នានេះដែរ ក្រសួងសុខាភិបាល មិនរាប់បញ្ចូលករណីជនជាតិស៊ុយអែតម្នាក់ ដែលរកឃើញផ្ទុកមេរោគនេះ នៅភ្នំពេញ ប៉ុន្តែបានធ្វើដំណើរទៅថៃ ដោយមិននៅចាំលទ្ធផលតេស្ត។ ដូច្នេះតួលេខថ្មីរបស់ក្រសួងសុខាភិបាល មិនថា កើនប៉ុនណា ក៏នៅតែខ្វះជនជាតិស៊ុយអែតនេះមួយដដែល លើកលែងតែក្រសួងរាប់បញ្ចូលគាត់ ថាមួយករណីដែរ ទោះគាត់មិនបាននៅសម្រាកព្យាបាលនៅកម្ពុជាក៏ដោយ។ ស្របពេលជាមួយគ្នានេះដែរ មានមនុស្ស ៣៤០ នាក់ ដែលជាអ្នកប៉ះពាល់ប្រយោលជាមួយទេសចរជនជាតិបារាំង នៅខេត្តព្រះសីហនុ កំពុងស្ថិតក្រោមការតាមដានសុខភាព រយៈពេល ១៤ ថ្ងៃ នៅមន្ទីរសុខាភិបាលខេត្តសៀមរាប និងសំណាកវត្ថុវិភាគរបស់មនុស្ស ៧ នាក់ ដែលជាកូន និងម្តាយក្មេករបស់អ្នកឆ្លងមេរោគនេះ នៅភូមិសូភី២ សង្កាត់រតនៈ ខេត្តបាត់ដំបង ដែលក្រសួងសុខាភិបាល យកទៅវិភាគតាំងពីថ្ងៃទី១៩ ខែ មីនានោះ នៅមិនទាន់ចេញលទ្ធផលយ៉ាងណានៅឡើយទេ៕ | 2020-03-28T08:10:00+07:00 | rfa.org | https://www.rfa.org/khmer/news/health/Covid-19-update-03282020060536.html |
483ff621-6d49-42c2-a209-b41901f39164 | អ៉ីតាលី៖ លោកតាម្នាក់អាយុដល់ទៅជាង១០០ឆ្នាំ បានជាសះស្បើយឡើងវិញពីជំងឺ COVID-19 | អាជ្ញាធរអ៉ីតាលីទើបតែបានឲ្យដឹងថា អ្នកជំងឺម្នាក់មានវ័យរហូតដល់១០១ឆ្នាំ ត្រូវបានអនុញ្ញាតឲ្យចាកចេញពីមន្ទីរពេទ្យ បន្ទាប់ពីគាត់ជាសះស្បើយឡើងវិញទាំងស្រុងពីជំងឺ COVID-19 ដែលមកទល់ពេលនេះ បានផ្តាច់ជីវិតមនុស្សជាង៨ពាន់នាក់ នៅក្នុងប្រទេសអ៉ីតាលី ជាពិសេសក្នុងចំណោមមនុស្សវ័យចំណាស់ៗតែម្តង។ នេះបើតាមការដកស្រង់ការផ្សាយពីសារព័ត៌មាន CNN នៅថ្ងៃសុក្រ ទី២៧ ខែមីនា ឆ្នាំ២០២០។ យោងតាមអាជ្ញាធរទីក្រុង Rimina របស់អ៉ីតាលី លោកតាដ៏ចំណាស់ខាងលើ ដែលត្រូវគេបង្ហើបឲ្យដឹងត្រឹមឈ្មោះថា Mr. P បាន ចូលស្នាក់នៅព្យាបាលក្នុងមន្ទីរពេទ្យនៃទីក្រុងនេះ ដែលស្ថិតនៅភាគឦសានប្រទេសអ៉ីតាលី កាលពីសប្តាហ៍មុន ក្រោយពីគាត់ ត្រូវបានធ្វើតេស្តរកឃើញ COVID-19។ គាត់បានចាកចេញពីមន្ទីរពេទ្យត្រឡប់ទៅផ្ទះវិញ កាលពីថ្ងៃព្រហស្បតិ៍ម្សិលមិញ។ គួរជម្រាបថា អ្វីដែលគួរឲ្យកត់សម្គាល់ផងដែរនោះ គឺលោកតា Mr. P បានកើតនៅឆ្នាំ១៩១៩ ចំពេលដែលមានការផ្ទុះរាតត្បាតនៃ ជំងឺឆ្លង Spanish flu ដ៏កាចសាហាវ ដែលបានសម្លាប់មនុស្សចន្លោះ៣០-៥០លាននាក់ នៅជុំវិញពិភពលោក។ កាលពីប៉ុន្មានថ្ងៃមុន លោកយាយម្នាក់អាយុ៩៥ឆ្នាំ ក៏បានជាសះស្បើយពីជំងឺ COVID-19 ប្រទេសនៅអ៉ីតាលីផងដែរ ដោយគាត់នៅទីក្រុង Modena។ ដោយឡែកសម្រាប់ ការផ្ទុះរាលដាលនៃ COVID-19 នាពេលបច្ចុប្បន្ន អ៉ីតាលីគឺជាប្រទេសដែលមានអ្នកស្លាប់ច្រើនជាងគេ រហូតដល់ជាង៨,២០០នាក់ ហើយមានករណីឆ្លងលើសពី៨០,០០០នាក់៕ | 2020-03-28T04:57:00+07:00 | freshnewsasia.com | https://m.freshnewsasia.com/index.php/en/internationalnews/152912-2020-03-27-14-57-19.html |
3a99fd06-d2f9-4b0d-94fe-7709742c401b | ក្រសួងសុខាភិបាល សម្រេចផ្លាស់ប្តូរពេលវេលានៃការជូនដំណឹងអំពីករណីអ្នកជំងឺកូវីដ១៩ នៅរៀងរាល់ពេលព្រឹកវិញ | នៅយប់ថ្ងៃទី២៧ ខែមីនា ឆ្នាំ២០២០នេះ ក្រសួងសុខាភិបាល បានចេញសេចក្តីជូនដំណឹងអំពីការផ្លាស់ប្តូរពេលវេលា នៃការជូនដំណឹងដល់សាធារណជនអំពីករណីអ្នកជំងឺកូវីដ១៩ នៅរៀងរាល់ពេលព្រឹកវិញចន្លោះពីម៉ោង៩ ដល់ ម៉ោង១០ព្រឹកវិញ។ * អ្នកព្យាបាលជាសះស្បើយ សរុបចំនួន ១១នាក់ (បុរសចិន០១នាក់ ស្រ្តីជនជាតិអង់គ្លេស០១នាក់ និងបុរសជនជាតិខ្មែរ០៩នាក់។ * អ្នកមានវិរុសកូវីដ១៩ ដែលកំពុងសម្រាកព្យាបាលសរុប ៨៧នាក់ (ស្រ្តី២៤នាក់ និងបុរស៦៣នាក់) * អ្នកមានវិរុសកូវីដ១៩ សរុបចំនួន៩៨នាក់ (ស្រ្តី២៥នាក់ និងបុរស៧៣នាក់) | 2020-03-28T03:01:00+07:00 | freshnewsasia.com | https://m.freshnewsasia.com/index.php/en/localnews/152904-2020-03-27-13-01-21.html |
dcfae1b3-dc88-4842-94f8-14c861efcaef | BREAKING NEWS: នាយករដ្ឋមន្ត្រីអង់គ្លេសលោក Boris Johnson ឆ្លងជំងឺ COVID-19 (Video inside) | សារព័ត៌មានអង់គ្លេស BBC បានចេញផ្សាយនៅមុននេះបន្តិច នាល្ងាចថ្ងៃសុក្រ ទី២៧ ខែមីនា ឆ្នាំ២០២០នេះថា លោកនាយករដ្ឋមន្ត្រី បូរីស ចនសុន (Borison Johnson) ត្រូវបានធ្វើតេស្ត និងចេញលទ្ធផលវិជ្ជមាន ចំពោះវីរុសកូរ៉ូណាថ្មី (COVID-19)។ សារព័ត៌មាន BBC បានបន្តទៀតថា ពេលនេះលោក បូរីស ចនសុន មានរោគសញ្ញាក្នុងកម្រិតស្រាលប៉ុណ្ណោះ ហើយលោកកំពុងស្នាក់នៅដាច់ដោយឡែក ដើម្បីទទួលការព្យាបាល នៅក្នុងវិមានដោននីង (Downing Street) ដែលជាទីសំណាក់នៃនាយករដ្ឋមន្ត្រី។ នៅក្នុងសេចក្តីថ្លែងការណ៍មួយបានបញ្ជាក់ថា ។ គួរបញ្ជាក់ថា ទោះបីជាបានឆ្លង COVID-19 ហើយក៏ដោយក៏លោក បូរីស ចនសុន នៅតែបន្តស្ថិតនៅក្នុងការគ្រប់រដ្ឋាភិបាលអង់គ្លេសដដែល ដើម្បីដោះស្រាយវិបត្តិប្រទេសជាតិ ទៅមុខទៀត ប៉ុន្តែគឺវាអាស្រ័យទៅលើស្ថានភាពសុខភាពរបស់លោក៕ | 2020-03-28T01:24:00+07:00 | freshnewsasia.com | https://m.freshnewsasia.com/index.php/en/internationalnews/152898-2020-03-27-11-24-15.html |
1a4bf73b-86b5-41de-9b9b-283345d776f5 | ពីរចំណុចសំខាន់ដែលធ្វើឲ្យអ្នកជំងឺកូវីដ១៩ នៅខេត្តត្បូងឃ្មុំ៤នាក់ជាសះស្បើយ ខណៈមន្ត្រីសុខាភិបាល នៅតែបន្តតាមដានសុខភាពពួកគាត់ (Video inside) | អ្នកជំងឺកូវីដ១៩ នៅខេត្តត្បូងឃ្មុំទាំង០៤នាក់ បានជាសះស្បើយអស់ហើយ ខណៈមន្ត្រីសុខាភិបាល នៅតែបន្តតាមដានសុខភាពពួកគេ និងបន្តយកសំណាកពលរដ្ឋ ដែលមានរោគសញ្ញាសង្ស័យ ទៅពិនិត្យនៅវិទ្យាស្ថានប៉ាស្ទ័រ នៅរាជធានីភ្នំពេញ។ លោកវេជ្ជបណ្ឌិត កែវ វណ្ណៈ ប្រធានមន្ទីរសុខាភិបាលខេត្តត្បូងឃ្មុំឲ្យដឹងបែបនេះ ក្នុងពេលផ្តល់កិច្ចសម្ភាសន៍ឲ្យភ្នាក់ងារ Fresh News ប្រចាំខេត្តត្បូងឃ្មុំ ស្តីពីបច្ចុប្បន្នភាព ជំងឺកូវីដ១៩(Covid-19) នៅក្នុងខេត្តត្បូងឃ្មុំ នាថ្ងៃទី២៧ ខែមីនា ឆ្នាំ២០២០នេះ នៅមណ្ឌលសុខភាពទឹកជ្រៅ ក្នុងស្រុកតំបែរ ខេត្តត្បូងឃ្មុំ។ បើតាមការបញ្ជាក់របស់ លោក កែវ វណ្ណៈ ទូទាំងខេត្តត្បូងឃ្មុំ មន្ត្រីសុខាភិបាលបានយកសំណាកអ្នកមានរោគសញ្ញាសង្ស័យផ្ទុកវីរុសកូរ៉ណា បានចំនួន៣១៥នាក់ ទៅកាន់វិទ្យាស្ថាបប៉ាស្ទ័រ ជាលទ្ធផលក្នុងនោះមានវិជ្ជមាន០៤នាក់។ លោកបន្តថា ក្រោមការពិនិត្យព្យាបាលយ៉ាងយកចិត្តទុកដាក់ ពីសំណាក់ក្រុមគ្រូពេទ្យតាមបែបវេជ្ជសាស្ត្រ និងចិត្តសាស្ត្រ រហូតមកដល់ថ្ងៃទី២៦ ខែមីនា ឆ្នាំ២០២០ អ្នកជំងឺកូវីដ១៩ ទាំង០៤នាក់ បានជាសះស្បើយ ហើយក៏បានអនុញ្ញាតឲ្យទៅផ្ទះវិញផងដែរ ប៉ុន្តែមន្ត្រីសុខាភិបាល ក៏នៅតែតាមដានសុខភាពពួកគេ ជាបន្តទៀតផងដែរ។ ការព្យាបាលតាមបែបចិត្តសាស្ត្រ៖ គ្រូពេទ្យព្យាយាមផ្តល់កម្លាំងចិត្តដល់អ្នកជំងឺពន្យល់ អំពីការរស់នៅដោយអនាម័យ និងស្វែងយល់ពីស្ថានភាពជំងឺ។ ការព្យាបាលតាមបែបវេជ្ជសាស្រ្ត៖ ក្រុមគ្រូពេទ្យតាមដាននូវសញ្ញាជីវិតជាប្រចាំ ស្វែងយល់ពីរោគសញ្ញា ដែលអាចកើតអំឡុងពេលអ្នកជំងឺសម្រាកក្នុងមន្ទីរពេទ្យ។ ក្រោពីនេះគឺមាន ការព្យាបាលតាមលក្ខណៈបច្ចេកទេស ប៉ុន្តែលោកវេជ្ជបណ្ឌិត កែវ វណ្ណៈ មិនបានលម្អិតពីការព្យាបាលដោយវិធីនេះទេ ព្រោះវាជាលក្ខណៈបច្ចេកទេស របស់គ្រូពេទ្យដើម្បីព្យាបាលអ្នកជំងឺ COVID-19។ លោកគូសបញ្ជាក់ថា ជោគជ័យនេះសម្រេចទៅបាន តាមរយៈការចង្អុលបង្ហាញពីសំណាក់ក្រសួងសុខាភិបាល ពិសេសរដ្ឋបាលខេត្តត្បូងឃ្មុំ ដែលមានលោក ជាម ច័ន្ទសោភ័ណ អភិបាលខេត្តត្បូងឃ្មុំ គាំទ្រយ៉ាងពេញទំហឹង និងរួមសហការយ៉ាងល្អជាមួយអាជ្ញាធរមូលដ្ឋាន បានធ្វើឲ្យមន្ទីរសុខាភិបាលខេត្ត មន្ត្រីសុខាភិបាលភិបាលទូទាំងខេត្ត ខិតខំប្រឹងប្រែង ពិនិត្យព្យាបាលអ្នកជំងឺ រហូតទទួលបានលទ្ធផល យ៉ាងល្អប្រសើរបែបនេះ។ លោកប្រធានមន្ទីរសុខាភិបាលរូបនេះ ក៏បានបន្ថែមទៀតថា ទោះបីជាលទ្ធផលបានល្អយ៉ាងនេះក្តី ប៉ុន្តែមន្ត្រីសុខាភិបាលមិនបានបន្ធូរដៃនោះឡើយ គឺកាន់តែបន្តយកចិត្តទុកដាក់កាន់តែខ្លាំងក្លាបន្ថែមទៀត ដោយបន្តយកសំណាក អ្នកដែលសង្ស័យមានផ្ទុកមេរោគនេះ ពិសេសពលករដែលមកពីប្រទេសក្រៅ និងខិតខំយកចិត្តទុកដាក់ពិនិត្យព្យាបាល ថែទាំអ្នកជំងឺកូវីដ១៩ បើសិនមានករណីវិជ្ជមានថ្មីទៀតនោះ។ លោក កែវ វណ្ណៈ ក៏បានថ្លែងអំណរគុណសប្បុរសជនទាំងអស់ ដែលបានចូលជាថវិកា និងសម្ភារ ក្នុងមូលនីធិតស៊ូជាមួយមេរោគកូវីដ១៩ ក្នុងខេត្តត្បូងឃ្មុំ ជាពិសេសជាមួយនឹងការយកចិត្តទុកដាក់ពីសំណាក់ លោក ជាម ច័ន្ទសោភ័ណ បានរៀបចំកន្លែងពិនិត្យព្យាបាលអ្នកជំងឺកូវីដ១៩ ចំនួន០៤ទីតាំង៖ ១៖មន្ទីរពេទ្យបង្អែកពញាក្រែក ២៖មន្ទីរពេទ្យបង្អែកមេមត់ ៣៖មន្ទីរពេទ្យបង្អែកព្រះនរោត្តមសីហនុត្បូងឃ្មុំ ៤៖សណ្ឋាគារឆៃណាមេមត់ មាន៥០បន្ទប់ គ្រែ០២ ១២បន្ទប់ និងគ្រែ០១ ៣៨បន្ទប់។ លោកថែមទាំងបានកោតសរសើរ ចំពោះកិច្ចខិតខំប្រឹងប្រែងរបស់អភិបាលក្រុងស្រុកទាំង០៧ និងតាមបណ្តាភូមិឃុំក្នុងខេត្ត ដែលបានផ្សព្វផ្សាយសារនានា តាមគ្រប់មធ្យោបាយ ពិសេសដោយឧឃោសនសព្ទ ពាក់ព័ន្ធវិធានការការពារជំងឺកូវីដ១៩នេះ ក៏ដូចជាអំពាវនាវឲ្យពលរដ្ឋរក្សាអនាម័យជាប់ជាប្រចាំ លាងដៃនឹងសាប៊ូ ឬអាកុល ពាក់ម៉ាសការពារ និងសូមកុំជួបជុំគ្នាក្នុងដំណាក់កាលនេះ៕ | 2020-03-28T01:22:00+07:00 | freshnewsasia.com | https://m.freshnewsasia.com/index.php/en/localnews/152897-2020-03-27-11-22-09.html |
9c15956c-c44d-4fd9-b13c-c337d31e9e97 | Cellcard ប្រកាសដាក់ប្រើប្រាស់បច្ចេកវិទ្យា 5G របស់ខ្លួនជាលើកដំបូងនៅកម្ពុជា ដើម្បីជួយដល់វិស័យសុខាភិបាល ប្រឆាំងនឹងជំងឺកូវីដ១៩ | ក្រុមហ៊ុនសែលកាត (Cellcard) របស់អ្នកឧកញ៉ា គិត ម៉េង នៅថ្ងៃទី២៧ ខែមីនា ឆ្នាំ២០២០នេះ បានចេញសេចក្តីប្រកាសព័ត៌មានផ្លូវការមួយ បញ្ជាក់ពីការប្រកាសឲ្យប្រើប្រាស់បច្ចេកវិទ្យា 5G ជាលើកដំបូងនៅកម្ពុជា លើសេវាកម្មឱសថសាស្រ្ត តាមបច្ចេកវិទ្យាឌីជីថល (Telemedicine) តាមទីតាំងចំនួនបួន នៅទូទាំងរាជធានីភ្នំពេញ ដើម្បីជួយប្រជាជនកម្ពុជាទាំងមូល ដែលរងប៉ះពាល់ធ្ងន់ធ្ងរ ក្នុងអំឡុងពេលមានដែលមានវិបត្តិ Covid-19នេះ។ ក្រុមហ៊ុន Cellcard បានបញ្ជាក់ទៀតថា សេវាកម្មនេះនឹងជួយដល់ក្រុមវេជ្ជបណ្ឌិតជួរមុខនៅទីក្រុងភ្នំពេញ ក្នុងការពិនិត្យ និងវាយតម្លៃអ្នកជំងឺទូទាំងប្រទេស តាមរយៈតំណភ្ជាប់ (Video conference link) ការខលវីដេអូជាក្រុម ទៅកាន់ទូរស័ព្ទចល័ត និងឧបករណ៍នានា នៅគ្រប់ទីកន្លែងក្នុងប្រទេសកម្ពុជា។ សេវាកម្មនេះ អាចត្រូវបានប្រើដើម្បីភ្ជាប់ទៅតាមផ្ទះអ្នកជំងឺ នៅតាមគ្លីនិក ឬមន្ទីរពេទ្យផ្សេងៗទៀត ហើយវេជ្ជបណ្ឌិតគ្រប់រូប នឹងអាចផ្តល់នូវការព្យាបាល តាមបែបវេជ្ជសាស្រ្ត ការប្រឹក្សាយោបល់ និងការព្យាបាលតាមលក្ខណៈស្តង់ដារ តាមពេលវេលាជាក់ស្តែង ក៏ដូចជាការអប់រំសម្រាប់អ្នកជំងឺ និងការពិគ្រោះយោបល់ និងការត្រួតពិនិត្យសម្រាប់ក្រុមវេជ្ជសាស្ត្រនៅនឹងកន្លែង។ * មន្ទីរពេទ្យមិត្តភាពខ្មែរ-សូវៀត * មណ្ឌលសុខភាពចាក់អង្រែ * ក្រសួងសុខាភិបាល * ក្រសួងប្រៃសណីយ៍ និងទូរគមនាគមន៍ គំនិតផ្តួចផ្តើមនេះ កំពុងត្រូវបានដឹកនាំផ្ទាល់ដោយ អ្នកឧកញ៉ា គិត ម៉េង ដែលសហការយ៉ាងពេញលេញជាមួយក្រសួងទាំងពីរ។ ក្រុមការងារ Cellcard គឺកំពុងតែស្ថិតក្នុងដំណាក់កាលរៀបចំផែនការ ចុងក្រោយរបស់ខ្លួន សម្រាប់ដំណោះស្រាយដែលនឹងត្រូវដាក់ឲ្យដំណើរការ នៅថ្ងៃទី ៣០ ខែមីនាឆ្នាំ ២០២០ខាងមុខនេះ។ លោក អៀន វ៉ាត់សុន( Ian Watson) ដែលជានាយកប្រតិបត្តិក្រុមហ៊ុន Cellcard បានថ្លែងថា សេវាកម្មឱសថសាស្រ្តតាមបច្ចេកវិទ្យាឌីជីថល (Telemedicine) នេះនឹងក្លាយជាជំហានដំបូងដ៏សំខាន់ ដែលជាការផ្តល់នូវចក្ខុវិស័យរបស់លោកអគ្គនាយក សម្រាប់ប្រទេសកម្ពុជា ដែលមានលក្ខណៈឌីជីថលពេញលេញ។ លោក Watson បន្តទៀតថា ។ លោកបន្ថែមថា ។ សូមជម្រាបថា ក្រុមហ៊ុនសែលកាត គឺជាក្រុមហ៊ុនបណ្តាញទូរស័ព្ទចល័តតែមួយគត់ ដែលគ្រប់គ្រងដោយជនជាតិខ្មែរ ហើយដែលបានបំរើប្រជាជនកម្ពុជា ចាប់តាំងពីឆ្នាំ ១៩៩៧មកម្ល៉េះ៕ | 2020-03-28T01:08:00+07:00 | freshnewsasia.com | https://m.freshnewsasia.com/index.php/en/localnews/152894-2020-03-27-11-08-13.html |
915f85ab-3570-4f24-bfc9-8967e7da17ee | ឧកញ៉ា ស្រី ចន្ធូ អគ្គនាយរងក្រុមហ៊ុន ឧកញ៉ា ស្រី ចន្ធូ អគ្គនាយរងក្រុមហ៊ុន 7NG បន្តជួយឧបត្ថមថវិកា៥ពាន់ដុល្លារ ជូនអភិបាលខេត្តមណ្ឌលគិរី ដើម្បីចូលរួមទប់ស្កាត់ជំងឺកូវីត១៩ | នៅល្ងាចថ្ងៃទី ២៧ ខែមីនា ឆ្នាំ២០២០ ឧកញ៉ា ស្រី ចន្ធូ អគ្គនាយរងក្រុមហ៊ុន 7NG តំណាងលោកឧកញ៉ា ស្រី សុធា អគ្គនាយកក្រុមហ៊ុន 7NG បានបន្តឧបត្ថម្ភថវិកាចំនួន ៥០០០ដុល្លារ ជូនលោក ស្វាយ សំអ៊ាង អភិបាលខេត្តមណ្ឌលគិរី ដើម្បីប្រើប្រាស់ទប់ស្កាត់ជំងឺកូវីត១៩។ ឧកញ៉ា ស្រី ចន្ធូ បានបញ្ជាក់ថា កាផ្តល់ជូនថវិកានេះ ធ្វើឡើងដើម្បីចូលរួមចំណែក ជាមួយក្រសួងសុខាភិបាលកម្ពុជា ដែលកំពុងប្រយុទ្ធប្រឆាំង និងទប់ស្កាត់ជំងឺកូវីដ១៩ ដែលកំពុងរាតត្បាតជុំវិញពិភពលោក ពិសេសកម្ពុជាក៏កំពុងមានអ្នកឆ្លងកើនឡើងផងដែរ។ លោកក៏បានផ្ដាំផ្ញើដល់បងប្អូនទាំងអស់ កុំភ័យខ្លាំងពេក តែត្រូវចេះការពារខ្លួន រក្សាអនាម័យជាប្រចាំ លាងសម្អាតដៃឱ្យញឹកញាប់ និងពាក់ម៉ាសក្នុងចំណោមមនុស្សច្រើន។ សូមជម្រាបថា គិតត្រឹមយប់ថ្ងៃទី២៦ ខែមីនា ឆ្នាំ២០២០ កម្ពុជា រកឃើញអ្នកកើតជំងឺកូវីដ១៩ ចំនួន៩៨នាក់ មានស្ត្រី២៥នាក់ និងបុរស៧៣នាក់។ ក្នុងចំណោមអ្នកកើតជំងឺកូវីដ៩៨នាក់នេះ ត្រូវបានព្យាបាលឱ្យជាសះស្បើយចំនួន១១នាក់៕ | 2020-03-28T01:02:00+07:00 | freshnewsasia.com | https://m.freshnewsasia.com/index.php/en/localnews/152892-2020-03-27-11-02-28.html |
8ebd7b10-b7f4-4518-a795-e5358ed7428e | UNICEF ពង្រីកការគាំទ្រនៅក្នុងប្រទេសចំនួន១៤៥ រួមទាំងកម្ពុជា ដើម្បីជួយកុមារឲ្យបន្តរៀនសូត្រ ខណៈសាលារៀនត្រូវបិទទ្វារ ដោយជំងឺកូវីដ១៩ | ខណៈដែលការបិទសាលារៀនទូទាំងប្រទេស បង្កការរំខានដល់ការអប់រំសិស្ស ជាង៨០ភាគរយ នៅទូទាំងសកលលោក, យូនីសេហ្វ (UNICEF) បានប្រកាសពង្រីក ការគាំទ្របន្ថែមទៀត នៅគ្រប់ប្រទេសទាំងអស់ ដើម្បីជួយកុមារឲ្យបានបន្តការសិក្សា ហើយក៏ជួយឲ្យសាលារៀន នៅតែជាកន្លែងដែលមានសុវត្ថិភាព។ នេះបើតាមសេចក្ដីប្រកាសព័ត៌មាន របស់យូនីសេហ្វ ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែមីនា ឆ្នាំ២០២០នេះ។ លោក រ៉ូបឺត ជិនឃីនស្ស (Robert Jenkins) ប្រធានផ្នែកអប់រំសកលរបស់យូនីសេហ្វ បានថ្លែងថា ។ លោក ជិនឃីនស្ស បានបន្តទៀតថា ។ ដើម្បីជួយទប់ទល់ នឹងការរំខានដល់ការអប់រំរបស់កុមារ និងជួយឲ្យកុមារបន្តរៀនសូត្រប្រកបដោយសុវត្ថិភាព យូនី សេហ្វ បានវិភាជន៍ថវិកាបន្ថែម ដើម្បីពន្លឿនការងារ ដែលកំពុងធ្វើជាមួយនឹងរដ្ឋាភិបាល និងដៃគូ នៅក្នុងប្រទេសដែលមានចំណូលទាប និងចំណូលមធ្យមជាង ១៤៥ប្រទេស។ ការវិភាជន៍ថវិកាបឋម នៅកម្រិតសកលចំនួន១៣លានដុល្លារ ដោយក្នុងនោះជិត៩លានដុល្លារ បានពីការផ្ដល់វិភាគទាន ពីភាពជាដៃគូសកលសម្រាប់ការអប់រំ (GPE) – នឹងត្រូវប្រើប្រាស់ជាថវិកា កាតាលីករ តាមរយៈការគាំទ្រដល់ រដ្ឋាភិបាល នៅថ្នាក់ជាតិ និងដៃគូអប់រំនានា ក្នុងប្រទេសនីមួយៗ ក្នុងការធ្វើផែនការ ដើម្បីអាចធ្វើការឆ្លើយតប ទូទាំងប្រព័ន្ធទាំងមូល ឲ្យបានកាន់តែឆាប់រហ័ស។ គម្រោងនេះ នឹងផ្ដល់លទ្ធភាព ឲ្យប្រទេសនានារៀបចំជាជម្រើសកម្មវិធីសិក្សារៀនសូត្រ ក្នុងករណីបិទសាលារៀន និងជួយឲ្យសាលារៀន អាចបន្តរក្សាសុវត្ថិភាពកុមារ និងសហគមន៍របស់ពួកគេ តាមរយៈការផ្ដល់ព័ត៌មានសំខាន់ៗ អំពីការលាងសម្អាតដៃ និងការអនុវត្តអនាម័យផ្សេងទៀត។ ថវិកានេះ ក៏នឹងជួយគាំទ្រដល់សុខភាពផ្លូវចិត្ត របស់កុមារ និងបង្ការការមាក់ងាយ និងការរើសអើងផងដែរ តាមរយៈការលើកទឹកចិត្ត ឲ្យសិស្សចៀសវាងការប្រកាន់ផ្នត់ គំនិតអវិជ្ជមាន នៅពេលដែលពួកគេនិយាយអំពីមេរោគនេះ។ នៅក្នុងប្រទេសកម្ពុជា យូនីសេហ្វ កំពុងគាំទ្រដល់ក្រសួងអប់រំ យុវជន និងកីឡា ដើម្បីផ្ដល់ឱកាសសិក្សាជាជម្រើសផ្សេងៗដល់សិស្សានុសិស្សដូចជា ថ្នាក់រៀនតាមប្រព័ន្ធអេឡេត្រូនិក លើមុខវិជ្ជាសំខាន់ៗ។ កម្មវិធីនេះ អាចគ្របដណ្ដប់ និងផ្ដល់ប្រយោជន៍ដល់សិស្សថ្នាក់ទី៩ និងទី១២ ប្រមាណ២៥០,០០០នាក់នៅទូទាំងប្រទេស ដែលត្រូវប្រឡងនៅឆ្នាំនេះ។ ថ្នាក់រៀនតាមអនទ្បាញ នឹងជួយគាំទ្រដល់សិស្សជាច្រើន ឲ្យបានរៀនសូត្រក្នុងអំទ្បុងពេលសាលាបិទ ដោយសារការរាតត្បាតនៃជំងឺកូវីដ១៩។ យូនីសេហ្វ ក៏កំពុងសហការជាមួយ នឹងក្រសួងអប់រំ យុវជន និងកីឡា ដើម្បីពង្រីកកម្មវិធីរបស់ខ្លួន ដែលកំពុងអនុវត្ត សម្រាប់ផ្ដល់សេវារៀនសូត្រជាជម្រើសដល់សិស្សនៅកម្រិតអប់រំ ថ្នាក់មូលដ្ឋាន ចាប់ពីកម្រិតអប់រំកុមារតូច និងបឋមសិក្សា រហូតដល់មធ្យមសិក្សា។ ជាមួយនឹងការគាំទ្រដែលឧបត្ថម្ភ ដោយរាជរដ្ឋាភិបាលជប៉ុននេះ មេរៀន និងកម្មវិថីជា ទម្រង់ e-learning ជាច្រើនត្រូវបានបង្កើតទ្បើង និងផ្សព្វផ្សាយតាមរយៈវេបសាយ និងទំព័រហ្វេសប៊ុករបស់ក្រសួងអប់រំ យុវជន និងកីទ្បា។ សម្ភារផ្សព្វផ្សាយ ដែលផ្ដោតលើការអប់រំ អំពីការបង្ការមេរោគកូវីដ១៩ ក៏ត្រូវបានផលិតផងដែរ ដើម្បីផ្សព្វផ្សាយពី សារៈសំខាន់ពីការលាងសម្អាតដៃ និងការថែទាំខ្លួន ដល់កុមារ និងគ្រួសារ និងលើកទឹកចិត្ត ឲ្យមាតាបិតាគាំទ្រដល់ការរៀនសូត្រ របស់កូននៅក្នុងផ្ទះ និងដល់សុខុមាលភាព និងសុខភាពផ្លូវចិត្តទូទៅ របស់ពួកគេ។ សម្ភារអប់រំទាំងនេះ មាននៅក្នុងវេបសាយ របស់យូនីសេហ្វ និងក្រសួងអប់រំ យុវជន និងកីទ្បា។ គាំទ្រដល់ការអនុវត្តផែនការ ឆ្លើយតបចំពោះវិបត្តិរបស់រដ្ឋាភិបាល ដូចជាការផ្ដល់ជំនួយបច្ចេកទេស ការវិភាគហានិភ័យបែបរហ័ស ការប្រមូលទិន្នន័យ និងការធ្វើផែនការ សម្រាប់ការបើកសាលារៀនឡើងវិញ។ គាំទ្រដល់ការធ្វើផែនការ និងការអនុវត្តប្រតិបត្តិការសាលារៀនមានសុវត្ថិភាព និងការអប់រំផ្សព្វផ្សាយអំពីហានិភ័យ ដូចជាការបកប្រែ បោះពុម្ព ផ្សព្វផ្សាយ និងអនុវត្តគោលការណ៍ណែនាំ ស្ដីពីសាលារៀនមានសុវត្ថិភាព ការផ្ដល់ឲ្យសាលារៀន នូវកញ្ចប់សម្ភារអនាម័យ និងការផ្សព្វផ្សាយព័ត៌មានសំខាន់ៗ អំពីការបង្ការជំងឺ និងការបណ្ដុះបណ្ដាលគ្រូ និងអាណាព្យាបាល អំពីការគាំទ្រផ្នែកចិត្តសង្គម និងសុខភាពផ្លូវចិត្តសម្រាប់ខ្លួនឯង និងសម្រាប់សិស្ស។ ធានាឲ្យមានការបន្តការរៀនសូត្រ និងការទទួលបានកម្មវិធីរៀនសូត្រពីចម្ងាយ ដូចជាការរចនា និងការរៀបចំ កម្មវិធីអប់រំជាជម្រើសផ្សេងៗ តាមប្រព័ន្ធអនឡាញ តាមវិទ្យុ និងតាមទូរទស្សន៍ជាដើម។ លើកកម្ពស់ការចែករំលែកចំណេះដឹង និងការកសាងសមត្ថភាព សម្រាប់ការឆ្លើយតប ចំពោះវិបត្តិដែលកំពុងកើតមាន នាពេលបច្ចុប្បន្ន និងការរាលត្បាតជំងឺ ដែលអាចកើតមាននាពេលអនាគត៕ | 2020-03-27T23:48:00+07:00 | freshnewsasia.com | https://m.freshnewsasia.com/index.php/en/localnews/152885-2020-03-27-09-48-12.html |
9f60bfeb-1ac7-4072-8d93-104bc74876c6 | មន្ទីរពេទ្យព្យាថៃ២ ថា ជនជាតិឥណ្ឌូណេស៊ីពីរនាក់ទៅដល់ប៉ោយប៉ែតមុនរកឃើញជំងឺកូវីដ-១៩ | មន្ទីរពេទ្យផ្យាថៃ២ ច្រានចោលការចោទប្រកាន់របស់ក្រសួងសុខាភិបាលកម្ពុជា ដែលថា ជនជាតិឥណ្ឌូនេស៊ីពីរនាក់ដែលផ្ទុកជំងឺកូវីដ រត់ចេញពីប្រទេសថៃចូលប្រទេសកម្ពុជា ដោយសារពួកគេ គ្មានលុយសម្រាប់ថ្លៃព្យាបាលនៅថៃ។ មន្ទីរពេទ្យឯកជនថៃមួយនេះ អះអាងថា អ្នកជំងឺទាំងពីរបានទៅដល់ក្រុងប៉ោយប៉ែត ខេត្តបន្ទាយមានជ័យ តាំងពីថ្ងៃតាំងពីថ្ងៃ២៣ ខែមីនា មុនពេលលទ្ធផលតេស្តរកឃើញថា ពួកគេមានជំងឺកូវីដ។ មន្ត្រីសង្គមស៊ីវិលយល់ថា អាជ្ញាធរកម្ពុជាត្រូវស្វែងរកអ្នកពាក់ព័ន្ធជាមួយបុរសជនជាតិឥណ្ឌូនេស៊ីនោះ ដើម្បីទប់ស្កាត់ការឆ្លងរីករាលដាលនៅកម្ពុជា។ លិខិតបំភ្លឺរបស់មន្ទីរពេទ្យផ្យាថៃ២ នៅទីក្រុងបាងកក ចុះថ្ងៃទី២៧ ខែមីនា បកស្រាយថា ដំបូងឡើយ បុរសជនជាតិ ឥណ្ឌូនេស៊ីទាំងពីរនាក់ បានធ្វើដំណើរពីក្រុងប៉ោយប៉ែត ខេត្តបន្ទាយមានជ័យ ទៅធ្វើតេស្តរកជំងឺ កូវីដ-១៩ នៅមន្ទីរពេទ្យផ្យាថៃ២ ដោយម្នាក់ធ្វើតេស្តនៅថ្ងៃទី១៨ និងម្នាក់ទៀតធ្វើ តេស្តឈាមនៅថ្ងៃទី១៩ ខែមីនា។ ក្នុងពេលនោះ មន្ទីរពេទ្យបានណែនាំឱ្យបុរសទាំងពីរនៅដាច់ដោយឡែកពីគេរយៈពេល ១៤ថ្ងៃអំឡុងពេលរង់ចាំលទ្ធផល ដែលចំណាយពេលពី ៤ទៅ ៥ថ្ងៃ។ លិខិតដដែលបន្តថា បន្ទាប់មកលទ្ធផលធ្វើតេស្តបានចេញ នៅថ្ងៃទី២៣ ខែមីនា ស្រាប់តែមន្ទីរពេទ្យផ្យាថៃ២ បានទទួលដំណឹងថា បុរសទាំងពីរបានស្ថិតនៅក្នុងក្រុងប៉ោយប៉ែតវិញហើយ ដែលត្រូវជាថ្ងៃប្រទេសថៃប្រកាសបិទច្រកចេញចូល។ មន្ទីរពេទ្យផ្យាថៃ បញ្ជាក់ថា ដោយសារតែអ្នកជំងឺទាំងពីរមិនអាចចូលទឹកដីថៃវិញបាន ទើបមន្ទីរពេទ្យផ្តល់លទ្ធផល និងណែនាំអ្នកទាំងពីរឱ្យស្វែងរកមន្ទីរពេទ្យសម្រាកព្យាបាលជំងឺបន្ត។ ការចេញលិខិតបំភ្លឺនេះ បន្ទាប់ពីក្រសួងសុខាភិបាលកម្ពុជា កាលពីយប់ថ្ងៃទី២៦ ខែមីនា បានចេញសេចក្តីប្រកាសរកឃើញអ្នកឆ្លងជំងឺកូវីដ-១៩ចំនួន ២ករណីទៀត កើតលើជនជាតិឥណ្ឌូនេស៊ី ហើយអ្នកជំងឺទាំងពីរ កំពុងសម្រាកព្យាបាលនៅមន្ទីរពេទ្យខេត្តសៀមរាប។ សេចក្តីប្រកាសរបស់ក្រសួងបន្តថា ពួកគាត់បានធ្វើធ្វើតេស្តនៅមន្ទីរពេទ្យផ្យាថៃ២ ក្នុងក្រុងបាងកក រកឃើញមានផ្ទុកកូវីដ-១៩ ប៉ុន្តែដោយសារមិនមានប្រាក់បង់ថ្លៃពេទ្យនៅទីនោះ ទើបពួកគាត់សម្រេចចិត្តធ្វើដំណើរមកព្យាបាលនៅកម្ពុជា។ អាស៊ីសេរី មិនអាចសុំការឆ្លើយតបបន្ថែមពីអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន និង លោក លី សូវ៉ាន់ បានទេដោយទូរស័ព្ទចូលជាច្រើនលើក តែពុំមានអ្នកទទួល ។ ទោះជាយ៉ាងណា អ្នកស្រី ឱ វណ្ណឌីន បានពន្យល់ប្រាប់បន្ថែមដល់ក្រុមអ្នកកាសែតក្នុងបណ្ដាញតេឡេក្រាម (Telegram) កាលពីម៉ោង ១២យប់ ថ្ងៃទី២៦ ខែមីនាថា មូលហេតុដែលបុរសឥណ្ឌូណេស៊ី ២នាក់ធ្វើដំណើរមកព្យាបាលជំងឺកូវីដ នៅខេត្តសៀមរាប ដោយសារដឹងថា រដ្ឋាភិបាលកម្ពុជា មិនយកកម្រៃលើសេវាព្យាបាលទាំងជនជាតិខ្មែរ និងបរទេស ខណៈដែលប្រទេសថៃ តម្រូវឱ្យអ្នកជំងឺបរទេស ត្រូវបង់ថ្លៃសេវាព្យាបាល។ ប៉ុន្តែអ្នកស្រី ឱ វណ្ណឌីន មិនបានដឹងថា អ្នកជំងឺទាំងពីរ ចូលកម្ពុជាកាលពីថ្ងៃណានោះទេ ហើយអ្នកស្រីសន្និដ្ឋានថា ប្រហែលជាមិនមានអ្នកប្រាស្រ័យទាក់ទង ជាមួយអ្នកជំងឺច្រើនឡើយ ដោយសារតែពួកគេ បានម៉ៅតាក់ស៊ីផ្តាច់ពីព្រំដែនអន្តរជាតិប៉ោយប៉ែត ទៅកាន់មន្ទីរពេទ្យខេត្តសៀមរាបតែម្តង៖ លោកស្រីឱ្យដឹងទៀតថា អ្នកបើកតាក់ស៊ីដឹកអ្នកជំងឺទាំងពីរនោះ ក៏ត្រូវបានរកឃើញ និងបានយកសំណាកទៅធ្វើតេស្តរួចហើយដែរ ហើយកំពុងរង់ចាំលទ្ធផល។ អាស៊ីសេរីបានព្យាយាមទាក់ទងប្រធានមន្ទីរសុខាភិបាលខេត្តសៀមរាប លោក ក្រុស សារ៉ាត់ ជាច្រើន លើកនៅថ្ងៃទី២៧ ខែមីនា ប៉ុន្តែទូរស័ព្ទចូល គ្មានអ្នកទទួល។ រីឯប្រធានមន្ទីរសុខាភិបាលខេត្តបន្ទាយមានជ័យ លោក កែវ សុភ័ត្ត្រា ប្រាប់អាស៊ីសេរីថា គិតត្រឹមរសៀលថ្ងៃទី២៧ ខែមីនា លោកមិនបានដឹងច្បាស់អំពីករណីអ្នកជំងឺជនជាតិឥណ្ឌូនេស៊ី ធ្វើដំណើរឆ្លងកាត់ប៉ោយប៉ែត ហើយបានជួបប្រាស្រ័យជាមួយអ្នកណាខ្លះនោះទេ។ លោកថា កំពុងរង់ចាំដំណឹងពីខាងក្រសួងសុខាភិបាល ដើម្បីក្រុមលោកចុះស្រាវជ្រាវរកអ្នកប៉ះពាល់ផ្ទាល់ និងប្រយោល ជាមួយអ្នកជំងឺទាំងពីរនាក់នោះ៖ « »។ មន្ត្រីសម្របសម្រួលសមាគមការពារសិទ្ធិមនុស្សអាដហុកប្រចាំខេត្តបន្ទាយមានជ័យ លោក ស៊ុំ ច័ន្ទគា មានប្រសាសន៍ថា ក្រសួងសុខាភិបាលកម្ពុជា នៅមានភាពកម្សោយក្នុងការបំពេញតួនាទីទប់ស្កាត់ជំងឺកូវីដ-១៩ ព្រោះក្រសួងមិនបានដឹងថា មានអ្នកជំងឺជនជាតិឥណ្ឌូណេស៊ីផ្ទុកមេរោគវីរូសកូរ៉ូណាចូលកម្ពុជា និងជួបទាក់ទងជាមួយអ្នកណាខ្លះ។ លោកកត់សម្គាល់ថា ក្រសួងសុខាភិបាលកម្ពុជា ហាក់ដូចជាមិនទាន់មានតម្លាភាព និងមានវិធានការយឺតយ៉ាវ ដែលធ្វើឱ្យប្រជាពលរដ្ឋបាត់ទំនុកចិត្ត និងមានការភ័យខ្លាច៖ « »។ គិតត្រឹមរសៀលថ្ងៃទី២៧ ខែមីនា ប្រទេសកម្ពុជា រកឃើញអ្នកផ្ទុកជំងឺកូវីដកើនដល់ចំនួន៩៨ នាក់ ក្នុងនោះស្រី ២៥នាក់ ប្រុស ៧៣នាក់ ហើយក្នុងនោះក៏មានអ្នកជាសះស្បើយចំនួន ១១នាក់ដែរ៕ | 2020-03-27T23:25:00+07:00 | rfa.org | https://www.rfa.org/khmer/news/health/Thai-hospital-react-Cambodia-03272020122111.html |
d265c254-9af9-459c-a4be-fa4cf028faaa | មន្រ្តីជាន់ខ្ពស់ក្រសួងមហាផ្ទៃ ចុះផ្សព្វផ្សាយពីការប្រយុទ្ធប្រឆាំងនឹងជំងឺ Covid-19 ដល់ពលរដ្ឋនៅស្រុកសង្កែ ខេត្តបាត់ដំបង | លោក កុល វីរក្ស រដ្ឋលេខាធិការក្រសួងមហាផ្ទៃ ជាប្រធានក្រុមការងាររាជរដ្ឋាភិបាលចុះជួយមូលដ្ឋានស្រុកសង្កែ ខេត្តបាត់ដំបង នាព្រឹកថ្ងៃទី២៧ ខែមីនា ឆ្នាំ២០២០នេះ បានដឹកនាំក្រុមការងារចុះផ្សព្វផ្សាយ និងជម្រាបជូនប្រជាពលរដ្ឋឲ្យយល់ដឹងពីការប្រយុទ្ធប្រឆាំង និងវិធីការពារនៃជំងឺ Covid-19 នៅឃុំតាប៉ុន ស្រុកសង្កែ ខេត្តបាត់ដំបង និងបានបន្តចុះពិនិត្យមើលការជីកប្រឡាយទឹក១ខ្សែ ប្រវែង៩គីឡូម៉ែត្រ ដែលជាអំណោយរបស់ក្រសួងធនធានទឹក និងឧតុនិយម។ លោក កុល វីរក្ស បានជម្រាបជូនទៅប្រជាពលរដ្ឋនៅក្នុងឃុំតាប៉ុន ដែលទើបមកពីធ្វើការនៅជាយដែនខ្មែរ-ថៃចំនួន១៤៤នាក់ និងប្រជាពលរដ្ឋផ្សេងទៀតថា បច្ចុប្បន្នជំងឺ Covid-19 ថ្មីកំពុងរីករាលដាលលើពិភពលោកយ៉ាងលឿន និងសាហាវបំផុត ឯនៅកម្ពុជាប្រជាលរដ្ឋយើងបានឆ្លងពីប្រទេសគេ តាមរយ:ប្រាស្រ័យទាក់គ្នា ជាមួយអ្នកផ្ទុកមេរោគនេះ ដោយឡែកនៅឃុំតាប៉ុនមិនទាន់មានការឆ្លងជំងឺនេះនៅឡើយ ដូចនេះហើយយើងត្រូវការពារពីការប្រយុទ្ធប្រឆាំងជំងឺ Covid-19 នេះ តាមការណែនាំរបស់ក្រសួងសុខាភិបាលកម្ពុជា និងនាំគ្នាទប់ស្កាត់កុំឲ្យមានការឆ្លងដល់ពលរដ្ឋទាំងអស់នៅក្នុងមូលដ្ឋាន។ លោក កុល វីរក្ស បានបញ្ជាក់ថា សូមបងប្អូនប្រជាពលរដ្ឋទាំងអស់អនុវត្តវិធីកាត់បន្ថយហានិភ័យពីការឆ្លងជំងឺ Covid-19 ដូចជា ត្រូវលាងដៃឲ្យបានញឹកញាប់ជាមួយសាប៊ូ និងទឹកស្អាត ឬទឹកអាល់កុលលាងដៃ, ខ្ទប់មាត់និងច្រមុះនៅពេលក្អក ឬកណ្តាស់ ដោយប្រើក្រមា ឬក្រដាសអនាម័យរួចបោះចោលក្នុងធុងសំរាម ឲ្យបានត្រឹមត្រូវ, ជៀសវាងប៉ះពាល់ជិតស្និទ្ធជាមួយអ្នកដែលមានគ្រុនក្ដៅ ក្អក ឬផ្ដាសាយ ឬអ្នកជម្ងឺ, ពេលមិនទាន់លាងដៃសូមកុំប៉ះពាល់ភ្នែក ច្រមុះ ឬមាត់, បរិភោគអាហារ ដែលចម្អិនបានឆ្អិនល្អ, ស្វាគមន៍គ្នាដោយសំពះ ជំនួសការចាប់ដៃ។ សម្រាប់ព័ត៌មានបន្ថែម ឬមានករណីសង្ស័យសូមទំនាក់ទំនងតាមលេខទូរស័ព្ទ ១១៥ ដោយឥតគិតថ្លៃ ឬមណ្ឌលសុខភាពដែលនៅជិតបំផុត ។ ក្នុងឱកាសណែនាំតាមវិធីការពារនេះដែរ លោក កុល វីរក្ស ក៏បានផ្តល់ដល់អ្នកចូលរួមទាំងអស់ម្នាក់ៗ ទទួលបាន ក្រមា១ សាប៊ូ១ដុំ និងម៉ាស១ និងបានប្រគល់ជូន សាលាឃុំតាប៉ុន មានអង្ករ៤តោន ក្រម៉ា៥០០ សាប៊ូ៥០០ដុំ ម៉ាសមួយចំនួន សម្រាប់បំរ៉ុងទុកចែកពេលចាំបាច់ ជូនប្រជាពលរដ្ខក្រីក្រ និងពេលមានអ្នកឈឺ កូវីដ១៩ ពេលក្រោយ។ បន្ទាប់បីបានចុះផ្សព្វផ្សាយពីការប្រយុទ្ធប្រឆាំងនឹងជំងឺ Covid-19 ដល់ពលរដ្ឋរួចហើយ លោក កុល វីរក្ស ក៏បានដឹកនាំក្រុមការងារចុះពិនិត្យមើលក្រុមការងារ មន្ទីរធនធានទឹក កំពុងជីកប្រឡាយសម្រាប់បង្ហូរទឹក១ ខ្សែប្រវែង៩គីឡូម៉ែត្រ មានថ្នល់មួយចំហៀង ចាក់គ្រួសក្រហមសម្រាប់ ប្រជាប្រពលរដ្ឋបង្ហូរទឹក ដាក់ទុកប្រើប្រាស់ ធ្វើស្រែនៅឆ្នាំក្រោយ។ ប្រឡាយទឹកដែលកំពុងធ្វើនេះជាអំណោយរបស់លោក លឹម គានហោ រដ្ឋមន្រ្តីក្រសួងធនធានទឹក និងឧតុនិយម តាមការស្នើសុំរបស់ប្រជាពលរដ្ឋ និងក្រុមការងារ ដែលប្រឡាយទឹកនេះគ្រោងនឹងធ្វើរួចនាចុងខែឧសភា ឆ្នាំ២០២០ខាងមុខនេះ ដោយមានទ្វារទឹក៣កន្លែង និងលូប្រអប់៤កន្លែង៕ | 2020-03-27T23:17:00+07:00 | freshnewsasia.com | https://m.freshnewsasia.com/index.php/en/localnews/152882-2020-03-27-09-17-28.html |
3780e10a-a024-4b85-b80e-7e4212e88cdd | សម្តេចតេជោ ហ៊ុន សែន ថ្លែងអំណរគុណដល់ ក្រុមហ៊ុន 7NG ដែលឧបត្ថម្ភថវិកា ១ម៉ឺនដុល្លារ ដើម្បីរួមចំណែកប្រយុទ្ធនឹងជំងឺកូវីដ១៩ | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញលិខិតមួយថ្លែងអំណរគុណ និងកោតសរសើរដល់ ក្រុមហ៊ុន 7NG ដែលឧបត្ថម្ភថវិកា ១ម៉ឺនដុល្លារ ដល់រាជរដ្ឋាភិបាលកម្ពុជា ក្នុងប្រតិបត្តិការប្រយុទ្ធនឹងជំងឺកូវីដ១៩ ដែលកំពុងតែគំរាមកំហែងដល់សុខភាព និងអាយុជីវិតប្រជាជនកម្ពុជា។ គឺគណៈកម្មការជាតិប្រយុទ្ធនឹងជំងឺកូវីដ១៩ ដែលមានសម្តេចជាប្រធាន ហើយមានអាស័យដ្ឋាននៅក្រសួងសុខាភិបាល និងមានឈ្មោះមន្ត្រី និងលេខទូរស័ព្ទ អ្នកចាំទទួល៖ ០១២ ៨៤២ ៩៦៦, ០១២ ៨៣៨ ៨៨៥, ០១២ ៧៣១ ៨៨៨, ០១២ ៧៧៦ ៥៧៨។ គឺខុទ្ទកាល័យនាយករដ្ឋមន្ត្រី ដែលមានលោក សេង ទៀង នាយករងខុទ្ទកាល័យ ០១២ ៩៦១ ៩៧១ និងមន្ត្រីមួយចំនួនទៀត ជាអ្នករង់ចាំទទួល។ សម្តេចតេជោ ហ៊ុន សែន បានលើកឡើងថា ជំនួយដែលនឹងត្រូវបានផ្តល់ដោយសប្បុរសជននេះ រាជរដ្ឋាភិបាលនឹងខិតខំធ្វើអ្វីៗគ្រប់បែបយ៉ាង ដើម្បីសង្គ្រោះ និងការពារជីវិតរបស់ប្រជាជនកម្ពុជាយើង។ សម្តេចសូមជូនពរដល់ជូនរួមជាតិឱ្យជួបប្រទះតែពុទ្ធពរទាំង៤ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ហើយនឹងចៀសផុតអំពីជំងឺដ៏កាចសាហាវដែលកំពុង តែគំរាមកំហែងទូទាំងពិភពលោកនេះ៕ | 2020-03-27T23:10:00+07:00 | freshnewsasia.com | https://m.freshnewsasia.com/index.php/en/localnews/152881-2020-03-27-09-10-02.html |
ad917945-f49c-48ab-b6b0-dcefb6e83d33 | COVID-19: គ្រូពេទ្យអេស្ប៉ាញ ត្រូវបង្ខំចិត្តទុកឱ្យអ្នកជំងឺមានសង្ឃឹមតិចស្លាប់ ដើម្បីជួយសង្រ្គោះអ្នកមានសង្ឃឹមច្រើន (Video inside) | ក្រុមគ្រូពេទ្យនៅក្នុងប្រទេសអេស្ប៉ាញ បានឈានជើងចូលក្នុងតំណាក់កាលថ្មីមួយ ដោយត្រូវបង្ខំចិត្តជ្រើសរើសទុកឱ្យអ្នកជំងឺ COVID-19 ដែលមានឱកាសរស់នៅ តិចតួចបំផុត ស្លាប់តាមដំណើរ ដើម្បីអាចជួយសង្រ្គោះជីវិតអ្នកជំងឺដទៃមានសង្ឃឹមរស់ច្រើន។ នេះបើតាមការស្រង់ផ្សាយពីសារព័ត៌មាន Straitstimes នៅថ្ងៃសុក្រ ទី២៧ ខែមីនា ឆ្នាំ២០២០។ នៅក្នុងបន្ទប់សង្រ្គោះបន្ទាន់មួយពេញដោយជំងឺ COVID-19 នៃមន្ទីពេទ្យ La Paz ក្នុងទីក្រុងមាឌី្រដ លោកវេជ្ជបណ្ឌិត Daniel Bernabeu បានចុះហត្ថលេខាលើលិខិតបញ្ជាក់ មរណភាព សម្រាប់អ្នកជំងឺម្នាក់ ហើយងាកទៅជួយសង្រ្គោះជីវិតអ្នកជំងឺម្នាក់ទៀត ដែលកំពុងថប់ដង្ហើម។ ថ្លែងប្រាប់ព័ត៌មាន Bloomberg តាមទូរស័ព្ទ លោក Bernabeu បាន ឱ្យដឹងទៀតថា ប្រឈមមុខនឹងអ្នកជំងឺដ៏ច្រើនលើសលប់ បន្ទប់សង្រ្គោះក្នុងមន្ទីរពេទ្យ La Paz ដែលលោកកំពុងធ្វើការ បានដាក់ចេញនូវគោលការណ៍ថ្មីមួយ ដោយលើកទឹកចិត្ត ឱ្យក្រុមគ្រូពេទេ្យផ្ដល់អទិភាពព្យាបាលអ្នកជំងឺវ័យក្មេង ឬមានឱកាសរស់ច្រើន ជាជាងអ្នកជំងឺមានវ័យចំណាស់ ឬក៏មានសង្ឃឹមរស់នៅតិចតួច។ វេជ្ជបណ្ឌិតរូបនេះ បានគូសបញ្ជាក់ដូច្នេះថា៖ ។ លោកបន្តថា៖ ។ គួរជម្រាបថា គិតត្រឹមថ្ងៃព្រហស្បតិ៍ម្សិលមិញ អេស្ប៉ាញមានចំនួនអ្នកឆ្លង COVID-19 ច្រើនជាង ៥៦,០០០ករណី ក្នុងនោះមាន៤,០៨៩នាក់បានស្លាប់ ដែលចំនួននេះច្រើនជាង អ្នកស្លាប់នៅក្នុងប្រទេសចិនទៅទៀត៕ | 2020-03-27T22:37:00+07:00 | freshnewsasia.com | https://m.freshnewsasia.com/index.php/en/internationalnews/152878-2020-03-27-08-37-37.html |
e707bf5a-3661-4f3f-8506-c10a1f78bc04 | ក្រុមការងារស្រុកបាភ្នំ ប្រជុំត្រួតពិនិត្យ និងលើកវិធានការជាក់ស្តែងចំពោះមុខ ដើម្បីប្រយុទ្ធប្រឆាំងនឹងជំងឺ កូវីដ១៩ នៅក្នុងសហគមន៍ (Video inside) | នៅព្រឹកថ្ងៃទី២៧ ខែមីនា ឆ្នាំ២០២០នេះ នៅទីស្នាក់ការគណបក្សប្រជាជនកម្ពុជាស្រុកបាភ្នំ លោក ព្រុំ សុខា ប្រធានក្រុមការងារស្រុក បានដឹកនាំកិច្ចប្រជុំត្រួតពិនិត្យសភាពការណ៍ នៅមូលដ្ឋាន និងលើកទិសដៅការងារ ព្រមទាំងកំណត់វិធានការចាំបាច់ជាក់ស្តែងមួយចំនួន ដើម្បីចូលរួមប្រយុទ្ធប្រឆាំងនឹងជំងឺកូវីដ១៩ នៅក្នុងសហគមន៍មូលដ្ឋានភូមិឃុំ ដោយមានការចូលរួម ពីសំណាក់លោកស្រី អស់លោក ជាអនុប្រធានក្រុមការងារ ប្រធានក្រុមប្រឹក្សា អភិបាល អធិការនគរបាល មេបញ្ជា ការកងរាជអាវុធហត្ថ ផ្នែកសឹករងស្រុក ប្រធានការិយាល័យសុខាភិបាលស្រុកប្រតិបត្តិ ប្រធានក្រុមការងារឃុំ មេឃុំនិងមេប៉ុស្តិ៍នគរ បាល រដ្ឋបាលឃុំទាំង៩ ប្រធានមន្ទីរពេទ្យ និងមណ្ឌលសុខភាពសរុបចំនួន៤០នាក់។ ផ្អែកលើមធ្យោបាយ និងវិធីសាស្ត្រជាក់ស្តែងក្នុងមូលដ្ឋាន ក្រុមការងារ និងអាជ្ញាធរមូលដ្ឋានត្រូវបន្តការឃោសនា អប់រំ ផ្សព្វផ្សាយជាប្រចាំតាមរយៈសារអំពាវនាវ និងតាមរូបភាពផ្សេងទៀត ជូនប្រជាពលរដ្ឋតាមភូមិទាំង១០៨ ឱ្យបានយល់ជ្រួតជ្រាប កាន់តែច្បាស់ពីគ្រោះថ្នាក់នៃការឆ្លងរាតត្បាតជំងឺកូវីដ១៩ និងអំពាវនាវឱ្យមានការចូលរួមបង្ការទប់ស្កាត់ ដោយខិតខំរក្សាការរស់នៅប្រចាំថ្ងៃប្រកប ដោយ អនាម័យជាប់ជានិច្ច រួមគ្នាការពារសុវត្ថិភាពពលរដ្ឋម្នាក់ៗ គ្រួសារនីមួយៗ សំដៅបញ្ចៀសឱ្យផុតពីគ្រោះភ័យនៃជំងឺឆ្លងដ៏កាចសាហាវនេះ ដើម្បីពង្រឹងសុខភាពសាធារណៈតាមសហគមន៍។ លើកទឹកចិត្តពលរដ្ឋឱ្យត្រងត្រាប់អនុវត្ត ឱ្យបានខ្ជាប់ខ្ជួននូវការណែនាំ និងវិធានការវេជ្ជសាស្ត្ររបស់ក្រសួងសុខាភិបាល ដើម្បីបង្ការទប់ស្កាត់ប្រឆាំងការរាលដាលឆ្លងនៃជំងឺ កូវីដ១៩។ ត្រូវក្តាប់ជាប់មុខសញ្ញាអ្នក ដែលចេញចូលក្នុងភូមិនីមួយៗ ដើម្បីមានមូលដ្ឋានគ្រប់គ្រងវេជ្ជសាស្ត្រឱ្យបានសមស្រប។ ដោយឡែក ចំពោះបងប្អូនចំណាកស្រុកក្នុងប្រទេស និងក្រៅប្រទេសដែលបាន និងកំពុងវិលត្រឡប់មកជួបជុំក្រុមញាតិគ្រួសារ នៅតាមមូលដ្ឋាន ភូមិឃុំ ក្នុងឱកាសឈប់សម្រាកបុណ្យចូលឆ្នាំប្រពៃណីជាតិខាងមុខនេះ សូមឱ្យប្រកាន់នូវវិធានការដាក់ខ្លួនឯង ដាច់ដោយឡែកពីក្រុមញាតិគ្រួសារក្នុងរយៈពេល១៤ថ្ងៃ ដើម្បីកាត់បន្ថយការឆ្លងរាលដាលជំងឺជាយថាហេតុ។ ពង្រឹងបណ្តាញទំនាក់ទំនងការងារជិតស្និទ្ធជាប្រចាំ រវាងក្រុមការងារ និងអាជ្ញាធរគ្រប់លំដាប់ថ្នាក់ជាមួយផ្នែកសុខាភិបាល ពីភូមិឃុំមកដល់ស្រុក ដើម្បីឆ្លើយតបដោះស្រាយជាបន្ទាន់ ចំពោះករណីសង្ស័យថាមានអ្នកផ្ទុកជំងឺកូវីដ១៩ ឬករណីពាក់ព័ន្ធដទៃទៀត។ ទន្ទឹមនោះ ត្រូវយកចិត្តទុកដាក់ពង្រឹងការងារសង្គមកិច្ច ជួយសង្គ្រោះបន្ទាន់មុខសញ្ញាចាស់ជរានិងអ្នករងគ្រោះដទៃទៀតពីវិបត្តិកូវីត១៩។ អង្គប្រជុំក្រុមការងារបានប្តេជ្ញាចិត្ត អនុវត្តនូវរាល់វិធានការបន្ទាន់ចាំបាច់ខាងលើឱ្យ បានជោគជ័យនៅក្នុងមូលដ្ឋានភូមិឃុំនីមួយៗ ដើម្បីចូលរួមចំណែកជាមួយរាជរដ្ឋាភិបាល ក្នុងការប្រយុទ្ធ ប្រឆាំងនឹងជំងឺកូវីដ១៩ ដោយស្មារតីសាមគ្គីជឿជាក់យ៉ាងមុតមាំលើកំលាំងខ្លួនឯង លើកំលាំងសាមគ្គីប្រជាជាតិក្រោមការដឹកនាំប្រកបដោយការទទួលខុសត្រូវខ្ពស់ របស់រាជរដ្ឋាភិបាលនៃកម្ពុជាដែលមាន សម្តេចតេជោ ហ៊ុន សែន ជាប្រមុខ ហើយកំណត់ច្បាស់ថា ដាច់ខាតយើងពិតជាឈ្នះគ្រោះភ័យនេះ បានដើម្បីបន្តរក្សាការពារសុខសន្តិភាព និងសុខមាលភាពរបស់សង្គមជាតិ សម្រាប់អនាគត រុងរឿងរបស់ប្រទេសជាតិនិងប្រជាជនយើង៕ | 2020-03-27T22:25:00+07:00 | freshnewsasia.com | https://m.freshnewsasia.com/index.php/en/localnews/152874-2020-03-27-08-25-17.html |
091799ab-2938-4f30-a0c4-e979ddab059f | បុរសជាសះស្បើយពីជំងឺ COVID-19 អំពាវនាវដល់ប្រជាពលរដ្ឋ កុំឱ្យប៉ះពាល់អ្នកដែលសង្ស័យមានវីរុស COVID-19 និងធ្វើអនាម័យតាមការណែនាំ របស់ក្រសួងសុខាភិបាល | បុរសជនជាតិខ្មែរឥស្លាម វ័យ៥៧ឆ្នាំ ដែលមានជំងឺឆ្លង COVID-19 បានជាសះស្បើយជាធម្មតាវិញ ត្រូវបានក្រុមពេទ្យអនុញ្ញាត ឱ្យទៅផ្ទះវិលត្រឡប់ទៅជួបជុំក្រុមគ្រួសារវិញ នៅថ្ងៃទី២៧ ខែមីនា ឆ្នាំ២០២០នេះ បានអំពាវនាវដល់ប្រជាពលរដ្ឋទាំងអស់ សូមកុំនៅជិត ឬប៉ះពាល់មនុស្សដែលសង្ស័យមានផ្ទុកវីរុស COVID-19 ជាពិសេសត្រូវធ្វើអនាម័យខ្លួនប្រាណតាមការណែនាំរបស់ក្រសួងសុខាភិបាល។ បុរសជនជាតិ ខ្មែរឥស្លាម វ័យ៥៧ឆ្នាំ បានបង្ហាញពីភាពសប្បាយរីករាយណាស់ដោយមើលឃើញ នៅភាពជាក់ស្តែង និងសូមថ្លែងអំណរគុណដល់ លោកស្រី មិថុនា ភូថង អភិបាលខេត្ត អាជ្ញាធរខេត្ត និងក្រុមគ្រូពេទ្យដែលខិតខំព្យាបាលគាត់យ៉ាងយកចិត្តទុកដាក់ ព្យាបាលជំងឺ COVID-19 ក្នុងខ្លួនគាត់បានជាសះស្បើយ ដោយយ៉ាងយកចិត្តទុក្ខដាក់ដោយមិនឱ្យរូបគាត់មានការអាក់អន់ចិត្តបន្តិចឡើយ ហើយក្រុមពេទ្យបានធ្វើការណែនាំអប់រំ ដល់គាត់មិនឱ្យមានការព្រួយបារម្ភអ្វីឡើយ គិតពីសុខភាពខ្លួនឯង។ បុរសរូបនេះ បានបន្តថា ដើម្បីការពាជំងឺ COVID-19 នេះ កុំឱ្យរីករាលដាល់បន្តពីមនុស្ស ទៅមនុស្សមានសូមបងប្អូនជនរួមជាតិទាំងអស់ ត្រូវអនុវត្តន៍ទៅតាមការផ្សព្វផ្សាយអបរំណែនាំពីក្រុមគ្រូពេទ្យ និងក្រសួងសុខាភិបាលដែលធ្វើការផ្សព្វផ្សាយរាល់ថ្ងៃនេះ ហើយលោក នឹងធ្វើការផ្សព្វផ្សាយបន្ត ដើម្បីឱ្យបងប្អូនយល់កាន់តែច្បាស់ពីបញ្ហាជំងឺឆ្លង COVID-19 នេះហើយបងប្អូនណាមានបញ្ហាសុខភាពខុសពីប្រក្រតី សូមអញ្ជើញមកពិនិត្យសុខភាពនៅមន្ទីរពេទ្យ ឬមណ្ឌលសុខភាព មិនត្រូវគេចវេសឡើយ។ លោកវេជ្ជបណ្ឌិត ហ៊ៃ ឡៃស៊ុន ប្រធានមន្ទីរពេទ្យបង្អែកខេត្តកោះកុង បានថ្លែងថា ក្រោយពីបានធ្វើតេស្តពីវិទ្យាស្ថានប៉ាស្ទ័រ រួចមក ហើយលទ្ធផលបង្ហាញថា គាត់បានជាសះស្បើយពីជំងឺ COVID-19នោះ មន្ទីរពេទ្យបង្អែកខេត្ត ក៏បានអនុញ្ញាត ឱ្យគាត់វិលត្រឡប់ទៅផ្ទះវិញនៅថ្ងៃនេះ ហើយធ្វើការណែនាំបន្តដើម្បីឱ្យគាត់ចេះការការពារជំងឺនេះបន្តទៀត ហើយបើមានបញ្ហាសុខភាព ត្រូវអញ្ជើញទៅមន្ទីរពេទ្យជាបន្ទាន់ ដើម្បីឱ្យលោកគ្រូពេទ្យពិនិត្យសុខភាព។ ក្នុងឱកាសនោះដែរ លោកស្រីអភិបាលខេត្ត បានផ្តាំផ្ញើដល់បុរស ដែលបានជាសះស្បើយពីជំងឺ COVID-19 ថា សូមឱ្យជួយផ្សព្វផ្សាយអប់រំ បន្តដល់បងប្អូនជនរួមជាតិទាំងអស់ ឱ្យចេះធ្វើអនាម័យ អនុវត្តន៍ការណែនាំរបស់ក្រុមលោកគ្រូពេទ្យ និងការផ្សព្វផ្សាយអបរំ របស់ក្រសួងសុខាភិបាល ជាប់ជានិច្ចដើម្បីការពារទប់ស្កាត់ការរីករាលដាលជំងឺឆ្លង COVID-19 ពីព្រោះជំងឺ COVID-19 នេះគ្មានស្រមោល និងកាចសាហាវណាស់ វាមានការរីករាលដាលពេញពិភពលោក ហើយពិភពលោកទាំងមូល ក៏មានការព្រួយបារម្មណ៍យ៉ាងខ្លាំង ចំពោះវិបត្តិនេះ។ លោកស្រី មិថុនា ភូថង បានបន្តថា អ្វីដែលសំខាន់ គឺត្រូវចូលរួមការពារទប់ស្កាត់ទាំងអស់គ្នា ហើយអនុវត្តន៍ទៅតាមការណែនាំ របស់ក្រសួងសុខាភិបាល យើងអាចគេចផុតពីជំងឺដ៏សាហាវនេះហើយ បន្ថែមពីនេះលោកស្រីអភិបាលខេត្ត ក៏អំពាវរនាវដល់បងប្អូន ជនរួមជាតិទាំងអស់ បើមានបញ្ហាសុខភាពខុសពីប្រក្រតី សូមអញ្ជើញមកពិនិត្យសុខភាពជាបន្ទាន់ កុំគេចវេសឱ្យ ដើម្បីខ្លួនឯង និងដើម្បីគ្រួសារ៕ | 2020-03-27T22:23:00+07:00 | freshnewsasia.com | https://m.freshnewsasia.com/index.php/en/localnews/152872-2020-03-27-08-23-34.html |
929432ba-3199-45d1-9f18-fb38fefe35f0 | អាជ្ញាធរបន្ដប្រតិបត្តិការចែកម៉ាស ទឹកអាល់កុល និងបិទខិតប័ណ្ណផ្សព្វផ្សាយការពារជំងឺ COVID-19 នៅខណ្ឌឫស្សីកែវ | លោក ជា ពិសី អភិបាលខណ្ឌឫស្សីកែវ អមដំណើរដោយលោកស្រី អាន ផល្លា និងលោកស្រី សួស សូលីដា ប្រធាន និងអនុប្រធានសមាគមនារីកម្ពុជា ដើម្បីសន្តិភាព និងអភិវឌ្ឍន៍ខណ្ឌ បានដឹកនាំមន្ត្រីក្រោមឱវាទចុះផ្សព្វផ្សាយ បិទខិតប័ណ្ណ និងចែកអាលកុល រួមនិងចែកអំណោយជូនប្រជាពលរដ្ឋជួបការខ្វះខាត ចំនួន១៥គ្រួសារផ្សេងទៀត នៅសង្កាត់ឫស្សីកែវ និងសង្កាត់ទួលសង្កែទី១ នាល្ងាចថ្ងៃទី២៦ ខែមីនា ឆ្នាំ២០២០។ លោក ជា ពិសី បានគូសបញ្ជាក់ថា ម៉ាស ទឹកអាល់កុល និងខិតប័ណ្ណផ្សព្វផ្សាយ ពេលនេះកំពុងបន្តចែកចាយទៅតាមខ្នងផ្ទះ របស់ប្រជាពលរដ្ឋទូទៅក្នុងមូលដ្ឋាន ស្ដីពីការទប់ស្កាត់ការរាតត្បាតជំងឺ COVID-19 ដើម្បីឆ្លើយតបតាមអនុសាសន៍ដឹកនាំដ៏ខ្ពង់ខ្ពស់បំផុតរបស់ សម្ដេចតេជោ ហ៊ុន សែន នាយករដ្ឋមន្ត្រីកម្ពុជា។ ក្រៅពីចែកម៉ាស ទឹកអាល់កុល និងបិទខិតប័ណ្ណផ្សព្វផ្សាយជូនប្រជាពលរដ្ឋ, លោកអភិបាលខណ្ឌឫស្សីកែវ និងជាអនុប្រធានក្រុមការងាររាជរដ្ឋាភិបាល ចុះជួយខណ្ឌ បានចាប់ផ្ដើមប្រកាសចលនាមន្ត្រី ក្នុងការចូលរួមចាក់មេក្រូផ្សព្វផ្សាយ ឲ្យកាន់តែទូលំទូលាយផងដែរ ស្ដីពីវិធានការបន្ទាន់មួយ ដើម្បីបង្ការទប់ស្កាត់ការរាតត្បាតជំងឺ COVID-19 ដែលមានរហូតដល់ ៩ចំណុចសំខាន់ៗ។ ការប្រកាសផ្សព្វផ្សាយនេះ បានអនុវត្តឡើងយ៉ាងផុសផុលយ៉ាងខ្លាំងតាំងពីរសៀលថ្ងៃទី២៤ ខែមីនា ឆ្នាំ២០២០ ដើម្បីចូលរួមបង្ការ និងទប់ស្កាត់ការរាតត្បាតជំងឺ covid-19 នូវទូទាំងពិភពលោក តាមសេចក្ដីណែនាំរបស់សម្ដេចក្រឡាហោម ស ខេង ឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃ និងស្របតាមស្មារតី នៃសារាចរណែនាំដ៍ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា៕ | 2020-03-27T21:40:00+07:00 | freshnewsasia.com | https://m.freshnewsasia.com/index.php/en/localnews/152863-2020-03-27-07-40-22.html |
316afe17-3ddb-49db-8606-e9090f8d18d8 | សាសនិកឥស្លាមដែលផ្ទុកមេរោគកូរ៉ូណាថ្មី និងក្រុមគ្រួសារអំពាវនាវឱ្យបញ្ឈប់ការរើសអើង | ខណៈវីរុសកូរ៉ូណាថ្មីកំពុងរាតត្បាតនៅលើពិភពលោក បញ្ហារើសអើងជាតិសាសន៍ដោយសារមេរោគនេះ ក៏កំពុងកើនឡើងដែរ។ នៅកម្ពុជា ការរាតត្បាតនៃវីរុសថ្មីនេះ កំពុងធ្វើឱ្យសហគមន៍អ្នកកាន់សាសនាឥស្លាម ដែលមានប្រមាណជិត ២ភាគរយនៃចំនួនប្រជាជនសរុប រងការរើសអើង និងការប្រមាថ ទាំងនៅលើអ៊ីនធើណិត និងនៅតាមមូលដ្ឋាន។ ក្នុងតួនាទីជាប្រធានវិហារ នាកម៉ាតុលឡោះ បុរសវ័យ ៧៥ឆ្នាំ ម្នាក់បានទៅចូលរួមពិធីសាសនា នៅម៉ាឡេស៊ី និងមកដល់កម្ពុជាវិញ កាលពីថ្ងៃទី៣ មីនា ដោយរំពឹងថា នឹងនាំមកនូវធម៌ល្អៗ ពីព្រះអាឡោះមកអប់រំដល់ភូមិឋានរបស់លោក ដែលមានអ្នកកាន់សាសនាឥស្លាមជាង ៣០០គ្រួសារស្មើនឹងជិតមួយពាន់ប្រាំរយនាក់៖ » លោកមិនបានដឹងថា ពេលត្រឡប់មកវិញ លោកបាននាំមកវិញនូវជំងឺផ្លូវដង្ហើមកូវីដ១៩ ដែលបណ្ដាលឱ្យសហគមន៍លោកភ័យតក់ស្លុតនោះទេ។ មេដឹកនាំសាសនាឥស្លាមក្នុងភូមិកំពង់ត្រឡាចក្រោម ស្រុកកំពង់ត្រឡាច ខេត្តកំពង់ឆ្នាំងរូបនេះ ត្រូវបានក្រសួងសុខាភិបាលរកឃើញថា មានផ្ទុកជំងឺកូវីដ១៩ កាលពីថ្ងៃទី១៧ មីនា។ បុរសពីរនាក់នៅភូមិពីរផ្សេងទៀត ក្នុងស្រុកកំពង់ត្រឡាច ដែលបានទៅចូលរួមកម្មវិធីសាសនាឥស្លាមនៅម៉ាឡេស៊ីដែរនោះ ក៏ត្រូវបានរកឃើញថា មានផ្ទុកមេរោគនេះដែរ។ បច្ចុប្បន្នអ្នកទាំងបីកំពុងស្ថិតក្រោមការតាមដានរបស់គ្រូពេទ្យនៃមន្ទីរពេទ្យបង្អែកស្រុកកំពង់ត្រឡាច។ ពលរដ្ឋក្នុងភូមិកំពង់ត្រឡាចក្រោម ចាប់ផ្ដើមភ័យខ្លាច ក្រោយពេលឃើញដំណឹងនៅលើបណ្ដាញសង្គមថា ប្រធានវិហារ នាកម៉ាតុលឡោះ មានផ្ទុកមេរោគនេះ។ ពលរដ្ឋ៖ ពលរដ្ឋ៖ លុយខ្ញុំ ទៅមើល! ខ្ញុំបាញ់អាល់កុលទទឹកជោគអស់ ពលរដ្ឋភាគច្រើននៅតាមដងផ្លូវនាំគ្នាពាក់ម៉ាស់ និងចាប់ផ្ដើមបង្កើនអនាម័យផ្ទាល់ខ្លួន៖ « » អារម្មណ៍ភ័យខ្លាចសាសនិកឥស្លាមចាប់ផ្ដើមកើតមានឡើង ក្រោយពេលអ្នកចូលរួមកម្មវិធីសាសនាឥស្លាមនៅប្រទេសម៉ាឡេស៊ីកាលពីចុងខែកុម្ភៈ ត្រូវបានក្រសួងសុខាភិបាល ធ្វើតេស្តរកឃើញមេរោគវីរុសកូរ៉ូណាថ្មីជាបន្តបន្ទាប់ និងប្រកាសជាសាធារណៈជាលើកដំបូងកាលពីថ្ងៃទី១៥ មីនា ដោយហៅពួកគេថា «ខ្មែរឥស្លាម»។ មនុស្សម្នាជាច្រើនចោទថា សាសនិកឥស្លាមទាំងនោះជាអ្នកនាំមេរោគ ដែលរាតត្បាតយ៉ាងលឿននេះចូលស្រុក។ ប្រមាណមួយសប្ដាហ៍ក្រោយមក បន្ទាប់ពីរងការរិះគន់ ចំពោះការរំលេចអត្តសញ្ញាណសាសនារបស់អ្នកជំងឺ ក្រសួងសុខាភិបាលបានចាប់ផ្ដើមប្រុងប្រយ័ត្នក្នុងការបញ្ជាក់អត្តសញ្ញាណរបស់អ្នកជំងឺ ដោយបានកែប្រែពីពាក្យថា «ខ្មែរឥស្លាម» មកជាពាក្យថា «ជនជាតិខ្មែរ» វិញ។ ក៏ប៉ុន្តែ វីដេអូឃ្លីបមានខ្លឹមសាររើសអើង និងប្រមាថលើក្រុមអ្នកកាន់សាសនាឥស្លាម ត្រូវបានបង្ហោះ និងចែកចាយយ៉ាងលឿន ក្នុងបណ្ដាញសង្គមហ្វេសប៊ុក(Facebook)បាត់ទៅហើយ។ ពាក្យពេចន៍រិះគន់ ជេរប្រមាថជាច្រើនបានសំដៅទៅលើក្រុមជនជាតិភាគតិចចាម ដែលភាគច្រើនកាន់សាសនាឥស្លាម។ ជនជាតិចាម និងជនជាតិខ្មែរកាន់សាសនាឥស្លាមជាច្រើនបង្ហាញការមិនពេញចិត្ត និងព្រួយបារម្ភ នៅតាមបណ្ដាញសង្គមហ្វេសប៊ុក និងតាមសារឯកជនរបស់ពួកគេ៖ « ។ អ្នកផ្ទុកវីរុសកូរ៉ូណាទាំង ៣នាក់នៅស្រុកកំពង់ត្រឡាច សុទ្ធតែយល់ថា ការចែកចាយព័ត៌មានមិនពិត និងពាក្យចចាមអារ៉ាមនៅលើបណ្ដាញសង្គមហ្វេសប៊ុក បានធ្វើឱ្យប្រជាពលរដ្ឋក្នុងសហគមន៍យល់ខុស និងបង្កឱ្យមានការរើសអើងពូជសាសន៍។ អ្នកស្និទ្ធនឹងប្រធានវិហារ នាកម៉ាតុលឡោះ លើកឡើងថា មានពាក្យចចាមអារ៉ាមជាច្រើននៅជុំវិញករណីប្រធានវិហារដែលផ្ទុកមេរោគនេះ៖ « » កូនប្រុសម្នាក់ក្នុងចំណោមកូន ៨នាក់របស់ប្រធានវិហារ នាកម៉ាតុលឡោះ ថ្លែងថា នគរបាលប៉ុស្តិ៍រដ្ឋបាលកំពង់ត្រឡាចបានស្រង់ឈ្មោះសាច់ញាតិជិតដិតចំនួន១៨នាក់របស់ប្រធានវិហារ ក្នុងនោះ ៥នាក់ បានធ្វើតេស្ត ហើយលទ្ធផលបង្ហាញថា អវិជ្ជមាន ប៉ុន្តែ ឈ្មោះសាច់ញាតិរបស់លោកទាំង ១៨នាក់ ត្រូវបានបង្ហោះនៅលើហ្វេសប៊ុកនៅថ្ងៃទី១៩ ខែមីនា បង្កឱ្យមានការយល់ច្រឡំថា ពួកគេក៏មានផ្ទុកមេរោគនេះដែរ។ លោកបានទាមទារឱ្យអធិការដ្ឋាននគរបាលខេត្តកំពង់ឆ្នាំងធ្វើការបកស្រាយតាមទំព័រហ្វេសប៊ុកថា ពួកគេទាំង ១៨នាក់មិនមែនជាអ្នកផ្ទុកនោះទេ។ នៅថ្ងៃដដែល ស្នងការនគរបាលខេត្តកំពង់ឆ្នាំងបានចេញផ្សាយសេចក្ដីប្រកាសព័ត៌មាន នៅលើទំព័រហ្វេសប៊ុករបស់ខ្លួន ដោយបកស្រាយថា៖ » ប៉ុន្តែអ្នកភូមិមួយចំនួននៅតែជឿថា សមាជិកក្នុងគ្រួសាររបស់លោកប្រធានវិហារ នាកម៉ាតុលឡោះ មានផ្ទុកមេរោគនេះ ទោះជាមានការបញ្ជាក់ពីអាជ្ញាធរក្ដី។ កូនប្រុសអ្នកគ្រប់គ្រងវិហារ នាក់ម៉ាតុលឡោះ រៀបរាប់ថា ក្រុមគ្រួសារលោកបានរងការរើសអើង និងប្រមាថ ក្រោយពេលព័ត៌មានក្លែងក្លាយនោះ ត្រូវបានផ្សព្វផ្សាយព្រោងព្រាតនៅលើបណ្ដាញសង្គម៖ « » លោកថ្លែងថា ការរើសអើងគ្នានេះក៏កើតឡើងរវាងអ្នកកាន់សាសនាឥស្លាមដូចគ្នាផងដែរ។ អាជីវករវ័យ ៥០ឆ្នាំ លោក គឹម ឆាយហាក់ ដែលមានជំនឿលើពុទ្ធសាសនារស់នៅភូមិកំពង់ត្រឡាចក្រោម មានប្រសាសន៍ថា លោកមិនរើសអើងសាសនិកឥស្លាមដែលមកទិញទំនិញលោកទេ តែលោកត្រូវបង្កើនការប្រុងប្រយ័ត្ន៖ « » ថ្លែងប្រាប់អាស៊ីសេរីនៅថ្ងៃទី២១ មីនា ប្រធានមន្ទីរសុខាភិបាលខេត្តកំពង់ឆ្នាំង លោក ប្រាក់ វ៉ុន បានអំពាវនាវកុំឱ្យពលរដ្ឋរើសអើងអ្នកផ្ទុកមេរោគកូរ៉ូណា និងក្រុមគ្រួសាររបស់ពួកគេ៖ ប៉ុន្តែអ្នកជំងឺវ័យ ៣៦ឆ្នាំ ដែលកំពុងស្នាក់នៅក្នុងមន្ទីរពេទ្យស្រុកកំពង់ត្រឡាចរៀបរាប់ថា ការរើសអើងនេះបានកើតឡើងក្នុងមន្ទីរពេទ្យតែម្ដង៖ » អាជីវករផ្សារសាលាលេខ៥ក្នុងខេត្តកំពង់ឆ្នាំងម្នាក់ ដែលជាអ្នកផ្ទុកមេរោគកូរ៉ូណា បន្ទាប់ពីវិលត្រឡប់ពីម៉ាឡេស៊ីដែរនោះ ប្រាប់ថា លោកត្រូវបានគេចាត់ទុកថា ជាអ្នកផ្ទុកមេរោគនេះ តាំងពីមុនពេលចេញលទ្ធផលតេស្តមកម្ល៉េះ៖ « បុរសវ័យ ២៨ឆ្នាំរូបនេះ ស្នើឱ្យពលរដ្ឋបញ្ឈប់ការសន្និដ្ឋានទុកជាមុនលើស្ថានភាពសុខភាពរបស់អ្នកជំងឺ និងស្នើសុំឱ្យបញ្ឈប់ការរើសអើងចំពោះក្រុមគ្រួសារសាច់ញាតិរបស់ពួកគេ៖ ( » ក្រុមមេដឹកនាំរដ្ឋាភិបាល បានអំពាវនាវឱ្យពលរដ្ឋចៀសវាងការស្អប់ខ្ពើមអ្នកកាន់សាសនាឥស្លាម ក្រោយមានការវាយប្រហារជាពាក្យសម្ដី លើសាសនិកឥស្លាមនៅកម្ពុជាជាបន្តបន្ទាប់៖ « » រដ្ឋាភិបាលក៏បានបង្កើនការរឹតត្បិតលើបណ្ដាញសង្គមចំពោះការចែកចាយព័ត៌មានណា ដែលពួកគេចាត់ទុកថាជាព័ត៌មាន «មិនពិត» ពាក់ព័ន្ធនឹងការរាតត្បាតមេរោគកូរ៉ូណាថ្មីផងដែរ សូម្បីតែសារនោះជាសារឆ្លើយឆ្លងឯកជនក៏ដោយ។ គិតត្រឹមថ្ងៃទី២៣ មីនា ការបង្ក្រាបបែបនេះមានយ៉ាងតិច ១៦ករណីហើយ យោងតាមការតាមដានរបស់អង្គការការពារសិទ្ធិមនុស្សលីកាដូ។ ពីបន្ទប់ព្យាបាលនៃមន្ទីរពេទ្យស្រុកកំពង់ត្រឡាច ប្រធានវិហារ នាកម៉ាតុលឡោះ ឱ្យដឹងតាមទូរស័ព្ទថា តាំងពីពេលលោកវិលត្រឡប់ពីម៉ាឡេស៊ីនៅថ្ងៃទី៣ ខែមីនា រហូតមកដល់ពេលនេះ សុខភាពលោកមានភាពប្រក្រតី៖ « ( ) » អ្នកផ្ទុកវីរុសកូរ៉ូណាពីរនាក់ផ្សេងទៀត ប្រាប់ថា ពួកគេក៏មិនឃើញមានអាការៈអ្វីគួរឱ្យកត់សម្គាល់ទេ ចាប់តាំងពីវិលត្រឡប់ពីពិធីសាសនានៅម៉ាឡេស៊ីមកកម្ពុជាវិញ។ ប្រធានមន្ទីរសុខាភិបាលខេត្តកំពង់ឆ្នាំង លោក ប្រាក់ វ៉ុន ប្រាប់អាស៊ីសេរីថា អ្នកផ្ទុកមេរោគកូរ៉ូណាទាំងបីនាក់នៅខេត្តកំពង់ឆ្នាំងនឹងត្រូវបានអនុញ្ញាតឱ្យចេញពីពេទ្យនៅពេលណាលទ្ធផលតេស្តបង្ហាញថា ពួកគេលែងមានផ្ទុកមេរោគនេះ។ ក្នុងសន្និសីទសារព័ត៌មានស្ដីពីផលប៉ះពាល់នៃជំងឺកូវីដ ១៩ លើសហគមន៍ខ្មែរឥស្លាម នៅថ្ងៃទី២១ មីនា ទេសរដ្ឋមន្ត្រីទទួលបន្ទុកបេសកកម្មពិសេស លោក អូស្មាន ហាស្សាន់ មានប្រសាសន៍ថា ខ្មែរឥស្លាមដែលបានទៅចូលរួមពិធីសាសនា នៅប្រទេសម៉ាឡេស៊ីចំនួន ៧៩នាក់មកពី ៩ រាជធានី-ខេត្តនោះ បានទៅធ្វើតេស្តរួចរាល់អស់ហើយ ហើយក្នុងចំណោមអ្នកទាំង៧៩ មានមនុស្ស ២៣នាក់ បានឆ្លងជំងឺកូវីដ១៩ ហើយបានចម្លងទៅមនុស្ស៥នាក់ទៀត។ ទោះមានការអំពាវនាវឱ្យបញ្ឈប់ការរើសអើងសាសនិកឥស្លាម និងជនជាតិចាមក្ដី ភាពភ័យខ្លាចរបស់ពលរដ្ឋក្នុងសហគមន៍ហាក់មិនងាយនឹងរសាយទៅវិញឡើយ នៅពេលនេះ ត្បិតជំងឺកូវីដ១៩ នៅតែបន្តរាតត្បាត។ សម្រាប់អ្នកភូមិកំពង់ត្រឡាចក្រោម ដែលមានផ្ទះមិនឆ្ងាយប៉ុន្មានពីវិហារ នាកម៉ាតុលឡោះ គ្មានអ្នកណាដឹងថា ពេលណាពួកគេអាចមានអារម្មណ៍សុវត្ថិភាពវិញឡើយ។ អ្នកភូមិស្នើឱ្យអាជ្ញាធរមូលដ្ឋាន ចុះបាញ់ថ្នាំសម្រាប់មេរោគក្នុងភូមិដែលមានអ្នកជំងឺកូវីដ១៩ បន្ថែមពីលើការចុះអប់រំផ្សព្វផ្សាយពីបញ្ហាអនាម័យ ដើម្បីកាត់បន្ថយអារម្មណ៍ភ័យខ្លាច។ គឹម ឆាយហាក់៖ ៕ | 2020-03-27T21:40:00+07:00 | rfa.org | https://www.rfa.org/khmer/news/health/covid-19-and-muslims-in-cambodia-03272020100908.html |
2dc7075d-d2ab-43c5-9fb6-9478def85203 | សាខាកាកបាទក្រហមខេត្តក្រចេះ នាំយកសម្ភារសម្រាប់អប់រំផ្សព្វផ្សាយការបង្ការឆ្លងជំងឺ COVID-19 ដល់មន្ទីរពេទ្យបង្អែក | លោក វ៉ា ថន ប្រធានគណៈកម្មាធិការសាខាកាកបាទក្រហមកម្ពុជា ខេត្តក្រចេះ រួមនឹងលោក លោកស្រី អនុប្រធាន សមាជិក សមាជិកា គណៈកម្មាធិការសាខា ក្រុមប្រតិបតិ្តសាខា នៅថ្ងៃទី២៧ ខែមីនា ឆ្នាំ២០២០នេះ បាននាំយកសម្ភារ សម្រាប់អប់រំផ្សព្វផ្សាយអំពីការត្រៀមបង្ការ និងវិធីកាត់បន្ថយហានិភ័យពីការឆ្លងជំងឺ COVID-19 ជូនដល់មន្ទីរពេទ្យបង្អែកខេត្តក្រចេះ។ សម្ភារដែលយកទៅប្រគល់ជូននាពេលនេះរួមមាន៖ អាល់កុលចំនួន ៤០លីត្រ, ម៉ាស់ចំនួន ១០០ម៉ាស់, សាប៊ូចំនួន ១០០ដុំ និងផុសស្ទ័រមួយចំនួន ដែលជាអំណោយរបស់កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធានតាមរយៈសាខាខេត្តក្រចេះ ជូនដល់មន្ទីរពេទ្យបង្អែកខេត្តក្រចេះ ដើម្បៅត្រៀមបម្រុងទុក និងប្រើប្រាស់នៅពេលចាំបាច់។ ជាមួយគ្នានេះដែរ លោក វ៉ា ថន ក៏បានពាំនាំមកនូវប្រសាសន៍ផ្តាំផ្ញើសាកសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនដល់ថ្នាក់ដឹកនាំ មន្ត្រី បុគ្គលិកនៃមន្ទីរពេទ្យបង្អែកខេត្ត និងបានជម្រាបពីស្ថានការណ៍វិវត្តន៍ថ្មី នៃជំងឺ COVID-19 នៅក្នុងប្រទេសកម្ពុជា ក៏ដូចជាលើពិភពលោក ព្រមទាំងសូម ឱ្យមន្ត្រីបុគ្គលិកទាំងអស់ យកចិត្តទុកដាក់គិតគូរជានិច្ចពីសុខភាពអនាម័យ និងសុវត្ថិភាពផ្ទាល់ខ្លួន តាមរយៈការចូលរួម អនុវត្តវិធានការការពារ និងរក្សាអនាម័យ ជាពិសេសអនុវត្តនូវអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក៏ដូចជាសារអប់រំនានា របស់ក្រសួងសុខាភិបាល ដើម្បីចូលរួមកាត់បន្ថយ និងបង្ការទប់ស្កាត់ការរីករាលដាលនៃជំងឺ COVID-19) កំពុងតែកើតមានទ្បើងនៅក្នុងប្រទេសយើង។ លាងដៃឱ្យបានញឹកញាប់ជាមួយសាប៊ូ និងទឹកស្អាត ឬទឹកអាល់កុលលាងដៃ។ ខ្ទប់មាត់ និងច្រមុះ នៅពេលក្អក ឬកណ្តាស់ ដោយប្រើកែងដៃ ឬក្រដាសអនាម័យ រួចបោះចោលក្នុងធុងសំរាមឱ្យបានត្រឹមត្រូវ។ ចៀសវាងប៉ះពាល់ជិតស្និទ្ធជាមួយអ្នកដែលមានគ្រុនក្ដៅ ក្អក ឬផ្ដាសាយ។ ចៀសវាងប៉ះពាល់ភ្នែក ច្រមុះ ឬមាត់។ បរិភោគអាហារដែលចម្អិនបានឆ្អិនល្អ។ ស្វាគមន៍ដោយសំពះ ជំនួសការចាប់ដៃ។ សម្រាប់ព័ត៌មានបន្ថែម ឬមានករណីសង្ស័យ សូមធ្វើការទំនាក់ទំនងតាមលេខទូរស័ព្ទ ១១៥ ដោយឥតគិតថ្លៃ៕ | 2020-03-27T21:35:00+07:00 | freshnewsasia.com | https://m.freshnewsasia.com/index.php/en/localnews/152862-2020-03-27-07-35-55.html |
122186c7-99a8-423c-a378-62bb0cb0b34c | អភិបាលខេត្តរតនគិរី នាំយកថវិកាជិត២០លានរៀល ប្រគល់ជូនមន្ទីរសុខាភិបាលរតនគិរី ដើម្បីត្រៀមបង្ការព្យាបាលជំងឺ Covid-19 | លោក ថង សាវុន អភិបាលខេត្តរតនគិរី នារសៀលថ្ងៃទី២៦ ខែមីនា ឆ្នាំ២០២០ បានចុះជួបសំណេះសំណាលជាមួយគ្រូពេទ្យ និងបាននាំយកថវិកាសាលាខេត្ត ចំនួន១០លានរៀល និងទឹកសុទ្ធ៥០កេស ថវិកាផ្ទាល់ខ្លួនចំនួន៤លានរៀល និងថវិកាសហភាពសហព័ន្ធយុវជនកម្ពុជាខេត្តចំនួន៤លានរៀល ជូនមន្ទីរសុខាភិបាល ខេត្តរតនគិរី ដើម្បីយកទៅប្រើប្រាស់ក្នុងយុទ្ធនាការបង្ការ និងទប់ស្កាត់វីរុស កូវីដ-19 ដោយមានការចូលរួមពីលោកគ្រូអ្នកគ្រូពេទ្យ ប្រមាណជាង៧០នាក់។ លោក ថង សាវុន បានលើកឡើងថា បញ្ហាជំងឺរលាកផ្លូវដង្ហើមប្រភេទថ្មី (Covid-19) គឺជាបញ្ហាសកលលោក ក៏ដូចជានៅក្នុងតំបន់កំពុងជួបប្រទះ និងបានរួមគ្នា យកចិត្តទុកដាក់ទប់ស្កាត់ការរីករាលដាលជំងឺឆ្លងដ៏កាចសាហាវនេះ ប៉ុន្តែសម្រាប់ប្រទេសកម្ពុជា ករណីជំងឺនេះនៅមិនទានមានការព្រួយបារម្ភធ្ងន់ធ្ងរ ដូចបណ្ដាប្រទេស ដទៃឡើយ បញ្ហាដែលបារម្ភនោះ គឺជាបញ្ហាកើតឡើងដោយជំងឺភ័យខ្លាចរបស់ប្រជាពលរដ្ឋ ដែលតែងតែជឿតាមព័ត៌មានមិនពិត ព័ត៌មានដែលបំប៉ោងបំភ្លើសបំភិតបំភ័យ ដល់ប្រជាពលរដ្ឋពីសំណាក់ពួកអគតិ។ លោកបន្តថា រាជរដ្ឋាភិបាលក្រោមការដឹកនាំ របស់សម្ដេចតេជោ ហ៊ុន សែន ក៏ដូចជាក្រសួងសុខាភិបាល គឺមិនបាននៅព្រងើយកន្តើយឡើយ ជាពិសេសសម្រាប់ រដ្ឋបាលខេត្តរតនគិរី បើទោះបីជាខេត្តរបស់យើងនៅមិនទាន់មានករណីអ្នកផ្ទុកជំងឺកូវីដ-19 ក៏ដោយ ក៏អាជ្ញាធរមានសមត្ថកិច្ចគ្រប់ជំនាញ គ្រប់ផ្នែក គ្រប់ថ្នាក់តែងតែបានរួម សហការគ្នាយកចិត្តទុកដាក់ ត្រួតពិនិត្យតាមរយៈមន្ត្រីចត្តាឡីស័កក្នុងការទប់ស្កាត់ និងអនុវត្តនូវអនុសាសន៍ណែនាំដ៏ខ្ពង់ខ្ពស់សម្ដេចតេជោ ហ៊ុន សែន និងក្រសួង សុខាភិបាល ដែលបានជំរុញណែនាំដល់អាជ្ញាធរមានសមត្ថកិច្ចគ្រប់ជាន់ថ្នាក់ រួមនឹងប្រជាពលរដ្ឋ ត្រូវរួមគ្នាប្រយុទ្ធប្រឆាំងការរីករាលដាលនូវជំងឺឆ្លងនេះ តាមរយៈការអប់រំផ្សព្វផ្សាយរបស់ក្រសួងសុខាភិបាល។ លោក ថង សាវុន បានថ្លែងអំណរគុណ និងកោតសរសើរ ដល់ថ្នាក់ដឹកនាំមន្ទីរសុខាភិបាលខេត្ត ថ្នាក់ដឹកនាំមន្ទីរពេទ្យបង្អែកខេត្ត ព្រមទាំងក្រុមគ្រូពេទ្យដែលបានត្រៀម លក្ខណៈក្នុងការប្ដេជ្ញាចិត្តខ្ពស់ដើម្បីរួមគ្នាប្រយុទ្ធប្រឆាំងជំងឺឆ្លង Covid-19 នេះ ជាពិសេសក្នុងករណីជំងឺនេះកើតឡើងលើប្រជាពលរដ្ឋក្នុងខេត្ត ត្រូវតែយកចិត្តទុកដាក់ ក្នុងការលះបង់ប្រកបដោយឆន្ទៈ ប្ដេជ្ញាចិត្តខ្ពស់ដើម្បីព្យាបាលជូនពួកគាត់៕ | 2020-03-27T19:18:00+07:00 | freshnewsasia.com | https://m.freshnewsasia.com/index.php/en/localnews/152847-2020-03-27-05-18-51.html |
dd470987-e772-4f98-99fe-1acdf08181ec | សមត្ថកិច្ចឃាត់ខ្លួនស្ដ្រីម្នាក់ ដែលបង្ហោះលក់ថ្នាំក្លែងក្លាយ ដែលការពារ និងសម្លាប់ជំងឺ COVID-19 | កម្លាំងនាយកដ្ឋានប្រឆាំងបទល្មើសបច្ចេកវិទ្យា នៃក្រសួងមហាផ្ទៃ សហការជាមួយអធិការដ្ឋាននគរបាលខណ្ឌបឹងកេងកង បានកោះហៅស្ដ្រីម្នាក់ឈ្មោះ កង សម្បត្តិនី អាយុ២៥ឆ្នាំ មកធ្វើការសួរនាំពាក់ព័ន្ធការធ្វើអាជីវកម្មតាមអនឡាញ ផ្សព្វផ្សាយលក់ថ្នាំដែលគ្មានបញ្ជិកា និងគ្មានការទទួលស្គាល់ពីក្រសួងសុខាភិបាល។ យោងតាមរបាយការណ៍របស់នាយកដ្ឋានប្រឆាំងបទល្មើសបច្ចេកវិទ្យា ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែមីនា ឆ្នាំ២០២០នេះ បានបញ្ជាក់ថា ស្ដ្រីខាងលើត្រូវបានសមត្ថកិច្ចកោះហៅមកសួរនាំ នៅថ្ងៃទី២៥ ខែមីនា ឆ្នាំ២០២០ នៅប៉ុស្ដិ៍នគរបាលរដ្ឋបាលទំនប់ទឹក ដោយមានការអនុញ្ញាតពីអយ្យការអមសាលាដំបូងរាជធានីភ្នំពេញ។ សូមរំលឹកថា កាលពីថ្ងៃទី១៧ ខែមីនា ឆ្នាំ២០២០ ស្ដ្រីឈ្មោះ កង សម្បត្តិនី បានប្រើប្រាស់ទំព័រហ្វេសប៊ុកឈ្មោះ Eva Cambodia ដើម្បីបង្ហោះលក់ថ្នាំ Chloramine B ជាសាធារណៈនៅក្នុងបណ្ដាយសង្គមហ្វេសប៊ុក ប៉ុន្ដែឈ្មោះ កង សម្បត្តិនី មិនបានបញ្ជាទិញពីបរទេសមកនោះទេ ដោយសារខ្លួនមិនទាន់ស្នើរសុំសិទ្ធិ ពីក្រសួងសុខាភិបាល ហើយក៏មិនទាន់មានអតិថិជនបញ្ជាទិញនៅឡើយដែរ។ រហូតដល់ថ្ងៃទី២៤ ខែមីនា ឆ្នាំ២០២០ ទើបឈ្មោះ កង សម្បត្តិនី បានឃើញទំព័រហ្វេសប៊ុកផ្លូវការ របស់ក្រសួងសុខាភិបាល ដែលបានបញ្ជាក់ថា ថ្នាំដែលខ្លួនបានបង្ហោះក្នុងហ្វេសប៊ុស Eva Cambodia នោះមិនបានចុះបញ្ជីរត្រឹមត្រូវនោះទេ។ បច្ចុប្បន្នក្រោយពីធ្វើការសារភាព និងទទួលការសិក្សាអប់រំ ព្រមានពីមន្ត្រីនាយកដ្ឋានប្រឆាំងបទល្មើសបច្ចេកវិទ្យារួចមកឈ្មោះ កង សម្បត្តិនី អាយុ២៥ឆ្នាំ ត្រូវបានឯកភាពពីអយ្យការសាលាដំបូងរាជធានីភ្នំពេញ ឲ្យធ្វើកិច្ចសន្យា និងមានការធានាពីបងស្រី នឹងបានត្រលប់ឲ្យទៅលំនៅដ្ឋានវិញ តែត្រូវស្ថិតនៅក្នុងការ ឃ្លាំមើលរបស់សមត្ថកិច្ច៕ | 2020-03-27T19:15:00+07:00 | freshnewsasia.com | https://m.freshnewsasia.com/index.php/en/localnews/152846-2020-03-27-05-15-47.html |
da27619b-8607-4e6e-860d-8e284fc254cd | អភិបាលខេត្តកណ្ដាល ចុះសួរសុខទុក្ខ និងលើកកម្លាំងចិត្តអ្នកភូមិបារ៉ែន ដែលមានពលរដ្ឋ២នាក់កើតជំងឺ COVID-19 | អភិបាលខេត្តកណ្ដាលលោក គង់ សោភ័ណ្ឌ បានដឹកនាំមន្ត្រីជាច្រើននាក់ ចុះទៅដល់ភូមិបារ៉ែន ឃុំស្វាយប្រទាល ស្រុកស្អាង នាថ្ងៃទី២៦ ខែមីនា ឆ្នាំ២០២០ ដើម្បីជាការលើកទឹកចិត្ត ដល់កម្លាំងចិត្ត ដល់បងប្អូនអ្នកភូមិទាំងអស់ ពិសេសមានការបាញ់ថ្នាំសម្លាប់មេរោគជំងឺ COVID-19 ពេញមួយភូមិតែម្ដង ដើម្បីសម្លាប់មេរោគនេះ និងទប់ស្កាត់ការរីករាលដាលករណីណាមួយ។ លោកអភិបាលខេត្តក៏បានផ្ដាំផ្ញើ ប្រជាជនចេះអនាម័យ រស់នៅស្អាត ហូបស្អាត ផឹកស្អាត ឧស្សាហ៍លាងដៃនឹងសាប៊ូ ឬអាល់កុល ហើយកុំមានការភ័យខ្លាចជ្រុលហួសហេតុ កុំជឿលើព័ត៌មានក្លែងក្លាយ ព័ត៌មានគ្មានប្រភពច្បាស់លាស់ កុំជឿលើសារសម្លេង Messenger ផ្ដេសផ្ដាស ប៉ុន្តែបងប្អូនត្រូវជឿតែទៅលើក្រសួងសុខាភិបាល និងសារព័ត៌មានធំៗ ទៅបានហើយ។ គួរជម្រាបថា អ្នកភូមិបារ៉ែន ចំនួន២នាក់ហើយ ត្រូវបានគេរកឃើញថាមានផ្ទុកវីរុស COVID-19 បន្ទាប់ពីមកម៉ាឡេស៊ីវិញ ហើយត្រូវបានក្រុមការងារ យកទៅព្យាបាលនៅមន្ទីរពេទ្យបង្អែកជ័យជំនះ ក្រុងតាខ្មៅ ខណៈពួកគាត់កំពុងមានសុខភាពល្អ ក្រោមការថែទាំ ងនិងព្យាបាលយ៉ាងយកចិត្តទុកដាក់បំផុតពីសំណាក់ក្រុមគ្រូពេទ្យជំនាញ។ សូមបញ្ជាក់ជូនថា ក្នុងការចុះសួរសុខទុក្ខនេះផងដែរ មនុស្ស៩នាក់ ដែលធ្លាប់ប្រាស្រ័យទាក់ទងជាមួយបុរសមានផ្ទុកជំងឺ COVID-19 ត្រូវបានគេយកសំណាកមកពិនិត្យ និងដាក់ឱ្យនៅដោយឡែកពីគ្រួសារមួយរយៈសិននៅឯវិទ្យាល័យហ៊ុន សែនតាខ្មៅ ទីដែលអភិបាលខេត្តសម្រេចយកអគារមួយខ្នង សម្រាប់ទុកអ្នកមានការសង្ស័យ ខណៈមនុស្ស១៩នាក់ផ្សេងទៀត ដែលមកពីប្រទេសថៃ ក៍កំពុងស្ថិតនៅក្នុងវិទ្យាល័យនេះផងដែរដើម្បីតាមដានពីអាការៈរបស់ពួកគាត់។ មនុស្សសរុបដែលត្រូវដាក់នៅក្នុងវិទ្យាល័យនេះមានចំនួន ២៨នាក់ហើយ៕ | 2020-03-27T18:46:00+07:00 | freshnewsasia.com | https://m.freshnewsasia.com/index.php/en/localnews/152840-2020-03-27-04-46-25.html |
a9083c6f-13cf-4521-a516-7183f6a4c481 | គ្រូពេទ្យជំនាញប្រយុទ្ធប្រឆាំងជំងឺ COVID-19 កងទ័ពចិន ធ្វើបទបង្ហាញស្តីពីការទប់ស្កាត់-ព្យាបាលជំងឺ COVID-19 ដល់មន្ទីរពេទ្យព្រះកេតុមាលា (Video inside) | នៅព្រឹកថ្ងៃទី២៧ ខែមីនា ឆ្នាំ២០២០នេះ ក្រុមគ្រូពេទ្យអ្នកជំនាញវេជ្ជសាស្ត្រប្រយុទ្ធប្រឆាំងជំងឺកូវីដ១៩ (COVID-19) នៃកងទ័ពរំដោះប្រជាជនចិន បានធ្វើបទបង្ហាញស្តីពីការទប់ស្កាត់-ព្យាបាលជំងឺ COVID-19 ដល់មន្ទីរពេទ្យព្រះកេតុមាលា។ ការធ្វើបទបង្ហាញនេះ ក៏បានការចូលរួមពីសំណាក់ ឧត្តមសេនីយ៍ឯក គង់ សាលី អគ្គនាយករង អគ្គនាយកដ្ឋានភស្តុភារ-ហិរញ្ញវត្ថុ ក្រសួងការពារជាតិ នាយកនៃនាយកដ្ឋានសុខាភិបាល តំណាងនាយឧត្តមសេនីយ៍ ស៊ុ សំណាង អគ្គនាយក អគ្គនាយកដ្ឋានភស្តុភារ-ហិរញ្ញវត្ថុ ក្រសួងការពារជាតិ, លោក លី សុវណ្ណ ប្រធានមន្ទីរពេទ្យព្រះកេតុមាលា ព្រមទាំងមានចូលរួមពីសំណាក់មន្ត្រីជាទ័ពទាហានចំនួន ៧៨អង្គភាព។ ឧត្តមសេនីយ៍ឯក គង់ សាលី បានថ្លែងការកោតសរសើរចំពោះ ក្រុមជំនាញវេជ្ជសាស្ត្រប្រយុទ្ធប្រឆាំងជំងឺ COVID-19 មកពីកងទ័ពរំដោះប្រជាជនចិន លោកវរសេនីយ៍ឯកពិសេសជាង ជែហ្វូ ប្រធានក្រុមគ្រូ ពេទ្យអ្នកជំនាញវេជ្ជសាស្ត្រប្រយុទ្ធប្រឆាំងជំងឺ COVID-19 ជម្រាបជូនថា យោងតាមស្ថានភាពជាក់ស្តែងនៃការរីករាលដាលជំងឺកូវីដ១៩ នៅកម្ពុជា និងយោងតាមសំណូមពររបស់អនុព័ន្ធយោធាចិនប្រចាំកម្ពុជា ក្រសួងការពារប្រទេសចិន បានចាត់តាំងក្រុម ការងារ៤រូប រួមជាមួយឧបករណ៍ សម្ភារមួយចំនួន មកកម្ពុជា ដែលជាក្រុមទី១ ចេញមកបំពេញបេសកកម្មនៅក្រៅប្រទេស។ គ្រូពេទ្យទាំង៤រូបនេះ រួមមាន៖ សាស្ត្រាចារ្យ ៣រូប សាស្ត្រាចារ្យរង១រូប មានជំនាញជំងឺឆ្លង សម្លាប់មេរោគ រកមេរោគបង្ការនិងមានភារកិច្ចស្រាវជ្រាវ ហ្វឹកហ្វឺនបច្ចេកទេស ហើយក្នុងពេលដំ ណើរការក្រុមការងារនេះ បានរៀបចំផែនការគ្រប់ជ្រុងជ្រោយទាំងឧបករណ៍ សម្ភារ និងមធ្យោបាយគ្រប់ប្រភេទ តភ្ជាប់ពីជួរមុខដល់ជួរក្រោយ។ តាមរបាយការណ៍របស់ វរសេនីយ៍ឯកពិសេស ជាង ជែ ហ្វូ ប្រធានក្រុមគ្រូពេទ្យអ្នកជំនាញវេជ្ជសាស្ត្រប្រយុទ្ធប្រឆាំងជំងឺកូវីដ១៩ បានជម្រាបជូនថា យោងតាមស្ថានភាពជាក់ស្តែងនៃការរីករាលដាលជំងឺកូវីដ១៩ នៅកម្ពុជា និងយោងតាមសំណូមពររបស់អនុព័ន្ធយោធាចិន ប្រចាំកម្ពុជា ក្រសួងការពារប្រទេសចិន បានចាត់តាំងក្រុមការងារ៤រូប រួមជាមួយឧបករណ៍ សម្ភារមួយចំនួនមកកម្ពុជា ដែលជាក្រុមទី១ ចេញមកបំពេញបេសកកម្ម នៅក្រៅប្រទេស។ ទន្ទឹមនេះ លោកវរសេនីយ៍ឯកពិសេស ជាង ជែហ្វូ ក៏បានបញ្ជាក់បន្ថែមថា ចំពោះវិធានការដែលត្រូវបង្ហាត់បង្រៀនក្រុមគ្រូពេទ្យបង្គោល ក្នុងកងយោធពលខេមរភូមិន្ទ នៅថ្ងៃទី២៧ ខែមីនា ឆ្នាំ២០២០ រួមមានទី១៖ គ្រប់គ្រងអ្នកឆ្លងវីរុសកូវីដ១៩ ឱ្យមានវិធីសាស្ត្រល្អ ដាក់ដោយឡែក ស្វែងរកអ្នកប្រាស្រ័យទំនាក់ទំនង ដើម្បីធ្វើការវិនិច្ឆ័យបន្ត, ទី២៖ កាត់ផ្តាច់ការចម្លងបន្ត កុំឱ្យមានការកើនឡើង ការពារផ្ទាល់ខ្លួន តាមរយៈពាក់ម៉ាស និងថែរក្សាអនាម័យជាប់ជាប្រចាំ និងទី៣៖ មានវិធានការការពារមន្ត្រីជួរមុខនោះ គឺក្រុមគ្រូពេទ្យព្យាបាល ជំងឺឆ្លងវីរុសកូវីដ១៩ តាមរយៈប្រើប្រាស់ឧបករណ៍ សម្ភារៈ និងមធ្យោបាយគ្រប់ប្រភេទតាមលក្ខណៈបច្ចេកទេស។ ក្នុងឱកាសនោះដែរ ក្រុមគ្រូពេទ្យអ្នកជំនាញវេជ្ជសាស្ត្រប្រយុទ្ធប្រឆាំងជំងឺកូវីដ១៩ (COVID-19) នៃកងទ័ពរំដោះប្រជាជនចិន បានវាយតម្លៃថា បច្ចុប្បន្ននេះ ក្រុមគ្រូពេទ្យព្រះកេតុមាលា មិនទាន់មានលទ្ធភាព ដើម្បីទទួលអ្នកជំងឺ COVID-19 នៅឡើយទេ។ ក៏ប៉ុន្តែ ទោះបីមានអ្នកជំងឺ COVID-19 ក្នុងនាមជាក្រុមគ្រូពេទ្យយោធាចិន ដែលរដ្ឋាភិបាលបញ្ចូនមក គឺធ្វើយ៉ាងដើម្បីជួយក្រុមគ្រូពេទ្យនៅទីនេះ គ្រប់ពេលវេលា ដូច្នេះ សម្រាប់ស្ថានភាពនេះ គឺត្រូវការប្រុងប្រយ័ត្នឱ្យខ្ពស់បំផុត។ គួរជម្រាបថា គិតត្រឹមយប់ថ្ងៃទី២៦ ខែមីនា ឆ្នាំ២០២០នេះ ក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួន០២នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជា បានឡើងដល់៩៨នាក់ហើយ ខណៈដែលអ្នកជាសះស្បើយពីជំងឺកូវីដ បានកើនដល់ចំនួន១១នាក់ផងដែរ៕ | 2020-03-27T17:57:00+07:00 | freshnewsasia.com | https://m.freshnewsasia.com/index.php/en/localnews/152833-2020-03-27-03-57-38.html |
a8aa19d3-021e-43ff-b38c-7a5b3057ee27 | អាជ្ញាធរខេត្តកណ្ដាល ត្រៀម៣ទីតាំង សម្រាប់ដាក់អ្នកសង្ស័យឆ្លង COVID-19 | ខេត្តកណ្តាល ៖ អាជ្ញាធរខេត្តកណ្ដាល បានត្រៀមទីតាំង៣កន្លែងរួចជាស្រេច ដើម្បីសម្រាប់ដាក់អ្នកដែលសង្ស័យ ឆ្លងកូវីដ–១៩ ។ លោក គង់ សោភ័ណ្ឌ អភិបាលនៃគណៈអភិបាលខេត្តកណ្តាល បានថ្លែងនៅព្រឹកថ្ងៃទី២៧ មីនា នេះអោយដឹងថា ខេត្តកណ្តាលបានត្រៀមទីតាំង ចំនួន៣កន្លែង គឺទីតាំងទី១ នៅវិទ្យាល័យ ហ៊ុន សែន តាខ្មៅ មានអគារចំនួន២ ទីតាំងទី២ នៅផ្ទះសំណាក់១កន្លែង ស្ថិតក្នុងក្រុងតាខ្មៅ មាន៤៥បន្ទប់ និងទីតាំងទី៣ នៅមណ្ឌលសុខភាពកម្មករ តេជោសែន វិហារសួគ៌ ស្ថិតក្នុងឃុំវិហារសួគ៌ ស្រុកខ្សាច់កណ្ដាល ។ ជាមួយគ្នានេះដែរ អភិបាលខេត្ត ក៏បានបញ្ជាក់ដែរថា និងមានគ្រូពេទ្យជំនាញទាំងអស់ចំនួន២៨៥នាក់ សម្រាប់ដាក់ថែទាំ អ្នកដែលមានការសង្ស័យឆ្លងវីរុសហើយដាក់ឲ្យនៅដាច់ដោយឡែករយៈពេល១៤ថ្ងៃនោះ ។ យ៉ាងនេះក្តី លោក គង់ សោភ័ណ្ឌ បានអំពាវនាវដល់បងប្អូនប្រជាពលរដ្ឋទាំងអស់ ត្រូវចូលរួមធ្វើអនាម័យជាប្រចាំ ចេញក្រៅ ត្រូវពាក់ម៉ាស លាងសម្អាតដៃជាប្រចាំ និងអនុវត្តន៍តាមការណែនាំរបស់ក្រសួងសុខាភិបាល ៕ | 2020-03-27T17:20:35+07:00 | kbnnews.com | https://kbn.news/archives/155965 |
d93bf9fb-5cc2-406c-80d0-f08deaadfd16 | ដំបូន្មានរបស់អ្នកជំនាញខាងបង្ការជំងឺឆ្លងជុំវិញការយល់ខុសមួយចំនួនអំពីជំងឺកូវីដ-១៩ | ចាប់តាំងពីមានការផ្ទុះឡើងការរាតត្បាតជាសាកលនៃមេរោគ SARS-CoV-2 ដែលបង្កឱ្យកើតជំងឺរលាកផ្លូវដង្ហើមកូវីដ-១៩ មានការផ្សព្វផ្សាយព័ត៌មានក្លែងក្លាយ ឬព័ត៌មានបំពុលជាច្រើនតាមបណ្ដាញសង្គមពាក់ព័ន្ធនឹងជំងឺនេះ។ ភាគច្រើននៃព័ត៌មានទាំងនោះ ផ្សព្វផ្សាយថា មានវ៉ាក់សាំងព្យាបាលជំងឺនេះ មនុស្សជាអ្នកបង្កើតជំងឺនេះឡើងដោយចេតនា ការពាក់ម៉ាស់អាចជួយការពារពីការឆ្លងជំងឺ នេះបាន ឬក៏ថាការទិញផលិតផលដឹកមកពីប្រទេសចិនអាចបណ្ដាលឱ្យឆ្លងជំងឺនេះបានជាដើម។ តើវេជ្ជបណ្ឌិត និងជាអ្នកជំនាញផ្នែកបង្ការជំងឺឆ្លងនៃសាកលវិទ្យាល័យ Johns Hopkins University របស់សហរដ្ឋអាមេរិក បកស្រាយយ៉ាងដូចម្តេចដែរចំពោះរឿងរ៉ាវអស់ទាំងនេះ? នាយិកាជាន់ខ្ពស់ផ្នែកបង្ការជំងឺឆ្លង និងជាសាស្ត្រាចារ្យផ្នែកវេជ្ជសាស្ត្រនៃសាកលវិទ្យាល័យ Johns Hopkins University របស់សហរដ្ឋអាមេរិក អ្នកស្រីវេជ្ជបណ្ឌិត លីសា ម៉ារ៉ាហ្គាគីស (Lisa Maragakis) ពន្យល់តាមរយៈអត្ថបទមួយរបស់អ្នកស្រីចុះផ្សាយនៅលើគេហទំព័រ Hopkinsmedicine របស់សាកលវិទ្យាល័យនេះថា ព័ត៌មានទាំងអស់នេះ ជាព័ត៌មានមិនពិត នោះទេ។ អ្នកស្រីបញ្ជាក់ថា គិតមកទល់ពេលបច្ចុប្បន្ននេះ នៅមិនទាន់មានវ៉ាក់សាំងព្យាបាលជំងឺកូវីដ-១៩នេះនៅឡើយទេ។ អ្នកស្រីពន្យល់ថា ក្រុមអ្នកវិទ្យាសាស្ត្រកំពុងចាប់ផ្ដើម បង្កើតវ៉ាក់សាំងមួយប្រភេទ ក៏ប៉ុន្តែការបង្កើតវ៉ាក់សាំងដែលមានសុវត្ថិភាព និងប្រសិទ្ធភាពសម្រាប់យកទៅ ព្យាបាលមនុស្ស ត្រូវការពេលវេលាដល់ទៅរាប់សិបខែ។ វេជ្ជបណ្ឌិតរូបនេះពន្យល់ថា ការប្រើវិធីសាស្ត្រដូចជា ការលេប ឬខ្ពល់មាត់ ដោយប្រើសារធាតុ bleach សារធាតុអាស៊ីតអាសេទិច សារធាតុ steroids ទឹកអំបិល អេតាណុល ឬសារធាតុដទៃទៀតនោះ មិនអាចជួយបង្ការ ឬការពារពីការឆ្លងជំងឺកូវីដ-១៩ នេះបានឡើយ។ អ្នកស្រីពន្យល់ថា ការធ្វើដូច្នេះ ក៏អាចបណ្ដាលឱ្យគ្រោះថ្នាក់ផងដែរ។ វេជ្ជបណ្ឌិតរូបនេះ ណែនាំថា ដើម្បីការពារពីការឆ្លងមេរោគ គេត្រូវលាងដៃជាមួយសាប៊ូ និងទឹកក្ដៅឱ្យបានស្អាត ជាញឹកញ៉ក់ ហើយត្រូវជៀសវាងប៉ះពាល់មនុស្សដែលមានជំងឺ មនុស្សដែលក្អក ឬកណ្ដាស់ ជាដើម។ អ្នកស្រីណែនាំបន្តថា លើសពីនេះទៀត មនុស្សទូទៅ អាចជៀសវាងការចម្លង មេរោគពីខ្លួនឯងទៅអ្នកដទៃ ដោយយកកែងដៃខ្ទប់មាត់ពេលក្អក ហើយស្នាក់នៅក្នុងផ្ទះ ពេលមានជំងឺ។ ដោយឡែក ជុំវិញការលើកឡើងដែលថា មនុស្សជាអ្នកបង្កើតមេរោគកូរ៉ូណាប្រភេទថ្មីនេះ ដោយចេតនា វេជ្ជបណ្ឌិតប្រចាំសាកលវិទ្យាល័យ Johns Hopkins University រូបនេះ បញ្ជាក់ថា នេះជាព័ត៌មានមិនពិតទេ។ អ្នកស្រីពន្យល់ថា មេរោគអាចប្រែប្រួល និងវិវឌ្ឍទៅតាមពេលវេលា។ ហើយជារឿយៗ ការផ្ទុះរាលដាលនៃជំងឺ តែងកើតមានឡើង នៅពេលដែលមេរោគកើតមានទូទៅនៅលើសត្វ ដូចជាសត្វជ្រូក សត្វប្រជៀវ ជាដើមនោះ បានប្រែប្រួល ហើយចម្លងបន្តដល់មនុស្ស។ អ្នកស្រីថា មេរោគកូរ៉ូណាប្រភេទថ្មីនេះ ទំនងជាអាចឆ្លងពីប្រភពចេញពីសត្វ។ ចំពោះសំណួរថា តើការពាក់ម៉ាស់អាចជួយការពារពីការឆ្លងជំងឺកូវីដ-១៩ដែរឬទេនោះ អ្នកស្រីវេជ្ជបណ្ឌិត លីសា ម៉ារ៉ាហ្គាគីស ពន្យល់ថា ប្រភេទម៉ាស់ជាក់លាក់មួយចំនួន មានដូចជាម៉ាស់វេជ្ជសាស្ត្របិទតឹងជិតដែលមានសន្ទះការពារធាតុល្អិត ម៉ាក N95 អាចជួយការពារបុគ្គលិកសុខាភិបាល នៅពេលពួកគេមើលថែទាំអ្នកជំងឺ ដែលឆ្លងជំងឺនេះ។ ក៏ប៉ុន្តែ អ្នកស្រីពន្យល់ថា សម្រាប់មនុស្សទូទៅដែលពុំកើតជំងឺផ្លូវដង្ហើម គ្មានការណែនាំណាមួយ ឱ្យពួកគេពាក់ម៉ាស់សម្រាប់ពេទ្យវះកាត់ ឬម៉ាស់ស្តើងៗ ដែលគេប្រើម្តងរួចហើយបោះចោលនោះឡើយ។ វេជ្ជបណ្ឌិតរូបនេះពន្យល់ថា ដោយសារតែម៉ាស់ប្រភេទនេះ មិនបានបិទជិតតឹងណែនល្អ ដូច្នេះហើយវាអាចឱ្យដំណក់ទឹកតូចៗ ដែលខ្ទាតចេញពីប្រភព ផ្សេងៗពីខាងក្រៅ ជ្រៀតចូលទៅក្នុងច្រមុះ មាត់ និងភ្នែកបាន។ ម្យ៉ាងវិញទៀត អ្នកស្រីបន្តថា មនុស្សដែលមានដៃប្រឡាក់មេរោគ ហើយយកដៃប្រឡាក់នោះ ទៅប៉ះផ្ទាល់នៅលើមុខរបស់ពួកគេដែលមានពាក់ម៉ាស់ស្តើងៗ ក៏អាចឆ្លងមេរោគនោះ បានដែរ។ វេជ្ជបណ្ឌិតរូបនេះពន្យល់ថា មនុស្សដែលមានជំងឺផ្លូវដង្ហើម អាចពាក់ម៉ាស់ ទាំងនេះបាន ដើម្បីកាត់បន្ថយឱកាសនៃការចម្លងមេរោគទៅឱ្យមនុស្សដទៃទៀត។ អ្នកស្រីស្នើឱ្យមនុស្សទូទៅដែលមិនមានជំងឺ មិនគួរនាំគ្នាពាក់ម៉ាស់ ឬស្តុកម៉ាស់ទុកនោះទេ ព្រោះការធ្វើដូច្នេះ នឹងធ្វើឱ្យខ្វះម៉ាស់ សម្រាប់អ្នកជំងឺ និងបុគ្គលិកសុខាភិបាល ដែលពួកគេត្រូវការប្រើប្រាស់វាជាចាំបាច់នោះ។ ជាចុងក្រោយ ជុំវិញការលើកឡើងថា ការបញ្ជាទិញផលិតផលដឹកមកពីប្រទេសចិន អាចបណ្ដាលឱ្យឆ្លងជំងឺកូវីដ-១៩នេះ វេជ្ជបណ្ឌិតរូបនេះពន្យល់ថា នេះជាព័ត៌មានមិនពិតទេ។ អ្នកស្រីថា ក្រុមអ្នកសិក្សាស្រាវជ្រាវបច្ចុប្បន្នកំពុងសិក្សាស្រាវជ្រាវ អំពីមេរោគកូរ៉ូណា ប្រភេទថ្មីនេះ ដើម្បីស្វែងយល់បន្ថែម ថាតើមេរោគនេះអាចឆ្លងទៅមនុស្សបាន ដោយរបៀបណា។ អ្នកស្រីពន្យល់ថា គិតត្រឹមពេលនេះ ក្រុមអ្នកវិទ្យាសាស្ត្រ កត់សម្គាល់ថា មេរោគភាគច្រើនដូចជាមេរោគនេះ មិនអាចសម្ងំរស់នៅបានយូរនៅខាងក្រៅនៅលើផ្ទៃនានា បានឡើយ។ ដូច្នេះហើយ អ្នកស្រីថា ជំងឺនេះទំនងជាមិនអាចឆ្លងពីកញ្ចប់បញ្ញើ ដែលផ្ញើមកពីប្រទេសចិនបានទេ ព្រោះវាត្រូវប្រើពេលវេលាច្រើនថ្ងៃ ឬច្រើនសប្ដាហ៍ទម្រាំទំនិញ នោះផ្ញើមកដល់។ ជំងឺនេះ ភាគច្រើនទំនងជាអាចឆ្លង តាមដំណក់ទឹកតូចៗខ្ទាតចេញ ពីមនុស្សឈឺ ដែលបានក្អក ឬកណ្ដាស់។ យ៉ាងណាក៏ដោយ អ្នកស្រីថា ព័ត៌មានអំពីរបកគំហើញថ្មីៗចុងក្រោយជុំវិញជំងឺនេះ នឹងត្រូវគេរកឃើញនាពេលអនាគត៕ | 2020-03-27T16:16:00+07:00 | rfa.org | https://www.rfa.org/khmer/news/health/advice-to-prevent-Covid-19-03272020051352.html |
96464edf-432f-42d9-9c6b-90f0f6b22d03 | អ្នកផ្ទុកជំងឺកូវីដ-១៩ កើនឡើងដល់ ៩៩នាក់ បូកទាំងករណីដែលអាចជាសញ្ញាណនៃការឆ្លងក្នុងសហគមន៍ | អ្នកផ្ទុកជំងឺកូវីដ-១៩ កើនឡើងដល់ ៩៩នាក់ហើយ ដោយមានអ្នកឆ្លងម្នាក់ទៀត នៅភ្នំពេញ ដែលគ្មានរោគសញ្ញានៃជំងឺនេះសោះមុនធ្វើតេស្ត។ ក្រសួងសុខាភិបាល បានព្រមានរួចហើយថា អាចនឹងមានការរាតត្បាតជំងឺនេះនៅក្នុងសហគមន៍។ ក្រសួងសុខាភិបាល ប្រកាសនៅក្នុងសេចក្ដីជូនព័ត៌មានរបស់ខ្លួន កាលពីជិតកណ្ដាលអធ្រាត្រ ថ្ងៃទី២៦ ខែមីនាថា ករណីបីថ្មី ដែលទើបរកឃើញនោះ គឺសុទ្ធតែកើតឡើងលើបុរសជនបរទេសទាំងបីនាក់។ ពីរនាក់រកឃើញនៅខេត្តសៀមរាប និងម្នាក់ទៀតរកឃើញនៅភ្នំពេញ។ ការរកឃើញ ៣ករណីថ្មីទៀត នៃអ្នកផ្ទុកជំងឺកូវីដ-១៩ ដែលកើនដល់ ៩៩នាក់នេះ ត្រូវបានក្រសួងសុខាភិបាល ប្រកាសនៅក្នុងសេចក្ដីជូនព័ត៌មានរបស់ខ្លួន កាលពីជិតកណ្ដាលអធ្រាត្រ ថ្ងៃទី២៦ ខែ មីនា ដោយបញ្ជាក់ថា ទាំងបីនាក់នោះ សុទ្ធតែជាបុរសជនបរទេស ដោយពីរនាក់ រកឃើញនៅខេត្តសៀមរាប និងម្នាក់រកឃើញនៅភ្នំពេញ។ បុរសពីរនាក់នៅខេត្តសៀមរាបនោះ ជាជនជាតិឥណ្ឌូណេស៊ី ម្នាក់អាយុ ៤១ឆ្នាំ និងម្នាក់ទៀត អាយុ ៤៤ឆ្នាំ។ អ្នកទាំងពីរនេះ បើតាមក្រសួងសុខាភិបាល ថាមានផ្ទុកជំងឺនេះតាំងពីនៅប្រទេសថៃមកម្ល៉េះ ដោយពួកគាត់បានធ្វើតេស្តនៅមន្ទីរពេទ្យផាយ៉ាថៃ នៅបាងកក ឃើញវិជ្ជមាន ប៉ុន្តែ ដោយសារពួកគាត់គ្មានប្រាក់បង់ថ្លៃព្យាបាលជំងឺនៅទីនោះ ទើបធ្វើដំណើរមកកម្ពុជា ដើម្បីមករកសេវាព្យាបាលដោយឥតបង់ប្រាក់។ សព្វថ្ងៃ ពួកគាត់ត្រូវបានដាក់ឱ្យនៅព្យាបាល ក្នុងមន្ទីរពេទ្យខេត្តសៀមរាប។ នេះជាករណីលើកទីមួយហើយ ដែលជនបរទេស ផ្ទុកជំងឺនេះពីក្រៅប្រទេស រួចធ្វើដំណើរមកផ្សងព្រេងទទួលការព្យាបាលនៅប្រទេសកម្ពុជា ដោយសារឮថាការព្យាបាលអ្នកជំងឺកូវីដ-១៩ មិនអស់ប្រាក់។ ករណីនេះកើតមួយថ្ងៃ ក្រោយលោកនាយករដ្ឋមន្ត្រី ហ៊ុន សែន ដែលល្បីថា ជាបុរសសង្ហាដើរបញ្ច្រាសទិស ក្នុងពិធីសំណេះសំណាល ជាមួយក្រុមគ្រូពេទ្យស្ម័គ្រចិត្ត កាលពីថ្ងៃទី២៥ ខែមីនា បានប្រកាសដាក់ចេញគោលនយោបាយថ្នាក់ជាតិមួយ ដែលកម្ពុជាក្រោមការដឹកនាំរបស់លោក ធ្វើឱ្យប្លែកពីប្រទេសជិតខាង៖ « »។ ឃ្លាថាកម្ពុជាក្រ តែចិត្តធំនេះ ក៏ត្រូវបានលោកប្រើដែរ កាលពីលោកសម្រេចឱ្យកប៉ាល់ទេសចរណ៍ វ៉េស្ទើដាម (Westerdam) ដែលមានផ្ទុកអ្នកជំងឺកូវីដ-១៩ ម្នាក់លើនោះ ចូលចតនៅកំពង់ផែក្រុងព្រះសីហនុ បើទោះបីជាប្រទេសជាច្រើន មិនឱ្យចូលចត ព្រោះខ្លាចចម្លងជំងឺនេះដល់ពលរដ្ឋខ្លួន។ លោកថែមទាំងទៅចាប់ដៃ ហុចផ្កា ឱប ថើប និងថតរូបជាមួយអ្នកដំណើរលើកប៉ាល់នោះជាងមួយរយនាក់ ដោយមិនពាក់ម៉ាស់ការពារ និងមិនរក្សាចម្ងាយសមស្របពីអ្នកទាំងនោះ ទំនងជាចង់បង្ហាញថា លោកមិនខ្លាចជំងឺនេះទេ ឱ្យស្របតាមសាររបស់លោកដែលធ្លាប់ប្រកាសថា ខ្លាមិនខ្លាចទៅខ្លាចអាចម៍ខ្លា។ ស្របពេលដែលលោក ហ៊ុន សែន ប្រកាសព្យាបាលជនបរទេសដោយឥតគិតថ្លៃ ពលរដ្ឋខ្មែរម្ចាស់ស្រុកឯណោះវិញ នាំគ្នារអ៊ូរទាំជាច្រើន អំពីបញ្ហាសេវាសុខាភិបាលខ្មែរ ជាពិសេសសេវាពិនិត្យរកជំងឺកូវីដ-១៩ នេះ។ ពួកគាត់គ្មានជម្រើសអ្វី ក្រៅពីបានថ្លែងសារ នៅតាមបណ្ដាញសង្គមហ្វេសប៊ុក អំពីការមិនយកចិត្តទុកដាក់ពីសំណាក់គ្រូពេទ្យ។ ខុសពីជនជាតិឥណ្ឌូណេស៊ីពីរនាក់នោះ ដែលកើតជំងឺនេះនៅថៃ តែរត់មកកម្ពុជា ដើម្បីរកសេវាព្យាបាលឥតបង់ប្រាក់ បុរសជនជាតិស៊ុយអែតម្នាក់នោះ មិនដឹងខ្លួនមុនថា ខ្លួនមានជំងឺនេះទេ ហើយក៏គ្មានរោគសញ្ញាអ្វីដែលគួរឱ្យសង្ស័យថា លោកមានផ្ទុកជំងឺនេះនោះដែរ។ អ្វីដែលលោកមកធ្វើតេស្តឃើញមានផ្ទុកជំងឺនេះ បើតាមក្រសួងសុខាភិបាល គឺដោយសារតែលោកត្រូវការបំពេញបែបបទធ្វើដំណើរចេញទៅក្រៅប្រទេស ដែលតម្រូវឱ្យលោកសុំសំបុត្រពេទ្យ។ ប៉ុន្តែ គាត់មិនបាននៅរង់ចាំលទ្ធផលនេះទេ ព្រោះគាត់បានធ្វើដំណើរចាកចេញពីកម្ពុជា ទៅប្រទេសថៃបាត់ទៅហើយ គឺទៅកាលពីថ្ងៃទី២៥ ខែមីនា មួយថ្ងៃមុនចេញលទ្ធផល ដែលរកឃើញថា គាត់មានផ្ទុកជំងឺនេះ។ បុរសស៊ុយអែតនោះ បានធ្វើដំណើរ តាមក្រុមហ៊ុនអាកាសចរណ៍ស៊ីវិល Bangkok Airways។ ដោយសារតែបុរសនេះ មិននៅស្រុកខ្មែរនៅពេលចេញលទ្ធផលតេស្តបែបនេះ ទើបក្រសួងសុខាភិបាល មិនរាប់បញ្ចូលករណីថ្មីព្យាបាលនៅកម្ពុជានោះទេ។ ដូច្នេះហើយទើបចំនួនអ្នកផ្ទុកជំងឺនេះ ក្រសួងសុខាភិបាលកំណត់តួលេខ ៩៨នាក់ប៉ុណ្ណោះ។ ទោះជាយ៉ាងនេះក្តី ក្រសួងសុខាភិបាល មិនបានបញ្ជាក់ថា តើក្រសួងមានចំណាត់ការយ៉ាងណា ចំពោះមនុស្សដែលអាចប៉ះពាល់ផ្ទាល់ជាមួយបុរសស៊ុយអែតនេះ ដូចជាមនុស្សនៅកន្លែងដែលលោកស្នាក់នៅ អ្នកបើកបរជូនលោកមកធ្វើតេស្ត ឬជូនដំណឹងទៅភាគីថៃអំពីករណីនេះ នោះទេ។ ជាងនេះទៅទៀត ក្រសួងសុខាភិបាល ក៏មិនបានបញ្ជាក់ប្រភពច្បាស់លាស់ ថាជនជាតិស៊ុយអែតរូបនេះ ធ្វើដំណើរពីប្រទេសណា មុនមកដល់ប្រទេសកម្ពុជានោះដែរ។ នេះជាលើកទីពីរហើយ ដែលក្រសួងសុខាភិបាល មិនអាចបញ្ជាក់ប្រភពនៃអ្នកដែលផ្ទុកជំងឺកូវីដ-១៩នេះ។ ក្រសួងសុខាភិបាល កាលពីថ្ងៃទី២៥ ខែ មីនា ក៏មិនបានបញ្ជាក់ប្រភពនៃអ្នកផ្ទុកជំងឺនេះ មួយករណីទៀតដែរ គឺករណី បុរសខ្មែរម្នាក់នៅភ្នំពេញ ដែលត្រូវដាក់ឱ្យសម្រាកព្យាបាលជំងឺនេះ នៅមណ្ឌលសុខភាពចាក់អង្រែក្រោម។ ក្រសួងសុខាភិបាល បានត្រឹមតែបញ្ជាក់ថា បុរសនោះមានវ័យ ២៧ ឆ្នាំ ហើយស្ត្រីដែលជាដៃគូរបស់គាត់ ត្រូវបានរកឃើញថា គ្មានផ្ទុកជំងឺនេះទេ។ អាស៊ីសេរី ព្យាយាមទូរស័ព្ទសុំការបំភ្លឺពីអ្នកនាំពាក្យក្រសួងសុខាភិបាលលោក លី សូវ៉ាន់ ជាច្រើនដង កាលពីម្សិលមិញ ប៉ុន្តែទូរស័ព្ទចូលគ្មានអ្នកទទួល។ ករណីថ្មីៗ កើតឡើង ហើយមិនដឹងប្រភពច្បាស់លាស់នៃអ្នកផ្ទុកជំងឺនេះ គឺស្របគ្នាទៅនឹងនិយមន័យនៃការឆ្លងរាលដាលក្នុងសហគមន៍ ដែលក្រសួងសុខាភិបាលបានព្រមានតាំងពីថ្ងៃទី១៧ ខែ មីនាមកម្ល៉េះ ថានឹងអាចកើតមាន។ ការណ៍នេះ ក៏ស្របទៅនឹងសាររបស់លោក ហ៊ុន សែន ដែលកាលពីម្សិលមិញនេះដែរ ព្រមានដាក់ប្រទេសក្នុងស្ថានភាពអាសន្ន ដើម្បីទប់ទល់នឹងជំងឺរាតត្បាតនេះ។ ម្សិលមិញនេះដែរ លោក ហ៊ុន សែន ទទួលស្គាល់ជាលើកទីមួយថា មេរោគកូរ៉ូណាថ្មីកាចសាហាវ ដោយហៅវាថា ជាសត្រូវឥតស្រមោល។ ទោះបីជាកម្ពុជាមិនទាន់ប្រកាសដាក់ប្រទេសក្នុងស្ថានភាពអាសន្នក៏ដោយ ក៏យ៉ាងហោចណាស់មេឃុំពីរ នៅខេត្តរតនគិរីឯណោះ បានបិទភូមិចំនួន ៧ នៅខេត្តនោះ ដើម្បីទប់ស្កាត់ និងការពារការចម្លងជំងឺនេះ កុំឱ្យរីរាលដាលចូលតំបន់នោះ។ ទោះជាយ៉ាងនេះក្តី មិនទាន់មានសេចក្តីរាយការណ៍ណាមួយ ថាជំងឺនេះបានរាតត្បាតដល់ខេត្តភាគឥសាននៅឡើយទេ។ កន្លងមកអ្នកផ្ទុកជំងឺនេះ ត្រូវបានរកឃើញនៅខេត្តក្រុងចំនួន ១៣ ដែលរកឃើញច្រើនជាងគេ នៅខេត្តព្រះសីហនុ ដែលមាន ៣៦ករណី។ ភាគច្រើននៃអ្នកផ្ទុកជំងឺនេះ គឺជាជនបរទេស។ រហូតមកដល់ពេលនេះ មានអ្នកផ្ទុកជំងឺនេះ ១១នាក់ហើយដែល ត្រូវបានព្យាបាល ជាសះស្បើយ៕ | 2020-03-27T15:10:00+07:00 | rfa.org | https://www.rfa.org/khmer/news/health/update-covid-19-nearly-100-case-03272020040642.html |
23599a52-4705-4c04-8dad-47fb31473c19 | ធូរទ្រូងបន្តិច! អ្នកជំងឺកូវីដទាំង១២នាក់ នៅខេត្តកំពង់ចាម មានអាការក្អកបន្តិចបន្តួច | អ្នកជំងឺកូវីដ-19 ចំនួន១២នាក់ ដែលកំពុងសម្រាកព្យាបាលនៅមន្ទីរពេទ្យខេត្តកំពង់ចាម មានសភាពក្អកបន្តិចបន្តួច មិនមានក្តៅខ្លួនទេ។ នេះបើតាមប្រភពព័ត៌មានពីមន្ទីរព័ត៌មានខេត្តកំពង់ចាម គោរពរាយការណ៍ជូនលោកខៀវ កាញារីទ្ធ រដ្ឋមន្ត្រីក្រសួងព័ត៌មាន។ លោកខៀវ កាញ៉ារិទ្ធិ រដ្ឋមន្ត្រីក្រសួងព័ត៌មាន បានបង្ហោះនៅលើគណនីហ្វេសរបស់លោកកាលពី២ម៉ោងមុន មានខ្លឹមសារថា « សូមគោរពរាយការជូន ឯកឧត្តម រដ្ឋមន្រ្តីក្រសួងព័ត៌មាន ជូនជ្រាបអ្នកជំងឺ CoVid-19 កំពុង សំរាកព្យាបាលនមន្ទីរពេទ្យខេត្តកំពង់ចាម មាន១២នាក់ (ជនជាតិម៉ាឡេស៊ី៧នាក់ ខ្មែរ១នាក់ អង់គ្លេស២នាក់ និងអាមេរិកកាំង២នាក់ប្តីប្រពន្ធ សរុប១២នាក់ ) សភាពអ្នកជំងឺមានក្អកបន្តិចបន្តួច មិនមានក្តៅខ្លួនទេ មកដល់ម៉ោង៨ព្រឹកថ្ងៃទី២៧ ខែមីនា ឆ្នាំ២០២០ ។ រាយការណ៍ដោយមន្ទីរព័ត៌មានខេត្តកំពង់ចាម»។ សូមបញ្ជាក់ថា គិតត្រឹមម៉ោង១០យប់ថ្ងៃទី២៦ ខែមីនា ឆ្នាំ២០២០ ក្រសួងសុខាភិបាលកម្ពុជា បានប្រកាសរកឃើញអ្នកឆ្លងជំងឺ COVID-19 ២នាក់ បន្ថែមទៀត ធ្វើឲ្យចំនួនអ្នកឆ្លងសរុបកើនឡើងដល់៩៨ករណី ក្នុងនោះ១១ករណីបានជាសះស្បើយ៕ | 2020-03-27T14:45:28+07:00 | kbnnews.com | https://kbn.news/archives/155943 |
92ea3ff6-4e05-4ae9-a7df-e3a5dc742166 | ទីបំផុត លោកស្រី ឱ វណ្ណឌីន អះអាងថា ការបរិភោគស៊ុតស្ងោរគឺមិនអាចព្យាបាលជំងឺ Covid-19 ដូចអ្វីដែលគេផ្សព្វផ្សាយនោះទេ | បច្ចុប្បន្នដោយមានការចែកចាយនៅលើបណ្ដាញសង្គមហ្វេសប៊ុក អំពីការបរិភោគស៊ុតស្ងោរអាចចៀសផុតការឆ្លង Covid-19 ស្រាប់តែព្រឹកមិញនេះលោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាអ្នកនាំពាក្យរបស់ក្រសួងសុខាភិបាល បានចេញមុខធ្វើការពន្យល់អំពីបញ្ហាទាក់ទង នឹងការបង្ហោះចែកចាយការបរិភោគស៊ុតស្ងោរដើម្បីចៀសឆ្ងាយពី Covid-19 ថា វាគឺជារឿងមិនពិតទេ។ លោកស្រីបានលើកឡើងបែបនេះនៅក្នុងឱកាសធ្វើកិច្ចសំភាសន៍ជាមួយនឹង ទូរទស្សន៍ជាតិកម្ពុជា ស្តីពីការវិវត្តន៍នានានៃជំងឺកូវីដ១៩ នៅក្នុងព្រះរាជាណាចក្រកម្ពុជា នាថ្ងៃទី២៧ ខែមីនា ឆ្នាំ២០២០។ លោកស្រីបានបញ្ជាក់ទៀតថា ពិតណាស់ការបរិភោគស៊ុត ឬខ្ទឹមស គ្រាន់តែចំណែកមួយ ដែលជួយថែទាំសុខភាពឲ្យរឹងមាំប៉ុណ្ណោះ ប៉ុន្តែបើនិយាយដល់ការចៀសផុតពីការឆ្លងវីរុស Covid-19 គឺវាមិនអាចនោះទេ។ អ្នកនាំពាក្យរបស់ក្រសួងសុខាភិបាលរូបនេះ បានបន្ថែមទៀតថា ការបរិភោគម្ហូបអាហារទាំងនោះមិនទាស់ខុសនោះទេ ប៉ុន្តែគ្រាន់តែសូមកុំឲ្យបងប្អូនប្រជាពលរដ្ឋយល់ច្រឡំម្ហូបអាហារទាំងនោះជាឱសថ ឬថ្នាំ ដែលអាចព្យាបាលជំងឺរលាកសួតប្រភេទថ្មីនេះបាន ការបរិភោគ បន្លែ ផ្លែឈើច្រើន សុទ្ធតែល្អ ដែលអាចជួយទ្រទ្រង់សុខភាព ដើម្បីឲ្យប្រព័ន្ធការពាររឹងមាំ ប្រឆាំងនឹងជំងឺផ្សេងៗ។ វិធីដែលល្អសម្រាប់ឲ្យពលរដ្ឋខ្មែរទាំងអស់ចៀសផុតពី Covid-19 គឺចាំបាច់ណាស់បងប្អូនត្រូវចេះអនាម័យលើខ្លួនយើង ឧស្សាហ៏លាងដៃ ពាក់ម៉ាស់ការពារ បើមិនចាំបាច់កុំចេញក្រៅផ្ទះ ហើយជាពិសេសត្រូវចេះតាមដានពីសុខភាពរបស់ខ្លួន នោះបានជាវិធីល្អប្រសើរដែលបងប្អូនត្រូវប្រកាន់ខ្ជាប់ ៕ | 2020-03-27T13:58:41+07:00 | kbnnews.com | https://kbn.news/archives/155933 |
20984e3e-1319-45e1-9b83-c15edb22a561 | អ្នកព្រៃវែងកុំភ័យ ! គិតមកដល់ពេលនេះ នៅខេត្តព្រៃវែង មិនទាន់មានអ្នកផ្ទុកវីរុសកូវីដ-១៩ ទេ | យោងតាមរបាយការណ៍ដែលទទួលបានពីទំព័រហ្វេសប៊ុកផ្លូវការណ៍របស់ឯកឧត្ដម ខៀវ កាញារីទ្ធ បានឲ្យដឹងថា មន្ទីរសុខាភិបាលខេត្តព្រៃវែងបានបញ្ជូនសំណាករបស់មនុស្សចំនួន ១០នាក់ ទៅពិនិត្យនៅវិទ្យាស្ថានប៉ាស្ទរ័រនាសៀលថ្ងៃទី ២៦ ខែមីនា ម្សិលមិញនេះ ហើយមន្ទីរសុខាភិបាលខេត្តបានទទួលលទ្ធផលពីវិទ្យាស្ថានប៉ាស្ទ័រយប់ថ្ងៃដដែល វេលាម៉ោង ២២:០០ នាទី ដោយលទ្ធផលគឺអវិជ្ជមានទាំង ១០នាក់ ។ ដូច្នេះគិតមកដល់ត្រឹមម៉ោង ២២:០០នាទី យប់ថ្ងៃទី ២៦ ខែមីនា នៅទូទាំងខេត្តព្រៃវែងយើងមិនទាន់មានជម្ងឺ COVID-19 នៅឡើយទេ ៕ | 2020-03-27T11:16:08+07:00 | kbnnews.com | https://kbn.news/archives/155902 |
b79a4b13-0765-44e9-b2c0-ecfe9f26d6c2 | ដំណឹងល្អទៀតហើយ ! គ្រូពេទ្យយោធាចិន៤នាក់ទៀត ជំនាញបង្ការនិងទប់ស្កាត់ជំងឺកូវីដ មកជួយកម្ពុជា | កុ្រមគ្រូពេទ្យយោធាចិនជំនាញបង្ការ និងទប់ស្កាត់ជំងឺកូវីដ១៩ ចំនួន៤នាក់ ក្នុងនោះមានពេទ្យស្ត្រីម្នាក់ បានធ្វើដំណើរមកដល់កម្ពុជា កាលពីថ្ងៃទី២៤ ខែមីនា ឆ្នាំ២០២០ ដើម្បីជួយបង្រៀនដល់ពេទ្យយោធាកម្ពុជា ។ មន្ត្រីយោធា នៅក្រសួងការពារជាតិ បានបញ្ជាក់ប្រាប់បណ្តាញសារព័ត៌មានក្នុងស្រុកថា តាមកម្មវិធីគ្រោងទុកនៅថ្ងៃទី២៦ ខែមីនា ឆ្នាំ២០២០ គ្រូពេទ្យឯកទេសយោធាចិនទាំង៤នាក់ នឹងចូលជួបសំណេះសំណាលជាមួយសម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ ហើយនៅថ្ងៃទី២៧ ខែមីនា ឆ្នាំ២០២០ គ្រូពេទ្យឯកទេសយោធាចិន នឹងចូលរួមបើកវគ្គហ្វឹកហ្វឺននៅមន្ទីរពេទ្យព្រះកេតុមាលា។ សូមជម្រាបថា កាលពីព្រឹកថ្ងៃទី២៣ ខែមីនា ឆ្នាំ២០២០ ក្រុមគ្រូពេទ្យជំនាញខាងព្យាបាលជំងឺកូវីដ១៩ របស់ចិនចំនួន៧នាក់ បានមកដល់ប្រទេសកម្ពុជា និងនាំយកសម្ភារៈបរិក្ខារពេទ្យមកជាមួយផងដែរ ដើម្បីចែករំលែកបទពិសោធន៍ក្នុងការព្យាបាលជំងឺកូវីដ១៩ ដល់ក្រុមគ្រូពេទ្យកម្ពុជា៕ | 2020-03-27T10:20:16+07:00 | kbnnews.com | https://kbn.news/archives/155884 |
7031ce0f-1c4b-4217-88fb-f86fa529aacd | មហាជនឈប់ភ័ន្តច្រឡំ ! រដ្ឋបាលខេត្តកណ្តាល បញ្ជាក់ថា ទូទាំងខេត្ត មានអ្នកឆ្លងជំងឺកូវីដ តែ២នាក់ប៉ុណ្ណោះ | ក្រោយពីមានបណ្តាញសារព័ត៌មានមួយចំនួន បានចុះផ្សាយព័ត៌មានពិតជាហូរហែពីករណីអ្នកឆ្លងជំងឺកូវីដ នៅខេត្តកណ្តាល ពេលនេះ ដើម្បីកុំឲ្យមហាជនមានាការភ័ន្តច្រឡំតទៀត រដ្ឋបាលខេត្តកណ្តាល បានធ្វើការបញ្ជាក់យ៉ាងច្បាស់ថា រហូតមកពេលនេះ (ត្រឹមថ្ងៃទី២៦ ) នៅទូទាំងខេត្តកណ្តាល អ្នកឆ្លងជំងឺកូវីដ១៩ តែ២ករណីប៉ុណ្ណោះ។ យោងតាមផេករបស់ រដ្ឋបាលខេត្តកណ្តាល ដែលបានបង្ហោះសារ កាលពី១៨ម៉ោងមុន មានខ្លឹមសារថាបន្ទាប់ពី« កិច្ចប្រជុំភ្លាម គណៈអភិបាលខេត្ត សមត្ថកិច្ចជំនាញ និងគ្រូពេទ្យ បានចុះពិនិត្យ ផ្ទាល់ដល់មូលដ្ឋានភូមិបារ៉ែនក្រោម ឃុំស្វាយប្រទាល ស្រុកស្អាង ដែលមានអ្នកឆ្លងកូវីដ-19 ២នាក់ ដើម្បីចាតវិធានការទប់ស្កាត់ជាបន្ទាន់ កុំឲ្យមានការឆ្លងរាលដាលបន្តទៀត ដោយមានការបាញ់ថ្នាំសម្លាប់មេរោគ និងណែនាំប្រជាពលរដ្ឋឲ្យប្រុងប្រយ័ត្ន និងមានអនាម័យខ្ពស់។ សូមបញ្ជាក់ផងដែរថា ទូទាំងខេត្តមានអ្នឆ្លងជំងឺCOVID-19 មានចំនួន០២នាក់ ស្ថិតនៅភូមិស្វាយប្រទាល ឃុំស្វាយប្រទាល ស្រុកស្អាង ទាំង២នាក់»៕ | 2020-03-27T09:36:12+07:00 | kbnnews.com | https://kbn.news/archives/155877 |
9eb403fd-9804-41d5-b26d-73e5034c6e12 | ដំណឹងល្អសម្រាប់ពលរដ្ឋខ្មែរ ! អ្នកជាសះស្បើយពីជំងឺកូវីដ បាន១១នាក់ហើយ | គិតត្រឹមម៉ោង១០យប់ ថ្ងៃទី២៦ ខែមីនា ឆ្នាំ២០២០ កម្ពុជាយើងរកឃើញអ្នកជំងឺកូវីដ១៩ ចំនួន២នាក់បន្ថែមទៀត (ជនជាតិឥណ្ឌូនេស៊ីទាំងពីរ) សរុបកើនឡើងមានចំនួន ៩៨ករណី ហើយក្នុងនោះ ក្រុមគ្រូពេទ្យខ្មែរបានខិតខំប្រឹងប្រែព្យាបាល រហូតបានជាសះស្បើយ ចំនួន១១នាក់ អនុញ្ញាតឲ្យវិលត្រឡប់ទៅផ្ទះ និងស្រុកកំណើតវិញ។ យោងតាមផេករបស់នាយកដ្ឋានប្រយុទ្ធនឹងជំងឺឆ្លង ដែលបានបង្ហោះកាលពី១០ម៉ោងមុន មានខ្លឹមសារថា« រហូតម៉ោង ១០យប់ ថ្ងៃទី២៦ មីនា ២០២០ យើងរកឃើញអ្នកជំងឺ COVID-19 និង យើងបានព្យាបាលជាសះស្បើយចំនួ១នាក់ទៀត ស្លាប់គ្មាន សូមអានតារាងខាងក្រោម។ យើងពុំទាន់រកឃើញភ័ស្តុតាងបញ្ជាក់ថាមានការឆ្លងក្នុងសហគមន៍នៅឡើយទេ តែលទ្ធភាពនឹងអាចកើតមានឡើង ។ ព័ត៌មានបន្ថែមសូមទាក់ទងលេខ ១១៥»។ គួររំលឹកថា កាលពីថ្ងៃទី២៦ ផេកខាងលើ បានបង្ហោះថា « រហូតម៉ោង ៩:៣០យប់ ថ្ងៃទី២៥ មីនា ២០២០ យើងរកឃើញអ្នកជំងឺ COVID-19 ៥នាក់ (បារាំង២ ខ្មែរ៣) សរុបទាំងអស់ប្រទេសយើងមានចំនួន៩៦ករណី និង យើងបានព្យាបាលជាសះស្បើយចំនួន៤នាក់ទៀត ស្លាប់គ្មាន សូមអានតារាងខាងក្រោម។ យើងពុំទាន់រកឃើញភ័ស្តុតាងបញ្ជាក់ថា មានការឆ្លងក្នុងសហគមន៍នៅឡើយទេ តែលទ្ធភាពនឹងអាចកើតមានឡើង ។ ព័ត៌មានបន្ថែមសូមទាក់ទងលេខ១១៥»។ ដោយឡែក នៅយប់ថ្ងៃអង្គារ ទី២៤ ខែមីនា ឆ្នាំ២០២០ ក្រសួងសុខាភិបាល នៃព្រះរាជាណាចក្រកម្ពុជា បានប្រកាសឱ្យដឹងថា ខ្លួនបានរកឃើញអ្នកឆ្លងជំងឺកូវីដ១៩ ចំនួន៤នាក់បន្ថែមទៀត ធ្វើឱ្យកើនឡើងសរុប៩១នាក់ហើយ ក្នុងនោះចំនួន៦នាក់ ត្រូវបានក្រុមគ្រូពេទ្យជំនាញព្យាបាលបានជាសះស្បើយ។ គ្រូពេទ្យជំនាញខ្មែរធ្វើការព្យាបាលបានចំនួន៦នាក់ហើយ គឺមានបុរសជាជាតិចិនម្នាក់ នៅខេត្តព្រះសីហនុ , ស្រ្តីជនជាតិអង់គ្លេស នៅរាជធានីភ្នំពេញ, បុរសខ្មែរ២នាក់ នៅខេត្តបាត់ដំបង និង២នាក់ទៀត នៅខេត្តត្បូងឃ្មុំ ៕ | 2020-03-27T09:24:53+07:00 | kbnnews.com | https://kbn.news/archives/155871 |
bb9c3c85-0476-42c1-80a5-faf89fd0819f | អ្នកនយោបាយ និងអ្នកវិភាគសង្គម៖ រដ្ឋាភិបាលត្រូវទទួលខុសត្រូវចំពោះការឆ្លងវីរុសកូរ៉ូណា ព្រោះមិនបិទអ្នកដំណើរចិនចូលមកកម្ពុជា | មេដឹកនាំបក្សប្រឆាំងលើកឡើងថា លោកនាយករដ្ឋមន្ត្រីហ៊ុន សែន បានធ្វើការសម្រេចចិត្តខុស ក្នុងការបង្កការជំងឺ Covid-19 ព្រោះរដ្ឋាភិបាល មិនបានបិទជើងហោះហើរជាមួយប្រទេសចិន ដែលជាប្រទេសនៃប្រភពជំងឺថ្មីនេះ។ ចំណែកអ្នកវិភាគនយោបាយ និងសង្គមអះអាងថា ការណ៍ដែលលោកហ៊ុន សែន មិនបិទការធ្វើដំណើរជាមួយប្រទេសចិន គឺដោយសារចង់ពឹងពាក់ចិន ដើម្បីឲ្យប្រទេសមួយនេះជួយការពារអំណាចរបស់លោក។ ប្រធានស្ដីទីគណ:បក្សសង្គ្រោះជាតិ លោក សម រង្ស៊ី បានប្រាប់អាស៊ីសេរីថា វាជាគ្រោះថ្នាក់ធំណាស់ចំពោះទង្វើរបស់លោក ហ៊ុន សែន ដែលមិនបានបិទជើងហោះហើរជាមួយប្រទេសចិន ហើយថាលោក ហ៊ុន សែន ជាអ្នកទទួលខុសត្រូវបើសិនជំងឺនេះ នាំគ្រោះថ្នាក់ធ្ងន់ធ្ងរដល់ប្រជាពលរដ្ឋ។ លោក សម រង្ស៊ី មានប្រសាសន៍ថា ទង្វើរបស់លោក ហ៊ុន សែន គឺចង់ឲ្យចិនការពារអំណាចរបស់លោកទៅថ្ងៃអនាគត៖ « » លោក សម រង្ស៊ី បានប្រដូចទង្វើរបស់លោក ហ៊ុន សែន ទៅនឹងរបប ប៉ុល ពត ដែលបានធ្វើឲ្យពលរដ្ឋខ្មែររាប់លាននាក់ បាត់បង់ជីវិតក្នុងរបបវាលពិឃាតរយ:ពេលជិត ៤ឆ្នាំ ពីឆ្នាំ១៩៧៥ ដល់ឆ្នាំ១៩៧៩ ដែលគ្រប់គ្រងដោយប្រទេសចិន ហើយឥឡូវនេះលោក ហ៊ុន សែន ទៅអែបជាមួយចិនម្ដងទៀត។ លោកបញ្ជាក់ថា ប្រជាពលរដ្ឋខ្មែរអាចនឹងស្លាប់ច្រើនដោយសារការឆ្លងជំងឺកូវីត១៩ ដែលបានរាលដាលមកពីប្រទេសចិន បើលោកនាយករដ្ឋមន្ត្រី ហ៊ុន សែន ដឹកនាំនយោបាយទាំងងងឹតងងល់បែបនេះ។ អ្នកវិភាគនយោបាយនិងសង្គមលោក គឹម សុខ ប្រាប់អាស៊ីសេរីថា លោក ហ៊ុន សែន មិនព្រមបិទជើងហោះហើរជាមួយចិន ព្រោះនយោបាយរបស់លោក ហ៊ុន សែន សព្វថ្ងៃបានក្លាយជាសត្រូវ ជាមួយប្រទេសមហាអំណាចនានា ក្នុងពិភពលោកដោយសារគាត់បានបង្កើតអរិភាពទាំងទំនាក់ទំនងការទូត និងពាណិជ្ជកម្ម ជាមួយបណ្ដាប្រទេសទាំងអស់នោះ៖ « » លោកបន្តថា ចិនមានប្រជាពលរដ្ឋជិត ១.៤០០លាននាក់ (១.៣៩០លាន) ហើយបើសិនបញ្ជូនតែ១០លាននាក់មកកម្ពុជានៅថ្ងៃណាមួយចិនអាចគ្រប់គ្រងកម្ពុជាបានទាំងស្រុង ហើយយកកម្ពុជាធ្វើជាឈ្នាន់នយោបាយ ដើម្បីប្រើប្រាស់កម្លាំងទ័ពចេញពីកម្ពុជា ហើយធ្វើសង្គ្រាមជាមួយប្រទេសដទៃទៀតនៅក្នុងតំបន់៖ « » អាស៊ីសេរីបានព្យាយាមសុំការបំភ្លឺពីអ្នកនាំពាក្យក្រសួងសុខាភិបាលលោក លី សុវណ្ណ និងអ្នកស្រី ឱ វណ្ណឌីន ប៉ុន្តែទូរស័ព្ទចូលមិនមានអ្នកទទួលនៅថ្ងៃពុធ ទី២៥ ខែមីនានេះ។ ទោះបីជាយ៉ាងណាក្ដី អ្នកនាំពាក្យក្រសួងសុខាភិបាលលោកស្រី ឱ វណ្ណឌីន បានប្រាប់អាស៊ីសេរីក្នុងពេលធ្វើ បទសម្ភាសន៍កាលពីថ្ងៃទី២០ មីនាថា រដ្ឋាភិបាលសម្រេចមិនបិទជើងហោះហើរជាមួយប្រទេសចិន គឺដោយសារករណីថ្មីនៃការឆ្លងជំងឺកូវីត១៩នៅប្រទេសចិន មានភាពធូរស្រាលស្ទើរតែទាំងស្រុង។ អ្នកស្រីថា ឥឡូវនេះការដែលត្រូវព្រួយបារម្ភខ្លាំង គឺប្រទេសអឺរ៉ុបដែលបានក្លាយទៅជាមជ្ឈមណ្ឌលរាតត្បាតនៃជំងឺកូវីត១៩ ហើយចិនមិនមែនជាប្រទេសដែលត្រូវបារម្ភអំពីការឆ្លងមេរោគកូរ៉ូណាទៀតទេ។ ទោះបីជាយ៉ាងណា អ្នកស្រីបន្តថា ក្រសួងសុខាភិបាលបានសម្រេចបិទជើងហោះហើរជាមួយបណ្តាប្រទេសដែលជំងឺកូវីត១៩ នេះកំពុងតែរីករាលដាលខ្លាំង ដូចជា អីតាលី (Italy) អេសស្ពាញ (Spain) បារាំង (France) សហរដ្ឋអាមេរិក (United States) និងកូរ៉េខាងត្បូង ដោយសារពលរដ្ឋខ្មែរតែងតែធ្វើដំណើរចេញនិងចូលជាញឹកញាប់៖ « » កន្លងមក ប្រជាពលរដ្ឋព្រមទាំងសង្គមស៊ីវិលមួយចំនួន បានទាមទារឲ្យរដ្ឋាភិបាលកម្ពុជាប្រញាប់បិទជើងហោះហើរជាមួយប្រទេសចិន ហើយធ្វើការរំដោះប្រជាពលរដ្ឋខ្មែរចេញពីទីក្រុងវូហាន ដែលជាកន្លែងផ្ទុះវីរុសកូរ៉ូណាមុនគេ ប៉ុន្តែលោកនាយករដ្ឋមន្ត្រី ហ៊ុន សែន បានបដិសេធភ្លាមៗ ដោយលើកហេតុផលថា ការបិទនេះអាចនឹងប៉ះពាល់សេដ្ឋកិច្ចកម្ពុជា។ មន្ត្រីសិទ្ធិមនុស្សអន្តរជាតិបានលើកឡើងថា រដ្ឋាភិបាលកម្ពុជាគួរតែត្រូវបានគេថ្កោលទោសដោយសារមិនបានបិទជើងហោះហើរជាមួយប្រទេសចិន ដើម្បីទប់ស្កាត់ការធ្វើដំណើរជនជាតិចិន ដែលនាំវីរុសកូរ៉ូណាចូលមកប្រទេសកម្ពុជា។ នាយករងនៃអង្គការឃ្លាំមើលសិទ្ធិមនុស្សអន្តរជាតិ យូមែន រ៉ៃត៍ វ៉ច្ឆ (Human Rights Watch) លោក ហ្វីល រ៉ូប៊ើតសុន (Phil Robertson) ធ្លាប់បានប្រាប់អាស៊ីសេរី ថា រដ្ឋាភិបាលកម្ពុជា កំពុងតែមិនអើពើចំពោះគ្រោះថ្នាក់ដល់អាយុជីវិតរបស់ពលរដ្ឋខ្លួនឯង ដោយសារតែអនុញ្ញាតឱ្យក្រុមហ៊ុនយន្តហោះចិន បន្តដឹកអ្នកដំណើរដោយហោះត្រង់ពីក្រុងវូហាន (Wuhan) មកកម្ពុជា តាំងពីផ្ទុះករណីនេះដំបូង រហូតដល់ពេលរដ្ឋាភិបាលចិន បិទជើងហោះហើរទាំងនេះដោយខ្លួនឯង កាលពីថ្ងៃទី២៣ ខែមករា ឆ្នាំ២០២០៕ | 2020-03-27T08:40:00+07:00 | rfa.org | https://www.rfa.org/khmer/news/health/politicians-analysts-say-gov-must-be-responsible-in-virus-spread-03272020003824.html |
2bea4d34-1496-4957-955a-687469a81a1f | ជំងឺ COVID-19 ផ្តាច់ជីវិតវេជ្ជបណ្ឌិត៩នាក់នៅហ្វីលីពីន, ករណីឆ្លងកើនដល់ជាង៧០០នាក់ និងស្លាប់៤៥នាក់ (Video inside) | វេជ្ជបណ្ឌិតហ្វីលីពីនយ៉ាងតិច៩នាក់បានបាត់បង់ជីវិត ដោយសារតែ COVID-19 ស្របពេលដែលមន្ទីរពេទ្យមួយចំនួន កំពុងតែរងសម្ពាធដោយសារការកើនឡើងនៃចំនួនអ្នកជំងឺ បូករួមជាមួយបញ្ហាកង្វះខាតនៃបរិក្ខាការពារ ក្នុងការប្រយុទ្ធប្រឆាំងនឹង ជំងឺនេះនៅជួរមុខ។ នេះបើតាមការដកស្រង់ការផ្សាយចេញពី សារព័ត៌មាន CNA នៅថ្ងៃព្រហស្បតិ៍ ទី២៦ ខែមីនា ឆ្នាំ២០២០។ នាថ្ងៃព្រហស្បតិ៍នេះ សមាគមគ្រូពេទ្យនៃប្រទេសហ្វីលីពីន បានឲ្យដឹងថា វេជ្ជបណ្ឌិតសរុបចំនួន៩នាក់ហើយត្រូវបាន COVID-19 ឆក់យកអាយុជីវិត ខណៈដែលក្រុមគ្រូពេទ្យពុំទទួលបានសម្ភារៈសម្រាប់ការពារខ្លួនគ្រប់គ្រាន់នោះឡើយ។ កាលពីថ្ងៃពុធសប្តាហ៍ នេះ មន្ទីរពេទ្យធំៗចំនួន៣នៅរដ្ឋធានីម៉ានីល បានប្រកាសថា ពួកគេគឺពេញអស់ហើយ ដោយនឹងមិនទទួលយកករណី COVID-19 ថ្មីទៀតនោះទេ។ គួរជម្រាបថា នាថ្ងៃព្រហស្បតិ៍ដដែលនេះ ក្រសួងសុខាភិបាលហ្វីលីពីន បានប្រកាសពីការរកឃើញអ្នកឆ្លង COVID-19 ៧១ករណី និងស្លាប់៧ករណីថែមទៀត ដែលជាហេតុធ្វើឲ្យតួលេខសរុបនៃអ្នកឆ្លងកើនដល់៧០៧នាក់ និងស្លាប់៤៥នាក់។ បើតាមអាជ្ញាធរ ហ្វីលីពីនគិតមកទល់ពេល មនុស្សមិនដល់២,០០០នាក់ឡើយ ត្រូវបានធ្វើតេស្តរក COVID-19។ ជាមួយគ្នានេះដែរ កោះ Luzon ដែលមានប្រជាជនហ្វីលីពីនប្រមាណ៥៥លាននាក់រស់នៅ កំពុងស្ថិតក្នុងសប្តាហ៍ទី២នៃការបិទទ្វារ ដើម្បីទប់ស្កាត់ការរាលដាល នៃ COVID-19៕ | 2020-03-27T05:16:00+07:00 | freshnewsasia.com | https://m.freshnewsasia.com/index.php/en/internationalnews/152815-2020-03-26-15-16-01.html |
ce481355-b79a-4672-8c37-71d84c2621f5 | TOP NEWS: ថ្ងៃនេះក្រសួងសុខាភិបាលរកឃើញអ្នកឆ្លងកូវីដ១៩ថ្មី ចំនួន២នាក់ទៀត ធ្វើឱ្យអ្នកឆ្លងសរុបកើនដល់៩៨នាក់ ខណៈមានអ្នកជំងឺ១នាក់បានជាសះស្បើយ | រយៈពេលពេញមួយថ្ងៃនេះ ក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួន០២នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជា បានឡើងដល់៩៨នាក់ហើយ គិតត្រឹមយប់ថ្ងៃទី២៦ ខែមីនា ឆ្នាំ២០២០នេះ ខណៈដែលថ្ងៃនេះ មានអ្នកជំងឺដែលត្រូវបានព្យាបាលជាសះស្បើយពីជំងឺកូវីដ១៩ ចំនួន០១នាក់ទៀតផងដែរ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន។ ករណីឆ្លងថ្មីនៅថ្ងៃនេះ ត្រូវបានរកឃើញនៅលើខ្លួនជនជាតិឥណ្ឌូនេស៊ី២នាក់ គឺបុរសអាយុ៤១ឆ្នាំ និងបុរសអាយុ៤៤ឆ្នាំ ដែលបានចូលមកកម្ពុជា ក្នុងខេត្តសៀមរាប បន្ទាប់ពីពួកគេបានធ្វើតេស្តឃើញមានកូវីដ១៩ នៅប្រទេសថៃ។ ដោយឡែក ករណីព្យាបាលជាសះស្បើយវិញ គឺនៅក្នុងខេត្តកោះកុង ដែលមានអ្នកជំងឺកូវីដអាយុ៥៧ឆ្នាំ មានទីលំនៅខេត្តកំពត។ ទោះជាយ៉ាងនេះក្តី ក្រៅពីករណីខាងលើនេះ ក្រសួងសុខាភិបាល ក៏បានរកឃើញមានបុរសជនជាតិស៊ុយអែតម្នាក់ទៀត ដែលមានវិជ្ជមានជំងឺកូវីដ១៩ ប៉ុន្តែបុរសនេះបានចាកចេញពីកម្ពុជាផងដែរ កាលពីយប់ថ្ងៃទី២៥ ខែមីនា ឆ្នាំ២០២០ម្ល៉េះ ដោយករណីនេះមិនរាប់បញ្ចូលជាករណីថ្មី នៅក្នុងប្រទេសកម្ពុជាឡើយ។ អ្នកដែលត្រូវបានរកឃើញថា ឆ្លងជំងឺកូវីដ១៩ នៅកម្ពុជានេះរួមមាន៖ ទី១៖ បុរសជនជាតិចិន មកពីទីក្រុងវូហាន (ជាសះស្បើយហើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម (ជាសះស្បើយហើយ) ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ ទី១៣៖ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ ទី១៤៖ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ ទី១៥, ទី១៦៖ បុរសជនជាតិខ្មែរ ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ទី១៧, ១៨, ១៩, ២០៖ បុរសជនជាតិខ្មែរ (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង ទី២១៖ បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ទី២២៖ បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ទី២៣៖ បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៤៖ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៥៖ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប ទី២៦ និង២៧៖ បុរសជនជាតិខ្មែរ ២នាក់នៅរាជធានីភ្នំពេញ ទី២៨៖ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ទី២៩, ៣០ និង៣១៖ ជនជាតិម៉ាឡេស៊ី៣នាក់ នៅខេត្តកែប ទី៣២៖ បុរសជនជាតិខ្មែរ នៅខេត្តកោះកុង ទី៣៣៖ បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ទី៣៤៖ ជនជាតិម៉ាឡេស៊ី នៅខេត្តកំពត ទី៣៥៖ ជនជាតិម៉ាឡេស៊ី នៅខេត្តកំពត ទី៣៦៖ ជនជាតិខ្មែរ អាយុ៧១ឆ្នាំ នៅខេត្តត្បូងឃ្មុំ ទី៣៧៖ ជនជាតិខ្មែរ អាយុ៥២ឆ្នាំនៅខេត្តត្បូងឃ្មុំ។ ទី៣៨៖ ស្រ្តីអាយុ៣៥ឆ្នាំ ដែលឆ្លងពីប្តីរបស់គាត់ នៅខេត្តបាត់ដំបង ទី៣៩៖ ស្រ្តីអាយុ៤១ ដែលឆ្លងពីប្តីរបស់គាត់ នៅខេត្តបាត់ដំបង ទី៤០៖ បុរសអាយុ៦០ឆ្នាំ នៅខេត្តកណ្តាល ទី៤១៖ បុរសអាយុ៣៤ឆ្នាំ នៅសង្កាត់ច្បារអំពៅ រាជធានីភ្នំពេញ ទី៤២៖ បុរសជនជាតិម៉ាឡេស៊ី អាយុ២៦ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៣៖ បុរសជនជាតិម៉ាឡេស៊ី អាយុ៣៤ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៤៖ បុរសជនជាតិម៉ាឡេស៊ី អាយុ៣៤ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៥៖ បុរសជនជាតិម៉ាឡេស៊ី អាយុ៥១ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៦៖ បុរសជនជាតិម៉ាឡេស៊ី អាយុ៤៨ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៧៖ បុរសជនជាតិម៉ាឡេស៊ី អាយុ៦២ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម។ ទី៤៨៖ ជនជាតិម៉ាឡេស៊ី អាយុ៣៩ឆ្នាំ ធ្វើការងារផ្សព្វផ្សាយសាសនា នោខេត្តកំពង់ចាម ទី៤៩៖ ជនជាតិខ្មែរ អាយុ៣៣ឆ្នាំ ដែលបានឆ្លងបន្តពីបុរសម្នាក់ដែលមានវិជ្ជមានកូវីដ១៩ ពេលវិលត្រឡប់ពីប្រទេសម៉ាឡេស៊ី ចូលមកកម្ពុជា ទី៥០៖ បុរសខ្មែរអាយុ៤៨ឆ្នាំ នៅក្រុងបាង់ដំបង ខេត្តបាត់ដំបង ដែលត្រឡប់ពីបុណ្យសាសនានៅប្រទេសម៉ាឡេស៊ី ទី៥១៖ បុរសខ្មែរអាយុ៣៨ឆ្នាំ នៅស្រុកមោងឫស្សី ខេត្តបាត់ដំបង ដែលត្រឡប់ពីបុណ្យសាសនានៅប្រទេសម៉ាឡេស៊ី។ ទី៥២៖ អ្នកទេសចរជនជាតិបារាំង អាយុ៦៧ឆ្នាំ ដែលចូលទៅខេត្តព្រះសីហនុ ទី៥៣៖ អ្នកទេសចរជនជាតិបារាំង អាយុ៨០ឆ្នាំ ដែលចូលទៅនៅខេត្តព្រះសីហនុ។ ទី៥៤-ទី៨២៖ ជនជាតិបារាំង២៩នាក់ ក្នុងនោះស្រ្តី១៧នាក់ មាន (អាយុ៤៤ឆ្នាំ ៥៩ឆ្នាំ ៦៦ឆ្នាំ ៦១ឆ្នាំ ៦៣ឆ្នាំ ៥២ឆ្នាំ ៦៦ឆ្នាំ ៥៩ឆ្នាំ ៦៣ឆ្នាំ ៧៦ឆ្នាំ ៦០ឆ្នាំ ៦៣ឆ្នាំ ៦៩ឆ្នាំ (២នាក់) និង៥៩ឆ្នាំ និងបុរស១២នាក់ មានអាយុ៦៦ឆ្នាំ ៥៧ឆ្នាំ ៧០ឆ្នាំ (២នាក់) ៦៣ឆ្នាំ(៣នាក់) ៥២ឆ្នាំ ៦៤ឆ្នាំ ៦២ឆ្នាំ ៦១ឆ្នាំ និង៥៨ឆ្នាំ។ ពួកគេស្នាក់នៅសណ្ឋាគារខេត្តព្រះសីហនុ ទី៨៣៖ ជនជាតិខ្មែរ អាយុ៣៩ឆ្នាំ ជាអ្នកនាំភ្ញៀវទេសចរបារាំងដើរកម្សាន្ត ទី៨៤៖ ជនជាតិខ្មែរអាយុ៣៣ឆ្នាំ ជាអ្នកនាំភ្ញៀវទេសចរបារាំងដើរកម្សាន្ត។ ទី៨៥៖ ជនជាតិខ្មែរ នៅខេត្តកំពង់ចាម។ ទី៨៦៖ ជនជាតិខ្មែរ នៅខេត្តកោះកុង។ ទី៨៧៖ ស្រ្តីជនជាតិបារាំង អាយុ២៨ឆ្នាំ ជាម្តាយទារកអាយុ៤ខែដែលឆ្លងកូវីដ១៩ នៅរាជធានីភ្នំពេញ។ ទី៨៨៖ បុរសជនជាតិអង់គ្លេស អាយុ៦១ឆ្នាំ ជាភ្ញៀវទេសចរតាមនាវា Viking Cruise Journey ទី៨៩៖ ស្រ្តីជនជាតិអង់គ្លេស អាយុ៩៧ឆ្នាំ ជាភ្ញៀវទេសចរតាមនាវា Viking Cruise Journey ទី៩០៖ បុរសជនជាតិអាមេរិកាំង អាយុ៥៩ឆ្នាំ (ប្តី) ជាភ្ញៀវទេសចរតាមនាវា Viking Cruise Journey ទី៩១៖ ស្រ្តីជនជាតិអាមេរិកាំង អាយុ៦២ឆ្នាំ (ប្រពន្ធ) ជាភ្ញៀវទេសចរតាមនាវា Viking Cruise Journey ទី៩២៖ បុរសជនជាតិបារាំង អាយុ៦៤ឆ្នាំ អ្នកទេសចរនៅខេត្តព្រះសីហនុ ទី៩៣៖ ស្រ្តីជនជាតិបារាំង អាយុ៦០ឆ្នាំ ជាអ្នកទេសចរនៅខេត្តព្រះសីហនុ ទី៩៤៖ បុរសជនជាតិខ្មែរ អាយុ២៧ឆ្នាំ នៅរាជធានីភ្នំពេញ ទី៩៥៖ បុរសជនជាតិខ្មែឬ អាយុ៥៩ឆ្នាំ នៅខេត្តកណ្តាល ដែលឆ្លងពីបុរសម្នាក់ដែលត្រឡប់ពីម៉ាឡេស៊ី ទី៩៦៖ បុរសជនជាតិខ្មែរ អាយុ៣៧ឆ្នាំ នៅខេត្តសៀមរាប ដែលជាអ្នកបើកបរឱ្យក្រុមអ្នកទេសចរជនជាតិបារាំងនៅខេត្តព្រះសីហនុ។ ទី៩៧៖ បុរសជនជាតិឥណ្ឌូនេស៊ី អាយុ៤១ឆ្នាំ នៅខេត្តសៀមរាប ទី៩៨៖ បុរសជនជាតិឥណ្ឌូនេស៊ី អាយុ៤៤ឆ្នាំ នៅខេត្តសៀមរាប៕ | 2020-03-27T05:16:00+07:00 | freshnewsasia.com | https://m.freshnewsasia.com/index.php/en/localnews/152816-2020-03-26-15-16-05.html |
14addf04-6bbd-432d-ba42-2e64d0f7f22c | អ្នកជំងឺ COVID-19 ដែលបាត់បង់ជីវិតនៅអេស៉្បាញ កើនលើស៤,០០០នាក់ ក្រោយជាង៦៥០នាក់ទៀតទើបតែស្លាប់ | នាថ្ងៃព្រហស្បតិ៍នេះ អេស៉្បាញបានរាប់ឃើញថា មានអ្នកជំងឺ COVID-19 ៦៥៥នាក់ថែមទៀត ដែលបានបាត់បង់ជីវិត ក្នុងកំឡុងពេល ២៤ម៉ោងចុងក្រោយ ដែលប្រការនេះធ្វើតួលេខអ្នកស្លាប់សរុបនៅក្នុងប្រទេសអេស៉្បាញកើនលើសពី៤,០០០នាក់។ នេះបើតាមការ ដកស្រង់ការផ្សាយចេញពី ទីភ្នាក់ងារព័ត៌មាន Reuters នៅថ្ងៃព្រហស្បតិ៍ ទី២៦ ខែមីនា ឆ្នាំ២០២០។ គួរជម្រាបថា ក្នុងកំឡុងពេល២៤ម៉ោងចុងក្រោយ ចំនួនករណីឆ្លងសរុបនៅអេស៉្បាញបានកើនពី៤៧,៦១០នាក់ ដល់៥៦,១៨៨នាក់ ហើយចំនួនអ្នកដែលស្លាប់បានកើនពី៣,៤៣៤នាក់ មកដល់៤,០៨៩នាក់៕ | 2020-03-27T04:49:00+07:00 | freshnewsasia.com | https://m.freshnewsasia.com/index.php/en/internationalnews/152812-2020-03-26-14-49-04.html |
285afb56-adc6-4fff-82ca-ebd9391f9184 | TOP NEWS: គណបក្សប្រជាជនកម្ពុជា ចេញសេចក្តីថ្លែងការណ៍ អំពាវនាវឱ្យមានការពង្រឹងភាពជាដៃគូ និងសាមគ្គីភាពជាសកល ដើម្បីប្រយុទ្ធនឹងជំងឺកូវីដ១៩ (Video inside) | គណបក្សប្រជាជនកម្ពុជា ដែលជាគណបក្សកាន់អំណាចនៅកម្ពុជា នៅថ្ងៃទី២៦ ខែមីនា ឆ្នាំ២០២០នេះ បានចេញសេចក្តីថ្លែងការណ៍មួយ អំពាវនាវប្រទេសទាំងអស់ មានការពង្រឹងភាពជាដៃគូ និងសាមគ្គីភាពជាសកល ដើម្បីប្រយុទ្ធនឹងជំងឺកូវីដ១៩ ដែលកំពុងគំរាមកំហែងដល់ប្រជាជននៅលើពិភពលោក។ នេះបើតាមសេចក្តីថ្លែងការណ៍របស់ CPP ដែលបណ្តាញព័ត៌មាន Fresh News ទទួលបាន។ | 2020-03-27T02:27:00+07:00 | freshnewsasia.com | https://m.freshnewsasia.com/index.php/en/localnews/152804-2020-03-26-12-27-14.html |
67424c0b-c4a6-43f4-a827-5caac629eda6 | សម្តេចពិជ័យសេនា ទៀ បាញ់ សំណេះសំណាលជាមួយ ក្រុមគ្រូពេទ្យអ្នកជំនាញវេជ្ជសាស្ត្រប្រយុទ្ធប្រឆាំងជំងឺកូវីដ១៩ នៃកងទ័ពរំដោះប្រជាជនចិន | សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ និងលោក វ៉ាង វិនធាន ឯកអគ្គរដ្ឋទូតចិនប្រចាំកម្ពុជា នៅរសៀលថ្ងៃទី២៦ ខែមីនា ឆ្នាំ២០២០ បានអញ្ជើញជាអធិបតី នៅក្នុងពិធីសំណេះសំណាលជាមួយក្រុមគ្រូពេទ្យអ្នកជំនាញវេជ្ជសាស្ត្រប្រយុទ្ធប្រឆាំងជំងឺកូវីដ១៩ នៃកងទ័ពរំដោះប្រជាជនចិន ដែលត្រូវបានមកកាន់ប្រទេសកម្ពុជា។ តាមរបាយការណ៍របស់ វរសេនីយ៍ឯកពិសេស ជាង ជែ ហ្វូ ប្រធានក្រុមគ្រូពេទ្យអ្នកជំនាញវេជ្ជសាស្ត្រប្រយុទ្ធប្រឆាំងជំងឺកូវីដ១៩ បានជម្រាបជូនថា យោងតាមស្ថានភាពជាក់ស្តែងនៃការរីករាលដាលជំងឺកូវីដ១៩នៅកម្ពុជា និងយោងតាមសំណូមពររបស់អនុព័ន្ធយោធាចិនប្រចាំកម្ពុជា ក្រសួងការពារប្រទេសចិន បានចាត់តាំងក្រុមការងារ៤រូប រួមជាមួយឧបករណ៍ សម្ភារៈមួយចំនួនមកកម្ពុជា ដែលជាក្រុមទី១ ចេញមកបំពេញបេសកកម្មនៅក្រៅប្រទេស។ គ្រូពេទ្យទាំង៤រូបនេះ រួមមាន សាស្ត្រាចារ្យ៣រូប សាស្ត្រាចារ្យរង១រូប មានជំនាញជំងឺឆ្លង សម្លាប់មេរោគ រកមេរោគ បង្ការ និងមានភារកិច្ចស្រាវជ្រាវហ្វឹកហ្វឺនបច្ចេកទេស ហើយក្នុងពេលដំណើរការក្រុមការងារនេះ បានរៀបចំផែនការគ្រប់ជ្រុងជ្រោយទាំងឧបករណ៍ សម្ភារៈ និងមធ្យោបាយគ្រប់ប្រភេទ តភ្ជាប់ពីជួរមុខដល់ជួរក្រោយ ។ ទន្ទឹមនេះ លោកវរសេនីយ៍ឯកពិសេស ជាង ជែ ហ្វូ ក៏បានបញ្ជាក់បន្ថែមថា ចំពោះវិធានការដែលត្រូវបង្ហាត់បង្រៀនក្រុមគ្រូពេទ្យបង្គោលក្នុងកងយោធពលខេមរភូមិន្ទ នៅថ្ងៃទី២៧ ខែមីនា ឆ្នាំ២០២០ ខាងមុខនេះ រួមមាន ទី១៖ គ្រប់គ្រងអ្នកឆ្លងវីរុសកូវីដ១៩ ឲ្យមានវិធីសាស្ត្រល្អ ដាក់ដោយឡែក ស្វែងរកអ្នកប្រាស្រ័យទំនាក់ទំនង ដើម្បីធ្វើការវិនិច្ឆ័យបន្ត ។ ទី២៖ កាត់ផ្តាច់ការចម្លងបន្ត កុំឲ្យមានការកើនឡើង ការពារផ្ទាល់ខ្លួនតាមរយៈពាក់ម៉ាស និងថែរក្សាអនាម័យជាប់ជាប្រចាំ និង ទី៣៖ មានវិធានការការពារមន្ត្រីជួរមុខ នោះគឺក្រុមគ្រូពេទ្យព្យាបាលជំងឺឆ្លងវីរុសកូវីដ១៩ តាមរយៈប្រើប្រាស់ឧបករណ៍ សម្ភារៈ និងមធ្យោបាយគ្រប់ប្រភេទតាមលក្ខណៈបច្ចេកទេស។ នៅក្នុងពិធីសំណេះសំណាលនេះ លោក វ៉ាង វិនធាន ឯកអគ្គរដ្ឋទូតចិនប្រចាំកម្ពុជា បានមានប្រសាសន៍ថា បច្ចុប្បន្ននេះ ជំងឺកូវីដ១៩កំពុងរីករាលដាលពាសពេញពិភពលោក ប៉ុន្តែកងទ័ពប្រទេសទាំងពីរកម្ពុជា-ចិន បានរួមចិត្តតែមួយ គៀកស្មាគ្ នាដើម្បីប្រយុទ្ធប្រឆាំងជំងឺដ៏លំបាកមួយនេះនៅកម្ពុជា ពីព្រោះរដ្ឋាភិបាល ប្រជាជន និងកងទ័ពចិន មិនអាចបំភ្លេចបានឡើយ នៅពេលដែលកម្ពុជាជួបការលំបាកនៅការរីករាលដាលជំងឺកូវីដ១៩នេះ ដូចនេះ យើងត្រូវស្រលាញ់គ្នាក្នុងគ្រាក្រ ស្គាល់មិត្តល្អក្នុងគ្រាលំបាក ។ នាពេលកន្លងមក នៅពេលប្រទេសចិន ជួបការលំបាកដោយសារការរីករាលដាលជំងឺកូវីដ១៩នេះ រាជរដ្ឋាភិបាលក្រសួងការពារជាតិកម្ពុជា បានជួយឧបត្ថម្ភជាសម្ភារៈ បរិក្ខារពេទ្យ និងគាំទ្រយ៉ាងពេញទំហឹងជូនដល់មិត្តចិន រហូតមកដល់ពេលនេះ ការប្រយុទ្ធប្រឆាំងជំងឺកូវីដ១៩ នៅប្រទេសចិនទទួលលទ្ធផលគួរជាទីមោទនៈ ដូចនេះ ប្រទេសចិននឹងមកជួយដោះស្រាយជាមួយមិត្តកម្ពុជាវិញ តាមរយៈការជួយឧបត្ថម្ភជាសម្ភារៈប្រយុទ្ធប្រឆាំងជំងឺកូវីដ១៩មួយចំនួនធំ និងបញ្ជូនអ្នកជំនាញវេជ្ជសាស្ត្រស៊ីវិល និងកងទ័ព មកជួយផងដែរ ។ លោកបានរំឮកបន្ថែមថា កាលពីថ្ងៃទី២៣ ខែមីនា ឆ្នាំ២០២០ រដ្ឋាភិបាលចិនបានបញ្ចូនក្រុមអ្នកជំនាញវេជ្ជសាស្ត្រ៧រូប រួមជាមួយឧបករណ៍ សម្ភារៈពេទ្យមួយចំនួន បានមកដល់ប្រទេសកម្ពុជា ដែលជាក្រុមអ្នកជំនាញប្រឆាំងជំងឺ កូវីដ១៩ដំបូង ដែលប្រទេសចិនបានបញ្ជូនចេញទៅបេសកកម្ម នៅតំបន់អាស៊ីអាគ្នេយ៍ «អាស៊ាន»។ នៅថ្ងៃទី២៤ ខែមីនា ឆ្នាំ២០២០ ក្រុមអ្នកជំនាញវេជ្ជសាស្ត្រនៃកងទ័ពរំដោះប្រជាជនចិនចំនួន៤រូប ដឹកនាំដោយលោកវរសេនីយ៍ឯកពិសេស ជាង ជែ ហ្វូ Jiang Jia fu ដែលជាក្រុមគ្រូពេទ្យកងទ័ពចិន មានសមត្ថភាពពោរពេញដោយបទពិសោធន៍ខ្ពស់ បានបំពេញបេសកកម្មទៅក្រៅប្រទេសជាច្រើនដង ដូចជា ចូលរួមបេសកកម្មរក្សាសន្តិភាពរបស់អង្គការសហប្រជាជាតិ បានមកដល់ប្រទេសកម្ពុជាវិញដែរ។ ក្រុមនេះបានចូលរួមក្នុងការស្រាវជ្រាវនៅនឹងកន្លែងផ្ទាល់ ដែលមានការឆ្លងកាត់ក្នុងស្ថានភាពធ្ងន់ធ្ងរក្នុងប្រទេសចិនអស់ជាច្រើនលើកមកហើយ ។ លោកបានបញ្ជាក់បន្ថែមថា ក្រុមឯកទេសបង្ការ និងទប់ស្កាត់ជំងឺកូវីដ១៩ របស់កងទ័ពចិនភាគច្រើន គឺមកពីបណ្ឌិតសភាស្រាវជ្រាវវេជ្ជសាស្ត្រយោធាចិន ដែលជាស្ថាប័នមួយបានបង្កើតវ៉ាក់សាំងការពារជំងឺអេបូឡាដំបូងបង្អស់នៅលើពិភពលោក ទទួលបានជោគជ័យ ។ នាពេលថ្មីៗនេះ ក៏បានបង្កើតវ៉ាក់សាំងការពារជំងឺកូវីដ១៩ ប្រកបដោយជោគជ័យ បច្ចុប្បន្នវ៉ាក់សាំងនេះបានដាក់ចូលក្នុងការសាកល្បងព្យាបាលផងដែរ ។ នៅក្នុងពិធីសំណេះសំណាល សម្តេចពិជ័យសេនា ទៀ បាញ់ បានថ្លែងអំណរគុណយ៉ាងជ្រាលជ្រៅចំពោះរដ្ឋាភិបាល ប្រជាជន កងទ័ពរំដោះប្រជាជនចិន ដែលមានសន្តានចិត្តដ៏ល្អប្រពៃ បញ្ជូនក្រុមគ្រូពេទ្យចិន មកចូលរួមប្រយុទ្ធប្រឆាំងនឹងការរីករាលដាលជំងឺកូវីដ១៩នៅកម្ពុជានាពេលនេះ។ ការងារនេះ បានផ្តួចផ្តើមឡើងក្រោមកិច្ចសហការយ៉ាងជិតស្និទ្ធជាមួយមិត្តចិន មិត្តដែកថែក មិត្តអមតៈ ដែលជាផ្លែផ្កាកើតចេញពីទំនាក់ទំនងជាប្រពៃណី ចំណងមិត្តភាព កិច្ចសហប្រតិបត្តិការស៊ីជម្រៅ និងយុទ្ធសាស្ត្រគ្រប់ជ្រោយ ក្រោមការដឹកនាំអគ្គមគ្គុទេសក៏ការទូតដ៏ឆ្នើម សម្តេចតេជោ នាយករដ្ឋមន្ត្រី ជាមួយថ្នាក់ដឹកនាំរដ្ឋាភិបាលនៃសាធារណរដ្ឋប្រជាមានិតចិន ។ សម្តេចពិជ័យសេនា បានសង្កត់ធ្ងន់ថា វត្តមានក្រុមគ្រូពេទ្យកងទ័ពរំដោះប្រជាជនចិននៅកម្ពុជានាពេលនេះ បានលើកទឹកចិត្តដល់ក្រុមគ្រូពេទ្យកម្ពុជាខិតខំសិក្សា ដកស្រង់ចែករំលែកបទពិសោធន៍ សំដៅលើកកម្ពស់សមត្ថភាពក្រុមគ្រូពេទ្យកម្ពុជា ដើម្បីបង្ការ ទប់ស្កាត់ការរីករាលដាល និងការព្យាបាលជំងឺកូវីដ១៩ជួយសង្គ្រោះអាយុជីវិតដល់ប្រជាជនកម្ពុជា ។ សម្តេចពិជ័យសេនា បានថ្លែងអំណរគុណចំពោះលោក Wang Wen Tian ឯកអគ្គរដ្ឋទូតចិនប្រចាំកម្ពុជា លោកវរសេនីយ៍ឯក លី ជីង ហ្វឹង ប្រធានការិយាល័យអនុព័ន្ធយោធាចិនប្រចាំកម្ពុជា ដែលបានជួយសម្របសម្រួលការងារគ្រប់បែបយ៉ាង ក្នុងការបញ្ជូនក្រុមគ្រូពេទ្យចិនមកកម្ពុជានាពេលនេះ តាមសំណើរបស់ក្រសួងការពារជាតិនៃព្រះរាជាណាចក្រកម្ពុជា ដែលជាក្រុមគ្រូពេទ្យកងទ័ពរំដោះប្រជាជនចិន ចេញដំណើរលើកដំបូងសម្រាប់ជួយបណ្តាប្រទេសនៅក្នុងពិភពលោក ដូចនេះ កងយោធពលខេមរភូមិន្ទ សូមចងចាំជានិច្ចទុកក្នុងប្រវត្តិសាស្ត្រសាមគ្គីភាពជាតិ រវាងកងទ័ពប្រទេសទាំងពីរកម្ពុជា-ចិន តាមពាក្យស្លោកពោលថា ។ * សហការឲ្យបានជិតស្នីទ្ធបំផុតជាមួយក្រុមគ្រូពេទ្យចិន ក្នុងការរៀបចំវគ្គហ្វឹកហ្វឺន នៅមន្ទីរពេទ្យព្រះកេតុមាលា និងសម្របសម្រួលសេវាការងារគ្រប់បែបយ៉ាង ដើម្បីធានានិរន្តរភាពការងារប្រចាំថ្ងៃឲ្យបានល្អ និងមានប្រសិទ្ធភាព * គ្រប់គ្រងគ្រូពេទ្យបង្គោលដែលមានភារកិច្ចមកចូលរួមរៀនសូត្រនៅថ្ងៃទី២៧ ខែមីនា ឆ្នាំ២០២០ ឲ្យបានម៉ឺងម៉ាត់ ហ្មត់ចត់ គោរពវិន័យ ខិតខំសិក្សារៀនសូត្រ ដើម្បីទទួលបានចំណេះដឹង ចំណេះធ្វើ និងបទពិសោធន៍ល្អៗពីក្រុមគ្រូពេទ្យចិន ដែលមកបង្ហាត់បង្រៀន សម្រាប់យកទៅអនុវត្តការងារ ដើម្បីបង្ការ ទប់ស្កាត់ ការរីករាលដាលជំងឺកូវីដ១៩ ជូនប្រជាជន ឲ្យមានប្រសិទ្ធភាព * បន្តធ្វើការផ្សព្វផ្សាយ ឲ្យកាន់តែសកម្មថែមទៀតដល់ក្រុមគ្រូពេទ្យកងទ័ពទាំងអស់ក្នុងកងយោធពលខេមរភូមិន្ទ ត្រូវអនុវត្តវិធានការអនាម័យ គឺ“អនាម័យស្អាត ហូបស្អាត រស់នៅស្អាត នាំមកនូវសុខភាពល្អ” ដោយចាប់ផ្តើមអនាម័យពីយើងម្នាក់ៗជាគំរូ ដើម្បីការពារខ្លួនយើង ក្រុមគ្រួសារយើង ក្រុមគ្រូពេទ្យយើង មន្ទីរពេទ្យយើង កងទ័ពយើង ប្រទេសយើង ឲ្យបានស្អាត៕ | 2020-03-27T02:14:00+07:00 | freshnewsasia.com | https://m.freshnewsasia.com/index.php/en/localnews/152803-2020-03-26-12-14-47.html |
eda41929-5b6e-4ffb-b162-14d811cab787 | អ្នកនាំពាក្យក្រសួងសុខាភិបាលបញ្ជាក់ពីហេតុផលបន្ថែម «ហេតុអ្វី បានជាជនជាតិឥណ្ឌូណេស៊ី ២នាក់ដែលតេស្តវិជ្ជមានវីរុសកូវីដ-១៩ សុខចិត្តមកកម្ពុជា មិនព្រមព្យាបាលនៅថៃ» | នាយប់ថ្ងៃព្រហស្បតិ៍ ទី២៦ ខែមីនា ឆ្នាំ២០២០ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសឱ្យដឹងថា បានរកឃើញអ្នកឆ្លងជំងឺកូវីដ១៩ (COVID-19) ថ្មីចំនួន២នាក់បន្ថែមទៀត ដែលធ្វើឱ្យចំនួនអ្នកឆ្លងសរុបនៅក្នុងប្រទេសកម្ពុជា បានកើនដល់៩៨នាក់ហើយ ។ ជាមួយគ្នានេះដែរ លោកស្រី ឱ វណ្ណឌីន អ្នកនាំពាក្យ ក្រសួងសុខាភិបាល បានបកស្រាយ ប្រាប់អ្នកសារព័ត៌មាន តាមបណ្តាញសង្គម Telegram បន្ថែមលើករណី អ្នកផ្ទុក COVID-19 ឥណ្ឌូណេស៊ី ២នាក់ ដែលតេស្តវិជ្ជមាននៅពេទ្យ ផាយ៉ា ថៃ ក្រុងបាងកក តែក្រោយមកបានធ្វើដំណើរមកព្យាបាល នៅខេត្តសៀមរាប ថា ដោយសាមិនមានថវិការបង់ថ្លៃព្យាបាល ទើបពួកគេនាំគ្នា មកកាន់កម្ពុជាដើម្បីព្យាបាល ព្រោះដឹងថា កម្ពុជាព្យាបាលមិនយកថវិការ ដូចប្រទេសថៃឡើយ ។ លោកស្រី បាននិយាយយ៉ាងដូច្នេះថា «យើងដឹងហើយថៃ មិនមែនមើលទទេនោះទេ ដោយតម្រូវឲ្យបង់លុយ ខ្ញុំមិនដឹងប៉ុន្មាននោះទេ ប៉ុន្តែបើតាមការប្រកាសរបស់ថៃ ជនបរទេសទាល់តែមានធានារ៉ាប់រងសុខភាពរហូតទៅដល់១០ម៉ឺនដុល្លារឯណោះ។ ដោយសារអត់មានលុយ ឥណ្ឌូណេស៊ីទាំងពីរក៏ធ្វើដំណើរទៅសៀមរាប ដោយសារឮថាស្រុកខ្មែរអត់យកលុយកាក់» ៕ | 2020-03-27T01:36:36+07:00 | kbnnews.com | https://kbn.news/archives/155866 |
6fb94c3f-b4d2-4199-b813-87d3ee37e0a6 | អភិបាលខេត្តកណ្តាល ណែនាំដល់អាជ្ញាធរ សមត្ថកិច្ចគ្រប់ជាន់ថ្នាក់ រួមគ្នាទប់ស្កាត់ការរីករាលដាលនូវជំងឺឆ្លង COVID-19 | អភិបាលខេត្តកណ្តាល លោក គង់ សោភ័ណ្ឌ បានជំរុញណែនាំដល់អាជ្ញាធរមានសមត្ថកិច្ចគ្រប់ជាន់ថ្នាក់ រួមនឹងប្រជាពលរដ្ឋត្រូវរួមគ្នា ប្រយុទ្ធប្រឆាំងប្រុង និងប្រយ័ត្ន ទប់ស្កាត់ការរីករាលដាលនូវជំងឺឆ្លង COVID-19 នេះ ដោយតាមរយៈការអប់រំ ផ្សព្វផ្សាយរបស់ក្រសួងសុខាភិបាល។ ថ្លែងនៅព្រឹកថ្ងៃទី២៦ ខែមីនា ឆ្នាំ២០២០ លោក គង់ សោភ័ណ្ឌ ក្នុងឱកាសជួបសំណេះសំណាលជាមួយ គ្រូពេទ្យ ទូទាំងខេត្ត ដើម្បីត្រៀមលក្ខណៈបង្ការ ការពារ និងព្យាបាលជំងឺ(Covid-19) ដោយដោយមានការអញ្ជើញចូលរួមពីសំណាក់ លោកស្រី អភិបាលរងខេត្ត អភិបាលស្រុក ក្រុង ទាំង១១ មន្ទីរអង្គភាពជុំវិញខេត្ត និងក្រុមគ្រូពេទ្យ សរុបជិត៣០០នាក់។ ក្នុងឱកាសជួបសំណេះសំណាល លោក គង់ សោភ័ណ្ឌ បានបញ្ជាក់ទៀតថា បញ្ហាជំងឺរលាកផ្លូវដង្ហើមប្រភេទថ្មី (Covid-19) គឺជាបញ្ហាសកលក្នុងពិភពលោក ក៏ដូចនៅក្នុងតំបន់ កំពុងជួបប្រទះ និងបានរួមគ្នាយកចិត្តទុកដាក់ទប់ស្កាត់ការរីករាលដាល ជំងឺឆ្លងដ៏កាចសាហាវនេះ។ ប៉ុន្តែសម្រាប់ប្រទេសកម្ពុជាយើង ករណីជំងឺនេះ គឺយើងនៅមិនទាន់មានអ្វីដែលធ្វើឲ្យប្រជាពលរដ្ឋជួបប្រទះនិងមានការព្រួយបារម្ភធ្ងន់ធ្ងរ ដូចបណ្ដាប្រទេសដទៃឡើយ បញ្ហាដែលបារម្ភនោះគឺជាបញ្ហាកើតឡើងដោយជំងឺភ័យខ្លាចរបស់ប្រជាពលរដ្ឋដែលតែងតែជឿតាមព័ត៌មាន មិនពិត ព័ត៌មានដែលបំប៉ោង បំភ្លើសបំភិតបំភ័យដល់ប្រជាពលរដ្ឋពីសំណាក់ពួកអគតិ។ ប៉ុន្តែទោះបីយ៉ាងណា ក៏ដោយរាជរដ្ឋាភិបាល ក្រោមការដឹកនាំដោយសម្ដេចតេជោហ៊ុន សែន ក៏ដូចក្រសួងសុខាភិបាល គឺយើងមិនបាននៅព្រងើយកន្តើយឡើយ។ ជាពិសេសសម្រាប់រដ្ឋបាលខេត្តកណ្តាល នៅតាមច្រកទ្វារអន្តរជាតិ និងតាមច្រកទ្វារទ្វេភាគី អាជ្ញាធរមានសមត្ថកិច្ចគ្រប់ជំនាញ គ្រប់ផ្នែក គ្រប់ថ្នាក់ តែងតែបានរួម សហការគ្នាយកចិត្តទុកដាក់ ត្រួតពិនិត្យតាមរយៈមន្ត្រីចត្តាឡីស័ក ក្នុងការទប់ស្កាត់ និងអនុវត្តនូវអនុសាសន៍ណែនាំដ៏ខ្ពង់ខ្ពស់របស់សម្ដេចតេជោហ៊ុន សែននិងក្រសួងសុខាភិបាល។ លោកអភិបាលខេត្ត ក៏បានថ្លែងអំណរគុណ និងកោតសរសើរ នឹងបានដាក់សេចក្ដីសង្ឃឹមខ្ពស់ ដល់ថ្នាក់ដឹកនាំមន្ទីរសុខាភិបាលខេត្ត ថ្នាក់ដឹកនាំមន្ទីរពេទ្យបង្អែកខេត្ត ព្រមទាំងក្រុមគ្រូពេទ្យ ដែលបានត្រៀមលក្ខណៈក្នុងការប្ដេជ្ញាចិត្តខ្ពស់ដើម្បីរួមគ្នាប្រយុទ្ធប្រឆាំងនូវជំងឺឆ្លង Covid-19 នេះ ពិសេសក្នុងករណីជំងឺនេះកើតឡើងលើប្រជាពលរដ្ឋត្រូវតែយកចិត្តទុកដាក់ ក្នុងការលះបង់ប្រកបដោយឆន្ទៈប្ដេជ្ញាខ្ពស់ដើម្បីព្យាបាលជូនពួកគាត់។ ឯកឧត្ដមអភិបាល បានឧបត្ថម្ភថវិកាដល់គ្រូពេទ្យ ចំនួន២៨៥នាក់ ក្នុងម្នាក់ៗថវិកា១០ម៉ឺនរៀល៕ | 2020-03-27T01:36:00+07:00 | freshnewsasia.com | https://m.freshnewsasia.com/index.php/en/localnews/152800-2020-03-26-11-36-02.html |
f9ccac8a-25ed-4cf1-888b-e0037bf213d8 | កាកបាទក្រហមកម្ពុជា ទទួលអំណោយជាអាល់កុលចំនួន១ម៉ឺនលីត្រ ពីក្រុមហ៊ុន GALAXY RESORT CLUB សម្រាប់បេសកកម្មចុះផ្សព្វផ្សាយ វិធានការការពារឆ្លងជំងឺកូវីដ១៩ (Video inside) | កាកបាទក្រហមកម្ពុជា មិនត្រឹមតែជាស្ថាប័ននាំមុខគេក្នុងការងារមនុស្សធម៌ និងដើរតួនាទីយ៉ាងសំខាន់បំផុត មិនអាចខ្វះបានឡើយ ជាជំនួយការឱ្យអាជ្ញាធរសាធារណៈ ជួយសម្រាលទុក្ខលំបាក របស់បងប្អូនប្រជាពលរដ្ឋ ដែលងាយរងគ្រោះ និងរងគ្រោះបំផុត ដោយគ្រោះមហន្ដរាយនានានោះទេ ប៉ុន្ដែបានដើរតួនាទីយ៉ាងសំខាន់ ក្នុងការផ្សព្វផ្សាយអប់រំពីការរស់នៅប្រកបដោយសុខុមាលភាពដល់ប្រជាជនផងដែរ។ ជាក់ស្ដែង ក្នុងការងារផ្សព្វផ្សាយអ់បរំនឹងជំងឺកូវីដ១៩ ដែលជាជំងឺឆ្លងរាតត្បាតយ៉ាងសាហាវជាសកល បើមិនទទួលបានវិធានការការពារត្រឹមត្រូវនោះទេ វានឹងងាយឆ្លង និងចម្លងពីមនុស្សម្នាក់ទៅមនុស្សម្នាក់យ៉ាងឆាប់រហ័ស។ ដូច្នេះហើយ កាកបាទក្រហមកម្ពុជា បានចូលរួមផ្សព្វផ្សាយអប់រំពីវិធានការពារជំងឺនេះ តាមក្រសួងសុខាភិបាលបានប្រកាស ចែកចាយជូនដល់ប្រជាពលរដ្ឋនៅតាមសហគមន៍ និងទីកន្លែងដាច់ស្រយាលផងដែរ។ នៅព្រឹកថ្ងៃទី២៦ ខែមីនា ឆ្នាំ២០២០នេះ លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា បានជួបសំណេះសំណាល និងទទួលអំណោយជាអាល់កុលចំនួន ១០,០០០លីត្រ ពី លោក ទៀ ចាង តំណាងលោក លី បាក់ឡេង (SAMBOON SOKJAROUENKRAISRY) ប្រធានក្រុមហ៊ុន GALAXY RESORT CLUB CO,.LTD ហើយ នឹងចែកចាយបន្ដជូនសាខាកាកបាទក្រហមកម្ពុជា ទាំង២៥រាជធានី ខេត្ត សម្រាប់មន្ត្រី បុគ្គលិក និងអ្នកស្ម័គ្រចិត្តរបស់សាខា ប្រើប្រាស់ក្នុងយុទ្ធនាការទប់ស្កាត់ការរីករាលដាល និងប្រយុទ្ធនឹងជំងឺកូវីដ១៩នៅកម្ពុជា។ ក្នុងឱកាសនោះ លោកស្រីអគ្គលេខាធិការ បានពាំនាំប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលផ្តាំផ្ញើសួរសុខទុក្ខ និងថ្លែងអំណរគុណយ៉ាងជ្រាលជ្រៅ ចំពោះទឹកចិត្តដ៏សប្បុរស របស់ លោក លី បាក់ឡេង ដែលបានឧបត្ថម្ភជាអាល់កុល ដល់កាកបាទក្រហមកម្ពុជា សម្រាប់បំពេញបេសកកម្មការងារមនុស្សធម៌។ លោក ទៀ ចាង តំណាងលោក លី បាក់ឡេង ក៏បានថ្លែងអំណរគុណចំពោះកាកបាទក្រហមកម្ពុជា ក្រោមការដឹកនាំប្រកបដោយគតិបណ្ឌិតរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន ដែលបានអនុញ្ញាតឱ្យក្រុមហ៊ុនបានរួមចំណែកកិច្ចការងារមនុស្សធម៌ ដើម្បីជាប្រយោជន៍ដល់ប្រជាពលរដ្ឋងាយរងគ្រោះបំផុត ជាពិសេសក្នុងការលើកកម្ពស់សេវាសុខភាពសាធារណៈឱ្យកាន់តែមានប្រសិទ្ធភាពខ្ពស់។ សូមជម្រាបថា បន្ទាប់ពីទទួលអំណោយជាទឹកអាល់កុលចំនួន១ម៉ឺនលីត្រ ពីក្រុមហ៊ុនខាងលើនេះ លោកស្រី ពុំ ចន្ទីនី បានជួបសំណេះសំណាល និងប្រគល់អាល់កុលសរុបចំនួន ២៩០កាន (ស្មើនឹង ៥,៨០០លីត្រ) និងម៉ាស់ចំនួន ១៥០ប្រអប់ (ស្មើនឹង៧,៥០០ម៉ាស់) ជូនសាខា កាកបាទក្រហមកម្ពុជាទាំង២៥រាជធានីខេត្ត សម្រាប់មន្ត្រី បុគ្គលិក និងអ្នក ស្ម័គ្រចិត្ត របស់សាខា ក្នុងពេលបំពេញបេសកកម្មមនុស្សធម៌។ ទន្ទឹមនឹងនេះ កាកបាទក្រហមកម្ពុជា បានផ្តល់ជូនសាខាទាំង២៥រាជធានីខេត្ត នូវផ្ទាំងរូបភាពផ្សព្វផ្សាយស្តីពីវិធីកាត់បន្ថយហានិភ័យពីការឆ្លងជំងឺកូវីដ១៩ ចំនួន ១៧,០០០សន្លឹក សាប៊ូដុំចំនួន ២០,០០០ដុំ និងឯកសារ ស្តីពីជំងឺកូវីដ១៩ សម្រាប់បន្តចែក និងផ្សព្វផ្សាយដល់ប្រជាពលរដ្ឋនៅតាមមូលដ្ឋានរាជធានីខេត្តនីមួយៗផងដែរ ដើម្បីចូលរួមជាមួយរាជរដ្ឋាភិបាល ក្នុងយុទ្ធនាការទប់ស្កាត់ការរីករាលដាលជំងឺកូវីដ១៩ នៅកម្ពុជា។ លើសពីនោះ លោកស្រីអគ្គលេខាធិការ បានពាំនាំប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលផ្តាំផ្ញើចំពោះមន្ត្រី -បុគ្គលិកសាខា និងអ្នកស្ម័គ្រចិត្ត ជាប្រតិបត្តិករមនុស្សធម៌ទាំងអស់ សូមយកចិត្តទុកដាក់គិតគូរជានិច្ចពីសុខភាព និងសុវត្ថិភាពផ្ទាល់ខ្លួន តាមរយៈការលើកកម្ពស់ចំណេះដឹង និងចូលរួមផ្សព្វផ្សាយឱ្យបានទូលំទូលាយ ស្តីពីវិធានការការពារ និងរក្សាអនាម័យ។ ជាពិសេស អនុវត្តនូវអនុសាសន៍ដ៏ខ្ពង់ខ្ពស់របស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក៏ដូចជាសារអប់រំនានារបស់ក្រសួងសុខាភិបាល ព្រមទាំងតាមដានព័ត៌មានយ៉ាងជាប់លាប់ និងសហការជាមួយអាជ្ញាធរគ្រប់លំដាប់ថ្នាក់ ដើម្បីប្រសិទ្ធភាពការងារក្នុងការទប់ស្កាត់ការរីករាលដាលជំងឺកូវីដ១៩នេះ៕ | 2020-03-27T00:44:00+07:00 | freshnewsasia.com | https://m.freshnewsasia.com/index.php/en/localnews/152793-2020-03-26-10-44-48.html |
47446c99-5ce6-4b52-8bb5-a2be14a43cb5 | សមាគមធនាគារ និងមីក្រូហិរញ្ញវត្ថុកម្ពុជា ប្ដេជ្ញាបម្រើសេវាកម្មជូនដល់ប្រជាពលរដ្ឋ ទោះបីក្នុងស្ថានភាពនៃជំងឺ Covid-19 | សមាគមធនាគារ និងសមាគមមីក្រូហិរញ្ញវត្ថុកម្ពុជា បានចេញសេចក្ដីជូនដំណឹងរួមគ្នាមួយ បង្ហាញពីការប្ដេជ្ញាចិត្តយ៉ាងខ្ពស់ ក្នុងការបន្ដបម្រើសេវាកម្មធនាគារ និងហិរញ្ញវត្ថុ ជូនដល់អតិថិជន និងសាធារណជនគ្រប់ពេលវេលា និងគ្រប់ស្ថានភាពទាំងអស់។ ការចេញសេចក្ដីជូនដំណឹងរួមគ្នា របស់សមាគមធនាគារ និងសមាគមមីក្រូហិរញ្ញវត្ថុកម្ពុជា ធ្វើឡើងបន្ទាប់ពីប្រជាពលរដ្ឋ និងសាធារណជនមួយចំនួន កំពុងព្រួយបារម្ភអំពី ការបម្រើសេវារបស់ធនាគារ ខណៈពិភពលោក និងប្រទេសកម្ពុជាកំពុងមានការរីករាលដាលជំងឺ Covid-19។ សាខា-ការិយាល័យរបស់គ្រឹះស្ថានធនាគារ និងមីក្រូហិរញ្ញវត្ថុ បើកបម្រើសេវាជូនអតិថិជន និងសាធារណជននៅរៀងរាល់ម៉ោងធ្វើការទូទាំងប្រទេស ចាប់ពីថ្ងៃច័ន្ទដល់ថ្ងៃសុក្រ។ ក្នុងនោះក៏មានគ្រឹះស្ថានធនាគារពាណិជ្ជមួយចំនួន មានផ្ដល់សេវាបន្ថែមរហូត ដល់ព្រឹកថ្ងៃសៅរ៍ផងដែរ។ សេវាកម្មធនាគារអេឡិចត្រូនិក មានម៉ាស៊ីនអេធីអឹម និងម៉ាស៊ីនឆូតកាត ដែលមានបម្រើសេវាជូនអតិថិជន២៤ម៉ោង ក្នុង១ថ្ងៃ និង៧ថ្ងៃក្នុង១សប្ដាហ៍។ សេវាកម្មធនាគារ អ៊ីនធើណេត៖ អតិថិជន និងសាធារណជនអាចប្រើប្រាស់ សេវាកម្មធនាគារ អ៊ីនធើណេត ដោយខ្លួនឯងបានគ្រប់ពេលវេលា និងគ្រប់ទីកន្លែង។ សេវាកម្មធនាគារឌីជីថល តាមទូរស័ព្ទដៃ៖ អតិថិជន និងសាធារណជនអាចប្រើប្រាស់ សេវាកម្មធនាគារឌីជីថល តាមទូរស័ព្ទដៃដោយខ្លួនឯង បានគ្រប់ពេលវេលា និងគ្រប់ទីកន្លែង៕ | 2020-03-27T00:28:00+07:00 | freshnewsasia.com | https://m.freshnewsasia.com/index.php/en/localnews/152791-2020-03-26-10-28-47.html |
3f8a957b-0b73-461c-ba6e-2cc079ce7a04 | អភិបាលខេត្តពោធិ៍សាត់ ពិនិត្យការដាំដុះបន្លែសុវត្ថិភាពរបស់កសិករ ក្នុងភូមិជ្រែងស្រុកកណ្តៀង និងផ្សព្វផ្សាយណែនាំពីវិធានការបង្ការ និងទប់ស្កាត់ជំងឺកូវីដ-១៩ (Video inside) | អភិបាលខេត្តពោធិ៍សាត់ លោក ម៉ៅ ធនិន នាថ្ងៃទី២៦ ខែមីនា ឆ្នាំ២០២០ បានអញ្ជើញចុះត្រួតពិនិត្យ សកម្មភាពដាំដុះបន្លែសុវត្ថិភាព តាមបច្ចេកទេសការអនុវត្តន៍កសិកម្មល្អ (GAP) របស់ប្រជាកសិករ ក្នុងភូមិជ្រែង ឃុំស្វាយលួង ស្រុកកណ្តៀង ខេត្តពោធិ៍សាត់ និងផ្សព្វផ្សាយពីវិធានការបង្ការ និងទប់ស្កាត់ជំងឺកូវីដ-១៩ (COVID-19) ដែលកំពុងរាតត្បាតទូទាំងសកលលោក ខណៈដែលខេត្តពោធិ៍សាត់ នៅពុំទាន់មានករណីនេះនៅឡើយ។ លោកអភិបាលខេត្ត ត្រូវបានអមដំណើរដោយ អនុប្រធាន មន្ទីរកសិកម្ម រុក្ខាប្រមាញ់ និងនេសាទខេត្ត អាជ្ញាធរដែនដី ក្រុមការងារផលិតបន្លែសុវត្ថិភាព និងសហគមន៍ ប្រជាកសិករជាច្រើនរូបទៀត។ លោក ម៉ៅ ធនិន បានថ្លែងថា ដោយសារកត្តាសុខសន្តិភាព ស្ថិរភាពនយោបាយ និងសន្តិសុខសង្គម បានធ្វើឱ្យសេដ្ឋកិច្ចកម្ពុជាសម្រេចបានកំណើនលើសពីការរំពឹងទុក។ ក្នុងបរិបទកំណើនសេដ្ឋកិច្ចនេះ បានទាមទារ និងផ្តល់ឱកាសដល់ប្រជាកសិករយើង កែប្រែទម្លាប់ពីការផលិតសម្រាប់ប្រើប្រាស់ក្នុងគ្រួសារ មកជាការផលិតសម្រាប់ធ្វើពាណិជ្ជកម្ម និងបំពេញតម្រូវការលើទីផ្សារវិញម្តង។ ។ លោក ម៉ៅ ធនិន គូសបញ្ជាក់។ លោកបានលើកឡើងថា បន្លែគីមីនៅលើទីផ្សារ គឺគ្មានលំនឹងនោះទេ ថ្ងៃនេះលក់បានថ្លៃ ថ្ងៃស្អែកអាចនឹងធ្លាក់តម្លៃ ដែលធ្វើឱ្យអ្នកផលិតបន្លែតាមមិនទាន់ទីផ្សារនោះឡើយ។ ក៏ប៉ុន្តែបើបន្លែសរីរាង្គ ឬបន្លែសុវត្ថិភាព ដែលប្រើប្រាស់ជីធម្មជាតិ ទោះបន្លែគេដទៃធ្លាក់ថ្លៃ ក៏បន្លែសរីរាង្គ ឬបន្លែសុវត្ថិភាព នៅតែរក្សាតម្លៃបានដដែល។ លោកបានអំពាវនាវ ដល់ប្រជាកសិករឱ្យប្រើប្រាស់ជីធម្មជាតិ សម្រាប់ដំណាំស្រូវ ឬដំណាំរួមផ្សំផ្សេងៗ ដើម្បីទទួលបានទិន្នផលខ្ពស់ និងតម្លៃថ្លៃលើទីផ្សារ។ ជាមួយគ្នានោះ លោកបានជំរុញឱ្យមន្ទីរជំនាញ និងអាជ្ញាធរមូលដ្ឋាន ត្រូវចលនាប្រជាពលរដ្ឋ ប្រើប្រាស់ឱ្យអស់លទ្ធភាព ក្នុងការស្តារផ្លូវទឹកធម្មជាតិ ដើម្បីយកដី ឬទឹក មកប្រើប្រាស់ក្នុងវិស័យកសិកម្ម និងជីវភាពរស់នៅប្រចាំថ្ងៃ ជៀសវាងទុកឱ្យនៅកកស្ទះ ហើយទិញដីខាងក្រៅមកប្រើប្រាស់។ លោកក៏បានផ្សព្វផ្សាយពីវិធានការបង្ការ និងទប់ស្កាត់ជំងឺកូវីដ-១៩ (COVID-19) ដែលកំពុងរាតត្បាតទូទាំងសកលលោក ដោយឱ្យបងប្អូនប្រជាពលរដ្ឋបន្តការប្រុងប្រយ័ត្នខ្ពស់ ដើម្បីការពារខ្លួនពីជំងឺនេះ ឬជំងឺឆ្លងផ្សេងៗ ព្រមទាំងថែរក្សាសុខភាព និងអនាម័យឱ្យបានជាប់ជាប្រចាំ តាមការណែនាំរបស់ក្រសួងសុខាភិបាល បើមានករណីសង្ស័យ ឬមានរោគសញ្ញាណាមួយស្រដៀងនឹងជំងឺ COVID-19 ត្រូវទៅមណ្ឌលសុខភាពពិនិត្យ និងព្យាបាលជាបន្ទាន់ ឬទូរស័ព្ទទៅកាន់លេខ ១១៥។ ឆ្លៀតក្នុងឱកាសនោះ លោក ម៉ៅ ធនិន ក៏បានចែកជូនវត្ថុកំដរដៃ ដល់ប្រជាពលរដ្ឋដែលបានចូលរួម ក្នុងម្នាក់ៗសារុង១ និងបានពិសាពោត ទឹកត្នោតផ្អែម ក្នុងស្មារតីស្និតស្នាលផងដែរ៕ | 2020-03-27T00:17:00+07:00 | freshnewsasia.com | https://m.freshnewsasia.com/index.php/en/localnews/152789-2020-03-26-10-17-30.html |
d821ac63-14eb-4619-88be-a1f35dac22ab | សប្បុរសជនសម្ព័ន្ធសមាគមសហគ្រាសធុនតូច និងមធ្យមកម្ពុជា ឧបត្ថម្ភដល់ប្រតិបត្តិការទប់ស្កាត់ជំងឺកូវីដ១៩ របស់រាជរដ្ឋាភិបាល គិតជាទឹកប្រាក់ជាង២១៨លានរៀល | សប្បុរសជនមួយចំនួន នៅក្នុងសម្ព័ន្ធសមាគមសហគ្រាសធុនតូច និងមធ្យមកម្ពុជា បានចូលរួមឧបត្ថម្ភគិតជាទឹកប្រាក់ ចំនួន ២១៨,៤០០,០០០រៀល ដល់រាជរដ្ឋាភិបាល ដើម្បីចូលរួមចំណែកក្នុងប្រតិបត្តិការទប់ស្កាត់ការរីករាលដាលនៃជំងឺកូវីដ១៩ នៅក្នុងប្រទេសកម្ពុជា។ ការឧបត្ថម្ភនេះ មានទឹកប្រាក់ ១២៨,៤០០,០០០រៀល និងសម្ភារៈ(ទឹកលាងដៃ) គិតជាទឹកប្រាក់ចំនួន ៩០,០០០,០០០រៀល៕ | 2020-03-27T00:14:00+07:00 | freshnewsasia.com | https://m.freshnewsasia.com/index.php/en/localnews/152788-2020-03-26-10-14-40.html |
327b31e9-67a2-4878-bc1e-72c01856d58f | ទេសរដ្ឋមន្រ្តី មាស សុភា ចុះពិនិត្យ និងទទួលយកសណ្ឋាគារព្រះវិហារជ័យ របស់ឧកញ៉ា អ៉ឹង ឃាង ក្នុងខេត្តព្រះវិហារជាកន្លែងសម្រាប់ព្យាបាលអ្នកជំងឺ Covid-19 | លោក មាស សុភា ទេសរដ្ឋមន្ត្រីទទួលបន្ទុកបេសកកម្មពិសេស និងជាប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តព្រះវិហារ អមដំណើរដោយលោក ប្រាក់ សុវណ្ណ អភិបាលខេត្តព្រះវិហារ ព្រមទាំងមន្ត្រី មន្ទីរអង្គភាពពាក់ព័ន្ធ នៅថ្ងៃទី២៦ ខែមីនា ឆ្នាំ២០២០នេះ បានចុះពិនិត្យ និងចុះហត្ថលេខា ទទួលយកសណ្ឋាគារព្រះវិហារជ័យ ដើម្បីត្រៀមប្រយុទ្ធប្រឆាំង និងព្យាបាលជំងឺ Covid-19។ លោកឧកញ៉ា អ៉ឹង ឃាង ម្ចាស់សណ្ឋាគារព្រះវិហារជ័យ បានផ្តល់ទីតាំងសណ្ឋាគាររបស់ខ្លួន ដែលមានចំនួន៤២បន្ទប់ ក្នុងខេត្តព្រះវិហារ ដើម្បីប្រើប្រាស់សម្រាប់ជាកន្លែង ត្រៀមទទួលព្យាបាលអ្នកជំងឺកូវីដ១៩។ ក្រៅតែពីការផ្តល់សណ្ឋាគាររបស់ខ្លួន សម្រាប់ជាកន្លែងទទួលព្យាបាលជំងឺហើយនោះ ម្ចាស់សណ្ឋាគារនេះ ក៏បានធានាចេញប្រាក់ថ្លៃទឹកភ្លើង ដែលប្រើប្រាស់ ក្នុងប្រតិបត្តិការព្យាបាលជំងឺ ជូនពលរដ្ឋផងដែរ។ ការសម្រេចផ្តល់ទីតាំងសណ្ឋាគារនេះ ធ្វើឡើងតបតាមការអំពាវនាវ របស់សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា និងជាប្រធានគណៈកម្មការជាតិ ប្រយុទ្ធប្រឆាំងនឹងជំងឺកូវីដ១៩។ សណ្ឋាគារព្រះវិហារជ័យ មានទីតាំងនៅឃុំស្រអែម តំបន់ប្រាសាទព្រះវិហារ៕ | 2020-03-26T23:59:00+07:00 | freshnewsasia.com | https://m.freshnewsasia.com/index.php/en/localnews/152785-2020-03-26-09-59-02.html |
280d65b5-a7d1-4e89-81e5-9b08fd4447a8 | សម្តេចតេជោ ហ៊ុន សែន ថ្លែងអំណរគុណ លោក សុខ ហេង ដែលឧបត្ថម្ភថវិកា ២០ម៉ឺនដុល្លារ ដើម្បីរួមចំណែកប្រយុទ្ធនឹងជំងឺកូវីដ១៩ | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញលិខិតមួយថ្លែងអំណរគុណ និងកោតសរសើរដល់ លោក សុខ ហេង អនុប្រធានក្រុមហ៊ុនស្រាបៀរ GANZBERG ដែលឧបត្ថម្ភថវិកា ២០ម៉ឺនដុល្លារ ដល់រាជរដ្ឋាភិបាលកម្ពុជា ក្នុងប្រតិបត្តិការប្រយុទ្ធនឹងជំងឺកូវីដ១៩ ដែលកំពុងតែគំរាមកំហែងដល់សុខភាព និងអាយុជីវិតប្រជាជនកម្ពុជា។ គឺគណៈកម្មការជាតិប្រយុទ្ធនឹងជំងឺកូវីដ១៩ ដែលមានសម្តេចជាប្រធាន ហើយមានអាស័យដ្ឋាននៅក្រសួងសុខាភិបាល និងមានឈ្មោះមន្ត្រី និងលេខទូរស័ព្ទ អ្នកចាំទទួល៖ ០១២ ៨៤២ ៩៦៦, ០១២ ៨៣៨ ៨៨៥, ០១២ ៧៣១ ៨៨៨, ០១២ ៧៧៦ ៥៧៨។ គឺខុទ្ទកាល័យនាយករដ្ឋមន្ត្រី ដែលមានលោក សេង ទៀង នាយករងខុទ្ទកាល័យ ០១២ ៩៦១ ៩៧១ និងមន្ត្រីមួយចំនួនទៀត ជាអ្នករង់ចាំទទួល។ សម្តេចតេជោ ហ៊ុន សែន បានលើកឡើងថា ជំនួយដែលនឹងត្រូវបានផ្តល់ដោយសប្បុរសជននេះ រាជរដ្ឋាភិបាលនឹងខិតខំធ្វើអ្វីៗគ្រប់បែបយ៉ាង ដើម្បីសង្គ្រោះ និងការពារជីវិតរបស់ប្រជាជនកម្ពុជាយើង។ សម្តេចសូមជូនពរដល់ជូនរួមជាតិឱ្យជួបប្រទះតែពុទ្ធពរទាំង៤ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ហើយនឹងចៀសផុតអំពីជំងឺដ៏កាចសាហាវដែលកំពុង តែគំរាមកំហែងទូទាំងពិភពលោកនេះ៕ | 2020-03-26T22:52:00+07:00 | freshnewsasia.com | https://m.freshnewsasia.com/index.php/en/localnews/152772-2020-03-26-08-52-00.html |
f367074b-3c30-4733-a676-bf864ce0fbdc | លោកយាយ អាយុ៩៦ឆ្នាំ ក្លាយជាអ្នកជំងឺ COVID-19 វ័យចំណាស់ជាងគេបំផុត ក្នុងប្រទេសកូរ៉េខាងត្បូង ដែលជាសះស្បើយទាំងស្រុង (Video inside) | លោកយាយអាយុ៩៦ឆ្នាំម្នាក់ បានក្លាយជាអ្នកជំងឺ COVID-19 មានវ័យចំណាស់ជាងគេបំផុត ដែលត្រូវបានក្រុមគ្រូពេទ្យព្យាបាលឱ្យជាសះស្បើយ ទាំងស្រុង នៅក្នុងប្រទេសកូរ៉េខាងត្បូង។ នេះបើតាមការចេញផ្សាយដោយ CNN នៅថ្ងៃព្រហស្បតិ៍ ទី២៦ ខែមីនា ឆ្នាំ២០២០។ លោកយាយ Hwang មកពីតំបន់ Cheongdo ត្រូវបានក្រុមគូ្រពេទ្យប្រកាសថា បានជាសះស្បើយទាំងស្រុង កាលពីថ្ងៃពុធ ម្សិលមិញ។ Cheongdo គឺជាតំបន់មួយស្ថិត នៅក្បែងទីក្រុង Daegu ជាដែលករណីឆ្លង COVID-19 មានច្រើនជាងគេបំផុតនៅក្នុងប្រទេសកូរ៉េខាងត្បូង។ លោកយាយ Hwang ត្រូវបានគេធ្វើតេស្ដ រកឃើញផ្ទុក COVID-19 កាលពីថ្ងៃទី១៣ ខែមីនា និងទទួលបានការព្យាបាលបន្ទាន់នៅឯគ្លីនិករដ្ឋ Pohang ស្ថិតនៅភាគខាងកើតទីក្រុង Daegu។ បច្ចុប្បន្ន ដូនចាស់រូបនេះកំពុង ស្នាក់នៅដាច់ដោយឡែកពីគេ នៅក្នុងផ្ទះរបស់ខ្លួន នៅឯតំបន់ Cheongdo ជាទីដែលលោកយាយរស់នៅជាមួយកូនប្រុស។ គួរជម្រាបថា ពេញមួយថ្ងៃពុធម្សិលមិញ ចំនួនអ្នកឆ្លង COVID-19 សរុបនៅកូរ៉េខាងត្បូង បានកើនដល់៩,២៤១នាក់ ក្នុងនោះ១៣១នាក់បានបាត់បង់ជីវិត៕ | 2020-03-26T22:44:00+07:00 | freshnewsasia.com | https://m.freshnewsasia.com/index.php/en/internationalnews/152771-2020-03-26-08-44-13.html |
200d3f3e-27ba-439c-a20c-2b718a61d164 | រដ្ឋបាលស្រុកខ្សាច់កណ្តាល ខិតខំធ្វើអ្វីៗគ្រប់បែបយ៉ាង ដើម្បីទប់ស្កាត់ និងការពារមិនឲ្យមានការឆ្លង ជំងឺកូវីដ-១៩ មកដល់ប្រជាពលរដ្ឋ | ដើម្បីចូលរួមប្រយុទ្ធប្រឆាំងជំងឺកូវីដ១៩ នាព្រឹកថ្ងៃទី២៦ ខែមីនា ឆ្នាំ២០២០នេះ តាមការចង្អុលបង្ហាញពីលោក ប៊ុន ផេង អភិបាលស្រុកខ្សាច់កណ្តាល លោក ចាន់ តារា, លោក ឃឹម សំភារ និងលោកស្រី ឡុង ណាវី អភិបាលរងស្រុក និងមន្ត្រីក្រោមឱវាទទាំងអស់ បានចុះចែកបិទលិខិតប័ណ្ណតាមទីប្រជុំ និងផ្សព្វផ្សាយ ស្តីពី «វិធានការទប់ស្កាត់ការរីករាលដាលនៃជំងឺកូវីដ១៩» នៅផ្សារព្រែកតាមាក់ ឃុំព្រែកតាមាក់ ដើម្បីឲ្យប្រជាពលរដ្ឋ បានយល់ដឹង និងជ្រួតជ្រាបពីវិធី ការពារខ្លួន ពីជំងឺកូវីដ១៩។ តាមរយៈសារ «លោកអភិបាលស្រុក នឹងខិតខំធ្វើអ្វីៗគ្រប់បែបយ៉ាង ដើម្បីទប់ស្កាត់ និងការពារមិនឲ្យមានការឆ្លងជំងឺកូវីដ-១៩ មកដល់ប្រជាពលរដ្ឋ ក្នុងមូលដ្ឋានស្រុក ខ្សាច់កណ្តាល ជាដាច់ខាត» សារនេះ ពិតជាផ្តល់ភាពកក់ក្តៅ កាន់តែខ្លាំងចំពោះប្រជាពលរដ្ឋ ក្នុងមូលដ្ឋានស្រុកទាំងមូល រួមនឹងប្រជាពលរដ្ឋ ដែលកំពុងរស់នៅ និងប្រកបរបរនៅក្នុងស្រុក ហើយកំពុងចូលរួមយ៉ាងសកម្ម ក្នុងការទប់ស្កាត់ការរីករាលដាលជំងឺកូវីដ១៩។ សារនេះ បង្ហាញពីការយកចិត្តទុកដាក់ខ្ពស់ របស់ថ្នាក់ដឹកនាំស្រុកចំពោះពលរដ្ឋរបស់ខ្លួន គឺប្រៀបបាននឹងការយកចិត្តទុកដាក់ របស់ឪពុកម្តាយចំពោះកូនៗ ការផ្តល់សេចក្តីស្រឡាញ់ និងការយកអាសារ ការជួយគ្នានៅក្នុងគ្រា មានគ្រោះអាសន្នរបស់ញាតិមិត្ត។ រដ្ឋបាលស្រុកខ្សាច់កណ្តាល បានរៀបចំរួចជាស្រេច នូវទីតាំងមណ្ឌលសុខភាព តេជោសែន វិហារសួគ៌ និងមន្ទីរពេទ្យបង្អែកស្រុក ជាដើម សម្រាប់ត្រៀមទុកជាមុន ទទួលអ្នកជំងឺឆ្លងវីរ៉ុសកូវីដ-១៩ ដើម្បីតាមដាន និងព្យាបាលស្របតាមអនុសាសន៍ដ៏ខ្ពង់ខ្ពស់សម្តេចតេជោ។ ជាមួយគ្នានេះ អាជ្ញាធរពាក់ព័ន្ធទាំងអស់ក្នុងស្រុក ចាប់ផ្តើមធ្វើយុទ្ធនាការផ្សព្វផ្សាយអប់រំ អំពីជំងឺឆ្លងកូវីដ-១៩ និងវិធានការការពារប្រឆាំងនឹងវីរ៉ុសនេះ ដោយចាក់ ឧឃោសនស័ព្ទ ចុះជួបពលរដ្ឋដោយផ្ទាល់។ ខិត្តបណ្ណនិងប៉ាណូអំពីការអប់រំ និងវិធីសាស្ត្រទប់ស្កាត់ ការពារខ្លួនពីវីរ៉ុសកូវីដ-១៩ ក៏បានបិត និងផ្សព្វផ្សាយ យ៉ាងទូលំទូលាយ រួមនឹងប្រព័ន្ធផ្សព្វផ្សាយព័ត៌មានទាំងអស់ បានចូលរួមយ៉ាងផុសផុល ផ្សព្វផ្សាយសារអប់រំទាំងនេះ។ ក្រោមការដឹកនាំរបស់លោក គង់ សោភ័ណ្ឌ អភិបាលខេត្តកណ្តាល និងតាមការបញ្ជាផ្ទាល់ ពីសំណាក់លោក ប៊ុន ផេង អភិបាលស្រុកខ្សាច់កណ្តាល បានប្រើប្រាស់ កម្លាំងសរុប ចលនាប្រឆាំងនឹងជំងឺឆ្លងបង្កឡើង ដោយវីរ៉ុសកូវីដ-១៩នេះ បានកក្រើកឡើងនៅទូទាំងខេត្តកណ្តាល ប្រជាពលរដ្ឋគ្រប់មជ្ឈដ្ឋាន បានចូលរួមអនុវត្តវិធានការ អនាម័យដោយបានលាងសម្អាតដៃញឹកញាប់ ពាក់ម៉ាស់នៅកន្លែងចាំបាច់ ព្រមទាំងធ្វើការគោរពគ្នា ទៅវិញទៅមកដោយប្រើវិធីសំពះតាមប្រពៃណីខ្មែរ។ ការយកចិត្តទុកដាក់នេះ រាប់ចាប់តាំងពីមូលដ្ឋានឡើងមក ជាពិសេសជាមួយបងប្អូនប្រជាពលករ ដែលបានចាកចេញពីប្រទេសថៃ មកកាន់កម្ពុជាវិញ ដោយបានប្រមូលកម្លាំង សរុបមធ្យោបាយសរុបដើម្បីគ្រប់គ្រង បង្ការមិនឲ្យមានការផ្ទុះ ការចម្លងនៅក្នុងសហគមន៍ ស្រុកខ្សាច់កណ្តាលឡើយ។ សូមបញ្ជាក់ផងដែរថា ក្នុងស្រុកខ្សាច់កណ្តាល មិនទាន់មានអ្នកវិជ្ជមានមេរោគកូវីដ១៩ នៅឡើយទេ៕ | 2020-03-26T22:41:00+07:00 | freshnewsasia.com | https://m.freshnewsasia.com/index.php/en/localnews/152770-2020-03-26-08-41-30.html |
ded15991-5e58-46e6-9021-7fa51c97a1f5 | សម្តេចតេជោ ហ៊ុន សែន ថ្លែងអំណរគុណ ឯកឧត្តម ស៊ិក ប៊ុនហុក និងលោកជំទាវ ដែលឧបត្ថម្ភថវិកា ១ម៉ឺនដុល្លារ ដើម្បីរួមចំណែកប្រយុទ្ធនឹងជំងឺ COVID-19 | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញលិខិតមួយថ្លែងអំណរគុណ និងកោតសរសើរដល់ ឯកឧត្តម ស៊ិក ប៊ុនហុក និងលោកជំទាវ ដែលឧបត្ថម្ភថវិកា ១ម៉ឺនដុល្លារអាមេរិក ដល់រាជរដ្ឋាភិបាលកម្ពុជា ក្នុងប្រតិបត្តិការប្រយុទ្ធនឹងជំងឺ COVID-19 ដែលកំពុងតែគំរាម កំហែងដល់សុខភាព និងអាយុជីវិតប្រជាជនកម្ពុជា។ គឺគណៈកម្មការជាតិប្រយុទ្ធនឹងជំងឺកូវីដ១៩ ដែលមានសម្តេចជាប្រធាន ហើយមានអាស័យដ្ឋាននៅក្រសួងសុខាភិបាល និងមានឈ្មោះមន្ត្រី និងលេខទូរស័ព្ទ អ្នកចាំទទួល៖ ០១២ ៨៤២ ៩៦៦, ០១២ ៨៣៨ ៨៨៥, ០១២ ៧៣១ ៨៨៨, ០១២ ៧៧៦ ៥៧៨។ គឺខុទ្ទកាល័យនាយករដ្ឋមន្ត្រី ដែលមានលោក សេង ទៀង នាយករងខុទ្ទកាល័យ ០១២ ៩៦១ ៩៧១ និងមន្ត្រីមួយចំនួនទៀត ជាអ្នករង់ចាំទទួល។ សម្តេចតេជោ ហ៊ុន សែន បានលើកឡើងថា ជំនួយដែលនឹងត្រូវបានផ្តល់ដោយសប្បុរសជននេះ រាជរដ្ឋាភិបាលនឹងខិតខំធ្វើអ្វីៗគ្រប់បែបយ៉ាង ដើម្បីសង្គ្រោះ និងការពារជីវិតរបស់ប្រជាជនកម្ពុជា យើង។ សម្តេចសូមជូនពរដល់ជូនរួមជាតិឱ្យជួបប្រទះតែពុទ្ធពរទាំង៤ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ហើយនឹងចៀសផុតអំពីជំងឺដ៏កាចសាហាវដែលកំពុង តែគំរាមកំហែងទូទាំងពិភពលោកនេះ៕ | 2020-03-26T22:34:00+07:00 | freshnewsasia.com | https://m.freshnewsasia.com/index.php/en/localnews/152769-2020-03-26-08-34-38.html |
ad7fd86d-6f54-471c-bbd2-a26698f4eb3d | សម្ដេច សាយ ឈុំ ឧបត្ថម្ភម៉ាសជូនរដ្ឋបាលខណ្ឌឫស្សីកែវ ដើម្បីចែកជូនរដ្ឋបាលសង្កាត់ទាំង៧ ចូលរួមទប់ស្កាត់ជំងឺ COVID-19 | លោក ជា ពិសី អភិបាលខណ្ឌឫស្សីកែវ និងជាសមាជិកក្រុមលេខាសម្ដេចតេជោ ហ៊ុន សែន នាយករដ្ឋមន្ត្រីកម្ពុជា និងមន្ត្រីក្រោមឱវាទ បានទទួលការឧបត្ថម្ភម៉ាសមួយចំនួនធំ ដែលជាការឧបត្ថម្ភរបស់សម្ដេចវិបុលសេនាភក្ដី សាយ ឈុំ ប្រធានព្រឹទ្ធសភា តាមរយៈទីប្រឹក្សារបស់សម្ដេច លោក ហៀ ហ៉ីន ដើម្បីបន្តចែកជូនទៅតាមបណ្ដារដ្ឋបាលសង្កាត់ទាំង៧ ដើម្បីពាក់ការពារបង្ការ និងទប់ស្កាត់ការរាតត្បាតជំងឺ COVID-19។ ក្នុងឱកាសទទួល និងប្រគល់ម៉ាសខាងលើនេះ លោក ជា ពិសី បានថ្លែងអំណរគុណយ៉ាងជ្រាលជ្រៅបំផុត ចំពោះការយកចិត្តទុកដាក់ដល់រដ្ឋបាលខណ្ឌ ក៏ដូចជាការយកចិត្តទុកដាក់ចំពោះ ប្រជាពលរដ្ឋទូទាំងខណ្ឌ ក្នុងការចូលរួមយ៉ាងផុសផុល ដើម្បីទប់ស្កាត់ការរាតត្បាតជំងឺ COVID-19 ពីសំណាក់សម្ដេចវិបុលសេនាភក្ដី សាយ ឈុំ ប្រធានព្រឹទ្ធសភា តាមរយៈលោក ហៀ ហ៉ីន ទីប្រឹក្សារបស់សម្ដេច។ បន្ថែមពីនេះ លោក ជា ពិសី ក្រោយពីទទួលម៉ាសពីលោក ហៀ ហ៉ីន ទីប្រឹក្សាសម្ដេចវិបុលសេនាភក្ដី សាយ ឈុំ ប្រធានព្រឹទ្ធសភា និងបានប្រគល់ម៉ាស ជូនទៅតាមតំណាងរដ្ឋបាលសង្កាត់ទាំង៧, លោកក៏បានឆ្លៀតឱកាសក្រើនរំលឹក ជាថ្មីម្ដងទៀត ក្នុងការផ្សព្វផ្សាយឲ្យបានទូលំទូលាយ ដើម្បីទប់ស្កាត់ការរាតត្បាតជំងឺ COVID-19 ទូទាំងពិភពលោក ដែលមានរហូតដល់ ៩ចំណុចសំខាន់ៗ តាមសេចក្ដីណែនាំរបស់សម្ដេចក្រឡាហោម ស ខេង ឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃ និងស្របតាមស្មារតី នៃសារាចរណែនាំដ៍ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា។ ស្វាគមន៍គ្នា ដោយការគោរពគំនាប់ ឫលើកដៃសំពះតាមទំនៀមទម្លាប់ខ្មែរ ចៀសវាងការចាប់ដៃ។ ត្រូវលាងសម្អាតដៃជាមួយសាប៊ូ និងទឹកស្អាត ឫអាល់កុលលាងដៃឲ្យបានញឹកញាប់ មុនពេលបរិភោគអាហារ មុនយកដៃទៅប៉ះពាល់មុខ ឫបន្ទាប់ពីចូលបន្ទប់ទឹករួច។ រៀបចំឲ្យមានកំប៉ុងអាល់កុល ឫសាប៊ូសម្រាប់លាងដៃនៅគ្រប់អង្គភាព និងអនាម័យជាប្រចាំតាមបន្ទប់ សាលប្រជុំ ដោយប្រើថ្នាំសម្លាប់មេរោគ ឫសាប៊ូឲ្យបានត្រឹមត្រូវ និងញឹកញាប់។ បើមានរោគសញ្ញាណាមួយដូចជា៖ គ្រុនក្ដៅ ហៀរសំបោរ ឈឺបំពង់ក ក្អក កណ្ដាស់ ពិបាកដកដង្ហើម ត្រូវទៅពិនិត្យព្យាបាលជំងឺនៅមណ្ឌលសុខភាព ឫមន្ទីរពេទ្យបង្អែកដែលនៅជិត។ នៅពេលក្អក កណ្ដាស់ ត្រូវខ្ទប់មាត់ ច្រមុះ ដោយប្រើកន្សែង ក្រមា កែងដៃ ឫក្រដាស រួចបោះចោលក្នុងធុងសំរាមឲ្យបានត្រឹមត្រូវ បន្ទាប់មកត្រូវលាងសម្អាតដៃនិងសាប៊ូ ឫអាល់កុល។ ពេលប្រាស្រ័យទាក់ទងជាមួយបុគ្គលដែលមានរោគសញ្ញាដូចជា គ្រុនក្ដៅ ក្អក កណ្ដាស់ ហៀរសំបោរ ឈឺបំពង់ក ពិបាកដកដង្ហើម ត្រូវរក្សាចម្ងាយសុវត្ថិភាពលើពី ១,៥ ម៉ែត្រ និងតម្រូវឲ្យគាត់ពាក់ម៉ាស់។ ចំពោះមន្ត្រីទើបត្រឡប់ពីបណ្ដាប្រទេស ដែលកំពុងរីករាលដាលខ្លាំងនៃជំងឺ កូវីដ-១៩ ត្រូវដាក់ឲ្យនៅដោយឡែករយៈពេល ១៤ថ្ងៃ គិតចាប់ពីថ្ងៃដែលបានមកដល់ព្រះរាជាណាចក្រកម្ពុជាវិញ។ រាល់បេសកកម្មក្រៅប្រទេសត្រូវផ្អាកមួយរយៈពេល ចាប់ពីថ្ងៃទទួលបានសេចក្ដីជូនដំណឹងនេះតទៅ លើកលែងតែករណីចាំបាច់បំផុត និងមានការយល់ព្រមពីក្រសួង។ អង្គភាពចំណុះក្រសួងមហាផ្ទៃ និងរដ្ឋបាលថ្នាក់ក្រោមជាតិទាំងអស់ ត្រូវតាមដាននិងរាយការណ៍ជាប្រចាំ ពីស្ថានភាពសុខភាពមន្ត្រីរបស់ខ្លួន។ ក្នុងករណីមន្ត្រីណាមានការសង្ស័យដោយមានរោគសញ្ញាស្រដៀងនឹងជំងឺ កូវីដ-១៩ ត្រូវទូរស័ព្ទជាបន្ទាន់ទៅលេខ ១១៥។ ទទួលបានសេចក្ដីណែនាំនេះ គ្រប់អង្គភាពចំណុះក្រសួងមហាផ្ទៃ និងរដ្ឋបាលថ្នាក់ក្រោមជាតិទាំងអស់ ត្រូវផ្សព្វផ្សាយឲ្យបានទូលំទូលាយ និងចូលរួមសហការអនុវត្តនូវវិធានការខាងលើ ប្រកបដោយស្មារតីទទួលខុសត្រូវខ្ពស់ និងសូមមេត្តាតាមដានជាប្រចាំការផ្សព្វផ្សាយបន្ថែមរបស់រាជរដ្ឋាភិបាលកម្ពុជា ក្រសួងមហាផ្ទៃ ក្រសួងសុខាភិបាល៕ | 2020-03-26T22:19:00+07:00 | freshnewsasia.com | https://m.freshnewsasia.com/index.php/en/localnews/152767-2020-03-26-08-19-10.html |
82c51b13-7eff-41a4-916c-2a41ae36cefb | យប់នេះកម្ពុជា រកឃើញអ្នកឆ្លង Covid-19 ២នាក់បន្ថែមទៀត សរុបកើនដល់៩៨នាក់ ខណៈមានអ្នកជាសះស្បើយ១នាក់ទៀត | នាយប់ថ្ងៃព្រហស្បតិ៍ ទី២៦ ខែមីនា ឆ្នាំ២០២០ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសឱ្យដឹងថា បានរកឃើញអ្នកឆ្លងជំងឺកូវីដ១៩ (COVID-19) ថ្មីចំនួន២នាក់បន្ថែមទៀត ដែលធ្វើឱ្យចំនួនអ្នកឆ្លងសរុបនៅក្នុងប្រទេសកម្ពុជា បានកើនដល់៩៨នាក់ហើយ ៕ | 2020-03-26T22:17:06+07:00 | kbnnews.com | https://kbn.news/archives/155851 |
b76a411f-77f4-4f1e-b737-f64dc6249076 | សម្តេចក្រឡាហោម ស ខេង បន្តអំពាវនាវអាជ្ញាធររាជធានី-ខេត្ត យកចិត្តទុកដាក់ឃោសនាអប់រំ វិធានការការពារជំងឺ COVID-19 ដល់ពលរដ្ឋមកពីក្រៅប្រទេស (Video inside) | សម្តេចក្រឡាហោម ស ខេង ឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃ បានថ្លែងអំពាវនាវឱ្យអាជ្ញាធរដែនដី ជាពិសេសលោកអភិបាលរាជធានី-ខេត្ត ត្រូវយកចិត្តទុកដាក់លើការងារឃោសនា អប់រំ ផ្សព្វផ្សាយអំពីវិធានការការទប់ស្កាត់ ការពារ និងបង្ការវីរុស COVID-19 នៅចំណុចគោលដៅដែលក្តៅ ដល់បងប្អូនច្រើនមកពីក្រៅ មករស់នៅតាមភូមិ ឃុំរបស់ខ្លួននោះ។ ការអំពាវនាវបែបនេះរបស់សម្តេចក្រឡាហោម ស ខេង បានធ្វើឡើងនៅថ្ងៃទី២៦ ខែមីនា ឆ្នាំ២០២០នេះ នៅក្នុងឱកាសដែលសម្តេច បានអញ្ជើញចុះត្រួតពិនិត្យមើលស្ថានភាពច្រកព្រំដែន អន្តរជាតិអូរស្មាច់ ស្ថិតក្នុងសង្កាត់អូរស្មាច់ ក្រុងសំរោង ខេត្តឧត្តរមានជ័យ អមដំណើរដោយលោកទេសរដ្ឋមន្ត្រី គន់ គីម ប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តឧត្តរមានជ័យ និងថ្នាក់ដឹកនាំខេត្តឧត្តរមានជ័យ មន្ត្រីរាជការ កងកម្លាំងប្រដាប់អាវុធ ជាច្រើនរូបទៀត។ សម្តេចក្រឡាហោម ស ខេង បានអំពាវនាវយ៉ាងដូច្នេះថា៖ ។ សម្តេចក្រឡាហោម ស ខេង បានបញ្ជាក់ថា «មនុស្សម្នាក់អាចចម្លងបានយ៉ាងតិច ៥នាក់ បើសិនអ្នកនោះមានផ្ទុកជំងឺ COVID-19។ ហើយចាប់ពី១នាក់ ឡើងទៅ គឺជាចំណុចក្តៅហើយ មិនចាំបាច់ដល់២នាក់នោះទេ បើម្នាក់អាចចម្លងបាន៥នាក់នោះ ចុះ៥នាក់ បន្តចម្លងតទៀត តើយើងគុណទៅឃើញប៉ុន្មាន? [...] សម្រាប់យើងបើមានម្នាក់មានជំងឺនឹង ទៅកន្លែងណាមួយ ភូមិណាមួយ ឃុំណាមួយ យើងចាត់ទុកកន្លែងនោះជាគោលដៅក្តៅ ចឹងហើយត្រូវចាក់ផ្សាយសារអប់រំចុះឡើងៗ ឱ្យបានច្រើន»។ សម្តេចក្រឡាហោម ស ខេង បានបបន្ថែមទៀតថា ។ ជាមួយគ្នានោះ សម្តេចបានធ្វើការសំណូមពរដល់សមត្ថកិច្ចប្រចាំការនៅច្រកព្រំដែន ត្រូវទទួលស្វាគមន៍ពលករខ្មែរ ដែលបន្តមកស្រុកវិញឱ្យបានល្អ ទោះបីម្នាក់ ឬរាប់ពាន់នាក់ក៏ដោយ ហើយបើទោះបីផុតឱសានវាទប្រទេសគេក៏ដោយ។ សូមបញ្ជាក់ថា ស្ថានភាពច្រកព្រំដែនអន្តរជាតិអូរស្មាច់ នៅថ្ងៃនេះ បើទោះបីបានបិទមិនឱ្យមនុស្សចេញចូលក៏ដោយ តែចំពោះរថយន្តដឹកទំនិញនៅតែបន្តសកម្មភាពធម្មតា៕ | 2020-03-26T22:16:00+07:00 | freshnewsasia.com | https://m.freshnewsasia.com/index.php/en/localnews/152766-2020-03-26-08-16-11.html |
2645e69a-1d6a-4917-af19-1ff292c32cfe | អាជ្ញាធរ និងកម្លាំងសមត្ថកិច្ច បន្តយុទ្ធនាការផ្សព្វផ្សាយសារអប់រំស្តីពីវិធានការបន្ទាន់ បង្ការជំងឺ COVID-19 ដល់ប្រជាពលរដ្ឋនៅលើទូកតាមបន្ទាត់ព្រំដែនកម្ពុជា-វៀតណាម ក្នុងខេត្តតាកែវ | តាមការចង្អុលណែនាំរបស់នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ, លោកឧត្តមសេនីយ៍ទោ សុខ សំណាងស្នងការនគរបាលខេត្តតាកែវ បានដាក់នូវបទបញ្ជាឲ្យកម្លាំងអធិការដ្ឋាននគរបាលតាមស្រុក-ក្រុង ចុះអនុវត្តផ្សព្វផ្សាយគ្រប់មធ្យោបាយ និងគ្រប់រូបភាព ដល់ប្រជាពលរដ្ឋនៅតាមមូលដ្ឋានរបស់ខ្លួន ឲ្យមានការយល់ដឹងខ្ពស់ ចំពោះវិធានការ បង្ការ និងទប់ស្កាត់ ការរីករាលដាលវីរុស COVID-19 និងនិតីវិធីដាក់ឲ្យនៅដាច់ដោយឡែករយៈពេល ១៤ថ្ងៃ ជាលក្ខណៈបុគ្គល និងរាយការណ៍ជាបន្ទាន់ករណីសង្ស័យថា មានផ្ទុកវីរុស COVID-19 មកគ្រប់មន្ទីរ អង្គភាពដែលពាក់ព័ន្ធ។ វិធានការនេះត្រូវបានចាត់ទុកថា ជាវិធានការចុះផ្សព្វផ្សាយដល់គោលដៅ ពោលគឺតាមខ្នងផ្ទះរបស់ប្រជាពលរដ្ឋតែម្តង ដើម្បីឲ្យពួកគាត់បានយល់ដឹង និងចេះបង្ការការពារខ្លួន ពីជំងឺ COVID-19 ដែលកំពុងរីករាលដាល់នៅបណ្តាលទូទាំងសាកលលោក រួមទាំងកម្ពុជាផងដែរ។ ជាក់ស្តែងនៅថ្ងៃទី២៥-២៦ ខែមីនា ឆ្នាំ២០២០នេះ ស្នងការនគរបាលខេត្តតាកែវ លោកឧត្តមសេនីយ៍ទោ សុខ សំណាង បានដឹកនាំកម្លាំងនគរបាលចែកម៉ាស ទឹកអាល់កុលជូនប្រជាពលរដ្ឋរស់នៅ លើទូកតាមបណ្តោយព្រំដែនកម្ពុជា-វៀតណាម និងកងកម្លាំងនគរបាលប៉ុស្តិ៍ច្រកទ្វារទ្វេភាគីកំពង់ក្រសាំង ប៉ុស្តិ៍នគរបាលការពារព្រំដែនកំពង់ក្រសាំង និងប៉ុស្តិ៍នគរបាលរដ្ឋបាលកំពង់ក្រសាំង នៃស្នងការដ្ឋាននគរបាលខេត្តតាកែវ។ នៅក្នុងឱកាសនោះ លោកឧត្តមសេនីយ៍ស្នងការ ក៏បានពិភាក្សាការងារជាមួយភាគីមិត្តវៀតណាម អំពីរឿងការឃាត់ទូកដឹកស្រូវរបស់អាជីវករមិនឲ្យចុះទៅប្រទេសវៀតណាមផងដែរ។ អ្នកមកពីបរទេស សូមនៅតែក្នុងផ្ទះក្នុងរយៈពេល១៤ថ្ងៃ ដើម្បីការពារការឆ្លងជំងឺកូវីដ១៩ ចាប់ពីថ្ងៃចូលមកប្រទេសកម្ពុជាវិញ ប្រសិនបើលោកអ្នក មានរោគសញ្ញាយ៉ាងតិចមួយ ក្នុងចំណោមសញ្ញាដូចជា៖ គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា សូមទាក់ទងលេខទូរស័ព្ទ ១១៥ជាបន្ទាន់ ប្រសិនបើលោកអ្នក មានរោគសញ្ញាយ៉ាងតិចមួយក្នុងចំណោមសញ្ញាដូចជា គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា ក្នុងអំឡុងពេល១៤ថ្ងៃ មុនចេញរោគសញ្ញា សូមទាក់ទងទូរស័ព្ទ១១៥ជាបន្ទាន់ ប្រសិនបើលោកអ្នកបានប៉ះពាល់ ឬមានប្រវត្តិប៉ះពាល់ជាមួយអ្នកជំងឺកូវីដ១៩ ដែលបញ្ជាក់ពីមន្ទីរពិសោធន៍ថាវិជ្ជមាន សូមទាក់ទងទូរស័ព្ទលេខ១១៥ ជាបន្ទាន់ ដើម្បីទទួលការពិភាក្សា យោបល់ថែទាំសុខភាព៕ | 2020-03-26T22:12:00+07:00 | freshnewsasia.com | https://m.freshnewsasia.com/index.php/en/localnews/152764-2020-03-26-08-12-37.html |
d0d39691-c3b8-4436-b90c-0117b7b23b80 | Huawei នឹងបរិច្ចាគប្រព័ន្ធសន្និសីទវីដេអូ Cloudlink ៣ឈុត ដល់រាជរដ្ឋាភិបាលកម្ពុជា ដើម្បីប្រយុទ្ធប្រឆាំងនឹងជំងឺកូវីដ១៩ | លោក Yao Yuya នាយកប្រតិបត្តិក្រុមហ៊ុន Huawei ប្រចាំប្រទេសកម្ពុជា បានថ្លែងថា ដោយមើលឃើញថា នាពេលបច្ចុប្បន្ននេះស្ថានភាពជំងឺរលាកសួតថ្មី កូវីដ១៩ នៅកម្ពុជា កំពុងមានការវិវឌ្ឍន៍ឥតឈប់ឈរក្នុងនាមក្រុមហ៊ុន Huawei ជាសហគ្រាសមួយដែលមានទំនួលខុសត្រូវបម្រើដល់ប្រជាពលរដ្ឋជានិច្ចជាកាល តែងតែប្រកាន់ខ្ជាប់នូវស្មារតី «នៅកម្ពុជា ដើម្បីកម្ពុជា» បានសម្រេចបរិច្ចាគប្រព័ន្ធសន្និសីទវីដេអូ Cloudlink ចំនួន ៣ឈុត ដើម្បីជាជំនួយដល់រាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងការរីករាលដាលនៃជម្ងឺនេះ តាមរយៈការប្រើប្រាស់ បច្ចេកវិទ្យាព័ត៌មានវិទ្យាទំនើបចុងក្រោយបង្អស់។ លោក Yao Yuya បានលើកឡើងយ៉ាងដូចនេះនាថ្ងៃទី២៥ ខែមីនា ឆ្នាំ២០២០ ក្នុងឱកាសដែលក្រុមហ៊ុន Huawei ទទួលដំណើរអ្នកជំនាញវេជ្ជសាស្រ្តជនជាតិចិន ប្រឆាំងនឹងការឆ្លងរាតត្បាត នៃជម្ងឺកូវីដ19 ចំនួន៧នាក់ មកក្រុមហ៊ុន Huawei ដើម្បីធ្វើការសាងល្បងប្រព័ន្ធសន្និសីទវីដេអូ Cloudlink របស់ Huawei ដើម្បីធ្វើការផ្លាស់ប្តូរបទ ពិសោធន៍ជាមួយគ្រូពេទ្យជំនាញនៅប្រទេសចិន ពីការវិវត្តន៍នៃជំងឺ Covid-19 នៅក្នុងប្រទេសកម្ពុជា ។ លោក Yao Yuya បានឱ្យដឹងថា លោកសេចក្តីសោមនស្សរីករាយជាខ្លាំង ដោយបានចូលរួមចំណែកបង្ការ និងទប់ស្កាត់ការរាតត្បាតនៃជម្ងឺកូវីដ១៩នេះ។ តាមរយៈការប្រើប្រាស់ ប្រព័ន្ធសន្និសីទ វីដេអូរបស់ក្រុមហ៊ុន Huawei ក្រុមជំនួយវេជ្ជសាស្ត្រចិននៅកម្ពុជា និងគណៈកម្មការសុខាភិបាលក្វាងស៊ី អាចភ្ជាប់ទំនាក់ទំនងគ្នា ក្នុងយុទ្ធនាការប្រឆាំងនឹងរោគរាតត្បាតនេះ។ លើសពីនេះទៅទៀត នៅក្នុងស្ថានភាពដែលប្រឈមនឹងការរីករាលដាលនៃជំងឺនៅលើសកលលោក នាពេលបច្ចុប្បន្ននេះ បច្ចេកវិទ្យាទំនើបបានក្លាយជាជម្រើសដំបូងបង្អស់ ដែលដើរតួនាទីយ៉ាងសំខាន់នៅក្នុងប្រទេសចិន ក៏ដូចជាបណ្តាប្រទេសដទៃទៀតជុំវិញពិភពលោក ក្នុងការបង្កើន ប្រសិទ្ធភាពនៃការប្រយុទ្ធប្រឆាំងនឹងការរីករាលដាល នៃជម្ងឺរលាភសួតប្រភេទថ្មីនេះ។ លោកបានបន្ថែមថា ឧបករណ៍សម្ភារៈសន្និសីទវីដេអូទាំងអស់នេះនឹងត្រូវបានដាក់តំឡើងនៅក្រសួងសុខាភិបាលកម្ពុជា មន្ទីរពេទ្យមិត្តភាពកម្ពុជា-សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត ឧបករណ៍ទាំងនេះនឹងជំរុញឱ្យមានការធ្វើអន្តរទំនាក់ទំនងរវាងក្រសួងសុខាភិបាល និងមណ្ឌលសុខភាពខេត្ត ក៏ដូចជាមន្ទីរពេទ្យទូទាំង២៥ ខេត្តក្រុង រួមមានការតាមដាននូវករណីនៃជំងឺ ការពិគ្រោះយោបល់ពីចម្ងាយដោយពេលវេលាជាក់ស្តែង ឬ Real-time ដើម្បីបង្កើនប្រសិទ្ធភាព និងជួយសន្សំសំចៃពេលវេលាក្នុងការការពារ និងគ្រប់គ្រងការរាតត្បាតនៅក្នុងប្រទេសកម្ពុជា។ ក្រុមហ៊ុន Huawei ដែលកំពុងឈានមុខគេផ្នែកបច្ចេកវិទ្យា 5G និងឧស្សាហកម្មឌីជីថល នឹងប្រើប្រាស់បច្ចេកវិទ្យាព័ត៌មានវិទ្យាទំនើប 5G, CloudLink, AI និង Cloud ដើម្បីឧបត្ថម្ភដល់រាជរដ្ឋាភិបាលកម្ពុជាក្នុងការចូលរួមជួយបង្ការ និងទប់ស្កាត់ការរីករាលដាលនៃជម្ងឺរលាភសួតប្រភេទថ្មីនេះ។ ដើម្បីបំពេញតម្រូវការនៅក្នុងមន្ទីរពេទ្យ និងតម្រូវការផ្នែកវេជ្ជសាស្ត្រនានា រួមមាន ការធានានូវប្រតិបត្តិការរបស់វេជ្ជបណ្ឌិត ដំណើរការរបស់ឧបករណ៍ ការធ្វើរោគវិនិច្ឆ័យ និងឧបករណ៍វេជ្ជសាស្ត្រ ផ្សេងៗទៀត ឱ្យដំណើរការបានដោយរលូន គេបានដាក់ពង្រាយបណ្តាញគ្របដណ្តប់ឥតខ្សែ Wi-Fi 6 នៅក្នុងមន្ទីរពេទ្យផងដែរ។ ដើម្បីធ្វើរោគវិនិច្ឆ័យដល់អ្នកជំងឺពីចម្ងាយ និងជួយដោះស្រាយបញ្ហាកង្វះគ្រូពេទ្យជំនាញនៅតាមមន្ទីរពេទ្យមួយចំនួន ក្រុមហ៊ុន Huawei បានប្រើសន្និសីទវីដេអូ Cloudlink ក្នុងការបង្កើត «កម្មវិធីពិគ្រោះយោបល់ពីចម្ងាយ ឬ Remote consultation platform » ដែលអាចភ្ជាប់ទំនាក់ទំនងរវាងអ្នកជំនាញនៅបណ្តាទីក្រុងមួយចំនួនដូចជា ទីក្រុងប៉េកាំង (មន្ទីរពេទ្យ Beijing Ditan Hospital) ទីក្រុងក្វាងចូវ (មន្ទីរពេទ្យដែលមានសាខានៅសាកលវិទ្យាល័យក្វាងចូវ Sun Yat-sen) និងទីក្រុងផ្សេងៗទៀតផងដែរ។ សូមបញ្ជាក់ថា ក្រុមហ៊ុន Huawei ក៏ដូចជាសហគ្រាសដទៃជាច្រើនទៀត ដែលកំពុងខិតខំពុះពារនៅក្នុងប្រទេសកម្ពុជា គឺពិតជាស្រឡាញ់ទឹកដីកម្ពុជាយ៉ាងក្រៃលែង។ ស្ថិតក្រោមការដឹកនាំ របស់រាជរដ្ឋាភិបាលកម្ពុជា ក្រុមហ៊ុននឹងរួមចំណែកយ៉ាងសកម្មក្នុងការខិតខំកសាងសមិទ្ធផល ដើម្បីជួយអភិវឌ្ឍប្រទេសកម្ពុជា និងសេចក្តី សុខសុភមង្គល របស់ប្រជាពលរដ្ឋ ហើយជឿជាក់ថាពួកយើងទាំងអស់គ្នាកំពុងខិតខំតស៊ូនៅក្នុងឧស្សាហកម្មរៀងៗខ្លួន ក្នុងការចូលរួមចំណែក ដើម្បីចំណងមិត្តភាព ចិន-កម្ពុជា៕ | 2020-03-26T21:45:00+07:00 | freshnewsasia.com | https://m.freshnewsasia.com/index.php/en/localnews/152760-2020-03-26-07-45-32.html |
9a22a28a-e321-4aad-8aa2-4a5ef72eef29 | ក្រុមការងារចុះជួយខណ្ឌឫស្សីកែវ ចុះចែកម៉ាសជូនប្រជាពលរដ្ឋរស់នៅ សង្កាត់ស្វាយប៉ាក ដើម្បីទប់ស្កាត់ជំងឺកូវីដ-១៩ | គ្រប់ខ្នងផ្ទះប្រជាពលរដ្ឋ រស់នៅសហគមន៍អភិវឌ្ឍន៍ថ្មី និងសហគមន៍ផ្សេងៗទៀត នូវទូទាំងសង្កាត់ស្វាយប៉ាក ខណ្ឌឫស្សីកែវ នៅថ្ងៃទី២៦ ខែមីនា ឆ្នាំ២០២០នេះ បានចាប់ផ្ដើមទទួល ម៉ាសស្ទើរគ្រប់គ្នា ដោយគ្មានចំណាយថវិកា ដើម្បីពាក់ការពារបង្ការទប់ស្កាត់ការរាតត្បាតជំងឺកូវីដ-១៩ ពីសប្បុរសជននានា តាមរយៈលោក ប្រាជ្ញ សីហា និងលោក រស់ គា ក្រុមការងារចុះជួយ សង្កាត់ស្វាយប៉ាក នៃគណបក្សប្រជាជនកម្ពុជា ខណ្ឌឫស្សីកែវ។ ក្នុងយុទ្ធនាការនេះ លោក ប្រាជ្ញ សីហា ក្រៅពីចែកម៉ាស ក៏បានណែនាំឲ្យប្រជាពលរដ្ឋក្នុងសហគមន៍ចូលរួមចលនាបង្ការ និងទប់ស្កាត់ការរាតត្បាតជំងឺកូវីដ-១៩ នូវទូទាំងពិភពលោក តាមសេចក្ដីណែនាំរបស់សម្ដេចក្រឡាហោម ស ខេង ឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃ និងស្របតាមស្មារតី នៃសារាចរណែនាំដ៍ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា។ *ទី១៖ ស្វាគមន៍គ្នា ដោយការគោរពគំនាប់ ឫលើកដៃសំពះតាមទំនៀមទម្លាប់ខ្មែរ ចៀសវាងការចាប់ដៃ។ *ទី២៖ ត្រូវលាងសម្អាតដៃជាមួយសាប៊ូ និងទឹកស្អាត ឫអាល់កុលលាងដៃឲ្យបានញឹកញាប់ មុនពេលបរិភោគអាហារ មុនយកដៃទៅប៉ះពាល់មុខ ឫបន្ទាប់ពីចូលបន្ទប់ទឹករួច។ *ទី៣៖ រៀបចំឲ្យមានកំប៉ុងអាល់កុល ឫសាប៊ូសម្រាប់លាងដៃនៅគ្រប់អង្គភាព និងអនាម័យជាប្រចាំតាមបន្ទប់ សាលប្រជុំ ដោយប្រើថ្នាំសម្លាប់មេរោគ ឫសាប៊ូឲ្យបានត្រឹមត្រូវ និងញឹកញាប់។ *ទី៤៖ បើមានរោគសញ្ញាណាមួយដូចជា៖ គ្រុនក្ដៅ ហៀរសំបោរ ឈឺបំពង់ក ក្អក កណ្ដាស់ ពិបាកដកដង្ហើម ត្រូវទៅពិនិត្យព្យាបាលជំងឺនៅមណ្ឌលសុខភាព ឫមន្ទីរពេទ្យបង្អែកដែលនៅជិត។ *ទី៥៖ នៅពេលក្អក កណ្ដាស់ ត្រូវខ្ទប់មាត់ ច្រមុះ ដោយប្រើកន្សែង ក្រមា កែងដៃ ឫក្រដាស រួចបោះចោលក្នុងធុងសំរាមឲ្យបានត្រឹមត្រូវ បន្ទាប់មកត្រូវលាងសម្អាតដៃនិងសាប៊ូ ឫអាល់កុល។ *ទី៦៖ ពេលប្រាស្រ័យទាក់ទងជាមួយបុគ្គលដែលមានរោគសញ្ញាដូចជា គ្រុនក្ដៅ ក្អក កណ្ដាស់ ហៀរសំបោរ ឈឺបំពង់ក ពិបាកដកដង្ហើម ត្រូវរក្សាចម្ងាយសុវត្ថិភាពលើពី ១,៥ ម៉ែត្រ និងតម្រូវឲ្យគាត់ពាក់ម៉ាស់។ *ទី៧៖ ចំពោះមន្ត្រីទើបត្រឡប់ពីបណ្ដាប្រទេស ដែលកំពុងរីករាលដាលខ្លាំងនៃជំងឺ កូវីដ-១៩ ត្រូវដាក់ឲ្យនៅដោយឡែករយៈពេល ១៤ថ្ងៃ គិតចាប់ពីថ្ងៃដែលបានមកដល់ព្រះរាជាណាចក្រកម្ពុជាវិញ។ *ទី៨៖ រាល់បេសកកម្មក្រៅប្រទេសត្រូវផ្អាកមួយរយៈពេល ចាប់ពីថ្ងៃទទួលបានសេចក្ដីជូនដំណឹងនេះតទៅ លើកលែងតែករណីចាំបាច់បំផុត និងមានការយល់ព្រមពីក្រសួង។ *ទី៩៖ អង្គភាពចំណុះក្រសួងមហាផ្ទៃ និងរដ្ឋបាលថ្នាក់ក្រោមជាតិទាំងអស់ ត្រូវតាមដាននិងរាយការណ៍ជាប្រចាំ ពីស្ថានភាពសុខភាពមន្ត្រីរបស់ខ្លួន។ ក្នុងករណីមន្ត្រីណាមានការសង្ស័យដោយមានរោគសញ្ញាស្រដៀងនឹងជំងឺ កូវីដ-១៩ ត្រូវទូរស័ព្ទជាបន្ទាន់ទៅលេខ ១១៥។ ទទួលបានសេចក្ដីណែនាំនេះ គ្រប់អង្គភាពចំណុះក្រសួងមហាផ្ទៃ និងរដ្ឋបាលថ្នាក់ក្រោមជាតិទាំងអស់ ត្រូវផ្សព្វផ្សាយឲ្យបានទូលំទូលាយ និងចូលរួមសហការអនុវត្តនូវវិធានការខាងលើ ប្រកបដោយស្មារតីទទួលខុសត្រូវខ្ពស់ និងសូមមេត្តាតាមដានជាប្រចាំការផ្សព្វផ្សាយបន្ថែមរបស់រាជរដ្ឋាភិបាលកម្ពុជា ក្រសួងមហាផ្ទៃ ក្រសួងសុខាភិបាល៕ | 2020-03-26T21:12:00+07:00 | freshnewsasia.com | https://m.freshnewsasia.com/index.php/en/localnews/152756-2020-03-26-07-12-28.html |
8ca8c98c-edc8-47dc-baa6-2e949eb7f8f0 | ក្រសួងកសិកម្ម ណែនាំពីការអនុវត្ដវិធានការ ឆ្លើយតបជាបន្ទាន់របស់កម្មវិធី និងគម្រោងអភិវឌ្ឍន៍នានា ក្នុងបរិបទនៃការរាតត្បាតជាសកល នៃជំងឺកូវីដ១៩ | ក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី២៦ ខែមីនា ឆ្នាំ២០២០នេះ បានចេញសេចក្តីណែនាំ ស្តីពី ការអនុវត្តវិធានការ ឆ្លើយតបជាបន្ទាន់ របស់កម្មវិធី និងគម្រោងអភិវឌ្ឍន៍នានា ក្នុងបរិបទនៃការរាតត្បាតជាសកល នៃជំងឺកូវីដ ១៩ (Covid 19)។ សេចក្ដីណែនាំ ដែលបណ្ដាញព័ត៌មាន Fresh News ទទួលបាននៅថ្ងៃនេះ បានឲ្យដឹងថា ការរីករាលដាលយ៉ាងឆាប់រហ័ស នៃស្ថានភាពជំងឺកូវីដ១៩ នៅទូទាំងសកលលោក និងក្នុងតំបន់ ដែលអាចនឹងនាំឲ្យមានផលប៉ះពាល់ ដល់ជីវភាពរស់នៅរបស់ប្រជាពលរដ្ឋ ជាពិសេសប្រជាកសិករ នៅឯទីជនបទ។ ១៖ ត្រូវអនុវត្តនូវសកម្មភាពចាំបាច់ ក្នុងស្ថានភាពបន្ទាន់ជាការឆ្លើយតប ដើម្បីបង្កើនផលិតកម្មស្បៀង ប្រកបដោយគុណភាព និងសុវត្ថិភាព សំដៅរួមចំណែក បង្កើននូវឱកាសការងារ និងប្រាក់ចំណូលដល់ប្រជាពលរដ្ឋនៅជនបទ ក៏ដូចជាពលករដែលទើបតែត្រឡប់ពីបរទេសវិញ។ ក្នុងន័យនេះ ត្រូវពិនិត្យសកម្មភាពឆ្លើយតបបន្ទាន់ក្នុងគម្រោង ដើម្បីដោះស្រាយបញ្ហាទឹក ដោយការប្រើប្រព័ន្ធសន្សំសំចៃទឹក ការជួយជីកនិងស្តារស្រះ ត្រពាំង និងអណ្តូងជាដើម ការអប់រំបណ្តុះបណ្តាល ណែនាំផ្សព្វផ្សាយអំពីបច្ចេកទេស ការអនុវត្តកសិកម្មល្អ (GAP) និងការធ្វើហិរញ្ញប្បទាន ដល់ប្រជាកសិករ តាមគ្រប់រូបភាពសំដៅដល់ការបង្កើតកសិដ្ឋានថ្មីៗ ព្រមទាំងគាំទ្រ និងពង្រីកទំហំផលិតកម្មស្បៀងដែលឆាប់ផ្តល់ផល -ល-។ ២៖ ត្រូវពិនិត្យខ្ទង់ថវិកា ដែលអាចយកមកអនុវត្តសកម្មភាពឆ្លើយតបជាបន្ទាន់ ពន្លឿនការអនុវត្តកម្មវីធី និងសកម្មភាពទូទាត់ថវិកា ឲ្យបានទាន់ពេលវេលា និងកាត់បន្ថយនូវរាល់ចំណាយ ដែលមិនចាំបាច់នានា។ ៣៖ ស្នើសុំបន្ធូរបន្ថយ លើលក្ខខណ្ឌតម្រូវនៃការស្នើសុំថវិកាបុរេប្រទានគម្រោង ការសម្រួលនីតិវិធីលទ្ធកម្ម និងការធ្វើវិភាជន៍ថវិកា ដើម្បីមានលទ្ធភាពពេញលេញ ក្នុងការអនុវត្តការងារដែលកំពុងតែចាំបាច់។ ៤៖ ត្រូវជំរុញដល់អង្គភាព និងភាគីពាក់ព័ន្ធដែលបានទទួលហិរញ្ញប្បទាន ពីគម្រោងឲ្យមានវិធានការផ្សព្វផ្សាយ និងពង្រីកទីផ្សារលក់ផលិតផល ឲ្យកាន់តែមានភាពសកម្ម និងខ្លាំងក្លាជាងមុន។ ក្រសួងកសិកម្ម បានបញ្ជាក់ទៀតថា ទទួលបានសេចក្តីណែនាំនេះ សូមលោក លោកស្រី ជានាយកកម្មវិធី ឬគម្រោងអភិវឌ្ឍន៍ ប្រធានអង្គភាពក្រោមឱវាទ និងប្រធានមន្ទីរកសិកម្ម រុក្ខាប្រមាញ់ និងនេសាទ រាជធានី ខេត្ត ត្រូវសហការអនុវត្តឲ្យមានប្រសិទ្ធភាពខ្ពស់៕ | 2020-03-26T20:38:00+07:00 | freshnewsasia.com | https://m.freshnewsasia.com/index.php/en/localnews/152752-2020-03-26-06-38-03.html |
79ca0fb6-eb59-4a9c-971e-0b429171433b | អ្នកវិទ្យាសាស្ត្រអាមេរិក៖ «យើងត្រូវតែផលិតវ៉ាក់សាំងប្រឆាំង COVID-19 ឲ្យបានលឿនបំផុត ដើម្បីកុំឲ្យជំងឺនេះចាក់ឬសកាន់តែខ្លាំង» (Video inside) | អ្នកវិទ្យាសាស្ត្រជាន់ខ្ពស់មួយរូបរបស់អាមេរិក បាននិយាយថា វាមានឱកាសទៅរួចដែលវីរុសកូរ៉ូណាថ្មី ដែលបង្កជាជំងឺរលាកសួតធ្ងន់ធ្ងរ COVID-19 អាចនឹងក្លាយជាជំងឺមួយ កើតឡើងវិលជុំតាមវដ្ដរដូវ ដូច្នេះហើយចាំបាច់ណាស់ត្រូវតែស្វែងរកវ៉ាក់សាំង និងវិធីសាស្រ្តព្យាបាលជំងឺនេះឱ្យមានប្រសិទ្ធភាព ឱ្យបានកាន់តែឆាប់រហ័ស។ នេះបើតាមការចេញផ្សាយ ដោយសារព័ត៌មាន CNA នៅរសៀលថ្ងៃព្រហស្បតិ៍ ទី២៦ ខែមីនា ឆ្នាំ២០២០។ លោក អាន់ថូនី ហ្វូស៊ី (Anthony Fauci) ដែលជាអ្នកដឹកនាំស្រាវជ្រាវពីជំងឺឆ្លង នៅឯវិទ្យាស្ថានជាតិសុខាភិបាលអាមេរិក ធ្វើការកត់សម្គាលខាងលើ នៅក្នុងការធ្វើបទបង្ហាញដ៏ខ្លីមួយ នៅថ្ងៃពុធសប្ដាហ៍នេះ ជាមួយការសង្កត់ធ្ងន់ដែរថា វីរុសកូរ៉ូណាថ្មីបាននិងកំពុងចាក់ឬស នៅក្នុងតំបន់អឌ្ឍគោលខាងត្បូង ជាទីដែលមានអាកាសធាតុ ត្រជាក់កំពុងខិតជិតចូលមកដល់។ អ្នកវិទ្យាសាស្ត្រអាមេរិកកាំងរូបនេះ បានគូសបញ្ជាក់ដូច្នេះថា ។ គួរជម្រាបថា ការអត្ថាធិប្បាយរបស់លោក Anthony Fauci បានសន្មត់ថា វីរុសកូរ៉ូណាថ្មីអាចសម្របខ្លួន និងរស់នៅក្នុងអាកាធាតុត្រជាក់បានល្អជាង អាកាសធាតុក្ដៅ និងមានសំណើម។ ការសន្មត់នេះទៀតសោត ក៏មានលក្ខណៈស្រដៀងគ្នាផងដែរ ទៅនឹងការសិក្សាស្រាវជ្រាវថ្មីមួយ ដែលបានបង្ហាញថា វីរុសនេះអាចរស់នៅក្នុងតំណក់ទឹក ខ្យល់អាកាស នៅពេលអ្នកឆ្លងជំងឺនេះកណ្ដាស ឬក្អកចេញមកក្រៅ នៅក្រោមអាកាសធាតុត្រជាក់ យូរជាងអាកាសធាតុក្ដៅ ព្រោះអាកាសធាតុត្រជាក់ អាចធ្វើឱ្យប្រព័ន្ធភាពសុំាមនុស្សចុះខ្សោយ។ ប៉ុន្តែវាមិនមែនមានន័យថា នៅក្រោមអាកាសធាតុក្ដៅ វីរុសកូរ៉ូណាថ្មីនឹងត្រូវបានបាត់បង់ ឬស្លាប់ទាំងស្រុងនោះទេ។ ជាឧទាហរណ៍ ជាក់ស្ដែងនៅអូស្រ្តាលី មានអ្នកឆ្លងជិត ២,៥០០នាក់ និង ០៨នាក់ស្លាប់ ខណៈប្រទេសនេះកំពុងស្ថិតនៅអាកាសធាតុក្តៅ៕ | 2020-03-26T20:04:00+07:00 | freshnewsasia.com | https://m.freshnewsasia.com/index.php/en/internationalnews/152747-2020-03-26-06-04-44.html |
317e258f-026d-4633-93ae-57dcdd6e28a3 | រដ្ឋាភិបាលកម្ពុជាអនុញ្ញាតឱ្យម៉ាឡេស៊ីយកយន្តហោះដឹកពលរដ្ឋរបស់ខ្លួនជាង ១រយនាក់ចេញពីកម្ពុជា | រដ្ឋាភិបាលកម្ពុជាអនុញ្ញាតឱ្យអាជ្ញាធរម៉ាឡេស៊ី បញ្ជូនយន្តហោះពិសេសមួយគ្រឿងដឹកជញ្ជូន ពលរដ្ឋម៉ាឡេស៊ីជាង ១រយនាក់ ចេញពីកម្ពុជាទៅប្រទេសកំណើតវិញ ខណៈជំងឺកូវីដ-១៩ កំពុងរាតត្បាតនៅកម្ពុជា។ មន្ត្រីសង្គមស៊ីវិល យល់ថា កាយវិការរបស់អាជ្ញាធរម៉ាឡេស៊ីនេះគឺបង្ហាញពីការយកចិត្តទុកលើសុវត្ថិភាពរបស់ពលរដ្ឋខ្លួន និងជាការចូលរួមចំណែកកាត់បន្ថយបន្ទុក សម្រាប់កម្ពុជាផងដែរ។ រដ្ឋមន្ត្រីក្រសួងការបរទេសកម្ពុជា លោក ប្រាក់ សុខុន បង្ហោះសារនៅលើទំព័រហ្វេសប៊ុក នៅថ្ងៃ២៦ ខែមីនាថា មន្ត្រីរបស់លោក បានសម្របសម្រួលឱ្យអាជ្ញាធរម៉ាឡេស៊ីបញ្ជូនយន្តហោះពិសេសមួយ គ្រឿងមកទទួលពលរដ្ឋរបស់ខ្លួន ដែលជាប់នៅកម្ពុជាចំនួន ១១១ នាក់ ដោយសារតែម៉ាឡេស៊ី បានលុបជើងហោះហើរទាំងអស់ជាបណ្ដោះអាសន្ន ដើម្បីទប់ស្កាត់ការរាលដាលនៃជំងឺកូវីដ-១៩។ លោក ប្រាក់ សុខុន ឱ្យដឹងដែរថា មន្ត្រីរបស់លោក ក៏បានសម្របសម្រួលឱ្យពលរដ្ឋខ្មែរ៦នាក់ ដែល ជាប់នៅម៉ាឡេស៊ី បានធ្វើដំណើរតាមយន្តហោះពិសេសនោះ ត្រឡប់មកកម្ពុជាវិញដែរ។ លោកបន្តថា ដើម្បីធានាសុវត្ថិភាព ពលរដ្ឋខ្មែរទាំង៦នាក់នោះ បានទៅធ្វើតេស្តរកវីរុសកូវីដ-១៩ ភ្លាមតែម្ដង នៅមន្ទីរពេទ្យចាក់អង្រែ ពេលពួកគេ មកដល់កម្ពុជា។ រដ្ឋមន្ត្រីក្រសួងការបរទេសកម្ពុជារូបនេះ សរសេរទៀតថា រដ្ឋមន្ត្រីការបរទេសម៉ាឡេស៊ី លោក ហ៊ីហ្សាមម៉ួឌីន ហួហ្សេន (Hishammudin Hussein) ក៏បានទូរស័ព្ទអរគុណកម្ពុជាចំពោះការសម្រួល មាតុភូមិនិវត្តន៍របស់ពលរដ្ឋម៉ាឡេស៊ី ហើយពួកលោកទាំងពីរ ពិភាក្សាគ្នាអំពីការជួយគ្នាទៅវិញទៅមកក្នុងការប្រយុទ្ធប្រឆាំងជំងឺកូវីដ-១៩ ការរឹតចំណងទាក់ទងទ្វេភាគី និងកិច្ចសហការក្នុងក្របខ័ណ្ឌអាស៊ានផង។ ទោះជាយ៉ាងណា ពលរដ្ឋម៉ាឡេស៊ីចំនួន១២នាក់ ដែលរកឃើញថា ផ្ទុកជំងឺកូវីដនៅកម្ពុជា គឺមិនត្រូវបានអនុញ្ញាតឱ្យចាកចេញពីកម្ពុជានោះទេ ពោលគឺពួកគេ ត្រូវបន្តសម្រាកព្យាបាល និងថែទាំនៅ កម្ពុជារហូតទាល់តែជាសះស្បើយ។ ក្នុងចំណោមជនជាតិម៉ាឡេស៊ីទាំង១២នោះ មាន៧នាក់កំពុងព្យាបាលនៅមន្ទីរពេទ្យខេត្តកំពង់ចាម ២នាក់នៅខេត្តកំពត និង៣នាក់នៅខេត្តកែប។ ប្រធានមន្ទីរសុខាភិបាលខេត្តកំពង់ចាម លោកវេជ្ជបណ្ឌិត គឹម សួរភិរុណ មានប្រសាសន៍ថា អ្នកជំងឺកូវីដ ដែលកំពុងសម្រាកព្យាបាលនៅក្នុងមន្ទីរពេទ្យខេត្តកំពង់ចាម សរុបទាំង អស់ចំនួន១២នាក់ ហើយពួកគេនៅមានសុខភាពធម្មតារួមទាំងជនជាតិម៉ាឡេស៊ីផងដែរ។ លោកអះអាងថា ក្រសួងសុខាភិបាល បានផ្គត់ផ្គងសម្ភារៈបរិក្ខារសម្រាប់ពេទ្យ និងសម្រាប់សង្គ្រោះអ្នកជំងឺគ្រប់គ្រាន់ ប៉ុន្តែលោក មិនអាចបញ្ជាក់ច្បាស់លាស់ថា ជាសម្ភារៈអ្វីខ្លះ និងចំនួនប៉ុន្មាននោះទេ ដោយអះអាងថា ជាប់រវល់៖ « »។ អាស៊ីសេរី មិនអាចទាក់ទងអ្នកនាំពាក្យក្រសួងសុខាភិបាល លោក លី សូវ៉ាន់ និងអ្នកស្រី ឱ វណ្ណឌីន ដើម្បីសួរនាំអំពីការត្រៀមសម្ភារៈបរិក្ខារពេទ្យ និងឧបករណ៍សង្គ្រោះអ្នកជំងឺដូចជាបំពង់អុកស៊ីហ្សែន នោះទេ ដោយទូរស័ព្ទចូលជាច្រើនដង តែពុំមានអ្នកទទួល។ ចំណែកប្រធានសុខាភិបាលតាមបណ្ដាខេត្តដទៃទៀត មិនលើកទូរស័ព្ទដូចគ្នា ។ រីឯប្រធានមន្ទីរសុខាភិបាលខេត្តព្រះសីហនុ អ្នកស្រីឱសថការី លឹម សាមាន បដិសេធមិននិយាយជាមួយអ្នកសារព័ត៌មានដោយបង្វែរឱ្យទៅសួរអ្នកនាំពាក្យក្រសួងវិញ។ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង បញ្ចេញទស្សនៈ ថា ការសម្របសម្រួលមាតុភូមិនិវត្តន៍របស់ពលរដ្ឋនៃប្រទេសទាំងពីរ គឺជាចំណាត់ការទូតល្អមួយ ដែលបង្ហាញពីការគិតគូរសុវត្ថិភាពរបស់ប្រជាពលរដ្ឋរៀងៗខ្លួន ហើយក៏ជាការកាត់បន្ថយបន្ទុករបស់ រដ្ឋាភិបាលកម្ពុជាដែរ៖ « »។ ជាមួយគ្នានេះ លោក យង់ គិមអេង បន្តថា លោក មិនបានដឹងថា ក្រសួងសុខាភិបាល បានត្រៀមសម្ភារៈបរិក្ខារពេទ្យ និងឧបករណ៍សង្គ្រោះអ្នកជំងឺគ្រប់គ្រាន់បែបណានោះទេ ប៉ុន្តែលោករំពឹងថា ក្រសួង នឹងត្រៀមឧបករណ៍សំខាន់ៗឱ្យបានគ្រប់គ្រាន់រួចជាស្រេច ដូចជាបំពង់អុកស៊ីហ្សែន ជាដើម យ៉ាងហោចណាស់ក្នុងមួយខេត្ត ត្រូវមានបំពង់អុកស៊ីហ្សែន ចាប់ពី៥០ ទៅ ១០០ដែរ៖ « »។ ក្រសួងសុខាភិបាល តែងតែអំពាវនាវឱ្យជឿទុកចិត្តលើវិធានការរបស់រដ្ឋាភិបាល ក្នុងការប្រយុទ្ធប្រឆាំងនឹងជំងឺកូវីដ-១៩ ដោយអះអាងថា ក្រសួងបានត្រៀមរួចជាស្រេចនូវឧបករណ៍ សម្ភារៈបរិក្ខារពេទ្យ ធនធាន និងមធ្យោបាយនានា ដើម្បីឆ្លើយតបជំងឺនេះ។ ប៉ុន្តែកូនប្រុសពៅរបស់លោកនាយករដ្ឋមន្ត្រី ហ៊ុន សែន គឺលោក ហ៊ុន ម៉ានិត បាននិយាយនៅក្នុងសារបែកធ្លាយកាលពីពេលថ្មីៗនេះថា ក្រសួងសុខាភិបាល គ្មានវិធានការច្បាស់លាស់និងគ្រប់ជ្រុងជ្រោយនោះទេ ហើយក្រសួង ក៏មិនបានត្រៀមគ្រូពេទ្យចំនួន២ពាន់នាក់ ដើម្បីប្រយុទ្ធជាមួយនឹងជំងឺកូវីដ-១៩ ដូចការអះអាងនោះដែរ | 2020-03-26T19:55:00+07:00 | rfa.org | https://www.rfa.org/khmer/news/health/Malaysia-to-bring-their-people-to-home-03262020085827.html |
14588a72-0669-410b-a7f1-7010ac8ec43f | សមាគមចលនាយុវជនកម្ពុជា «ក្រុម១៥៧» បរិច្ចាគថវិកា ២៩,៤៤៥ដុល្លារ ដើម្បីចូលរួមចំណែកជាមួយរាជរដ្ឋាភិបាលកម្ពុជា ក្នុងការប្រយុទ្ធប្រឆាំង និងទប់ស្កាត់ ការរីករាលដាលជំងឺ COVID-19 | ដើម្បីចូលរួមចំណែកជាមួយរាជរដ្ឋាភិបាលកម្ពុជា ក្នុងការប្រយុទ្ធប្រឆាំង និងទប់ស្កាត់ ការរីករាលដាលនៃជម្ងឺកូវីដ-១៩ ថ្នាក់ដឹកនាំ រួមទាំងសមាជិក សមាជិកា គ្រប់បណ្តាសាខាខេត្ត នៃសមាគមចលនាយុវជនកម្ពុជា (ក្រុម១៥៧) បានបរិច្ចាគថវិកាសរុបចំនួន ២៩,៤៤៥ ដុល្លារ តាមរយៈសហភាពសហព័ន្ធយុវជនកម្ពុជា (ស.ស.យ.ក) ជូនរាជរដ្ឋាភិបាលកម្ពុជា។ គួរជម្រាបថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានលើកឡើងថា រាជរដ្ឋាភិបាលនឹងខិតខំធ្វើអ្វីៗគ្រប់បែបយ៉ាងដើម្បីសង្គ្រោះ និងការពារជីវិតរបស់ប្រជាជនកម្ពុជា នៃយើង។ សម្តេចក៏សូមជូនពរដល់ជូនរួមជាតិ សូមជួបប្រទះតែនឹងពុទ្ធពរទាំង៤ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ហើយនឹងជៀសផុតអំពីជំងឺដ៏កាចសាហាវដែលកំពុង តែគំរាមកំហែងទូទាំងពិភពលោកនេះ។ កាលពីយប់ថ្ងៃទី២៥ ខែមីនា ក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួន ៥នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជាបានឡើងដល់ ៩៦នាក់ហើយ ខណៈមានអ្នកជាសះស្បើយពីជំងឺកូវីដ១៩ រហូតដល់ចំនួន៤នាក់។ ប៉ុន្តែអ្វីដែលជាជោគជ័យរបស់ក្រុមគ្រូពេទ្យកម្ពុជានោះ គឺថាចំនួនអ្នកជំងឺកូវីដ១៩ ដែលត្រូវបានព្យាបាលឱ្យជាសះស្បើយ មានរហូតដល់១០នាក់ហើយ គិតត្រឹមយប់ថ្ងៃទី២៥ ខែមីនានេះ ក្នុងនោះមានជនជាតិខ្មែរ៨នាក់ និងជនបរទេស២នាក់។ ចំណែកអ្នកជំងឺថ្មីដែលត្រូវបានរកឃើញ៥ករណី នៅថ្ងៃទី២៥ ខែមីនានេះ មាននៅខេត្តព្រះសីហនុចំនួន២នាក់ គឺបុរសជនជាតិបារាំង អាយុ៦៤ឆ្នាំ និងស្រ្តីជនជាតិបារាំងអាយុ៦០ឆ្នាំ នៅរាជធានីភ្នំពេញ១ករណី គឺបុរសអាយុ២៧ឆ្នាំ នៅខេត្តកណ្តាល១ករណី គឺបុរសអាយុ៥៩ឆ្នាំ និងនៅខេត្តសៀមរាប១ករណី គឺបុរសអាយុ៣៧ឆ្នាំ៕ | 2020-03-26T19:48:00+07:00 | freshnewsasia.com | https://m.freshnewsasia.com/index.php/en/localnews/152746-2020-03-26-05-48-32.html |
df3ccab3-bfe7-4784-9646-f3151e5189a3 | ក្រសួងសេដ្ឋកិច្ច ចេញសេចក្តីណែនាំ ស្តីពីការដាក់ចេញវិធានការថ្មីបន្ថែមលើការបង្ការ និងទប់ស្កាត់ការរាតត្បាតនៃជំងឺកូវីដ១៩ | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ នៅថ្ងៃទី២៦ ខែមីនានេះ ចេញសេចក្តីណែនាំ ស្តីពីការដាក់ចេញវិធានការថ្មីបន្ថែមលើការបង្ការ និងទប់ស្កាត់ការរាតត្បាតនៃជំងឺកូវីដ១៩ នៅក្នុងក្រសួង៕ | 2020-03-26T18:48:00+07:00 | freshnewsasia.com | https://m.freshnewsasia.com/index.php/en/localnews/152738-2020-03-26-04-48-35.html |
020e2375-bc46-4992-9fea-e49cbdc6d15c | ពលរដ្ឋត្អូញថា ម៉ាស់នៅតែថ្លៃ និងពិបាករកទិញ | ពលរដ្ឋ ព្រួយបារម្ភចំពោះបញ្ហាកាន់តែប្រឈមនឹងការគ្មានម៉ាស់ពាក់ នៅក្នុងកាលៈទេសៈ ដែលជំងឺកូវីដ១៩ (Covid-19) កាន់តែរាតត្បាតខ្លាំងទៅៗ។ ពួកគាត់ស្នើសុំឲ្យរដ្ឋាភិបាលចាត់វិធានទប់ស្កាត់ការឡើងថ្លៃម៉ាស់ ឲ្យមានប្រសិទ្ធិភាព និងចែកម៉ាស់ ដល់ពលរដ្ឋក្រីក្រ។ អ្នកលក់ចេកចៀន នៅម្ដុំផ្សារដើមគ ម្នាក់ លោកស្រី ណឹប សឿន ឲ្យដឹងថា ម៉ាស់នៅតែមានតម្លៃថ្លៃដដែល បើទោះជាលោកស្រី ឃើញរដ្ឋាភិបាលព្រមានចាត់វិធានការលើអ្នកលក់ម៉ាស់ច្រើនដងមកហើយក្តី។ លោកស្រី ឲ្យដឹងថា អ្នកលក់ដូរតូចតាចតាមដងផ្លូវភាគច្រើនគ្មានលទ្ធភាពទិញម៉ាស់ពាក់ទេ ព្រោះតែម៉ាស់មានតម្លៃថ្លៃពេក និងពិបាករកទិញ។ លោកស្រី ឲ្យដឹងទៀតថា អ្នកលក់ខ្លះ នៅផ្សារដើមគ រួមទាំងលោកស្រីផង ទើបចាញ់បោកគេថ្មីៗ រឿងកុម្ម៉ង់ទិញម៉ាស់តាមអនឡាញ (Online) ហើយត្រូវគេបោកប្រាស់ ដោយឲ្យផ្ញើប្រាក់ទៅមុន ហើយអ្នកលក់មិនព្រមដឹកជញ្ជូនម៉ាស់មកឲ្យតាមការសន្យា។ ស្ត្រីចំណាស់លក់ចេកចៀនតាមដងផ្លូវរូបនេះ បន្តថា ក្រុមអ្នកលក់ដូរតាមដងផ្លូវ ច្រើនតែនាំគ្នាពាក់មួកដែលមានក្រណាត់រុំមុខ ឬ ប្រើក្រណាត់រុំមុខ ជំនួសម៉ាស់។ ចំណែកនៅច្រកទ្វារផ្សារដើមគ មានដាក់អាកុលសម្រាប់លាងដៃ នៅតាមច្រកចេញចូលផ្សារ និងមានសន្តិសុខផ្សារ ចាំបាញ់អាកុលដាក់លើដៃ ឲ្យលាង៖ . » បុរសម្នាក់ទៀត ជាកម្មករប្រមូលសំរាមឲ្យក្រុមហ៊ុនស៊ីនទ្រី (Cintri) នៅរាជធានីភ្នំពេញ លោក ឆេង វិចិត្រ ឲ្យដឹងថា ក្រុមហ៊ុនបានឲ្យស្រោមដៃ ១គូ និងសាប៊ូ ១កញ្ចប់ សម្រាប់លាងសំអាតដៃ នៅពេលដើរប្រមូលសំរាម។ តែមិនបានឲ្យម៉ាស់ និងអាកុលលាងដៃទេ។ លោកថា ម្ចាស់ផ្ទះ ដែលមានជីវភាពធូរធារ បានឲ្យម៉ាស់ ដល់លោក ព្រោះលោកគ្មានលទ្ធភាពទិញ ម៉ាស់ប្រើប្រាស់។ យ៉ាងណា លោកថា តែងបានលាងដៃជានិច្ច នៅពេលត្រលប់មកពីប្រមូលសំរាមវិញ។ ឯក្រុមគ្រួសារវិញ លោកបានបញ្ជូនកូនរបស់លោក ទៅស្រុកកំណើតអស់ហើយ ដើម្បីបង្ការខ្លាចឆ្លងជំងឺកូវីដ១៩ នេះ៖ » រហូតមកដល់ពេលនេះ តម្លៃម៉ាស់នៅប្រទេសកម្ពុជា នៅតែត្រូវបានពលរដ្ឋរាយការណ៍ថា មានតម្លៃថ្លៃខ្លាំង មានតម្លៃចាប់ពី ២.០០០រៀល ទៅ ៨.០០០រៀលក្នុងម៉ាស់មួយ និងតាមប្រភេទនៃម៉ាស់នោះ។ ចំណែកអាកុល សម្រាប់លាងដៃកម្ចាត់មេរោគ ក៏មានតម្លៃខ្ពស់ដែរ ចំណុះកន្លះលីត្រ ២ម៉ឺនរៀល (២០.០០០) ឬ ៥ដុល្លារអាមេរិក ឬថ្លៃជាងនេះ និងពិបាករកទិញគ្រប់កន្លែង។ យ៉ាងណា អាជ្ញាធរកាំកុងត្រូល បានព្រមានថា អាកុលដែលគ្មានម៉ាកយីហោ ទីតាំងផលិត និងគ្មានបង្ហាញពីរយៈពេលផុតកំណត់ប្រើប្រាស់ គ្មានការទទួលស្គាល់ពីប្រព័ន្ធសុខាភិបាល គឺជាអាកុលក្លែងក្លាយ ឬអាកុលមានជាតិមេតាណុល ដែលបណ្ដាលឲ្យខូចសុខភាពអ្នកប្រើប្រាស់។ សមត្ថកិច្ចធ្លាប់បានចាប់អាកុលក្លែងក្លាយនេះ ច្រើនករណីមកហើយ។ ចំណែកវិធានការទប់ស្កាត់ ម៉ាស់ មានតម្លៃថ្លៃ និងការពិបាករកទិញ អាស៊ីសេរី មិនអាចសុំការបញ្ជាក់ពីអ្នកនាំពាក្យរដ្ឋាភិបាល លោក ផៃ ស៊ីផាន និងអ្នកនាំពាក្យទាំងពីរនាក់ របស់ក្រសួងសុខាភិបាលទេ។ ទោះយ៉ាងណា ទាំងនៅមិនទាន់ប្រកាសដាក់ប្រទេសក្នុងគ្រាអាសន្នផង លោកនាយករដ្ឋមន្ត្រី ហ៊ុន សែន ធ្លាប់បានព្រមានប្រើកណ្ដាប់ដៃដែកចាត់ការទៅលើអ្នកលក់ម៉ាស់ទាំងឡាយណា ដែលលក់ម៉ាស់ក្នុងតម្លៃថ្លៃ៖ » អ្នកសម្របសម្រួលផ្នែកអង្កេត និងតស៊ូមតិ នៃអង្គការខុមហ៊្វ្រែល លោក កន សាវាង្ស យល់ថា ការទប់ស្កាត់ទំនិញឡើងថ្លៃ មិនមែនហាមអ្នកលក់មិនឱ្យឡើងថ្លៃនោះទេ តែរដ្ឋត្រូវមានផែនការនាំចូល និងផែនការដាក់លក់ក្នុងតម្លៃទាប សម្រាប់សាធារណៈជន ទើបមានប្រសិទ្ធភាព ដល់ជនក្រីក្រ និងទប់ស្កាត់ក្រុមឱកាសនិយមបាន។ អគ្គលេខាធិការសមាគមឯករាជ្យនៃសេដ្ឋកិច្ចក្រៅប្រព័ន្ធវិញ លោក កៅ ពឿន សង្កេតឃើញថា វិធានការរបស់រដ្ឋាភិបាលកន្លងទៅ មិនសូវមានប្រសិទ្ធិភាពទេ ដូចជាការចាត់វិធានការឡានឈ្នួលឡើងថ្លៃជាដើម។ ដូច្នេះ លោកយល់ថា ដើម្បីឲ្យពលរដ្ឋក្រីក្រមានលទ្ធភាព ទិញម៉ាស់បានប្រើប្រាស់គ្រប់គ្នា រដ្ឋាភិបាលគួរតែបើកលក់ម៉ាស់ ក្នុងតម្លៃថោក ឬសមរម្យ នៅតាមមន្ទីរពេទ្យ និងស្ថាប័នរដ្ឋ ឲ្យបានច្រើន នោះនឹងធ្វើឲ្យអ្នកលក់ម៉ាស់ឯកជន ទម្លាក់តម្លៃហើយ៖ » មកដល់ពេលនេះ ពលរដ្ឋ និងសង្គមស៊ីវិល សង្កេតឃើញថា រដ្ឋាភិបាលបានចាត់វិធានការ និងផ្សព្វផ្សាយឲ្យពលរដ្ឋបានយល់ដឹងពីជំងឺរលាកផ្លូវដង្ហើមបណ្ដាលមកពីមេរោគវីរុសកូរ៉ូណាថ្មី ឬកូវីដ១៩ រួមទាំងវិធានការបង្កើនការផ្សព្វផ្សាយតាមភូមិ ឃុំ ជាដើម បានច្រើនគួរសម។ តែយ៉ាងណា ពលរដ្ឋ ស្នើសុំរដ្ឋាភិបាល បង្កើនវិធានការចែក ម៉ាស់ សាប៊ូលាងដៃ និង ដាក់អាល់កុលនៅទីសាធារណៈ ឲ្យបានច្រើនសម្រាប់ឲ្យពលរដ្ឋលាងសម្អាតដៃ សម្លាប់មេរោគ៕ | 2020-03-26T18:45:00+07:00 | rfa.org | https://www.rfa.org/khmer/news/health/people-complain-of-mask-price-hike-03262020072603.html |
4bef9a98-ff4e-4129-922d-d4e5b9089b26 | គណៈកម្មការប្រឆាំងជំងឺ COVID-19 ខេត្តកំពង់ចាម បន្តផ្សព្វផ្សាយសារអប់រំស្ដីពី វិធានការបន្ទាន់បង្ការជំងឺនេះ នៅតាមខ្នងផ្ទះប្រជាពលរដ្ឋ | ស្របតាមការណែនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងក្រសួងសុខាភិបាល, គណៈ កម្មការប្រឆាំងជំងឺ COVID-19 ខេត្តកំពង់ចាម នាព្រឹកថ្ងៃទី ២៦ ខែមីនា ឆ្នាំ២០២០នេះ លោក ហេង វណ្ណនី តំណាងលោក អ៊ុន ចាន់ដា ប្រធានគណៈកម្មការប្រឆាំងជំងឺ COVID-19 ខេត្តកំពង់ចាម បានដឹកនាំមន្ត្រីចុះទៅស្រុកស្រីសន្ធរ បើកយុទ្ធនាការបន្តចុះផ្សព្វផ្សាយ ដល់ប្រជាពលរដ្ឋ ស្ដីពីការបង្ការទប់ស្កាត់ការរីករាលដាលមេរោគ COVID-19។ សូមបញ្ជាក់ផងដែរថា មកដល់ថ្ងៃទី២៦ ខែមីនា ឆ្នាំ ២០២០នេះ អាជ្ញាធរខេត្តកំពង់ចាម រួមនិងកម្លាំងសមត្ថកិច្ច តាមបណ្ដាក្រុង-ស្រុកនីមួយៗ បាននិងកំពុងបន្តសកម្មភាពផ្សព្វផ្សាយសារអប់រំ ស្តីពីវិធានការបន្ទាន់បង្ការជំងឺ COVID-19 នៅតាមខ្នងផ្ទះ និងតាមដងផ្លូវយ៉ាងសកម្មបំផុត ដើម្បីធ្វើយ៉ាងណា រួមគ្នាទប់ស្កាត់ ការរីករាលដាលនៃជំងឺ COVID-19 ពិសេសចំពោះប្រជាពលរដ្ឋ ដែលទើបត្រឡប់មកពីក្រៅប្រទេស។ លោក ហេង វណ្ណនី បានថ្លែងថា វិធានការនេះត្រូវបានចាត់ទុក ជាវិធានការចុះផ្សព្វផ្សាយដល់គោលដៅ ពោលគឺតាមខ្នងផ្ទះរបស់ប្រជាពលរដ្ឋតែម្តង ដើម្បីឱ្យពួកគាត់បានយល់ដឹង និងចេះបង្ការការពារខ្លួនពីជំងឺ COVID-19 ដែលកំពុងរីករាលដាល់នៅបណ្តាលទូទាំងសាកលលោក រួមទាំងកម្ពុជាផងដែរ។ *ទី១៖ អ្នកមកពីបរទេស សូមនៅតែក្នុងផ្ទះក្នុងរយៈពេល១៤ថ្ងៃ ដើម្បីការពារការឆ្លងជំងឺ COVID-19 ចាប់ពីថ្ងៃចូលមកប្រទេសកម្ពុជាវិញ។ *ទី២៖ ប្រសិនបើលោកអ្នក មានរោគសញ្ញាយ៉ាងតិចមួយ ក្នុងចំណោមសញ្ញាដូចជា៖ គ្រុនក្តៅយ៉ាងតិច ៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា សូមទាក់ទងលេខទូរស័ព្ទ ១១៥ជាបន្ទាន់។ *ទី៣៖ ប្រសិនបើលោកអ្នក មានរោគសញ្ញាយ៉ាងតិចមួយក្នុងចំណោមសញ្ញាដូចជា៖ គ្រុនក្តៅយ៉ាងតិច ៣៨អង្សាសេ ក្អក ហៀរសំបោរ ឈឺបំពង់ក ពិបាកដក ដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា ក្នុងអំឡុងពេល១៤ថ្ងៃ មុនចេញរោគសញ្ញា សូមទាក់ទងទូរស័ព្ទ ១១៥ជាបន្ទាន់។ *ទី៤៖ ប្រសិនបើលោកអ្នកបានប៉ះពាល់ ឬមានប្រវត្តិប៉ះពាល់ជាមួយអ្នកជំងឺ COVID-19 ដែលបញ្ជាក់ពីមន្ទីរពិសោធន៍ថាវិជ្ជមាន សូមទាក់ទងទូរស័ព្ទលេខ ១១៥ ជាបន្ទាន់ ដើម្បីទទួលការពិភាក្សាយោបល់ថែទាំសុខភាព៕ | 2020-03-26T18:39:00+07:00 | freshnewsasia.com | https://m.freshnewsasia.com/index.php/en/localnews/152735-2020-03-26-04-39-11.html |
78a59267-0689-49b7-8d1f-9bf855978df1 | រដ្ឋមន្ត្រីក្រសួងអប់រំ ចេញសេចក្តីណែនាំពីវិធានការបន្ថែមក្នុងការបង្ការ និងទប់ស្កាត់ការរាតត្បាតជំងឺកូវីដ១៩ ដោយឲ្យមន្ត្រីធ្វើការពីផ្ទះ រៀបចំវេនប្រចាំការ និងហាមបង្រៀនគួរ (Video inside) | បណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា នៅថ្ងៃទី២៦ ខែមីនា ឆ្នាំ២០២០នេះ បានចេញសេចក្តីណែនាំថ្មីមួយ ស្តីពីវិធានការបន្ថែមក្នុងការបង្ការ និងទប់ស្កាត់ការរាតត្បាតនៃជំងឺកូវីដ១៩។ * អនុញ្ញាតឲ្យមន្ត្រីអប់រំធ្វើការនៅផ្ទះរៀងៗខ្លួន តាមប្រព័ន្ធអនឡាញ ដោយផ្អាកការត្រួតពិនិត្យវត្តមានតាមរយៈការស្គែនកាត ឬក្រយៅដៃមួយរយៈសិន * គ្រប់អង្គភាពត្រូវរៀបចំវេនការងារ ដើម្បីធានាកិច្ចការនៅការិយាល័យនីមួយៗ មានដំណើរការ និងមិនរាំងស្ទះដល់ការងាររបស់ស្ថាប័ន * រាល់ការដាក់ឆ្លងឯកសារ និងការបែងចែកឯកសារ ត្រូវធ្វើឡើងតាមរយៈប្រព័ន្ធឌីជីថល ដូចជា Telegram, Whatsapp ជាដើម។ * ហាមផ្តាច់មិនឲ្យមានការបង្រៀនគួរក្នុងពេលប្រយុទ្ធប្រឆាំងនឹងជំងឺកូវីដ១៩ ។ ក្នុងករណីគ្រូបង្រៀនណាដែលល្មើស ក្រសួងនឹងចាត់វិធានការរដ្ឋបាលចំពោះគ្រូនោះ៕ | 2020-03-26T18:34:00+07:00 | freshnewsasia.com | https://m.freshnewsasia.com/index.php/en/localnews/152733-2020-03-26-04-34-04.html |
233de7a4-23ab-418b-a6df-368d2a69471c | សាខាកាកបាទក្រហមកម្ពុជាខេត្តកំពត ទទួលអំណោយមនុស្សធម៌ ដើម្បីរួមចំណែកបម្រើសកម្មភាពប្រយុទ្ធនឹងជំងឺ COVID-19 | អំណោយមនុស្សធម៌ ត្រូវបានប្រគល់ជូនសាខាកាកបាទក្រហមកម្ពុជាខេត្តកំពត ដើម្បីប្រើប្រាស់ក្នុងសកម្មភាពប្រយុទ្ធនឹងជំងឺកូវីត១៩ នៅថ្ងៃទី២៥ ខែមីនា ឆ្នាំ២០២០ ដែលដឹកនាំទទួលដោយ លោក ជាវ តាយ អភិបាលខេត្ត និងជាប្រធានគណៈកម្មាធិការសាខាកាកបាទក្រហមខេត្ត និងលោកស្រី លាង ហៃ ជាវតាយ អនុប្រធានអចិន្ត្រៃយ៍សាខាកាកបាទ ក្រហមខេត្តកំពត ដោយចូលរួមពីសប្បុរសជន និងសមាជិកសមាជិកា របស់សាខាកាកបាទក្រហមខេត្ត រៀបចំឡើងនៅសាលាខេត្តកំពត។ លោក ជាវ តាយ បានថ្លែងថា ក្រោយពេលមានការផ្ទុះឡើងនូវជំងឺ COVID-19 នៅប្រទេសកម្ពុជា អាជ្ញាធរខេត្តកំពត បានខិតខំប្រឹងប្រែង ធ្វើកិច្ចការងារជាច្រើន ដូចជាការចុះអប់រំផ្សព្វផ្សាយអំពីជំងី COVID-19 ចុះណែនាំអំពីវិធីបង្ការ ការធ្វើអនាម័យ រស់នៅតាមមូលដ្ឋាន ចុះបាញ់ថ្នាំសម្លាប់មេរោគ នៅតាមតំបន់ និងមូលដ្ឋានប្រឈមនឹងការឆ្លងមេរោគជាច្រើនកន្លែង។ ថ្មីៗនេះ រដ្ឋបាលខេត្តក៏បានរៀបចំបន្ទប់ត្រៀម សម្រាប់ដាក់អ្នកជំងឺ COVID-19 ក្នុងករណីឆ្លង ជាង១៥០បន្ទប់ មានទាំងផ្ទះសំណាក់ និងអគារសាលារៀន។ សកម្មភាពទាំងអស់ខាងលើ មិនអាចខ្វះបាន ពីការចូលរួមជំរុញលើកទឹកចិត្ត តាមរយៈអំណោយជាសម្ភារ ថវិការរបស់សប្បុរសជនបាននោះឡើយ។ អភិបាលខេត្ត ក៏បានបញ្ជាក់ទៀតថា អំណោយរបស់សប្បុរសជនដែលបានផ្ដល់ជូនសាខាកាកបាទក្រហមនាពេលនេះ គឺពិតជាការរួមចំណែ ក្នុងសកម្មភាពនានា ដើម្បីប្រយុទ្ធនឹងជំងឺកូវីត១៩ និងដើម្បីជួយរំលែង ការលំបាក បញ្ហាខ្វះខាត សម្រាប់ប្រជាពលរដ្ឋផង និងអ្នកដែលចុះបំពេញបេសកម្ម ការពារទប់ស្កាត់ និងប្រយុទ្ធប្រឆាំងនឹងជំងឺ COVID-19 ផងដែរ ខណៈដែលរាជរដ្ឋាភិបាល កម្ពុជា បាននិងកំពុងយកចិត្តទុកដាក់ខ្ពស់ អំពាវនាវណែនាំដល់គ្រប់ស្ថាប័នរដ្ឋ វិស័យឯកជន អង្គការជាតិ អន្តរជាតិ រួមនឹងប្រជាពលរដ្ឋ រួមគ្នាប្រយុទ្ធនឹងជំងឺ COVID-19 ដែលជាជំងឺរាតត្បាតជាសកល។ ជាមួយគ្នានេះ លោកអភិបាលខេត្ត ក៏បានថ្លែងអំណរគុណ កោតសរសើរដល់សប្បុរសជន ចំពោះកាយវិការទឹកចិត្តសប្បុរសធម៌ ក្នុងការរួមចំណែ ដើម្បីឆ្លើយតបក្នុងកាលៈទេសៈនាបច្ចុប្បន្ន ដែលរាជរដ្ឋាភិបាលកម្ពុជាបាននឹងកំពុងយកចិត្តទុកដាក់ខ្ពស់ រួមគ្នាប្រយុទ្ធនឹងជំងឺឆ្លងកូវីដ១៩ ដែលជាជម្ងឺរាតត្បាតសកលក្នុងពិភពលោក ក៏ដូចនៅក្នុងប្រទេសកម្ពុជាយើងផងដែរ។ លោក ជាវ តាយ ក៏បានសន្យានឹងចាត់ចែងអំណោយទាំងនេះ ឱ្យបានចំគោលដៅ នៃគោលការណ៍មនុស្សធម៌ របស់កាកបាទក្រហមកម្ពុជា ដែលជាស្ថាប័នមនុស្សធម៌ឈានមុខ ក្នុងការជួយសង្គ្រោះនិង ជួយសម្រាលការលំបាក បញ្ហាប្រឈមនានារបស់ប្រជាពលរដ្ឋ ងាយរងគ្រោះនិងរងគ្រោះនៅក្នុងមូលដ្ឋាន។ លោក ជាវ តាយ បានបញ្ជាក់ថា គិតមកដល់ពេលនេះ ខេត្តកំពតមានអ្នកកើតជំងឺ COVID-19 តែ២នាក់ប៉ុណ្ណោះ ហើយបើតាមលទ្ធផលការ ធ្វើតេស្តសំណាកលើកទី២ មានម្នាក់ក្នុងចំណោមនោះទទួលលទ្ធផល អវិជ្ជមាន ប៉ុន្តែក្រុមគ្រូពេទ្យកំពុងតាមដានបន្តថែមទៀត។ អំណោយដែលទទួលបានពីសប្បុរសជននាឱកាសនោះរួមមាន៖ មី២៦កេស, ត្រីខ១០០កំប៉ុង, ទឹកអាកុលលាងដៃ ចំនួន៥០០ដបតូច និងថវិកាចំនួន ១២លានរៀល និង១៨០០ដុល្លារ។ ឱកាសនោះដែរ លោក ជាវ តាយក៏បានប្រគល់នូវបណ្ណ និងលិខិតសរសើរដល់សប្បុរសជន ចំនួន១៧នាក់ផងដែរ៕ | 2020-03-26T18:17:00+07:00 | freshnewsasia.com | https://m.freshnewsasia.com/index.php/en/localnews/152730-2020-03-26-04-17-05.html |
e2edefac-1c0f-434e-93cf-560ad9b4c82e | ប្រធានមន្ទីរកសិកម្ម៖ បន្លែ ត្រីសាច់ គ្មានសារធាតុគីមី ត្រូវអតិថិជនចូលទិញច្រើនឡើង នៅខេត្តកំពង់ឆ្នាំង ខណៈពលរដ្ឋកំពុងថែរក្សាសុខភាពប្រឆាំងនឹងការឆ្លងរាលដាលជំងឺ COVID-19 | ស្របតាមទីផ្សារមួយចំនួន មិនមានអាជីវករលក់ដូរ ដោយសារតែមានការភ័យខ្លាចចំពោះការរីករាលដាលនៃការឆ្លងជំងឺ COVID-19 នៅថ្ងៃទី២៦ ខែមីនា ឆ្នាំ២០២០នេះ លោក ងិន ហ៊ុន ប្រធានមន្ទីរកសិកម្ម រុក្ខាប្រមាញ់ និងនេសាទខេត្តកំពង់ឆ្នាំង បានបញ្ជាក់ថា តម្លៃផលិតផលកសិកម្ម គ្មានសាធារតុគីមី (ផលិតផលសុវត្ថិភាព) ដែលតាំងលក់នៅក្នុងផ្សារសហគមន៍កសិកម្ម មិនមានការលក់តំឡើងថ្លៃ ឬក៏ កេងចំណេញពីប្រជាពលរដ្ឋនោះទេ ខណៈអាជីវករមួយចំនួន បានបិទទ្វារដោយសារតែការភ័យខ្លាចឆ្លងរាលដាល នៃជំងឺ COVID-19 រយៈពេលប៉ុន្មានថ្ងៃ ចុងក្រោយនេះ។ ប្រធានមន្ទីរកសិកម្មរូបនេះ បានថ្លែងថា នៅតាមទីផ្សារមួយចំនួន អាជីវករបានឆ្លៀតលក់តំឡើងថ្លៃទំនិញ ត្រីសាច់បន្លែ និងកសិផលផ្សេងៗទៀត តែចំពោះផ្សារសហគមន៍កសិកម្ម ក្រោមការផ្តួចផ្តើម បង្កើតឡើងដោយលោក ឈួរ ច័ន្ទឌឿន អភិបាលខេត្តកំពង់ឆ្នាំង លោកបានយកចិត្តទុកដាក់ ឱ្យសមាជិកសហគមន៍កសិកម្ម ក្នុងខេត្តកំពង់ឆ្នាំងទាំងអស់ កុំប្រើប្រាស់សារធាតុគីមីទៅ លើបន្លែត្រីសាច់ ឬផលិតផលកសិកម្មឱ្យសោះ ព្រោះវាប្រឈមទៅនឹងសុខមាលភាពរបស់ប្រជាពលរដ្ឋ។ លោក ងិន ហ៊ុន បានបន្តថា បានដោយឡែកតម្លៃកសិផល ក៏ដូចជាផលិតផលកសិកម្ម (សុវត្ថិភាព) គ្មានសារធាតុគីមីលក់ក្នុងផ្សារសហគមន៍ គឺមិនមានការតំឡើងថ្លៃនោះទេ ព្រោះមន្ទីរកសិកម្ម អាជ្ញាធរខេត្ត សហការជាមួយសហគមន៍កសិកម្ម នៅក្នុងខេត្តបានលក់តម្លៃធម្មតា ព្រោះការរក្សាតម្លៃឱ្យនៅថេរ គឺជាសកម្មភាពជួយដល់ជីវភាពប្រជាពលរដ្ឋ នៅក្នុងពេលជំងឺរាតត្បាតជាសកលនេះ កំពុងវាយលុកធ្វើ ឱ្យសេដ្ឋកិច្ចពិភពលោក មានការវឹកវរ។ លោកបានបន្ថែមទៀតថា ក្នុងនាមមន្ទីរកសិកម្ម លោកបានជំរុញឱ្យប្រជាកសិករនៅតាមបណ្តាសហគមន៍កសិកម្មទាំងអស់ ខិតខំដាំដុះបន្លែ ចិញ្ចឹមសត្វមាន់ ទា ជ្រូក គោ ត្រី ឱ្យបានច្រើនទ្វេរដង ដើម្បីផ្គត់ផ្គង់តម្រូវការទីផ្សារ របស់អតិថិជន តែដាច់ខាតផលិតផលកសិកម្មទាំងនោះ មិនឱ្យប្រើប្រាស់សារធាតុ ឬជីគីមីឡើយ។ ប្រសិនបើមន្ទីរកសិកម្មរកឃើញថា មានសហគមន៍ កសិកម្មណាមួយលួចប្រើ ប្រាស់សារធាតុគីមីនោះ មន្ទីរនឹងបញ្ឈប់សហគមន៍នោះភ្លាមតែម្តង ព្រោះសព្វថ្ងៃនេះបងប្អូនអតិថិជនកំពុងទុកចិត្តមកលើផ្សារសហគមន៍នេះ ដោយនាំគ្នាសម្រុកមកទិញបន្លែ ត្រីសាច់ សុវត្ថិភាពយ៉ាងច្រើនផងដែរ។ ដោយសារតែប្រទេសយើងស្ថិតក្នុងការការពារសុខភាពពីជំងឺ COVID-19 ទើបប្រជាពលរដ្ឋរឹតតែមានទំនុកចិត្តមកលើបន្លែត្រីសាច់ ដែលលក់នៅក្នុងផ្សារ សហគមកសិកម្ម ដែលមានទីតាំងនៅ ភូមិទួលក្រឡាញ់ សង្កាត់កំពង់ឆ្នាំង ដោយអតិថិជនចូលទិញជាហូរហែរមិនដាច់ ព្រោះថាពួកគាត់ម្នាក់ៗ មានទំនុកចិត្តខ្ពស់មកលើទីផ្សាររបស់យើង ហើយផលិតផល (សុវត្ថិភាព) ដែលយកមកដាក់លក់នៅទីនេះ បងប្អូនពិសាទៅ ពិតជាមានសុខមាលភាពដល់ក្រុមគ្រួសារផងដែរ៕ | 2020-03-26T18:13:00+07:00 | freshnewsasia.com | https://m.freshnewsasia.com/index.php/en/localnews/152729-2020-03-26-04-13-07.html |
47a4590e-4536-43c8-a06c-56c4b4c62701 | សារសំខាន់នៃការបង្កើនប្រព័ន្ធការពារខ្លួន (Immune system) | ក្រុមវេជ្ជបណ្ឌិតជំនាញសុខភាព លើកឡើងថា ការបង្កើនប្រព័ន្ធការពារខ្លួន (immune system) មានសារសំខាន់ណាស់ ដើម្បីការពារការឆ្លងបាក់តេរ៉ី (Bacteria) និងមេរោគផ្សេងៗ ដូចជា មេរោគសារកូវី២ (SARS-CoV2) នៃជំងឺកូវិត-១៩ (Covid-19) ដែលកំពុងរាតត្បាតយ៉ាងខ្លាំងក្នុងពិភពលោក។ តើគេអាចមានវិធីអ្វីខ្លះ ដើម្បីជួយពង្រឹងប្រព័ន្ធការពារខ្លួន? ក្រុមវេជ្ជបណ្ឌិតវេជ្ជសាស្ត្រលើកឡើងថា វិធីងាយស្រួលបំផុត ដើម្បីបង្កើនប្រព័ន្ធការពារខ្លួន (immune system) គឺតាមរយៈការបរិភោគអាហារ និងផ្លាស់ប្ដូររបៀបរបបរស់នៅ។ ការផ្លាស់ប្តូរទាំងនោះ រួមមាន បរិភោគអាហារ មានជីវជាតិគ្រប់គ្រាន់ ដូចជា ត្រី បន្លែ និងផ្លែឈើគ្រប់មុខ ទទួលទានដំណេកឲ្យបានគ្រប់គ្រាន់ ញ៉ាំទឹកឲ្យបានច្រើន ហាមជក់បារី កាត់បន្ថយការសេពសុរា ឬគ្រឿងស្រវឹង ហាត់ប្រាណឲ្យបានទៀងទាត់ ព្រមទាំងកាត់បន្ថយ ភាពតានតឹងក្នុងចិត្ត (Stress) ជាដើម។ គេហទំព័រសុខភាពនៃសកលវិទ្យាល័យហាវ៉ាដ (Harward University) បានចុះផ្សាយអត្ថបទស្ដីពីវិធីមួយចំនួន ក្នុងការបង្កើនប្រព័ន្ធការពារខ្លួន (immune system) ឱ្យខ្លាំង ដើម្បីអាចទប់ស្កាត់ការឆ្លងមេរោគ និងជំងឺផ្សេងៗ ដូចជា ជំងឺកូវិត-១៩ (Covid-19) ដែលកំពុងរាតត្បាតជាសកលនេះ។ បន្ថែមពីការបរិភោគអាហារ មានជាតិប្រូតេអ៊ីន (Protein) និងទទួលទានបន្លែ ផ្លែឈើគ្រប់មុខ ដែលសម្បូណ៌ទៅ ដោយអង់ទីអុកស៊ីដិន (Antioxidants) យើងគ្រប់គ្នា គួរតែទទួលទានជាតិវីតាមីន រួមមានវីតាមីន អា (A) សេ (C) បេ៦ (B6) និង ដេ(D) ព្រមទាំងជាតិរ៉ែ ដួចជា ជាតិស័ង្កសី (Zinc) និងជាតិដែក (Iron) ជាដើម។ ចំណែកក្រុមវេជ្ជបណ្ឌិតជំនាញ នៃមជ្ឈមណ្ឌលប្រឆាំងនឹងជំងឺឆ្លងនៅសហរដ្ឋអាមេរិក (CDC) ក៏បានណែនាំ ៤ចំណុចសំខាន់ៗ ដែរ គឺទី១ ត្រូវគេងឲ្យបានគ្រប់គ្រាន់យ៉ាងតិច៧ម៉ោង ទី២ ទទួលទានទឹកឲ្យបាន ២លីត្រក្នុងមួយថ្ងៃទី៣ ហាត់ប្រាណឲ្យបានទៀងទាត់ និងទី៤ ទទួលទានបន្លែ និងផ្លែឈើសម្បូណ៌ដោយវីតាមីនសេ (C)។ លោកឱសថការី លឹម សួរ ម្ចាស់ឱសថស្ថាន Lim's Pharmacy នៅប្រទេសអូស្ត្រាលី មានប្រសាសន៍ប្រាប់អាស៊ីសេរីថា លោក គាំទ្រចំពោះការលើកឡើង ទាំង ៤ចំណុចរបស់ (CDC) នេះ។ បន្ថែមពីនេះ លោកថា គេអាច ទិញថ្នាំវីតាមីនសេ រួមផ្សំនឹងជាតិជាតិស័ង្កសី (Zinc) នៅតាមឱសថស្ថាន ដោយមិនចាំបាច់មានវេជ្ជបញ្ជាពីគ្រូពេទ្យ។ លោកឱសថការី លឹម សួរ ពន្យល់ពីសារប្រយោជន៍ជាច្រើននៃការទទួលទានទឹកច្រើន ដូចជា ការពារកុំឱ្យខ្សោះជាតិទឹកក្នុងខ្លួន (Dehydrate) ជួយសម្រួលការរំលាយអាហារ (Digestion) និងរក្សាកម្ដៅក្នុងខ្លួនប្រាណ ជាដើម៖ ។ ចំពោះការបរិភោគអាហារវិញ លោកឱសថការី លឹម សួរ រៀបរាប់ថា នៅប្រទេសកម្ពុជា បន្លែផ្លែឈើ និងត្រីគ្រប់មុខ គឺសម្បូណ៌ទៅដោយអាហារមានជីវជាតិល្អ សម្រាប់ទ្រទ្រង់សុខភាព។ លោកក៏បានរៀបរាប់ពីបន្លែ និងផ្លែឈើ ទាំងនោះដែលមានអត្ថប្រយោជន៍ច្រើនដល់សុខភាព៖ ។ គេហទំព័រសុខភាពដដែលបន្តថា កាលណាវ័យកាន់តែចាស់ ប្រព័ន្ធការពារខ្លួនចុះខ្សោយ ដែលជាមូលហេតុនាំឲ្យមនុស្សចាស់ ដែលមានវ័យលើសពី ៦៥ឆ្នាំឡើងទៅ ច្រើនមានបញ្ហាសុខភាព ដូចជា ជំងឺរលាកសួត ជំងឺទឹកនោមផ្អែម លើសឈាម គ្រុនផ្ដាសាយធំ និងជំងឺមហារីកជាដើម។ នៅពេលដែលជំងឺកូវិត-១៩ (Covid-19) ឆ្លងរីករាលដាលដំបូងនៅប្រទេសចិន ក្រុមវេជ្ជបណ្ឌិតជំនាញចិនប្រកាសថា ភាគច្រើនអ្នកស្លាប់ច្រើនមានអាយុ ៦៥ឆ្នាំ និងមានជំងឺរ៉ាំរ៉ៃនានា ដោយសារប្រព័ន្ធការពារខ្លួនខ្សោយ មិនអាចទប់ទល់ប្រឆាំងនឹងមេរោគសារកូវី២ (SARS-CoV2) នៃជំងឺកូវិត-១៩ (Covid-19) បានទេ។ ក៏ប៉ុន្តែថ្មីៗ នេះ ក្រុមអ្នកវិជ្ជាសាស្ត្រនៅសហរដ្ឋអាមេរិក ព្រមានថា មេរោគកូរ៉ូណាថ្មីនេះ គឺឆ្លងទៅមនុស្សគ្រប់ៗ មិនថាចាស់ ឬក្មេង ក៏ប៉ុន្តែមនុស្សវ័យចាស់ ច្រើនបង្កឲ្យមានរោគសញ្ញាធ្ងន់ធ្ងរ តម្រូវឱ្យទទួលសេវាព្យាបាលនៅមន្ទីរពេទ្យ និងមានអត្រាស្លាប់ខ្ពស់ជាងគេ។ រហូតមកដល់ពេលនេះ អង្គការសុខភាពពិភពលោក (World Health Organization) មិនទាន់ប្រកាសទទួលស្គាល់ជាផ្លូវការ ពីវ៉ាក់សាំង ឬថ្នាំព្យាបាល ជំងឺរលាកផ្លូវដង្ហើមកូវិត-១៩ (Covid-19) នៅឡើយទេ។ ប៉ុន្តែ ក្រុមអ្នកជំនាញសុខភាពនៃអង្គការសុខភាពពិភពលោក ផ្តល់យោបល់ ពីវិធីដ៏ល្អបំផុត ដើម្បីការពារការឆ្លង និងរីករាលដាលនៃមេរោគនេះ រួមមាន ៥ចំណុច ទី១ លាងដៃនឹងសាប៊ូឲ្យបានញឹកញាប់ ទី២ ប្រសិនបើក្អក ឬក្រដាស ត្រូវប្រើក្រដាសខ្ទប់មាត់ច្រមុះ រួចបោះចោលភ្លាម ឬប្រើកែងដៃខ្ទប់មាត់ច្រមុះ។ ទី៣ ក្នុងលក្ខណៈដែលពុំទាន់បានលាងដៃ សូមកុំប៉ះភ្នែកច្រមុះ និងមាត់ឲ្យសោះ ដើម្បីទប់ស្កាត់ កុំឱ្យមេរោគឆ្លងចូលទៅក្នុងខ្លួន។ ទី៤ ផ្អាកការប្រាស្រ័យទាក់ទងជាមួយអ្នកដទៃ ប្រសិនបើចេញទៅក្រៅផ្ទះ ត្រូវនៅឆ្ងាយពីគ្នាប្រមាណ ១ម៉ែត្រ ព្រោះអ្នកផ្ទុកមេរោគខ្លះ ពុំមានរោគសញ្ញានោះទេ។ ចំណែកទី៥ វិញ ប្រសិនបើមិនស្រួលខ្លួន ត្រូវនៅផ្ទះ ហើយបើមានរោគសញ្ញាណាមួយ ដូចជា គ្រុនក្ដៅលើសពី ៣៨អង្សាសេ ក្អក និងមានបញ្ហាផ្លូវដង្ហើម គឺត្រូវទៅជួបគ្រូពេទ្យជាបន្ទាន់ ដើម្បីទទួលការព្យាបាល។ គិតមកទល់ល្ងាចថ្ងៃទី២៥ ខែមីនានេះ ចំនួនអ្នកស្លាប់ដោយសារជំងឺកូវិត-១៩ (Covid-19) បានកើនឡើងដល់ទៅ ជិត ២ម៉ឺននាក់ (១៩,៧៩៥) ក្នុងចំណោមអ្នកឆ្លងសរុបចំនួនជិត ៤៥ម៉ឺននាក់ (៤៤៦.០២៩) នៅក្នុងប្រទេស និងដែនដីចំនួន ១៩៥ នៅទូទាំងពិភពលោក។ ចំណែកនៅសហរដ្ឋអាមេរិកនេះវិញ ចំនួនអ្នកឆ្លងបានកើនឡើងដល់ជាង ៦ម៉ឺននាក់ក្នុងនោះអ្នកស្លាប់ មានជាង ៨រយនាក់ (៨០៨)។ អង្គការសុខភាព ពិភពលោក បង្ហាញក្តីបារម្ភថា ចំនួនអ្នកឆ្លងជំងឺកូវិត-១៩ អាចរាលដាលខ្លាំងនៅសហរដ្ឋអាមេរិក ដោយសារតែក្នុងប៉ុន្មានថ្ងៃមុននេះ ករណីឆ្លងរាលដាលថ្មីក្នុងពិភពលោក គឹចំនួន១ភាគ៣ នៅសហរដ្ឋអាមេរិក។ ចំណែកនៅសហភាពអឺរ៉ុប ប្រទេសដែលមានចំនួនអ្នកឆ្លង និងស្លាប់ច្រើនជាងគេ គឺប្រទេសអ៊ីតាលី (Italy) បន្ទាប់មក អេស្បាញ (Spain) និងទី៣ ប្រទេសបារាំង (France)៕ | 2020-03-26T18:09:00+07:00 | rfa.org | https://www.rfa.org/khmer/program/health/how-to-boost-immune-system-through-diet-03262020070511.html |
a953963e-0bd7-44dc-94c2-e2a74aac000e | ជនជាតិចិន១៧៤នាក់ ដែលទើបចូលមកក្រុងបាវិត ត្រូវបានអាជ្ញាធរដាក់ឲ្យនៅដាច់ដោយឡែក រយៈពេល១៤ថ្ងៃ ទប់ស្កាត់ជំងឺកូវីដ១៩ | ជនជាតិចិន១៧៤នាក់ បានធ្វើដំណើរតាមរថយន្តក្រុងចូលមកក្រុងបាវិត ត្រូវបានអាជ្ញាធរឃាត់ និងនាំយកទៅដាក់នៅដាច់ដោយឡែក១៤ថ្ងៃ ដើម្បីស្វែងរក និងទប់ស្កាត់ការរីករាលដាល នៃជំងឺកូវីដ១៩។ សេចក្តីរាយការណ៍របស់ភ្នាក់ងារ Fresh News ប្រចាំខេត្តស្វាយរៀង នៅថ្ងៃទី២៦ ខែមីនា ឆ្នាំ២០២០នេះ បានបញ្ជាក់ថា ជនជាតិចិនទាំងជាង១៧០នាក់នោះ កំពុងដាក់ឲ្យស្នាក់នៅសណ្ឋាគារ អ៊ឹម ម៉ីហៀង ដើម្បីតាមដានសុខភាព។ សេចក្តីរាយការណ៍បានឲ្យដឹងថា នៅយប់ថ្ងៃ២៤ ខែមីនា ឆ្នាំ២០២០ មានជនជាតិចិនចំនួន១៧៤នាក់ បានធ្វើដំណើរតាមផ្លូវជាតិលេខ១ មកចុះនៅមុខសណ្ឋាគារ និងកាស៊ីណូក្នុងក្រុងបាវិត ហើយគោលបំណងចូលស្នាក់នៅក្នុងសណ្ឋាគារ និងតាមកាស៊ីណូ ក៏ប៉ុន្តែត្រូវម្ចាស់សណ្ឋាគារ និងកាស៊ីណូ មិនអនុញ្ញាត ហើយបានរាយការណ៍មកជូនអាជ្ញាធរ និងសមត្ថកិច្ច ទើបលោក លឹមសៀង ហេង អភិបាលក្រុងបាវិត បានសហការជាមួយនគបាលអន្តោប្រវេសន៍ ស្នងការនគបាលខេត្ត នគបាលអន្តោប្រវេសន៍ច្រកទ្វាព្រំដែនអន្តរជាតិបាវិត នគបាលក្រុងបាវិត និងកងរាជអាវុធហត្ថខេត្ត ចុះទៅឃាត់ និងបញ្ជូនជនជាតិចិនទាំង១៧៤នាក់ មកដាក់ឲ្យស្នាក់នៅក្នុងសាលាក្រុងបាវិត នៅអធិការដ្ឋាននគបាលក្រុងបាវិត និងអាគារកងរាជអាវុធហត្ថក្រុងបាវិត ដើម្បីគ្រប់គ្រង និងសាកសួរ។ នៅព្រឹកថ្ងៃទី២៥ ខែមីនា ឆ្នាំ២០២០ សមត្ថកិច្ចនគបាលអន្តោប្រវេសន៍ នៃស្នងការដ្ឋាននគបាលខេត្ត បានសហការជាមួយ នគបាលអន្តោប្រវេសន៍ច្រកទ្វាព្រំដែនអន្តរជាតិ បានសាកសួរ និងឲ្យមន្ត្រីសុខាភិបាលពិនិត្យ និងធ្វើចត្តាឡីសក័ រហូតដល់ម៉ោង១១៖៣០នាទីព្រឹក ពុំទាន់រកឃើញមានមុខសញ្ញាគួរឲ្យសង្ស័យករណីវីរុសកូវីដ១៩នោះទេ។ ដើម្បីចូលរួមជាមួយរាជរដ្ឋាភិបាលកម្ពុជា លោក សុក រ៉ាដូ ប្រធានសភាពាណិជ្ជកម្មខេត្តស្វាយរៀង និងសមាជិក សមាជិកា បានផ្តល់សណ្ឋាគារមួយកន្លែង ស្ថិតនៅក្នុងក្រុងបាវិត ឈ្មោះថា អ៊ឹម ម៉ីហៀង មានចំនួន៥២បន្ទប់ ជូនរដ្ឋបាលខេត្តស្វាយរៀង ដើម្បីចាត់ចែងឲ្យរដ្ឋបាលក្រុងបាវិតរៀបចំ និងប្រើប្រាស់ជាទីកន្លែងរក្សាទុក ប្រជាជនចិនចំនួនប្រមាណ ១៧៤នាក់ ស្នាក់នៅដាច់ដោយឡែកចំនួន១៤ថ្ងៃ ដើម្បីបង្ករលក្ខណៈងាយស្រួលដល់អាជ្ញាធរសុខាភិបាលពិនិត្យ តាមដាន ស្វែងរក និងទប់ស្កាត់ការរីករាលដាលជំងឺកូវីដ១៩(COVID-19)៕ | 2020-03-26T18:00:00+07:00 | freshnewsasia.com | https://m.freshnewsasia.com/index.php/en/localnews/152725-2020-03-26-04-00-39.html |
af318b5b-48cf-45ae-b92d-21498aeb06fa | រដ្ឋមន្ដ្រី ម៉ម ប៊ុនហេង បើកកិច្ចប្រជុំបន្ទាន់លើកដំបូង របស់គណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ១៩ | ដើម្បីឆ្លើយតប ទប់ស្កាត់ គ្រប់ស្ថាននៃការរាតត្បាតជំងឺកូវីដ១៩ នៅកម្ពុជា នៅព្រឹកថ្ងៃទី២៦ ខែមីនា ឆ្នាំ២០២០នេះ លោកសាស្ដ្រាចារ្យ ម៉ម ប៊ុនហេង រដ្ឋមន្ដ្រីក្រសួងសុខាភិបាល បានបើកកិច្ចប្រជុំជាលើកទី១ ជាបន្ទាន់ របស់គណៈកម្មការអន្ដរក្រសួងដើម្បីប្រយុទ្ធនឹងជំងឺកូវីដ១៩ នៅទីស្ដីការក្រសួងសុខាភិបាល។ កិច្ចប្រជុំនៅព្រឹកនេះ គឺពិភាក្សាការងារលើគម្រោងផែនការមេ ក្នុងការប្រយុទ្ធនឹងជំងឺកូវីដ១៩ និងការងារមួយចំនួនទៀត ដើម្បីតាមដានស្ថានភាពរីករាលដាលបច្ចុប្បន្ននៃជំងឺកូវីដ១៩ ដែលកំពុងរីករាលដាលជាសកល តម្រូវឱ្យមានសកម្មភាពឆ្លើយតបបន្ទាន់ ទៅនឹងជំងឺនេះ តាមការវិវត្ដន៍នៃការរីករាលដាលនៃវីរុស។ រដ្ឋមន្ដ្រី ម៉ម ប៊ុនហេង បានថ្លែងថា កិច្ចប្រជុំរៀបចំផែនការមេនេះ ដើម្បីពិភាក្សាការងារជាមួយមន្ដ្រីស្ថាប័នពាក់ព័ន្ធទាំងអស់ ពីផែនការយុទ្ធសាស្ដ្រ ទប់ស្កាត់បើមានករណីកើនណាមួយអាចកើតមានឡើង។ ដូច្នេះកិច្ចពិភាក្សានេះ យើងនឹងជ្រើសយកចំនុចឯកភាពគ្នាមួយ សម្រាប់ធ្វើការអនុម័ត បន្ដអនុវត្ដការងារប្រយុទ្ធជំងឺកូវីដ១៩ ឱ្យកាន់តែមានប្រសិទ្ធិភាព។ សូមជម្រាបថា គណៈកម្មការប្រយុទ្ធនឹងជំងឺ COVID-19 រាជធានី-ខេត្ដនេះ បានបង្កើតឡើងបន្ទាប់ពីរាជរដ្ឋាភិបាលកម្ពុជា បានចេញសេចក្ដីសម្រេចកាលថ្ងៃទី១០ ខែមីនា ឆ្នាំ២០២០។ គិតត្រឹមយប់ថ្ងៃទី២៥ ខែមីនា ឆ្នាំ២០២០ ក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួន៥នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជាបានឡើងដល់៩៦នាក់ហើយ។ ប៉ុន្តែអ្វីដែលជាជោគជ័យរបស់ក្រុមគ្រូពេទ្យកម្ពុជានោះគឺចំនួនអ្នកជំងឺកូវីដ១៩ ដែលត្រូវបានព្យាបាលឱ្យជាសះស្បើយមានរហូតដល់១០នាក់ហើយ ក្នុងនោះមានជនជាតិខ្មែរ៨នាក់ និងជនបរទេស២នាក់។ បុរសជនជាតិចិន មកពីទីក្រុងវូហាន (ជាសះស្បើយហើយ) បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម (ជាសះស្បើយហើយ) បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទារកជនជាតិបារាំង អាយុ៤ខែ នៅរាជធានីភ្នំពេញ បុរសជនជាតិខ្មែរ នៅរាជធានីភ្នំពេញ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ បុរសជនជាតិខ្មែរ ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា បុរសជនជាតិខ្មែរ (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប បុរសជនជាតិខ្មែរ ២នាក់នៅរាជធានីភ្នំពេញ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ជនជាតិម៉ាឡេស៊ី៣នាក់ នៅខេត្តកែប បុរសជនជាតិខ្មែរ នៅខេត្តកោះកុង បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ជនជាតិម៉ាឡេស៊ី នៅខេត្តកំពត ជនជាតិម៉ាឡេស៊ី នៅខេត្តកំពត ជនជាតិខ្មែរ អាយុ៧១ឆ្នាំ នៅខេត្តត្បូងឃ្មុំ ជនជាតិខ្មែរ អាយុ៥២ឆ្នាំនៅខេត្តត្បូងឃ្មុំ។ ស្រ្តីអាយុ៣៥ឆ្នាំ ដែលឆ្លងពីប្តីរបស់គាត់ នៅខេត្តបាត់ដំបង ស្រ្តីអាយុ៤១ ដែលឆ្លងពីប្តីរបស់គាត់ នៅខេត្តបាត់ដំបង បុរសអាយុ៦០ឆ្នាំ នៅខេត្តកណ្តាល បុរសអាយុ៣៤ឆ្នាំ នៅសង្កាត់ច្បារអំពៅ រាជធានីភ្នំពេញ បុរសជនជាតិម៉ាឡេស៊ី អាយុ២៦ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម បុរសជនជាតិម៉ាឡេស៊ី អាយុ៣៤ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម បុរសជនជាតិម៉ាឡេស៊ី អាយុ៣៤ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម បុរសជនជាតិម៉ាឡេស៊ី អាយុ៥១ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម បុរសជនជាតិម៉ាឡេស៊ី អាយុ៤៨ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម បុរសជនជាតិម៉ាឡេស៊ី អាយុ៦២ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម។ ជនជាតិម៉ាឡេស៊ី អាយុ៣៩ឆ្នាំ ធ្វើការងារផ្សព្វផ្សាយសាសនា នោខេត្តកំពង់ចាម ជនជាតិខ្មែរ អាយុ៣៣ឆ្នាំ ដែលបានឆ្លងបន្តពីបុរសម្នាក់ដែលមានវិជ្ជមានកូវីដ១៩ ពេលវិលត្រឡប់ពីប្រទេសម៉ាឡេស៊ី ចូលមកកម្ពុជា បុរសខ្មែរអាយុ៤៨ឆ្នាំ នៅក្រុងបាង់ដំបង ខេត្តបាត់ដំបង ដែលត្រឡប់ពីបុណ្យសាសនានៅប្រទេសម៉ាឡេស៊ី បុរសខ្មែរអាយុ៣៨ឆ្នាំ នៅស្រុកមោងឫស្សី ខេត្តបាត់ដំបង ដែលត្រឡប់ពីបុណ្យសាសនានៅប្រទេសម៉ាឡេស៊ី។ អ្នកទេសចរជនជាតិបារាំង អាយុ៦៧ឆ្នាំ ដែលចូលទៅខេត្តព្រះសីហនុ អ្នកទេសចរជនជាតិបារាំង អាយុ៨០ឆ្នាំ ដែលចូលទៅនៅខេត្តព្រះសីហនុ។ ជនជាតិបារាំង២៩នាក់ ក្នុងនោះស្រ្តី១៧នាក់ មាន (អាយុ៤៤ឆ្នាំ ៥៩ឆ្នាំ ៦៦ឆ្នាំ ៦១ឆ្នាំ ៦៣ឆ្នាំ ៥២ឆ្នាំ ៦៦ឆ្នាំ ៥៩ឆ្នាំ ៦៣ឆ្នាំ ៧៦ឆ្នាំ ៦០ឆ្នាំ ៦៣ឆ្នាំ ៦៩ឆ្នាំ (២នាក់) និង៥៩ឆ្នាំ និងបុរស១២នាក់ មានអាយុ៦៦ឆ្នាំ ៥៧ឆ្នាំ ៧០ឆ្នាំ (២នាក់) ៦៣ឆ្នាំ(៣នាក់) ៥២ឆ្នាំ ៦៤ឆ្នាំ ៦២ឆ្នាំ ៦១ឆ្នាំ និង៥៨ឆ្នាំ។ ពួកគេស្នាក់នៅសណ្ឋាគារខេត្តព្រះសីហនុ ជនជាតិខ្មែរ អាយុ៣៩ឆ្នាំ ជាអ្នកនាំភ្ញៀវទេសចរបារាំងដើរកម្សាន្ត ជនជាតិខ្មែរអាយុ៣៣ឆ្នាំ ជាអ្នកនាំភ្ញៀវទេសចរបារាំងដើរកម្សាន្ត។ ជនជាតិខ្មែរ នៅខេត្តកំពង់ចាម។ ជនជាតិខ្មែរ នៅខេត្តកោះកុង។ ស្រ្តីជនជាតិបារាំង អាយុ២៨ឆ្នាំ ជាម្តាយទារកអាយុ៤ខែដែលឆ្លងកូវីដ១៩ នៅរាជធានីភ្នំពេញ។ បុរសជនជាតិអង់គ្លេស អាយុ៦១ឆ្នាំ ជាភ្ញៀវទេសចរតាមនាវា Viking Cruise Journey ស្រ្តីជនជាតិអង់គ្លេស អាយុ៩៧ឆ្នាំ ជាភ្ញៀវទេសចរតាមនាវា Viking Cruise Journey បុរសជនជាតិអាមេរិកាំង អាយុ៥៩ឆ្នាំ (ប្តី) ជាភ្ញៀវទេសចរតាមនាវា Viking Cruise Journey ស្រ្តីជនជាតិអាមេរិកាំង អាយុ៦២ឆ្នាំ (ប្រពន្ធ) ជាភ្ញៀវទេសចរតាមនាវា Viking Cruise Journey បុរសជនជាតិបារាំង អាយុ៦៤ឆ្នាំ អ្នកទេសចរនៅខេត្តព្រះសីហនុ ស្រ្តីជនជាតិបារាំង អាយុ៦០ឆ្នាំ ជាអ្នកទេសចរនៅខេត្តព្រះសីហនុ បុរសជនជាតិខ្មែរ អាយុ២៧ឆ្នាំ នៅរាជធានីភ្នំពេញ បុរសជនជាតិខ្មែឬ អាយុ៥៩ឆ្នាំ នៅខេត្តកណ្តាល ដែលឆ្លងពីបុរសម្នាក់ដែលត្រឡប់ពីម៉ាឡេស៊ី បុរសជនជាតិខ្មែរ អាយុ៣៧ឆ្នាំ នៅខេត្តសៀមរាប ដែលជាអ្នកបើកបរឱ្យក្រុមអ្នកទេសចរជនជាតិបារាំងនៅខេត្តព្រះសីហនុ៕ | 2020-03-26T17:44:00+07:00 | freshnewsasia.com | https://m.freshnewsasia.com/index.php/en/localnews/152719-2020-03-26-03-44-12.html |
4a76bb57-d314-4112-9d13-6383785880b8 | លោក ហេង រតនា នាំយកក្រមា ម៉ាស និងថវិកាប្រគល់ជូនមន្ត្រីជួរមុខក្នុងការប្រយុទ្ធនឹងជំងឺកូវីត១៩ នៅស្រុកលើកដែក | អនុវត្តន៍តាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានណែនាំឲ្យក្រុមការងារថ្នាក់កណ្តាល ចុះចែកជូននូវក្រមា និងសម្ភារសម្រាប់បង្ការទប់ស្កាត់ជំងឺកូវីដ១៩ ជូនដល់រដ្ឋបាលថ្នាក់ក្រោមជាតិនោះ, នៅព្រឹកថ្ងៃទី២៦ ខែមីនា ឆ្នាំ២០២០នេះ លោក ហេង រតនា ប្រតិភូរាជរដ្ឋាភិបាលទទួលបន្ទុកជាអគ្គនាយកស៊ីម៉ាក់ និងជាប្រធានក្រុមការងាររាជរដ្ឋាភិបាលជួយស្រុកលើកដែក ខេត្តកណ្តាល បាននាំយកអំណោយរបស់លោកឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងលោកស្រី ឃួន សុដារី អនុប្រធានទី២នៃរដ្ឋសភា រួមមានក្រមា ១៣០០ និងម៉ាស១៥០០ ជូនមន្ត្រីជួរមុខក្នុងការប្រយុទ្ធនឹងជំងឺកូវីត១៩ ក្នុងនោះមានផ្តល់ថវិកាចំនួន៦លានរៀលផងដែរ។ ការប្រគល់ជូននូវសម្ភារបង្ការទប់ស្កាត់ជំងឺកូវីដ១៩ នេះធ្វើឡើងដើម្បីរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងការរីករាលដាលនៃជំងឺកូវីដ១៩ ដែលកំពុងកើនឡើងជាបន្តបន្ទាប់ ហើយដើម្បីឲ្យក្បាលម៉ាស៊ីដឹកនាំស្រុកដែលរួមមាន អភិបាលស្រុក កម្លាំងប្រដាប់អាវុធទាំង៣ និងថ្នាក់ដឹកនាំយុវជនផងដែរ យកទៅប្រើប្រាស់អប់រំ ផ្សព្វផ្សាយដល់បងប្អូនប្រជាពលរដ្ឋមូលដ្ឋាន។ ថ្លែងក្នុងឱកាសនោះ លោក ហេង រតនា បានណែនាំដល់បងប្អូនជាក្បាលម៉ាស៊ីនស្រុក ត្រូវឈរលើស្មារតី និងទស្សនៈ អនុវត្តម៉ឺងម៉ាត់នៃវិធានការបង្ការជំងឺកូវីត១៩ របស់រាជរដ្ឋាភិបាល និងគោលការណ៍កំណត់ថា យើងមិនអាចបញ្ឈប់ការឆ្លងវីរុស ដោយសារភាពភ័យខ្លាច ដោយការគ្មានវិន័យសណ្តាប់ធ្នាប់ ដោយការគ្មានច្បាប់ទម្លាប់ល្អនោះទេ តែយើងអាចបញ្ឈប់ការឆ្លងវីរុសដោយសារភាពវៃឆ្លាត ដោយមានវិន័យសណ្តាប់ធ្នាប់ម៉ឺងម៉ាត់ មានច្បាប់និងនីតិវិធីរឹងមាំ និងជាពិសេសមានការចូលរួម និងលះបង់ចេញពីបុគ្គលម្នាក់ ក្រុមគ្រួសារមួយ អង្គភាពមួយ សហគមន៍មួយ និងសង្គមជាតិមួយ អាចប្រយុទ្ធនឹងមេរោគកូវីតន ១៩ ប្រកបដោយជោគជ័យបាន។ នេះជាសង្គ្រាមអនាម័យ ល្អ តាមលក្ខណៈបច្ចេកទេសកំណត់ ក្នុងការការពារខ្លួន ការពារគ្រួសារខ្លួន ការពារសហគមន៍ខ្លួន ការពារអង្គភាពខ្លួន និងការពារសង្គមជាតិខ្លួន ប្រយុទ្ធនឹងមេរោគរាត្បាតកូវីត១៩។ លោកបានណែនាំដល់អាជ្ញាធរ ខិតខំគ្រប់គ្រងនូវបងប្អូនពលករ ដែលទើបត្រឡប់មកពីក្រៅប្រទេសឲ្យបានល្អ ដោយតម្រូវឲ្យដាក់ខ្លួនឯង ឲ្យនៅដាច់ដោយឡែករយៈពេល១៤ថ្ងៃ ដើម្បីតាមដានសុខភាព ប្រសិនបើមានការសង្ស័យត្រូវរាយការណ៍ ដល់អាជ្ញាធរមានសមត្ថកិច្ច និងមន្ត្រីសុខាភិបាល។ ជាមួយគ្នានេះ ត្រូវណែនាំដល់បងប្អូនពលរដ្ឋបើមិនចាំបាច់ កុំចេញពីផ្ទះ៕ | 2020-03-26T17:10:00+07:00 | freshnewsasia.com | https://m.freshnewsasia.com/index.php/en/localnews/152717-2020-03-26-03-10-37.html |
29ed9083-2054-41d8-923e-45541d0c501a | វិធីមានប្រសិទ្ធភាពបំផុត ក្នុងការពារកូនមិនឲ្យដើរទៅលេងផ្ទះគេ ខ្លាចឆ្លងជំងឺកូវីដ | ជំងឺរលាកសួតប្រភេទថ្មី ដែលបង្កដោយវីរុសកូវីដ១៩ បានឆ្លងរីករាលជាង១០០ប្រទេស ក្នុងកម្ពុជាយើងមានអ្នកឆ្លងចំនួន៩៦នាក់ និងជាសះស្បើយ១០នាក់ ។ ជាមួយគ្នានេះដែរ ក្រសួងសុខាភិបាល បានចេញសេចក្តីណែនាំជាច្រើនដល់ពលរដ្ឋខ្មែរជាហូរហែ ដើម្បីបង្ការខ្លួនមិនឲ្យឆ្លងជំងឺនេះ។ ដោយឡែក បុរសម្នាក់នេះ បានប្រើវិធីប្លែកខុសក្រសួងសុខាភិបាល ណែនាំ ដោយចាប់កូនប្រុសកោរពីមុខដល់ក្រោយ ទុកតែកៀនៗសងខាង ឲ្យកូនមានចិត្តខ្មាសគេ មិនហ៊ានដើរទៅលេងផ្ទះ ដើម្បីបង្ការកូនកុំឲ្យឆ្លងជំងឺកូវីដ។ យោងតាមគណនីហ្វេសប៊ុក Kheav Narun ដែលបង្ហោះភាពឪពុកចាប់កូនកោរសក់ កាលពី២០ម៉ោងមុន ភ្ជាប់ជាមួយនឹងសំណេថា « ទឹកចិត្តឳពុក គំនិតវ័យឆ្លាត ខ្លាចកូនដើរលេងផ្ទះគេ ចាប់កូនកោរសក់ ឲ្យខ្មាស់គេដើម្បីកុំឲ្យកូនដើរ ការពារកូវីត»៕ | 2020-03-26T16:43:53+07:00 | kbnnews.com | https://kbn.news/archives/155831 |
8967959b-ec6a-4913-9c57-b1615f16c1ef | អាជ្ញាធរ និងកម្លាំងសមត្ថកិច្ច បន្តការងារផ្សព្វផ្សាយសារអប់រំស្តីពីវិធានការបន្ទាន់ បង្ការជំងឺកូវីដ១៩ នៅទូទាំងខេត្តកំពង់ចាម | តាមការចង្អុលណែនាំរបស់នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ, លោកឧត្តមសេនីយ៍ទោ ឯម កុសល ស្នងការនគរបាលខេត្តកំពង់ចាម បានដាក់នូវបទបញ្ជាឲ្យកម្លាំងអធិការដ្ឋាននគរបាលទាំង១០ស្រុក-ក្រុង ចុះអនុវត្តផ្សព្វផ្សាយ គ្រប់មធ្យោបាយ និងគ្រប់រូបភាព ដល់ប្រជាពលរដ្ឋនៅតាមមូលដ្ឋានរបស់ខ្លួន ឲ្យមានការយល់ដឹងខ្ពស់ ចំពោះវិធានការ បង្ការ និងទប់ស្កាត់ ការរីករាលដាលវីរុស COVID-19 និងនិតីវិធីដាក់ឲ្យនៅដាច់ដោយឡែក រយៈពេល១៤ថ្ងៃ ជាលក្ខណៈបុគ្គល និងរាយការណ៍ជាបន្ទាន់ករណីសង្ស័យថា មានផ្ទុកវីរុស COVID-19 មកគ្រប់មន្ទីរ អង្គភាពដែលពាក់ព័ន្ធ។ វិធានការនេះត្រូវបានចាត់ទុកថា ជាវិធានការចុះផ្សព្វផ្សាយដល់គោលដៅ ពោលគឺតាមខ្នងផ្ទះរបស់ប្រជាពលរដ្ឋតែម្តង ដើម្បីឲ្យពួកគាត់បានយល់ដឹង និងចេះបង្ការការពារខ្លួន ពីជំងឺកូវីដ១៩ ដែលកំពុងរីករាលដាល់នៅបណ្តាលទូទាំងសាកលលោក រួមទាំងកម្ពុជាផងដែរ។ សូមជម្រាបថា ដើម្បីរួមគ្នាបង្ការទប់ស្កាត់ ការរីករាលដាលជំងឺ Covid-19 នៅប្រទេសកម្ពុជា ក្រសួងសុខាភិបាល នៅថ្ងៃទី២៤ ខែមីនា ឆ្នាំ២០២០នេះ បានបញ្ចេញសារអប់រំជាអាទិភាពសំខាន់ៗចំនួន៤ សម្រាប់បងប្អូនប្រជាពលរដ្ឋអនុវត្តន៍។ អ្នកមកពីបរទេស សូមនៅតែក្នុងផ្ទះក្នុងរយៈពេល១៤ថ្ងៃ ដើម្បីការពារការឆ្លងជំងឺកូវីដ១៩ ចាប់ពីថ្ងៃចូលមកប្រទេសកម្ពុជាវិញ។ ប្រសិនបើលោកអ្នក មានរោគសញ្ញាយ៉ាងតិចមួយ ក្នុងចំណោមសញ្ញាដូចជា៖ គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា សូមទាក់ទងលេខទូរស័ព្ទ ១១៥ជាបន្ទាន់។ ប្រសិនបើលោកអ្នក មានរោគសញ្ញាយ៉ាងតិចមួយក្នុងចំណោមសញ្ញាដូចជា គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា ក្នុងអំឡុងពេល១៤ថ្ងៃ មុនចេញរោគសញ្ញា សូមទាក់ទងទូរស័ព្ទ១១៥ជាបន្ទាន់។ ប្រសិនបើលោកអ្នកបានប៉ះពាល់ ឬមានប្រវត្តិប៉ះពាល់ជាមួយអ្នកជំងឺកូវីដ១៩ ដែលបញ្ជាក់ពីមន្ទីរពិសោធន៍ថាវិជ្ជមាន សូមទាក់ទងទូរស័ព្ទលេខ១១៥ ជាបន្ទាន់ ដើម្បីទទួលការពិភាក្សា យោបល់ថែទាំសុខភាព៕ | 2020-03-26T15:37:00+07:00 | freshnewsasia.com | https://m.freshnewsasia.com/index.php/en/localnews/152709-2020-03-26-01-37-23.html |
9318f725-de0f-479b-8370-a5facd2e086f | បិទភូមិមែន ! មេឃុំសេដា និងឃុំប៉ាតេ សម្រេចបិទភូមិចំនួន៧ ដើម្បីទប់ស្កាត់ជំងឺកូវីដ១៩ | ភូមិចំនួន៧ នៅមេឃុំសេដា និងមេឃុំប៉ាតេ ត្រូវអាជ្ញាធរសម្រេចបិទមិនឲ្យប្រជាពលរដ្ឋ មិនស្គាល់មុខចេញចូលនោះឡើយ ដើម្បីទប់ស្កាត់ការរីករាលដាលជំងឺកូវីដ១៩ ។ មេឃុំទាំង២ខាងលើ បញ្ជាក់ថា ការសម្រេចបិទភូមិនេះ បានធ្វើឡើងតាមសេចក្ដីណែនាំរបស់ក្រសួងសុខាភិបាល និងតាមការស្នើរបស់ប្រជាពលរដ្ឋក្នុងភូមិនោះតែម្ដង។ លោកអង ប៊ុនធៀង មេឃុំសេដា បានប្រាប់បណ្តាញសារព័ត៌មានក្នុងស្រុកនៅរសៀលថ្ងៃទី២៦ ខែមីនា ឆ្នាំ២០២០ នេះ ថា ការបានសម្រេចបិទចំនួន៣ភូមិ គឺភូមិប៉ម ភូមិថ្មី និងភូមិឡិក កាលពីរសៀលថ្ងៃទី២៦ ខែមីនា ឆ្នាំ២០២០ ហើយការបិទនេះ កុំឲ្យភ្ញៀវចេញចូលច្រើនពេក ព្រោះការចម្លងជំងឺយើងមើលមិនឃើញនោះទេ។ ចំណែកភូមិធំៗ ដូចជាភូមិប៉ាទាត់ ភូមិសាមុត្រលើ ភូមិសាមុត្រក្រោម ជាប់នៅផ្លូវធំ មិនមានការបិទទេ មានរថយន្តចរាចរចេញចូលធម្មតា។ ដោយឡែក លោកឆាយ ធី មេឃុំប៉ាតេ បានបញ្ជាក់ដែរថា ការបិទចំនួន៤ភូមិ គឺភូមិគងធំ ភូមិគងយុក ភូមិប្លង់ និងភូមិប្អរ ហើយការសម្រេចបិទនេះ ដើម្បីបង្ការអ្នកចម្ងាយ ហើយយើងត្រួតពិនិត្យអ្នកដំណើរ ជាពិសេសអ្នកមកពីថៃតែម្ដង។ ការបិទនេះ ធ្វើតាមសេចក្ដីណែនាំរបស់ក្រសួងសុខាភិបាល ដែលកន្លងមកបិទការជួបជុំបែបសាសនាគ្រប់ប្រភេទទាំងអស់នៅទូទាំងប្រទេស ហើយឃុំរបស់លោកបានអនុវត្តរួចហើយ ចំណែកពិធីមង្គលការ ក៏បានឯកភាពគ្នារួចហើយ ។ តែការបិទនេះ មិនមែនបិទចរាចរទាំងស្រុងនោះទេ នៅតែចេញចូលបាន គ្រាន់តែរឹតបន្តឹងការត្រួតពិនិត្យមើលអ្នកដំណើរថា តើគាត់មកពីណា ពីចម្ងាយ ឬមុខប្លែកអីជាដើម យើងសួរនាំគាត់ មិនឲ្យគាត់ចូលឃុំ ដើម្បីបង្ការការឆ្លងជំងឺកូវីដ៕ | 2020-03-26T15:19:11+07:00 | kbnnews.com | https://kbn.news/archives/155821 |
52e4d028-7427-4af8-81f1-ac6bba11e5ff | ពលរដ្ឋ៤នាក់ នៅឃុំត្រើយស្លា ទើបត្រឡប់មកពីថៃ សង្ស័យផ្ទុកវីរុសកូវីដ-១៩ (មានវីដេអូ) | ខេត្តកណ្តាល ៖ ពលរដ្ឋចំនួន៤នាក់ ក្នុងចំណោម១៩នាក់ នៅភូមិថ្កុល (ចំណុចពាមសូរ) ឃុំត្រើយស្លា ស្រុកស្អាង ដែលទើបវិញត្រឡប់មកពីធ្វើពលករនៅប្រទេសថៃ ត្រូវបានសង្ស័យថា មានផ្ទុកជម្ងឺកូវីដ១៩ ហើយត្រូវបានដាក់ឲ្យនៅដាច់ដោយឡែក នៅក្នុងមណ្ឌលសុខភាពឃុំត្រើយស្លា ។ នៅព្រឹកថ្ងៃទី២៥ ខែមីនា ឆ្នាំ២០២០ ម្សិលមិញ លោក ឈឿន សុចិត្ត ស្នងការនគរបាលខេត្ត និងលោកស្នងការរងបានអញ្ជើញចុះមកពិនិត្យ ហើយបានសហការជាមួយអាជ្ញាធរស្រុក ឃុំ និងក្រុមគ្រូពេទ្យ នៃមណ្ឌលសុខភាពត្រើយស្លា ចាត់ចែរថយន្តសាមុយមន្ទីរពេទ្យបង្អែកស្រុកស្អាង និងរថយន្តសាមុយមណ្ឌលសុខភាពតាលន់ ដឹកពលរដ្ឋ៤នាក់ (ស្រី៣នាក់) ដែលសង្ស័យផ្ទុកជំងឺកូវីដនេះ បញ្ជូនទៅមន្ទីរសុខាភិបាលខេត្ត ដើម្បីយកសំណាកទៅពិនិត្យឲ្យច្បាស់លាស់ ។ ដោយឡែកមនុស្ស១៥នាក់ទៀត ដែលទើបត្រឡប់មកពីប្រទេសថៃដែរនោះ ក៏ត្រូវបានបញ្ជូនទៅវិទ្យាល័យ ហ៊ុន សែន តាខ្មៅ ដែលជាគោលដៅត្រៀមទុករបស់រដ្ឋបាលខេត្ត ឲ្យនៅដាច់ដោយឡែករយៈពេល១៤ថ្ងៃសិន ។ លោកស្នងការនគរបាលខេត្តកណ្តាល បានឲ្យដឹងថា បន្ទាប់ពីមានពលករជាច្រើននាក់វិលត្រឡប់មកកម្ពុជាវិញ គ្រាដែលភាគីថៃបិទច្រកទ្វារព្រំដែន ។ លោកបានឲ្យលោកអធិការតាមបណ្តាស្រុក ជាពិសេសនគរបាលប៉ុស្តិ៍ចុះធ្វើបច្ចុប្បន្នភាព រកបងប្អូនប្រជាពលរដ្ឋ ដែលទើបវិលត្រឡប់មកពីធ្វើពលករនៅប្រទេសថៃ ដើម្បីនាំពួកគាត់ទៅពិនិត្យសុខភាព ក្នុងគោលបំណងបង្ការ ទប់ស្កាត់ការរីករាលដាលជំងឺកូវីដ១៩ ។ បន្ទាប់ពីធ្វើការស្រាវជ្រាវតាមភូមិនីមួយៗ នគរបាលប៉ុស្តិ៍រដ្ឋបាលត្រើយស្លា បានរកឃើញមនុស្សចំនួន១៩នាក់ នៅភូមិថ្កុល (ចំណុចពាមសូរ) ដែលទើបវិលត្រឡប់ពីប្រទេសថៃ ហើយក្នុង១៩នាក់នោះ គឺមាន៤នាក់សង្ស័យផ្ទុកជំងឺកូវីដ១៩ ក៏សម្រេចនាំយកទៅស្នាក់នៅក្នុងមណ្ឌលសុខភាពឃុំត្រើយស្លាមួយយប់ ។ ដោយឡែកមនុស្ស១៥នាក់ដែលរស់នៅក្នុងភូមិជាមួយទើបវិញត្រឡប់ពីប្រទេសថៃដែរនោះ ក៏ត្រូវបានបញ្ជូនទៅកាន់វិទ្យាល័យ ហ៊ុន សែនតាខ្មៅ ដើម្បីដាក់ឲ្យនៅដាច់ដោយឡែករយៈពេល១៤ថ្ងៃ ៕ ខាងក្រោមនេះ ជាសកម្មភាពក្រុមគ្រូពេទ្យយករថយន្តសាមុយ ទៅដឹកពលរដ្ឋទាំង៤នាក់ នៅឃុំត្រើយសា្ល ដែលសង្ស័យផ្ទុកជំងឺកូវីដ យកពិនិត្យសំណាក ៖ | 2020-03-26T14:06:45+07:00 | kbnnews.com | https://kbn.news/archives/155801 |
f3201e69-237d-43f4-8a6d-00abd741c27a | ចិន នឹងជួយកម្ពុជាយកឈ្នះជំងឺកូវីដ១៩ ឲ្យទាល់តែបាន… | ភ្នំពេញ ៖ រដ្ឋាភិបាលចិន បានប្រកាសថា នឹងប្រឹងប្រែងជួយកម្ពុជាគ្រប់យ៉ាង ដើម្បីប្រយុទ្ធប្រឆាំងទប់ស្កាត់ការរីករាលដាលវីរុស កូវីដ១៩ និងជួយកម្ពុជាយកឈ្នះជំងឺរាតត្បាត កូវីដ១៩ ឲ្យទាល់តែបាន ព្រោះតែកម្ពុជាបាន បង្ហាញការគាំទ្រដល់រដ្ឋាភិបាលចិនក្នុងគ្រាប្រយុទ្ធប្រឆាំងនឹងវីរុស COVID-19 ដ៏លំបាកកន្លងមក។ លោក Geng Shuang អ្នកនាំពាក្យក្រសួងការបរទេសចិន បានអះអាងបែបនេះនៅក្នុងសន្និសីទកាសែត កាលពីថ្ងៃទី២៣ មីនា នៅទីក្រុងប៉េកាំង។ លោក Geng Shuang បានបញ្ជាក់ដែរថា៖«ឥឡូវនេះកម្ពុជា កំពុងប្រឈមមុខនឹងការទប់ស្កាត់វីរុសកូវីដ១៩ ដ៏កាចសាហាវ។ ដូច្នេះវាមិនត្រឹមតែ អាចនិយាយបានថា ចិននឹងធ្វើអ្វីគ្រប់យ៉ាងដើម្បីជួយកម្ពុជាទេ ហើយក៏មិនគ្រាន់តែជាតំណាងនៃទំនាក់ទំនងទ្វេភាគីពិសេសដែរ ប៉ុន្តែវាពិតជាសាកសមណាស់ សម្រាប់មិត្តភាពដែកថែបនៅក្នុងសហគមន៍វាសនារួមគ្នាតែមួយ។ ចិននឹងបន្តធ្វើការរួមគ្នាជាមួយកម្ពុជា ដើម្បីយកឈ្នះលើការរាតត្បាតនៃវីរុសកូវីដ១៩ នេះជាពិសេស រួមចំណែកដល់សន្តិសុខសុខភាពសាធារណៈក្នុងតំបន់ទៀតផង»។ រដ្ឋាភិបាលចិនបានបញ្ជូនក្រុមអ្នកជំនាញផ្នែកវេជ្ជសាស្ត្រ ៧ នាក់មកដល់កម្ពុជា កាលពីព្រឹកថ្ងៃទី២៣ មីនា ២០២០ ជាមួយនឹងជំនួយជាសម្ភារបរិក្ខារពេទ្យ ជាច្រើនរួមមានឧបករណ៍ធ្វើតេស្ត, ឧបករណ៍ដកដង្ហើម N95, របាំងវះកាត់, ឯកសណ្ឋានដែលធន់នឹងអង្គធាតុរាវ និង អាវធំសម្រាប់វះកាត់ជាដើមដើម្បីជួយប្រទេសកម្ពុជា ក្នុងការប្រយុទ្ធប្រឆាំងនៃការផ្ទុះឡើងជំងឺ កូវីដ១៩។ កាលពីដើមខែកុម្ភៈ ឆ្នាំ ២០២០ សម្ដេចនាយករដ្ឋមន្ត្រី ហ៊ុន សែន បានអញ្ជើញបំពេញទស្សនកិច្ចរយៈពេលខ្លីនៅប្រទេសចិន ខណៈមេរោគកូវីដ១៩ បានវាយប្រហារយ៉ាងខ្លាំងនៅទីក្រុងវូហាន ក្នុងគោលបំណងបង្ហាញនូវសាមគ្គីភាពជាមួយរដ្ឋាភិបាលចិន ក៏ដូចជាប្រជាជនចិន នៅក្នុងគ្រាលំបាកនិងពង្រឹងនូវស្មារតីនិងជំនឿចិត្ត សម្រាប់ប្រជាពលរដ្ឋនិងនិស្សិតកម្ពុជារស់នៅនិងសិក្សានៅប្រទេសចិន ដើម្បីលើកទឹកចិត្តពួកគេឲ្យបន្តស្នាក់នៅតស៊ូជាមួយប្រជាពលរដ្ឋចិន ៕ | 2020-03-26T10:18:59+07:00 | kbnnews.com | https://kbn.news/archives/155748 |
0a18a9d7-4622-477d-aebc-eafd95c490d7 | កាន់តែរំភើប ! អ្នកជំងឺកូវីដ១០នាក់ បានជាសះស្បើយ | រាជធានីភ្នំពេញ ៖ គិតត្រឹមម៉ោង៩ និង៣០នាទីយប់ ថ្ងៃទី២៥ ខែមីនា ឆ្នាំ២០២០ កម្ពុជាយើងរកឃើញអ្នកជំងឺ សរុបទាំងអស់ចំនួន៩៦ករណី ហើយក្នុងនោះ ក្រុមគ្រូពេទ្យខ្មែរបានខិតខំប្រឹងប្រែព្យាបាល រហូតបានជាសះស្បើយ ចំនួន១០នាក់ អនុញ្ញាតឲ្យវិលត្រឡប់ទៅផ្ទះ និងស្រុកកំណើតវិញ។ យោងតាមហ្វេសប៊ុកផេកនាយកដ្ឋានប្រយុទ្ធនឹងជំងឺឆ្លង CDC បានបង្ហោះកាលពី១០ម៉ោងមុន មានខ្លឹមសារថា « រហូតម៉ោង ៩:៣០យប់ ថ្ងៃទី២៥ មីនា ២០២០ យើងរកឃើញអ្នកជំងឺ COVID-19 ៥នាក់ (បារាំង២ ខ្មែរ៣) សរុបទាំងអស់ប្រទេសយើងមានចំនួន៩៦ករណី និង យើងបានព្យាបាលជាសះស្បើយចំនួន៤នាក់ទៀត ស្លាប់គ្មាន សូមអានតារាងខាងក្រោម។ យើងពុំទាន់រកឃើញភ័ស្តុតាងបញ្ជាក់ថា មានការឆ្លងក្នុងសហគមន៍នៅឡើយទេ តែលទ្ធភាពនឹងអាចកើតមានឡើង ។ ព័ត៌មានបន្ថែមសូមទាក់ទងលេខ១១៥»។ សូមបញ្ជាក់ថា នៅយប់ថ្ងៃអង្គារ ទី២៤ ខែមីនា ឆ្នាំ២០២០ ក្រសួងសុខាភិបាល នៃព្រះរាជាណាចក្រកម្ពុជា បានប្រកាសឱ្យដឹងថា ខ្លួនបានរកឃើញអ្នកឆ្លងជំងឺកូវីដ១៩ ចំនួន៤នាក់បន្ថែមទៀត ធ្វើឱ្យកើនឡើងសរុប៩១នាក់ហើយ ក្នុងនោះចំនួន៦នាក់ ត្រូវបានក្រុមគ្រូពេទ្យជំនាញព្យាបាលបានជាសះស្បើយ។ គ្រូពេទ្យជំនាញខ្មែរធ្វើការព្យាបាលបានចំនួន៦នាក់ហើយ គឺមានបុរសជាជាតិចិនម្នាក់ នៅខេត្តព្រះសីហនុ , ស្រ្តីជនជាតិអង់គ្លេស នៅរាជធានីភ្នំពេញ, បុរសខ្មែរ២នាក់ នៅខេត្តបាត់ដំបង និង២នាក់ទៀត នៅខេត្តត្បូងឃ្មុំ ៕ | 2020-03-26T09:22:11+07:00 | kbnnews.com | https://kbn.news/archives/155743 |
f976403d-be6f-4de9-a322-965bd55c0a04 | សម្ដេចស ខេង៖ ប្រសិនចំនួនអ្នកឆ្លង COVID-19 កាន់តែកើនឡើង ជៀសមិនផុតពីការដាក់ប្រទេសក្នុងគ្រាអាសន្ន… | ក្រោយបញ្ចប់ជំនួបសំណេះសំណាលជាមួយមន្ដ្រីរាជការនៅខេត្តបាត់ដំបង នៅរសៀលថ្ងៃទី២៥ ខែមីនា ឆ្នាំ២០២០ សម្ដេចស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ បានថ្លែងថា ប្រសិនបើចំនួនអ្នកឆ្លងជំងឺ COVID-19 នៅតែបន្ដកើនឡើង ជៀសមិនផុតពីការដាក់ប្រទេសកម្ពុជា ក្នុងគ្រាអាសន្ននោះទេ។ សម្ដេចស ខេង នៅ ថ្លែងយ៉ាងដូច្នេះថា៖ «មកដល់ពេលនេះ គឺមិនទាន់មានទេ (ដាក់ប្រទេសក្នុងគ្រាមានអាសន្ន) ប៉ុន្ដែសម្ដេចតេជោ លោកមានប្រសាសន៍ថា កំពុងពិចារណា ខ្ញុំគិតថាប្រសិនណាជាស្ថានភាព វាកាន់តែរីកចំនួនអ្នកផ្ទុកមេរោគ COVID-19នេះ គឺជៀសមិនផុតទេ ប៉ុន្ដែក្នុងស្ថានភាពបច្ចុប្បន្នក្នុងកម្រិតប៉ុណ្ណឹង ប្រហែលជាមិនទាន់មានទេ… »។ ជាមួយគ្នានេះសម្ដេច ស ខេង បានគូសបញ្ជាក់ថា រហូតមកដល់ពេលនេះ តាមតួលេខដែលសម្ដេចទទួលបានពីអគ្គស្នងការនគរបាលជាតិ ចំនួនពលករខ្មែរដែលបានចាកចេញពីប្រទេសថៃ មានចំនួនប្រមាណ២១,០០០នាក់ ក្រោយប្រទេសនេះ បានប្រកាសបិទព្រំដែនបណ្ដោះអាសន្នជាមួយកម្ពុជា ហើយសម្ដេចក៏បានណែនាំឲ្យអភិបាលរាជធានី-ខេត្តទាំង២៥ ត្រូវធ្វើការស្រង់បញ្ជីចំនួនពលករ ដែលត្រឡប់មកពីប្រទេសថៃ ឲ្យបានច្បាស់លាស់។ សូមជម្រាបថា ក្នុងឱកាសជួបសំណេះសំណាលជាមួយគ្រូពេទ្យស្ម័គ្រចិត្តសម្តេចតេជោប្រយុទ្ធប្រឆាំងនឹងជំងឺកូវីដ១៩ ប្រមាណ៤០០នាក់ នៅព្រឹកថ្ងៃទី២៥ ខែមីនា ឆ្នាំ២០២០ នៅវិមានសន្តិភាព សម្ដេចនាយករដ្ឋមន្ត្រីហ៊ុន សែន បានថ្លែងថា សម្ដេចកំពុងពិចារណា ក្នុងការទូលថ្វាយសូមព្រះរាជានុញ្ញាត ព្រះករុណា ព្រះបាទ សម្តេចព្រះ បរមនាថ នរោត្តម សីហមុនី ព្រះមហាក្សត្រកម្ពុជា ដើម្បីដាក់ប្រទេសឲ្យស្ថិតនៅក្នុងគ្រាមានអាសន្ន ខណៈដែលជំងឺកូវីដ១៩ កំពុងរីករាលដាល នៅក្នុងប្រទេសកម្ពុជា។ សម្តេចហ៊ុន សែន បានបញ្ជាក់បន្ថែមថា ការដាក់ប្រទេសក្នុងគ្រាមានអាសន្ន ដែលរងផលប៉ះពាល់ដោយជំងឺកូវីដ១៩នេះ មានប្រទេសដទៃបានធ្វើរួចហើយ ដូចជាប្រទេសថៃ ប្រទេសឥណ្ឌា ក៏បានប្រកាសរួចហើយដែរ ហើយសម្តេចកំពុងឲ្យមានការសិក្សាអំពីវិសាលភាព នៃការដាក់ប្រទេសក្នុងគ្រាមានអាសន្ននេះ៕ | 2020-03-26T09:09:10+07:00 | kbnnews.com | https://kbn.news/archives/155736 |
8962afb1-aaf7-4057-9ec1-1f2bd3d95ad1 | ព្រះមហាក្សត្រ ជូនពរសម្តេច ហ៊ុន សែន ទទួលបានជោគជ័យ ក្នុងបេសកកម្មប្រយុទ្ធជាមួយជំងឺកូវីដ-19 | យោងតាមហ្វេសប៊ុកផេក Royal du Cambodge ដែលបានបង្ហោះកាលពី១០ម៉ោងមុន មានខ្លឹមសារថា« ខ្ញុំសូមជូនពរ សម្តេចអគ្គមហាសេនាបតីតេជោ ព្រមទាំងសមាជិក សមាជិកាទាំងអស់ នៃរាជរដ្ឋាភិបាលកម្ពុជា ទទួលបានជោគជ័យក្នុងបេសកកម្មដ៏ថ្លៃថ្លា ( ការបង្ការ និងទប់ស្កាត់ការរាលដាលនៃជំងឺ COVID-19 ) ជូនប្រជាជាតិកម្ពុជា ។ ព្រះរាជសារ នៃព្រះករុណាជាអម្ចាស់ជីវិតលើត្បូង ព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា ជាទីគោរពសក្ការៈដ៏ខ្ពង់ខ្ពស់បំផុត ថ្ងៃទី១៩ ខែមីនា ឆ្នាំ២០២០»៕ សូមបញ្ជាក់ថា គិតត្រឹមយប់ថ្ងៃទី២៥ ខែមីនា ឆ្នាំ២០២០ ក្រសួងសុខាភិបាល នៃព្រះរាជាណាចក្រកម្ពុជា បានប្រកាសរកឃើញអ្នកឆ្លងជំងឺកូវីដ១៩ (COVID-19) ថ្មីចំនួន៥នាក់បន្ថែមទៀត ដែលធ្វើឱ្យចំនួនអ្នកឆ្លងសរុបនៅក្នុងប្រទេសកម្ពុជា បានកើនដល់៩៦នាក់ហើយ ៕ | 2020-03-26T08:43:36+07:00 | kbnnews.com | https://kbn.news/archives/155733 |
e7da7388-bae5-4921-bed7-95f36156c7e0 | គ្រូពេទ្យឯកទេសយោធាចិន ជំនាញបង្ការនិងទប់ស្កាត់ជំងឺកូវីដ១៩ ចំនួន៤នាក់ មកជួយបង្រៀនដល់ពេទ្យយោធាកម្ពុជា | មន្ត្រីយោធានៅក្រសួងការពារជាតិ បានបញ្ជាក់ប្រាប់បណ្តាញព័ត៌មាន Fresh News នៅថ្ងៃទី២៥ ខែមីនា ឆ្នាំ២០២០នេះថា គ្រូពេទ្យឯកទេសយោធាចិនជំនាញបង្ការ និងទប់ស្កាត់ជំងឺកូវីដ១៩ ចំនួន៤នាក់ ក្នុងនោះមានពេទ្យស្ត្រីម្នាក់ បានមកដល់កម្ពុជា ដើម្បីជួយបង្រៀនដល់ពេទ្យយោធាកម្ពុជា។ មន្ត្រីយោធាក្រសួងការពារជាតិដដែលរូបនេះ បានបញ្ជាក់ទៀតថា គ្រូពេទ្យឯកទេសយោធាចិនទាំង៤នាក់ បានមកដល់កម្ពុជា នៅយប់ថ្ងៃទី២៤ ខែមីនា ឆ្នាំ២០២០ ដែលដឹកនាំដោយលោក Jiang Jiafu ជាប្រធានក្រុម ហើយមកកម្ពុជា ដើម្បីជួយបង្រៀនដល់ក្រុមពេទ្យយោធានៃកងយោធពលខេមរភូមិន្ទ (ខភម) នៅតាមបណ្តាកងឯកភាព របស់ខ.ភ.ម។ មន្ត្រីយោធាបានឲ្យដឹងផងដែរថា តាមកម្មវីធីគ្រោងទុកនៅថ្ងៃទី២៦ ខែមីនា ឆ្នាំ២០២០ គ្រូពេទ្យឯកទេសយោធាចិនទាំង៤នាក់ នឹងចូលជួបសំណេះសំណាលជាមួយ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ ហើយនៅថ្ងៃទី២៧ ខែ មីនា ឆ្នាំ២០២០ គ្រូពេទ្យឯកទេសយោធាចិន នឹងចូលរួមបើកវគ្គ ហ្វឹកហ្វឺននៅមន្ទីរពេទ្យព្រះកេតុមាលា។ សូមជម្រាបថា កាលពីព្រឹកថ្ងៃទី២៣ ខែមីនា ឆ្នាំ២០២០ ក្រុមគ្រូពេទ្យជំនាញរបស់ចិនចំនួន៧នាក់ផ្សេងទៀត ដែលមានបទពិសោធខ្ពស់ក្នុងការព្យាបាលកូវីដ១៩ បានមកដល់ប្រទេសកម្ពុជា ដើម្បីចែករំលែកបទពិសោធន៍ក្នុងការព្យាបាលជំងឺកូវីដ១៩ ។ លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល រួមជាមួយ លោក វ៉ាង វិនធៀន ឯកអគ្គរដ្ឋទូតវិសាមញ និងពេញសមត្ថភាពរបស់ចិន ប្រចាំនៅកម្ពុជា បានអញ្ជើញទៅទទួលបដិសណ្ឋារកិច្ចគណៈប្រតិភូក្រុមគ្រូពេទ្យជំនាញចិន នៅឯព្រលានយន្តហោះអន្តរជាតិភ្នំពេញ។ ក្រុមគ្រូពេទ្យចិនដែលមកកម្ពុជានេះ មិនមែនមកតែមនុស្សនោះទេ ពួកគេព្រមទាំងបាននាំមកនូវសម្ភារៈបរិក្ខាពេទ្យមកជាមួយផងដែរ ហើយអ្វីដែលពិសេសជាងនេះទៅទៀត គឺនៅគ្រប់សម្ភារៈបរិក្ខាពេទ្យចិនទាំងអស់ បានបំពាក់ដោយទង់ជាតិកម្ពុជា-ចិន ជាមួយនឹងពាក្យស្លោកថា «ស្រឡាញ់គ្នាក្នុងគ្រាក្រ ស្គាល់មិត្តល្អក្នុងគ្រាលំបាក»៕ | 2020-03-26T05:35:00+07:00 | freshnewsasia.com | https://m.freshnewsasia.com/index.php/en/localnews/152700-2020-03-25-15-35-42.html |
e6a4a2f7-c17a-4770-8b79-9bf3a7a944a0 | រដ្ឋមន្ត្រីកសិកម្ម៖ សន្តិសុខស្បៀង អង្ករ បន្លែ ត្រី សាច់ របស់កម្ពុជាមានស្ថិរភាពល្អ អាចបំពេញសេចក្តីតម្រូវការប្រជាពលរដ្ឋបាន ទោះមានវិបត្តិនៃជំងឺកូវីដ១៩ | ឆ្លើយតបទៅនឹងក្តីបារម្ភរបស់ប្រជាពលរដ្ឋ អំពីសន្តិសុខស្បៀងរបស់កម្ពុជារួមមាន អង្ករ បន្លែ ត្រី សាច់ នៅគ្រាដែលមានការរីករាលដាលនៃជំងឺកូវីដ១៩ ថាតើអាចបំពេញសេចក្តីត្រូវការ របស់ប្រជាជនបានទេ នៅពេលជំងឺនេះរីករាលដាលខ្លាំងនោះ ត្រូវបានលោក វេង សាខុន រដ្ឋមន្ត្រីកសិកម្មកម្ពុជា អះអាងថា ស្បៀងអាហាររបស់កម្ពុជា មានស្ថិរភាពល្អ អាចបំពេញសេចក្តីត្រូវការរបស់ប្រជាពលរដ្ឋបាន។ ថ្លែងប្រាប់បណ្តាញព័ត៌មាន Fresh News នៅថ្ងៃទី២៥ ខែមីនា ឆ្នាំ២០២០នេះ លោក វេង សាខុន បានបញ្ជាក់ថា ការដែលលោកហ៊ានអះអាងបែបនេះ ដោយសារតែបច្ចុប្បន្នស្រូវអង្កររបស់កម្ពុជា មានបម្រុងទុកច្រើន ហើយការចិញ្ចឹមសត្វ (ជ្រូក គោ មាន់ ទារ) ចិញ្ចឹមត្រី និងការដាំដុំបន្លែបង្ការ មានដំណើរការជាធម្មតាគ្មានអ្វីប៉ះពាល់នោះឡើយ។ លោករដ្ឋមន្ត្រី វេង សាខុន បានបញ្ជាក់ថា ។ ជាមួយគ្នានេះ លោករដ្ឋមន្ត្រី បានលើកយកនូវសមិទ្ធផលមួយចំនួន ក្នុងការថែរក្សាសន្តិសុខស្បៀង ដែលសម្រេចដោយក្រសួងកសិកម្ម ក្នុងឆ្នាំ២០១៩មានដូចជា ការងារបង្កបង្កើនផលស្រូវ នៅទូទាំងប្រទេសសម្រេចបានលើផ្ទៃដីចំនួន ៣.៣៣លានហិកតា។ ទិន្នផលស្រូវគិតជាមធ្យមទាំងប្រាំង និងវស្សាសម្រេចបាន ៣.៣៣តោនក្នុង១ហិកតា ដែលមានបរិមាណផលស្រូវសរុបទទួលបានជាង១០.៨៨លានតោន មានអតិរេកស្រូវ (ស្រូវលើស) ចំនួនជាង៥.៧៦លានតោនគិតជាអង្ករស្មើនឹង ៣.៦៩លានតោន។ ដោយឡែកសម្រាប់ផលិតកម្មដំណាំរួមផ្សំ និងឧស្សាហកម្មរយៈពេលខ្លី ទទួលបានបរិមាណផលប្រមាណជាង ១៦លានតោននៅឆ្នាំ២០១៩។ ការនាំចេញផលិតផលកសិកម្មសរុប សម្រេចបានប្រមាណ ៧ លានតោន ដែលក្នុងនេះការនាំចេញផ្លូវការមានចំនួន៤.៨៧លានតោន កើនលើសឆ្នាំមុនជាង១៣% ដែលក្នុងនោះការនាំចេញផ្លែចេក ម្សៅដំឡូងមី គ្រាប់ស្វាយចន្ទី ពោត កៅស៊ូ ស្ករអំពៅ ប្រេងដូងឆៅ បានកើនឡើងគួរឲ្យកត់សម្គាល់។ បរិមាណអង្ករនាំចេញផ្លូវការមានចំនួន ៦២០ពាន់តោនក្នុងឆ្នាំ២០១៩ ធៀបនឹងឆ្នាំ២០១៨ នាំចេញបាន ៦២៦ពាន់តោន។ តាមការស្រាវជ្រាវបានបង្ហាញថា ក្នុងឆ្នាំ២០១៩នេះ ការនាំចេញស្រូវក្រៅផ្លូវការមានចំនួនជាង២លានតោន តាមច្រកសំខាន់ៗក្នុងខេត្តជាប់ព្រំដែន ប្រទេសវៀតណាម។ ពាក់ព័ន្ធការការចិញ្ចឹមសត្វវិញ លោករដ្ឋមន្ត្រីបញ្ជាក់ថា ក្រសួងក៏បានជំរុញការចិញ្ចឹមសត្វជាលក្ខណៈទំនើប ការផលិតចំណីសត្វក្នុងទ្រង់ទ្រាយមធ្យម និងធំ ដើម្បីគាំទ្រដល់ចលនាចិញ្ចឹមសត្វ រួមជាមួយនឹងការលើកកម្ពស់ប្រព័ន្ធផ្តល់សេវាបច្ចេកទេស កែលម្អពូជសត្វ ការកែច្នៃផលិតផលបសុសត្វ ការបង្កើតសត្តឃាតដ្ឋានទំនើប ព្រមទាំងការសម្រួលពាណិជ្ជ-កម្មសត្វ និងផលិតផលសត្វ។ ជាការកត់សម្គាល់កន្លងមក ការចិញ្ចឹមសត្វតាមប្រពៃណីត្រូវបានផ្លាស់ប្តូរបន្តិចម្តងៗ ដោយបានប្តូរទិសដៅផលិតកម្មសម្រាប់តែតម្រូវការក្នុងគ្រួសារ ទៅជាការចិញ្ចឹមសម្រាប់ធ្វើពាណិជ្ជកម្មវិញ។ ការផ្លាស់ប្តូរបែបផែនផលិតកម្មនេះបានកើនឡើងជាលំដាប់ ជាក់ស្តែងក្នុងឆ្នាំ២០១៩នេះ ផលិតកម្មសត្វសម្រេចបានចំនួន៤៥.៨ លានក្បាល កើនឡើង៣.៣% ធៀបនឹងឆ្នាំ២០១៨។ ការចិញ្ចឹមសត្វជាលក្ខណៈពាណិជ្ជកម្ម មានបានកើន៣៧% ធៀបនឹងឆ្នាំ២០១៨។ ការផលិតនិងផ្គត់ផ្គង់សាច់ មានការកើនឡើងជារៀងរាល់ឆ្នាំ ពោលគឺបានកើនពី ២០៩ពាន់តោននៅឆ្នាំ២០១៥ ដល់២៣៩ពាន់តោននៅក្នុងឆ្នាំ២០១៩។ សម្រាប់ការវិស័យជលផលវិញ ក្នុងឆ្នាំ២០១៩ ផលចាប់ពីធម្មជាតិ និងផលវារីវប្បកម្មសម្រេចបានចំនួនជាង៩០៨ពាន់តោន ក្នុងនោះ ផលនេសាទទឹកសាបសម្រេចបាន ៤៧៩ពាន់តោន, ផលនេសាទសមុទ្រ ១២២ពាន់តោន និងផលវារីវប្បកម្ម (ការចិញ្ចឹមត្រី) សម្រេចបានចំនួន ៣០៧ពាន់តោន កើនឡើង ២១% ធៀបនឹងឆ្នាំ២០១៨៕ | 2020-03-26T05:23:00+07:00 | freshnewsasia.com | https://m.freshnewsasia.com/index.php/en/localnews/152698-2020-03-25-15-23-10.html |
b82eaf6f-5123-461e-8d44-ca41585ca5b8 | TOP NEWS: ថ្ងៃនេះក្រសួងសុខាភិបាលរកឃើញអ្នកឆ្លងកូវីដ១៩ថ្មី ចំនួន០៥នាក់ទៀត ធ្វេីឱ្យអ្នកឆ្លងសរុបកេីនដល់៩៦នាក់ ខណៈអ្នកជំងឺ ៤នាក់ទៀត ជាសះស្បើយ | នៅថ្ងៃនេះក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួន ៥នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជាបានឡើងដល់៩៦នាក់ហើយ ខណៈមានអ្នកជាសះស្បើយពីជំងឺកូវីដ១៩ រហូតដល់ចំនួន៤នាក់ គិតត្រឹមយប់ថ្ងៃទី២៥ ខែមីនា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន។ ចំណែកអ្នកជំងឺថ្មីដែលត្រូវបានរកឃើញ៥ករណី នៅថ្ងៃទី២៥ ខែមីនានេះ មាននៅខេត្តព្រះសីហនុចំនួន២នាក់ គឺបុរសជនជាតិបារាំង អាយុ៦៤ឆ្នាំ និងស្រ្តីជនជាតិបារាំងអាយុ៦០ឆ្នាំ នៅរាជធានីភ្នំពេញ១ករណី គឺបុរសអាយុ២៧ឆ្នាំ នៅខេត្តកណ្តាល១ករណី គឺបុរសអាយុ៥៩ឆ្នាំ និងនៅខេត្តសៀមរាប១ករណី គឺបុរសអាយុ៣៧ឆ្នាំ។ ទី១៖ បុរសជនជាតិចិន មកពីទីក្រុងវូហាន (ជាសះស្បើយហើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម (ជាសះស្បើយហើយ) ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ ទី១៣៖ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ ទី១៤៖ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ ទី១៥, ទី១៦៖ បុរសជនជាតិខ្មែរ ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ទី១៧, ១៨, ១៩, ២០៖ បុរសជនជាតិខ្មែរ (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង ទី២១៖ បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ទី២២៖ បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ទី២៣៖ បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៤៖ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៥៖ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប ទី២៦ និង២៧៖ បុរសជនជាតិខ្មែរ ២នាក់នៅរាជធានីភ្នំពេញ ទី២៨៖ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ទី២៩, ៣០ និង៣១៖ ជនជាតិម៉ាឡេស៊ី៣នាក់ នៅខេត្តកែប ទី៣២៖ បុរសជនជាតិខ្មែរ នៅខេត្តកោះកុង ទី៣៣៖ បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ទី៣៤៖ ជនជាតិម៉ាឡេស៊ី នៅខេត្តកំពត ទី៣៥៖ ជនជាតិម៉ាឡេស៊ី នៅខេត្តកំពត ទី៣៦៖ ជនជាតិខ្មែរ អាយុ៧១ឆ្នាំ នៅខេត្តត្បូងឃ្មុំ ទី៣៧៖ ជនជាតិខ្មែរ អាយុ៥២ឆ្នាំនៅខេត្តត្បូងឃ្មុំ។ ទី៣៨៖ ស្រ្តីអាយុ៣៥ឆ្នាំ ដែលឆ្លងពីប្តីរបស់គាត់ នៅខេត្តបាត់ដំបង ទី៣៩៖ ស្រ្តីអាយុ៤១ ដែលឆ្លងពីប្តីរបស់គាត់ នៅខេត្តបាត់ដំបង ទី៤០៖ បុរសអាយុ៦០ឆ្នាំ នៅខេត្តកណ្តាល ទី៤១៖ បុរសអាយុ៣៤ឆ្នាំ នៅសង្កាត់ច្បារអំពៅ រាជធានីភ្នំពេញ ទី៤២៖ បុរសជនជាតិម៉ាឡេស៊ី អាយុ២៦ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៣៖ បុរសជនជាតិម៉ាឡេស៊ី អាយុ៣៤ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៤៖ បុរសជនជាតិម៉ាឡេស៊ី អាយុ៣៤ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៥៖ បុរសជនជាតិម៉ាឡេស៊ី អាយុ៥១ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៦៖ បុរសជនជាតិម៉ាឡេស៊ី អាយុ៤៨ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម ទី៤៧៖ បុរសជនជាតិម៉ាឡេស៊ី អាយុ៦២ឆ្នាំ ស្នាក់នៅបណ្តោះអាសន្នស្រុកកងមាស ខេត្តកំពង់ចាម។ ទី៤៨៖ ជនជាតិម៉ាឡេស៊ី អាយុ៣៩ឆ្នាំ ធ្វើការងារផ្សព្វផ្សាយសាសនា នោខេត្តកំពង់ចាម ទី៤៩៖ ជនជាតិខ្មែរ អាយុ៣៣ឆ្នាំ ដែលបានឆ្លងបន្តពីបុរសម្នាក់ដែលមានវិជ្ជមានកូវីដ១៩ ពេលវិលត្រឡប់ពីប្រទេសម៉ាឡេស៊ី ចូលមកកម្ពុជា ទី៥០៖ បុរសខ្មែរអាយុ៤៨ឆ្នាំ នៅក្រុងបាង់ដំបង ខេត្តបាត់ដំបង ដែលត្រឡប់ពីបុណ្យសាសនានៅប្រទេសម៉ាឡេស៊ី ទី៥១៖ បុរសខ្មែរអាយុ៣៨ឆ្នាំ នៅស្រុកមោងឫស្សី ខេត្តបាត់ដំបង ដែលត្រឡប់ពីបុណ្យសាសនានៅប្រទេសម៉ាឡេស៊ី។ ទី៥២៖ អ្នកទេសចរជនជាតិបារាំង អាយុ៦៧ឆ្នាំ ដែលចូលទៅខេត្តព្រះសីហនុ ទី៥៣៖ អ្នកទេសចរជនជាតិបារាំង អាយុ៨០ឆ្នាំ ដែលចូលទៅនៅខេត្តព្រះសីហនុ។ ទី៥៤-ទី៨២៖ ជនជាតិបារាំង២៩នាក់ ក្នុងនោះស្រ្តី១៧នាក់ មាន (អាយុ៤៤ឆ្នាំ ៥៩ឆ្នាំ ៦៦ឆ្នាំ ៦១ឆ្នាំ ៦៣ឆ្នាំ ៥២ឆ្នាំ ៦៦ឆ្នាំ ៥៩ឆ្នាំ ៦៣ឆ្នាំ ៧៦ឆ្នាំ ៦០ឆ្នាំ ៦៣ឆ្នាំ ៦៩ឆ្នាំ (២នាក់) និង៥៩ឆ្នាំ និងបុរស១២នាក់ មានអាយុ៦៦ឆ្នាំ ៥៧ឆ្នាំ ៧០ឆ្នាំ (២នាក់) ៦៣ឆ្នាំ(៣នាក់) ៥២ឆ្នាំ ៦៤ឆ្នាំ ៦២ឆ្នាំ ៦១ឆ្នាំ និង៥៨ឆ្នាំ។ ពួកគេស្នាក់នៅសណ្ឋាគារខេត្តព្រះសីហនុ ទី៨៣៖ ជនជាតិខ្មែរ អាយុ៣៩ឆ្នាំ ជាអ្នកនាំភ្ញៀវទេសចរបារាំងដើរកម្សាន្ត ទី៨៤៖ ជនជាតិខ្មែរអាយុ៣៣ឆ្នាំ ជាអ្នកនាំភ្ញៀវទេសចរបារាំងដើរកម្សាន្ត។ ទី៨៥៖ ជនជាតិខ្មែរ នៅខេត្តកំពង់ចាម។ ទី៨៦៖ ជនជាតិខ្មែរ នៅខេត្តកោះកុង។ ទី៨៧៖ ស្រ្តីជនជាតិបារាំង អាយុ២៨ឆ្នាំ ជាម្តាយទារកអាយុ៤ខែដែលឆ្លងកូវីដ១៩ នៅរាជធានីភ្នំពេញ។ ទី៨៨៖ បុរសជនជាតិអង់គ្លេស អាយុ៦១ឆ្នាំ ជាភ្ញៀវទេសចរតាមនាវា Viking Cruise Journey ទី៨៩៖ ស្រ្តីជនជាតិអង់គ្លេស អាយុ៩៧ឆ្នាំ ជាភ្ញៀវទេសចរតាមនាវា Viking Cruise Journey ទី៩០៖ បុរសជនជាតិអាមេរិកាំង អាយុ៥៩ឆ្នាំ (ប្តី) ជាភ្ញៀវទេសចរតាមនាវា Viking Cruise Journey ទី៩១៖ ស្រ្តីជនជាតិអាមេរិកាំង អាយុ៦២ឆ្នាំ (ប្រពន្ធ) ជាភ្ញៀវទេសចរតាមនាវា Viking Cruise Journey ទី៩២៖ បុរសជនជាតិបារាំង អាយុ៦៤ឆ្នាំ អ្នកទេសចរនៅខេត្តព្រះសីហនុ ទី៩៣៖ ស្រ្តីជនជាតិបារាំង អាយុ៦០ឆ្នាំ ជាអ្នកទេសចរនៅខេត្តព្រះសីហនុ ទី៩៤៖ បុរសជនជាតិខ្មែរ អាយុ២៧ឆ្នាំ នៅរាជធានីភ្នំពេញ ទី៩៥៖ បុរសជនជាតិខ្មែឬ អាយុ៥៩ឆ្នាំ នៅខេត្តកណ្តាល ដែលឆ្លងពីបុរសម្នាក់ដែលត្រឡប់ពីម៉ាឡេស៊ី ទី៩៦៖ បុរសជនជាតិខ្មែរ អាយុ៣៧ឆ្នាំ នៅខេត្តសៀមរាប ដែលជាអ្នកបើកបរឱ្យក្រុមអ្នកទេសចរជនជាតិបារាំងនៅខេត្តព្រះសីហនុ៕ | 2020-03-26T04:27:00+07:00 | freshnewsasia.com | https://m.freshnewsasia.com/index.php/en/localnews/152696-2020-03-25-14-27-44.html |
f8812ba4-4c73-41b3-a375-3a98a9613f50 | រដ្ឋសភា អនុវត្តន៍វិធានការមួយចំនួន ដើម្បីបង្ការការឆ្លងជំងឺកូវីដ១៩ នៅវិមានរដ្ឋសភា (Video inside) | រដ្ឋសភាដែលជាស្ថាប័ននីតិបញ្ញត្តិរបស់កម្ពុជា បើទោះបីជំងឺកូវីដ១៩ កំពុងរាតត្បាតនៅក្នុងប្រទេសកម្ពុជាយ៉ាងណាក្តី តែស្ថាប័នកំពូលរបស់ជាតិមួយនេះ នៅតែបន្តដំណើរការរបស់ខ្លួនជាប្រក្រតី ដើម្បីបម្រើឧត្តមប្រយោជន៍សម្រាប់ជាតិ និងប្រជាជន។ បើទោះបីស្ថាប័ននៅតែបន្តដំណើរការយ៉ាងណាក្តី តែក៏បានដាក់ចេញនូវវិធានការមួយចំនួន ដើម្បីបង្ការការចម្លងជំងឺនេះផងដែរ។ លោក ឡេង ប៉េងឡុង អគ្គលេខាធិការ នៃអគ្គលេខាធិការដ្ឋានរដ្ឋសភា និងជាអ្នកនាំពាក្យរដ្ឋសភា បានឱ្យដឹងថា ដើម្បីការពាំរការចម្លងមេរោគនេះ រដ្ឋសភាកំពុងអនុវត្តន៍នូវវិធានការមួយចំនួនដូចជា បាញ់ថ្នាំសម្លាប់មេរោគ, ការប្រើឧបករណ៍វាស់កម្ដៅសម្រាប់អ្នកចូលក្នុងវិមានរដ្ឋសភានៅគ្រប់ច្រកចូលទាំងអស់, ផ្ដល់ទឹកលាងសម្លាប់មេរោគ ទុកជូនលាងសម្អាតដៃនៅគ្រប់ច្រកចូល និងតាមទីតាំងជាច្រើនទៀតក្នុងអគ្គលេខាធិការដ្ឋានរដ្ឋសភា និងផ្ដល់សាប៊ូទុកសម្រាប់លាងដៃនៅគ្រប់ទីតាំងបន្ទប់ទឹក។ បន្ថែមពីលើនោះ ការចរាចរណ៍ឯកសារផ្សេងៗ គឺធ្វើឡើងតាម Online និងណែនាំមន្ត្រីត្រូវការពារសុខភាពទៅតាមសេចក្ដីណែនាំរបស់ក្រសួងសុខាភិបាលផងដែរ។ ជាមួយគ្នានេះរដ្ឋសភាក៏បានហាមប្រាម និងលុបចោលការប្រមូលផ្តុំរបស់មន្ត្រីរដ្ឋសភា។ ដើម្បីកាត់បន្ថយការប្រមូលផ្តុំនេះ រដ្ឋសភាបានលុបចោលកម្មវិធីសូត្រមន្តចូលឆ្នាំ និងការលេងរបាំត្រុដិផងដែរ។ ក្រៅពីវិធានការទាំងនេះ រដ្ឋសភា ក៏បានណែនាំដល់មន្ត្រីឱ្យមានការប្រុងប្រយ័ត្នខ្ពស់ចំពោះការធ្វើដំណើរចេញទៅក្រៅប្រទេស ហើយមន្ត្រីចាស់ៗនៅរដ្ឋសភា ក៏ហាមប្រាមមិនឱ្យមកបម្រើការងារផងដែរ។ នេះជាការបញ្ជាក់របស់លោក ឡេង ប៉េងឡុង៕ | 2020-03-26T02:35:00+07:00 | freshnewsasia.com | https://m.freshnewsasia.com/index.php/en/localnews/152690-2020-03-25-12-35-27.html |
19048d25-dcc6-4a62-90a0-6f52bd8006af | សម្តេចតេជោ ហ៊ុន សែន ថ្លែងអំណរគុណ ឯកឧត្តម គឹម វឌ្ឍនសោភ័ណ និងលោកឧកញ៉ា លី យូគៀក ដែលឧបត្ថម្ភថវិកាសរុប ៣ម៉ឺនដុល្លារ ដើម្បីរួមចំណែកប្រយុទ្ធនឹងជំងឺ COVID-19 | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញលិខិតមួយថ្លែងអំណរគុណ និងកោតសរសើរដល់ ឯកឧត្តម គឹម វឌ្ឍនសោភ័ណ និងលោកជំទាវ ដែលឧបត្ថម្ភថវិកា ១ម៉ឺនដុល្លារអាមេរិក និងលោកឧកញ៉ា លី យូគៀក និងលោកជំទាវ ដែលឧបត្ថម្ភថវិកា ២ម៉ឺនដុល្លារអាមេរិក ដល់រាជរដ្ឋាភិបាលកម្ពុជា ក្នុងប្រតិបត្តិការប្រយុទ្ធនឹងជំងឺ COVID-19 ដែលកំពុងតែគំរាម កំហែងដល់សុខភាព និងអាយុជីវិតប្រជាជនកម្ពុជា។ គឺគណៈកម្មការជាតិប្រយុទ្ធនឹងជំងឺកូវីដ១៩ ដែលមានសម្តេចជាប្រធាន ហើយមានអាស័យដ្ឋាននៅក្រសួងសុខាភិបាល និងមានឈ្មោះមន្ត្រី និងលេខទូរស័ព្ទ អ្នកចាំទទួល៖ ០១២ ៨៤២ ៩៦៦, ០១២ ៨៣៨ ៨៨៥, ០១២ ៧៣១ ៨៨៨, ០១២ ៧៧៦ ៥៧៨។ គឺខុទ្ទកាល័យនាយករដ្ឋមន្ត្រី ដែលមានលោក សេង ទៀង នាយករងខុទ្ទកាល័យ ០១២ ៩៦១ ៩៧១ និងមន្ត្រីមួយចំនួនទៀត ជាអ្នករង់ចាំទទួល។ សម្តេចតេជោ ហ៊ុន សែន បានលើកឡើងថា ជំនួយដែលនឹងត្រូវបានផ្តល់ដោយសប្បុរសជននេះ រាជរដ្ឋាភិបាលនឹងខិតខំធ្វើអ្វីៗគ្រប់បែបយ៉ាង ដើម្បីសង្គ្រោះ និងការពារជីវិតរបស់ប្រជាជនកម្ពុជា យើង។ សម្តេចសូមជូនពរដល់ជូនរួមជាតិឱ្យជួបប្រទះតែពុទ្ធពរទាំង៤ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ហើយនឹងចៀសផុតអំពីជំងឺដ៏កាចសាហាវដែលកំពុង តែគំរាមកំហែងទូទាំងពិភពលោកនេះ៕ | 2020-03-26T02:04:00+07:00 | freshnewsasia.com | https://m.freshnewsasia.com/index.php/en/localnews/152688-2020-03-25-12-04-39.html |
353425a9-9ef1-46d8-b2f2-0e7ca3b8081d | ទេសរដ្ឋមន្រ្តី លី ធុជ អំពាវនាវពលរដ្ឋស្រុករំដួល ត្រូវជឿទុកចិត្តលើវិធានការរាជរដ្ឋាភិបាល ក្នុងការប្រយុទ្ធនឹងជំងឺ Covid-19 | លោកទេសរដ្ឋមន្រ្តី លីធុជ ប្រធានក្រុមការងាររាជរដ្ឋាភិបាលចុះមូលដ្ឋានស្រុករំដួល ខេត្តស្វាយរៀង បានអំពាវនាវប្រជាពលរដ្ឋស្រុករំដួល ត្រូវជឿទុកចិត្តលើវិធានការរាជរដ្ឋាភិបាល ក្នុងការប្រយុទ្ធនឹងជំងឺ Covid-19 ។ ការអំពាវនាវនេះ បានធ្វើឡើងនាថ្ងៃទី២៥ ខែមីនា ឆ្នាំ២០២០ ក្នុងឱកាសលោកនិងក្រុមការងារថ្នាក់ជាតិ រួមមានលោក ស៊ុយ ជីហ៊ាង និងលោក តូច ប៉ូលីវ៉ា បានចុះជួបសំណេះសំណាលជាមួយគណអភិបាលស្រុករំដួល ក្រុមប្រឹក្សាឃុំពងទឹក ឃុំបុសមន និងឃុំថ្នាធ្នង់ (ឃុំជាប់ព្រំដែនវៀតណាម) ព្រមទាំងបានពាំនាំការសួរសុខទុក្ខ និងការណែនាំរបស់លោកស្រីកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាលចុះមូលដ្ឋានខេត្តស្វាយរៀង ស្តីពីវិធានការសម្រាប់បង្ការ និងទប់ស្កាត់ការឆ្លងជំងឺ Covid-19 ជាពិសេសការគ្រប់គ្រង និងតាមដានពលករមកពីប្រទេសថៃ តាមការណែនាំរបស់ក្រសួងសុខាភិបាល។ លោកទេសរដ្ឋមន្រ្តី បានអំពាវនាវឲ្យប្រជាពលរដ្ឋស្រុករំដួល ត្រូវជឿទុកចិត្តលើវិធានការនានារបស់រាជរដ្ឋាភិបាល ក្នុងការប្រយុទ្ធប្រឆាំងនឹងជំងឺ Covid-19 និងត្រូវចូលរួមទប់ស្កាត់ការរីករាលដាល ដើម្បីបញ្ចៀសការឆ្លងជំងឺ Covid-19 ឲ្យកាន់តែមានប្រសិទ្ធភាព ដោយត្រូវថែរក្សាអនាម័យដៃខ្លួនប្រាណចំណីអាហារ និងបរិស្ថានជុំវិញខ្លួនឲ្យបានជាប់ជាប្រចាំ។ ១៖ ថ្នាំទីហ្វី២កេះធំ ២៖ អាកុលជេលនិងសាប៊ូ២០ដប ៣៖ ម៉ាស ១០ប្រអប់ ៤៖ ផ្ទាំង Posters ៣០០០សន្លឹក ៥៖ ក្រម៉ាបង់ក១៥០ក្រម៉ា ៦៖ ឧបត្ថម្ភប្រេងម៉ាស៊ូតនិងថវិកា១លានរៀល ដល់រដ្ឋបាលស្រុករំដួលសម្រាប់ការងារផ្សព្វផ្សាយ ៧៖ ឧបត្ថម្ភថវិកា៣ឃុំ ក្នុងមួយឃុំ១លានរៀល សម្រាប់ការងារផ្សព្វផ្សាយ៕ | 2020-03-26T01:47:00+07:00 | freshnewsasia.com | https://m.freshnewsasia.com/index.php/en/localnews/152685-2020-03-25-11-47-26.html |
c123a969-8640-493d-b93c-dfe39db27ee4 | អាជ្ញាធរខេត្តប៉ៃលិន បន្តយុទ្ធនាការផ្សព្វផ្សាយការពារជំងឺ COVID-19 | នៅថ្ងៃទី២៥ ខែមីនា ឆ្នាំ២០២០ ក្នុងកិច្ចប្រជុំគណៈកម្មការប្រយុទ្ធនឹងជំងឺ COVID-19 ខេត្ត លោក ផាន់ ចាន់ធុល អភិបាលខេត្តប៉ៃលិន បានដាក់វិធានការឲ្យអាជ្ញាធរ ក្រុង ស្រុក ភូមិ ឃុំ បន្តយុទ្ធនាការចុះផ្សព្វផ្សាយតាមមូលដ្ឋាន ចាប់ពីប្រជុំជន រហូតដល់ជនបទ ដើម្បីត្រៀមបង្ការការពារជំងឺ COVID-19 ស្របពេលដែលពិភពលោក មានអ្នកកើតជំងឺ និងស្លាប់ ដោយសារវីរុសនេះរាប់ម៉ឺននាក់។ លោក ផាន់ ចាន់ធុល បានលើកឡើងថា នៅក្នុងប្រទេសកម្ពុជា ត្រូវបានគេរកឃើញមានអ្នកឆ្លងជំងឺនេះរហូតដល់ទៅ ៩៣ករណី ក៏ដោយ ប៉ុន្តែសម្រាប់ខេត្តប៉ៃលិន រហូតមកដល់ពេលនេះ នៅមិនទាន់រកឃើញ មានអ្នកឆ្លងជំងឺនេះនៅឡើយទេ ប៉ុន្តែរយៈពេល២-៣ថ្ងៃមកនេះ មានពលករចំណាកស្រុកទាំងក្នុង និងក្រៅប្រទេសរាប់ពាន់នាក់ បានវិលត្រឡប់ចូលមកកាន់ស្រុកកំណើតវិញ ដោយមិនបានដឹងថា ក្នុងចំណោម មនុស្សទាំងអស់នោះ មានអ្នកផ្ទុកមេរោគ COVID-19 ឬអត់នោះទេ។ ដូច្នេះដើម្បីទប់ស្កាត់កុំឲ្យមានការចម្លងជំងឺនេះ ក៏ដូចជាដើម្បីជួយសង្គ្រោះ និងព្យាបាលដល់ជនរងគ្រោះដែលមានផ្ទុកជំងឺនេះ ឲ្យបានទាន់ពេលវេលា គណៈកម្មការប្រយុទ្ធនឹងជំងឺ COVID-19 ខេត្តប៉ៃលិន បានដាក់ចេញនូវយុទ្ធនាការឲ្យមន្រ្តីជំនាញពាក់ពន្ធទាំងអស់ រួមទាំងអាជ្ញាធរ និងសមត្ថកិច្ចមូលដ្ឋាន ត្រូវចុះផ្សព្វផ្សាយនៅតាមភូមិ និងតាមខ្នងផ្ទះ ដើម្បីឲ្យប្រជាពលរដ្ឋបានយល់ដឹង និងចូលរួមការពារទប់ស្កាត់ជំងឺ COVID-19 នេះទាំងអស់គ្នា។ យោងតាមខ្លឹមសារ នៃយុទ្ធនាការផ្សព្វផ្សាយនេះ បានណែនាំឲ្យប្រជាពលរដ្ឋដែលជាពលករ ទើបវិលត្រឡប់មកដល់ផ្ទះវិញ ត្រូវរស់នៅដាច់ដោយឡែកពីក្រុមគ្រួសារ រយៈពេល ១៤ថ្ងៃសិន ដើម្បីឲ្យប្រាកដថា ខ្លួនមិនមានផ្ទុកជំងឺ COVID-19 និងដើម្បីកុំឲ្យឆ្លងជំងឺនេះទៅក្រុមគ្រួសារ ក្នុងករណីដែលខ្លួនមានផ្ទុកជំងឺនេះ។ ដោយឡែក អ្នកដែលមានអាការៈគួរឲ្យសង្ស័យ ដូចទៅនឹងរោគសញ្ញានៃជំងឺ COVID-19 ត្រូវប្រញ៉ាប់រាយការណ៍ទៅមន្រ្តីសុខាភិបាល តាមរយៈទូរសព្ទលេខ ១១៥ ឬទៅកាន់មណ្ឌលសុខភាពផ្ទាល់ ដែលនៅជិតផ្ទះរបស់ខ្លួន ដើម្បីឲ្យក្រុមគ្រូពេទ្យពិនិត្យ និងព្យាបាល ទាន់ពេលវេលា។ ក្រៅពីនេះ ក៏បានណែនាំប្រជាពលរដ្ឋទាំងអស់ គោរពតាមសារចរណែនាំរបស់រាជរដ្ឋាភិបាល ស្តីពីវិធានការបង្ការ និងទប់ស្កាត់ការរាតត្បាតនៃជំងឺ COVID-19ផងដែរ។ សូមបញ្ជាក់ថា៖ គិតត្រឹមព្រឹកថ្ងៃទី២៥ ខែមីនា ឆ្នាំ២០២០នេះ នៅកម្ពុជា បានរកឃើញអ្នកជំងឺកូវីដ១៩ ចំនួនសរុប៩៣នាក់ ក្នុងចំណោមនោះក៏មានអ្នកជំងឺ៦នាក់ បានជាសះស្បើយផងដែរ ដែលមានជនជាតិចិន១នាក់ ជនជាតិអង់គ្លេស១នាក់ និងជនជាតិខ្មែរ៤នាក់៕ | 2020-03-26T01:37:00+07:00 | freshnewsasia.com | https://m.freshnewsasia.com/index.php/en/localnews/152682-2020-03-25-11-37-05.html |
976d91dc-c0a9-4353-9eff-59d9e3181c99 | ថ្នាក់ដឹកនាំ និងសមាជិកសហព័ន្ធស្រូវអង្ករកម្ពុជា ចូលរួមវិភាគទានទឹកប្រាក់២ម៉ឺនដុល្លារ សម្រាប់ប្រយុទ្ធប្រឆាំងនឹងជំងឺកូវីដ១៩ របស់រាជរដ្ឋាភិបាល | ដើម្បីចូលរួមជាមួយរាជរដ្ឋាភិបាលកម្ពុជា ក្នុងការប្រយុទ្ធប្រឆាំងជំងឺកូវីដ១៩ ថ្នាក់ដឹកនាំ និងសមាជិករបស់សហព័ន្ធស្រូវអង្ករកម្ពុជា បានបរិច្ចាគថវិកាចំនួន២០,១១៣.២០ដុល្លារ ក្នុងប្រតិបត្តិការប្រយុទ្ធប្រឆាំងនឹងជំងឺកូវីដ១៩ នៅកម្ពុជា។ ក្នុងថវិកាប្រមាណ២ម៉ឺនដុល្លារនេះ មានថវិកាចំនួន២៧៤០.២០ដុល្លារ បានពីបច្ច័យចូលរួមបុណ្យសពម្តាយរបស់លោកឧកញ៉ា សុង សារ៉ន ប្រធានសហព័ន្ធស្រូវអង្ករកម្ពុជា ដែលបានទទួលអនិច្ចកម្ម ដោយសារជំងឺកូវីដ១៩ កាលពីថ្ងៃទី២២ ខែមីនា ឆ្នាំ២០២០ នៅសហរដ្ឋអាមេរិក។ សូមបញ្ជាក់ថា ដើម្បីប្រមូលថវិកាសប្បុរសជន ដែលចង់ចូលរួមជាមួយរដ្ឋាភិបាល ក្នុងការប្រយុទ្ធប្រឆាំងនឹងជំងឺកូវីដ១៩នេះ សម្តេចតេជោ ហ៊ុន សែន បានកំណត់យកទីតាំងចំនួន២កន្លែង សម្រាប់ទទួលស្វាគមន៍ជំនួយសប្បុរសជន ក្នុងនោះមាន៖ * កន្លែងទី១៖ គឺគណៈកម្មការជាតិប្រយុទ្ធនឹងជំងឺកូវីដ១៩ ដែលមានសម្តេចជាប្រធាន ហើយមានអាស័យដ្ឋាននៅក្រសួងសុខាភិបាល និងមានឈ្មោះមន្ត្រី និងលេខទូរស័ព្ទ អ្នកចាំទទួល៖ ០១២ ៨៤២ ៩៦៦, ០១២ ៨៣៨ ៨៨៥, ០១២ ៧៣១ ៨៨៨, ០១២ ៧៧៦ ៥៧៨។ * កន្លែងទី២៖ គឺខុទ្ទកាល័យនាយករដ្ឋមន្ត្រី ដែលមានលោក សេង ទៀង នាយករងខុទ្ទកាល័យ ០១២ ៩៦១ ៩៧១ និងមន្ត្រីមួយចំនួនទៀត ជាអ្នករង់ចាំទទួល។ សម្តេចតេជោ ហ៊ុន សែន បានលើកឡើងថា ជំនួយដែលនឹងត្រូវបានផ្តល់ដោយសប្បុរសជននេះ រាជរដ្ឋាភិបាលនឹងខិតខំធ្វើអ្វីៗគ្រប់បែបយ៉ាង ដើម្បីសង្គ្រោះ និងការពារជីវិតរបស់ប្រជាជនកម្ពុជាយើង។ សម្តេចសូមជូនពរដល់ជូនរួមជាតិឱ្យជួបប្រទះតែពុទ្ធពរទាំង៤ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ហើយនឹងចៀសផុតអំពីជំងឺដ៏កាចសាហាវដែលកំពុង តែគំរាមកំហែងទូទាំងពិភពលោកនេះ៕ | 2020-03-26T01:34:00+07:00 | freshnewsasia.com | https://m.freshnewsasia.com/index.php/en/localnews/152681-2020-03-25-11-34-09.html |
ded19eda-e6cd-4ee5-ab9d-c4cb3814a493 | អាជ្ញាធរ និងសមត្ថកិច្ចស្រុកខ្សាច់កណ្តាល ខេត្តកណ្តាល បន្តយុទ្ធនាការផ្សព្វផ្សាយការពារជំងឺ COVID-19 | លោក គីម រិទ្ធី ប្រធាន ស.ស.យ.ក.ខេត្តកណ្តាល បានចាត់ឲ្យលោក ចាន់ តារា ប្រធាន ស.ស.យ.ក.ស្រុក និងជាអភិបាលរងស្រុលខ្សាច់កណ្តាលបានចាត់ចែងឲ្យប្រធាន ស.ស.យ.ក.ឃុំទាំង១៨ ចុះផ្សព្វផ្សាយ ស្តីពី «វិធានការទប់ស្កាត់ការរីករាលដាលនៃជម្ងឺកូវីដ១៩» ដើម្បីចាក់ផ្សាយជូនដល់ប្រជាពលរដ្ឋ តាមបណ្តាឃុំទាំង១៨ ក្នុងស្រុកខ្សាច់កណ្តាល បានយល់ដឹង និងជ្រួតជ្រាបពីវិធីការពារខ្លួនពីជម្ងឺកូវីដ ១៩ ។ ក្នុងឱកាសនោះ លោក ចាន់ តារា ប្រធាន ស.ស.យ.ក.ស្រុក បានចុះធ្វើយុទ្ធនាការអប់រំ ផ្សព្វផ្សាយ និងបញ្ជ្រាបការយល់ដឹង ស្តីពីការរីករាលដាលនៃជម្ងឺកូវីដ១៩ ដល់ប្រជាពលរដ្ឋនៅតាមមូលដ្ឋានជាពិសេសប្រជាពលរដ្ឋដែលមានសមាជិកគ្រួសារទើបវិលត្រលប់ពីប្រទេសជិតខាង ឲ្យមានការប្រុងប្រយ័ត្នខ្ពស់ចំពោះបញ្ហាសុខភាព អនាម័យ និង រស់នៅដាច់ដោយឡែករយៈពេល១៤ថ្ងៃ ដើម្បីធានាសុវត្ថិភាពគ្រួសារទាំងមូល ឲ្យចៀសឲ្យឆ្ងាយពីការឆ្លងរាលដាល ។ សូមបញ្ជាក់ផងដែរថា ក្នុងស្រុកខ្សាច់កណ្តាល មិនទាន់មានអ្នកវិជ្ជមានមេរោគកូវីដ១៩ នៅឡើយទេ៕ | 2020-03-26T01:30:00+07:00 | freshnewsasia.com | https://m.freshnewsasia.com/index.php/en/localnews/152701-2020-03-25-16-00-56.html |
2609cea6-b29a-4b0d-ac2f-030889a23cf4 | ពលករកម្ពុជាដែលធ្វើការនៅប្រទេសថៃ បន្តឆ្លងព្រំដែនក្នុងភូមិសាស្ត្រខេត្តប៉ៃលិន ខណៈអាជ្ញាធរខេត្តដាក់គ្រូពេទ្យប្រចាំការ ត្រួតពិនិត្យបង្ការការរីករាលដាលជំងឺ COVID-19 | នៅថ្ងៃទី២៥ ខែមិនា ឆ្នាំ២០២០ ដោយសារស្ថានភាពរីករាលដាលនៃវីរុស COVID-19 បានបង្ខំឲ្យពលករខ្មែរដែលធ្វើការនៅខេត្តចាន់បុរី ប្រទេសថៃជាង ១០០នាក់ បានវិលត្រឡប់មកកាន់ស្រុកកំណើតវិញ តាមព្រំដែនក្នុងភូមិសាស្ត្រខេត្តប៉ៃលិន គ្រាដែលច្រកទ្វារព្រំដែនអន្តរជាតិព្រំខេត្តប៉ៃលិន និងច្រកសំខាន់ៗផ្សេងទៀត ជាប់ព្រំដែនថៃត្រូវបានបិទ មិនឱ្យចេញចូលទៅមកបានឡើយ។ បើតាមការរៀបរាប់របស់ពលករខ្មែរដែលឆ្លងដែនមក បានឱ្យដឹងឡើងថា នៅក្នុងប្រទេសថៃពួកគាត់មានការព្រួយបារម្ភជាខ្លាំង ចំពោះ COVID-19 ផង រួមទាំងអត់ការងារធ្វើផងនោះ បានបង្ខំឲ្យពួកគាត់សម្រេចចិត្តវិលត្រឡប់មកកាន់ស្រុកកំណើតវិញ ហើយដោយច្រកទ្វារព្រំដែនត្រូវបានបិទ ដូច្នេះពួកគាត់ខ្លះ ក៏ត្រូវបង្ខំចិត្តត្រឡប់មកកាន់ប្រទេសកម្ពុជាវិញដើម្បីជួបជុំក្រុមគ្រួសារ ហើយជាក់ស្តែងនៅថ្ងៃនេះ លោក ផាន់ ចាន់ធុល អភិបាលខេត្តប៉ៃលិន បានជួបពិភាក្សាជាមួយភាគីថៃដោយ អនុញ្ញាតឱ្យពលករប្រមាណជាង ១០០នាក់ ទើបបើកច្រកឱ្យចេញម្តង ដើម្បីវិលត្រឡប់ទៅកាន់ស្រុកកំណើតរៀងៗខ្លួនវិញ។ លោក ផាន់ ចាន់ធុល បានឱ្យដឹងថា ពលករខ្មែរដែលឆ្លងដែនត្រលប់មកវិញនេះ អាជ្ញាធរមិនបានអនុវត្តន៍ដាក់ឲ្យនៅដាច់ឡែកនោះទេ ដោយគ្រាន់តែកំណត់អត្តសញ្ញាណ ការស្រង់ទិន្នន័យ លំនៅដ្ឋានពិតប្រាកដត្រូវត្រឡប់ទៅវិញ ងាយស្រួលការការពារ និងតាមដានព័ត៌មានផ្សេងៗ ការពិនិត្យឆែកកំដៅនិងពិនិត្យសុខភាពយ៉ាងតឹងរឹង និងលាងសំអាតដៃនិងដងខ្លួនដោយសារធាតុសម្លាប់ មេរោគពីក្រុមមន្ត្រីសុខាភិបាលខេត្ត រួចហើយទើបមានអនុញ្ញាតឲ្យពួកគាត់វិលត្រឡប់ទៅកាន់លំនៅដ្ឋានរៀងៗខ្លួនវិញជាធម្មតា។ យោងតាមរបាយការណ៍របស់នគរបាលអន្តោប្រវេសន៍ប្រចាំការនៅច្រកទ្វារអន្តរជាតិព្រំបានឱ្យដឹងថា ពលករកម្ពុជាដែលឆ្លងព្រំដែនមកពីប្រទេសថៃ ក្នុងភូមិសាស្ត្រខេត្តប៉ៃលិន គិតចាប់តាមពីម៉ោង ០៨និង៣០នាទីព្រឹក ថ្ងៃទី២៥ ខែមីនា រហូតដល់ម៉ោង ១២ថ្ងៃត្រង់ គឺមានចំនួនសរុប ១០៣នាក់ ស្រី៥១នាក់ ហើយលទ្ធផលពិនិត្យសុខភាពបឋម គឺអវិជ្ជមានទាំងអស់៕ | 2020-03-26T01:28:00+07:00 | freshnewsasia.com | https://m.freshnewsasia.com/index.php/en/localnews/152680-2020-03-25-11-28-46.html |
e5d0e13d-1f75-44c4-9334-5cd0d834c603 | BREAKING NEWS: ព្រះអង្គម្ចាស់ Charles នៃប្រទេសវែលរបស់ចក្រភពអង់គ្លេស ឆ្លងជំងឺ COVID-19 (Video inside) | ព្រះអង្គម្ចាស់ ឆាល (Charles) នៃប្រទេសវែលស្ថិតក្នុងចក្រភពអង់គ្លេស ដែលមានជន្មាយុ ៧១ព្រះវស្សាត្រូវបានធ្វើតេស្ត «វិជ្ជមាន» ចំពោះវីរុសកូរ៉ូណាថ្មី (COVID-19)។ នេះបើតាមការចេញផ្សាយដោយសារព័ត៌មាន The Guardian នៅមុននេះបន្តិច នាល្ងាចថ្ងៃពុធ ទី២៥ ខែមីនា ឆ្នាំ២០២០។ ព្រះអង្គម្ចាស់ Charles ដែលជាអតីតព្រះស្វាមីនៃម្ចាស់ក្សត្រី ដាយអាណា បច្ចុប្បន្នមានព្រះរាជសុខភាពល្អជាធម្មតា ខណៈក្រុមគ្រូពេទ្យក៏បានធ្វើតេស្តរក COVID-19 លើមហេសីបច្ចុប្បន្នរបស់ទ្រង់រួចហើយដែរ ដោយចេញលទ្ធផល «អវិជ្ជមាន»។ អ្នកនាំពាក្យនៃព្រះរាជវាំងវែលបានឲ្យដឹងថា ។ អ្នកនាំពាក្យបានបន្តទៀតថា ព្រះអង្គម្ចាស់ Charles ប្រហែលជាបានឆ្លងរោគ COVID-19 នៅកំឡុងពេលទ្រង់ចុះបំពេញរាជកិច្ច ជាសាធារណៈជាច្រើនលើក នាប៉ុន្មានសប្តាហ៍ចុងក្រោយនេះ។ គួរបញ្ជាក់ថា ព្រះអង្គម្ចាស់ Charles គឺជារាជទាយាទនៃចក្រភពអង់គ្លេស (បុត្រាចម្បងនៃម្ចាស់ក្សត្រី អេលីហ្សាប៊ែតទី២) ដែលត្រូវបានតែងតាំងឲ្យធ្វើជា ព្រះអង្គម្ចាស់ប្រចាំនៅប្រទេសវែល ដែលជាចំណុះនៃចក្រភពអង់គ្លេស។ ចក្រភពអង់គ្លេសមានប្រទេសចំណុះសរុបចំនួន០៤ គឺអង់គ្លេស ស្កុតឡេន អៀរឡង់ និងវែល៕ | 2020-03-26T00:56:00+07:00 | freshnewsasia.com | https://m.freshnewsasia.com/index.php/en/internationalnews/152676-2020-03-25-10-56-02.html |
ff123eed-2898-4c04-bfff-a11dbddf6e05 | ក្រសួងទេសចរណ៍ ចេញសេចក្តីណែនាំស្តីពី វិធានការបង្ការការចម្លងជំងឺកូវីដ១៩ សម្រាប់មគ្គុទេសទេសចរ (Video inside) | ក្រសួងទេសចរណ៍ បានចេញសេចក្តីណែនាំស្តីពី វិធានការបង្ការការចម្លងជំងឺកូវីដ១៩ សម្រាប់មគ្គុទេសទេសចរណ៍ និងអ្នកនាំក្រុមទេសចរ។ នេះបើយោងតាមសេចក្តីណែនាំរបស់ក្រសួងទេសចរណ៍ ដែល Fresh News ទទួលបាន នៅរសៀលថ្ងៃទី២៥ ខែមីនា ឆ្នាំ២០២០នេះ។ នៅក្នុងសេចក្តីណែនាំរបស់ក្រសួងទេសចរណ៍ បានឱ្យដឹងទៀតថា សម្រាប់ការទប់ស្កាត់ការចម្លងជំងឺរលាកសួត វីរុសកូរ៉ូណាប្រភេទថ្មីឆ្នាំ២០១៩ សម្រាប់ភ្ញៀវទេសចរ ដែលបានមកទស្សនាក្នុងប្រទេសកម្ពុជា មានដូចជា មគ្គុទេសទេសចរណ៍ ត្រូវធ្វើការជូនដំណឹងដល់ភ្ញៀវទេសចរឱ្យបានដឹងថា កម្ពុជាមានវិធានការនៃការត្រួតពិនិត្យ នៃជំងឺរលាកសួតវីរុសកូរ៉ូណាប្រភេទថ្មី រាល់អ្នកដំណើរដែលបានធ្វើដំណើរចូលមកប្រទេសកម្ពុជា តាមរយៈច្រកព្រំដែន ដែលមានដូចជា៖ ច្រកព្រំដែនផ្លូវអាកាស ផ្លូវគោក និងផ្លូវទឹក។ មគ្គុទេសទេសចរណ៍ ត្រូវធ្វើការសាកសួរពីប្រវត្តិធ្វើដំណើររបស់ភ្ញៀវទេសចរ ប្រសិនបើពួកគាត់បានធ្វើដំណើរទៅកាន់តំបន់ដែលបានផ្ទុះរាលដាលនៃជំងឺ រយៈពេល១៤ថ្ងៃមុន និងតំបន់ផ្សេងទៀតដែលរាប់ចូលជាតំបន់ដែលបានឆ្លងនៃជំងឺនេះ និងត្រូវសង្គេតមើលអាការៈរបស់ពួកគាត់ ប្រសិនបើពួកគាត់មានអាការៈ ក្អក កណ្តាស់ ហៀរសំប៉ោរ គ្រុនក្តៅ និងពិបាក ដកដង្ហើម ត្រូវធ្វើការទាក់ទងទៅកាន់នាយកដ្ឋានប្រយុទ្ធនឹងជំងឺឆ្លងរបស់ក្រសួងសុខាភិបាល ឫធ្វើការទាក់ទងទៅកាន់លេខ ១១៥ ដោយឥតគិតថ្លៃ៕ | 2020-03-25T23:59:00+07:00 | freshnewsasia.com | https://m.freshnewsasia.com/index.php/en/localnews/152669-2020-03-25-09-59-37.html |
8be14a7c-3a44-4676-8398-d3d1cce60c5d | សម្តេចតេជោ ហ៊ុន សែន ស្នើសុំកុំឲ្យប្រើប្រាស់អបិយជំនឿ ដើម្បីបណ្តេញជំងឺកូវីដ១៩ ព្រោះវាអាចបង្កនូវហានិភ័យខ្ពស់ (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី២៥ ខែមីនា ឆ្នាំ២០២០នេះ ស្នើសុំប្រជាពលរដ្ឋទូទាំងប្រទេស សុំកុំឲ្យប្រើអបិយជំនឿ ដើម្បីបណ្តេញជំងឺកូវីដ១៩ ដូចជាការអុចភ្លើងជាដើម ព្រោះវាអាចបង្កនូវហានិភ័យខ្ពស់។ ការស្នើសុំបែបនេះបានធ្វើឡើងក្នុងឱកាសដែល សម្ដេចតេជោ ហ៊ុន សែន អញ្ជើញជួបសំណេះសំណាល ជាមួយគ្រូពេទ្យស្ម័គ្រចិត្តសម្តេចតេជោ ប្រយុទ្ធប្រឆាំងជំងឺ COVID-19 ប្រមាណ៤០០នាក់ មុននឹងពួកគេចេញបេសកកម្ម ជាមួយក្រសួងសុខាភិបាល នាព្រឹកថ្ងៃទី២៥ ខែមីនា ឆ្នាំ២០២០នេះ។ ថ្លែងនៅចំពោះមុខ គ្រូពេទ្យស្ម័គ្រចិត្តសម្តេចតេជោ ប្រយុទ្ធប្រឆាំងជំងឺ COVID-19 ប្រមាណ៤០០នាក់នេះ សម្ដេចតេជោ ហ៊ុន សែន បានថ្លែងយ៉ាងដូច្នេះថា ។ សម្ដេចតេជោ ចាត់ទុកសកម្មភាពបែបនេះ វាងាយនឹងបង្កហានិភ័យខ្ពស់ណាស់។ ជាមួយគ្នានោះ សម្តេចតេជោ ហ៊ុន សែន បានអំពាវនាវសូមឲ្យអាជ្ញាធរចុះចែកម៉ាស់ ឬក្រមារឲ្យប្រជាពលរដ្ឋតាមបណ្តាខេត្ត បើអាចធ្វើបានផងដែរ។ បន្ថែមពីនោះទៀត សម្តេចតេជោ ហ៊ុន សែន បានប្រកាសអាចនឹងបិទកន្លែងលក់ម៉ាសណា ដែលលក់តម្លៃថ្លៃជ្រុលហួសហេតុ ហើយនឹងអាចនឹងបិទ មិនឲ្យធ្វើអាជីវកម្ម រហូតតែម្តង។ សម្តេចតេជោ នាយករដ្ឋមន្ត្រី ក៏បានអំពាវនាវមិនឲ្យមានការរើសអើង អ្នកជំងឺកូវីដ១៩នោះឡើយ ជាពិសេសក្រោយពេលដែលគាត់ បានជាសះស្បើយ។ គិតត្រឹមព្រឹកថ្ងៃទី២៥ ខែមីនា ឆ្នាំ២០២០នេះ កម្ពុជាបានរកឃើញ អ្នកផ្ទុកជំងឺកូវីដសរុប៩៣នាក់ ដែលក្នុងនោះមានជនបរទេស៣៥នាក់ និងជនបរទេស៥៦នាក់។ ទោះជាយ៉ាងនេះក្តី រហូតមកដល់ពេលនេះ ក៏មានអ្នកជំងឺ៦នាក់ផងដែរ ត្រូវបានព្យាបាលជាសះស្បើយ ដោយក្នុងនោះ មានជនជាតិខ្មែរ៤នាក់ និងជនបរទេស២នាក់។ រាជរដ្ឋាភិបាលកម្ពុជា បានដាក់ចេញនូវវិធានការជាបន្តបន្ទាប់ ដើម្បីបង្ការ និងទប់ស្កាត់ការរីករាលដាលជំងឺនេះ ដោយក្នុងនោះ មានការអនុវត្តវិស្សមកាលមុនការកំណត់ ការបិទក្លឹបកម្សាន ខារ៉ាអូខេ រង្គសាល រោងភាពយន្ត សារៈមន្ទីរនានាជាដើម៕ | 2020-03-25T23:57:00+07:00 | freshnewsasia.com | https://m.freshnewsasia.com/index.php/en/localnews/152668-2020-03-25-09-57-09.html |
a3b365fe-3bcd-4e04-b52f-7a6574001700 | នាយឧត្តមសេនីយ៍ នេត សាវឿន បង្កើតក្រុមការងារបង្ការ និងទប់ស្កាត់ការឆ្លងជំងឺ COVID-19 ក្របខ័ណ្ឌអគ្គស្នងការដ្ឋាននគរបាលជាតិ | នាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ នៅថ្ងៃទី២៥ ខែមីនា ឆ្នាំ២០២០នេះ បានសម្រេចបង្កើតក្រុមការងារបង្ការ និងទប់ស្កាត់ការឆ្លងជំងឺកូវីដ១៩ (COVID-19)។ នេះបើតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាននៅថ្ងៃនេះ។ ក្រុមការងារបង្ការ និងទប់ស្កាត់ការឆ្លងជំងឺ COVID-19 មាននាយឧត្តមសេនីយ៍ សន្ដិបណ្ឌិត នេត សាវឿន ជាប្រធាន អមដោយអនុប្រធាន៦រូប, អនុប្រធានអចិន្ដ្រៃយ៍ និងសមាជិកដែលមានប្រធាននាយកដ្ឋាន, អង្គភាពចំណុះអគ្គស្នងការដ្ឋាននគរបាលជាតិ និងស្នងការ នៃស្នងការដ្ឋាននគរបាលខេត្តទាំង២៤។ គិតរហូតមកដល់ព្រឹកថ្ងៃទី២៥ ខែមីនា ឆ្នាំ២០២០ នៅកម្ពុជាបានរកឃើញអ្នកជំងឺកូវីដ១៩ ចំនួនសរុប៩៣នាក់ ក្នុងចំណោមនោះក៏មានអ្នកជំងឺ៦នាក់ បានជាសះស្បើយផងដែរ ដែលមានជនជាតិចិន១នាក់ ជនជាតិអង់គ្លេស១នាក់ និងជនជាតិខ្មែរ៤នាក់។ ជនជាតិបារាំង២នាក់ថ្មីទៀតនៅខេត្តព្រះសីហនុ ត្រូវបានរកឃើញថាមានជំងឺកូវីដ១៩ នេះបើតាមការលើកឡើងរបស់សម្តេចតេជោ ហ៊ុន សែន៕ | 2020-03-25T23:51:00+07:00 | freshnewsasia.com | https://m.freshnewsasia.com/index.php/en/localnews/152666-2020-03-25-09-51-55.html |
Subsets and Splits
No community queries yet
The top public SQL queries from the community will appear here once available.